
Mitä jää Inkeristä - ja Inkeriin - meidän jälkeemme? 

Alina-Sinikka Salonen 


T änäänkin on harmaan 
tuhruinen päivä, niin 
kuin tammikuussa usein 
on. Muistelen 1980-luvun viras- 
totyötäni. Kun lähdin kotiin klo 
16 jälkeen, oli talvisydämen ajan 
tuolloin aivan pimeää. Jos aurin- 
ko oli paistanut päivällä, se oli 
siihen aikaan jo laskenut. Tam- 
mikuun 25. päivänä poikkesin 
aina vanhempieni kotiin, siellä 
kun oli tarjolla Paavo-isän nimi- 
päiväkahvit. Aloin panna merkil- 
le, että usein juuri tuona päivänä 
aurinko paistoina se paistoi vielä 
töistä lähtiessäni. Sen jälkeen 
olen alkanut pitää Paavalin päi- 
vää valon voiton päivänä. 

Kun tämä lehti tipahtaa posti- 
luukuistanne, Paavon päivä on 
juuri ohitettu. Millainen olikaan 
sää? Toivottavasti aurinko pais- 
toina pakkasta oli sopivasti. ”Jos 
ei pauka Puavaliin eikä kylmä 
kyntteliin, sit on halla heinäkuus, 
talvi keskel kessää.”Tämä sanan- 
lasku on poimittu Lilja-Emilia 
Kuivasen toimittamasta kirjasta 
Inkerin vuotuisjuhlat. Lilja ei 
ole enää joukossamme tekemäs- 
sä kirjoja. Muistamme suurella 
kunnioituksella häntä ja hänen 
runsasta työpanostaan Inkeri- 
asian hyväksi. 

Suunnitelmien mukaan tänä 
vuonna meillä Suomen Inkeri- 
liitossa ja Inkeriläisten viestissä 
muistellaan ja pohditaan Inke- 
riä ja inkeriläisiä monesta eri 


suunnasta. Mielessämme 
on kysymys: Mitä Inkeris- 
tä - ja Inkeriin - jää meidän 
jälkeemme? Lyhyemmin il- 
maistuna vuoden mottona 
tulee olemaan Inkeri meidän 
jälkeemme . Iloitsemme jo- 
kaisesta Inkeriläisten viestin 
numerosta, jonka saamme 
tehdyksi. Onhan se aina yksi 
jälkeemme jäävä tietolähde 
vuonna 2015 eläneistä inke- 
rinsuomalaisista. Toivomme, 
että lukijamme osallistuvat 
näihin talkoisiin lähettämällä 
omia muisteloitaan. 

Pyrimme vuoden aikana ma- 
daltamaan raja-aitoja ja lisää- 
mään kanssakäymistä naa- 
purimaiden inkerinsuoma- 
laisten kanssa. Viron INKERIn 
päätoimittaja Taisto Raudalainen 
esittäytyy tässä numerossa. Seu- 
raavaan odotetaan viestejä myös 
muista naapureista. 

Ruotsista on usein otettu yhteyt- 
tä Inkeriläisten viestin pohjalta. 
On ollut ilo havaita, että lehte- 
ämme luetaan ahkerasti. Siellä 
ilmestyvän inkeriläisten lehden 
nimi on Ingria , Tidskrift för in- 
germanländsk kultur (Inkeri, in- 
kerinmaalaisen kulttuurin lehti). 
Sen ensimmäinen numero ilmes- 
tyi joulukuussa 1984. 

ONNEA 30 VUOTTA TÄYT- 
TÄNEELLE INGRIALLE! 
GRATTIS, INGRIA, 30 ÄR! 


Niin naapurimaissa kuin meil- 
lä Suomessakin on järjestöis- 
sä upean elämäntyön tehneitä 
uurastajia jättäytymässä taka- 
alalle. Kahden - kolmen vuosi- 
kymmenen uurastuksen jälkeen 
luopumisen ymmärtää varsin 
hyvin tällainenkin toimija, jolla 
on takanaan vasta kaksi aktiivista 
vuotta. Luopumista on pienessä 
määrin meilläkin. Tarvitsemme 
Inkeri-iltapäiviin (vaikka vuo- 
rottelevia) kahvinkeittäjiä. Teh- 
tävä ei ole vaikea, joten tulkaa 
joukkoomme! Yleisön kiitolli- 
suus palkitsee vaivanne. Ottakaa 
yhteyttä allekirjoittaneeseen (yh- 
teystiedot ovat lehden 2. sivulla). 

Tulevaisuuden toivoa antaa, että 
olemme liiton toimijoihin saa- 

neet kaksi uutta henkilöä, jotka 
edustavat nuorta sukupolvea. 
Tervetuloa liiton hallitukseen, 
Anni Reuter (pastori Juhani 
Jääskeläisen pojantytär) ja Anna 
Räikkönen! 


Tätä pääkirjoitusta tehdessäni 
huomasin, että mielessäni alkoi 
soida tuttu laulu. Koska se ko- 
koaa kirjoitukseni monet säikeet, 
jätän sen soimaan myös teidän 
mieliinne. Hyvää vuotta 2015! 


Jokainen ihminen on laulun arvoinen. 
Jokainen elämä on tärkeä. 




Kokouskutsu 


Suomen Inkeri-liitto ry:n kevätkokous pidetään lauantaina, 
maaliskuun 28. päivänä 2015 klo 14.00 Karj alatalolla Inkeri kodissa 
Käpylänkuja 1, 00610 Helsinki 


Kokouksessa käsitellään säännöissä kevätkokoukselle määrätyt asiat. Äänivaltuutet- 
tuja ovat jäsenmaksunsa maksaneiden jäsenjärjestöjen valtuuttamat henkilöt sekä ne 
hallituksen hyväksymät henkilöjäsenet, jotka ovat suorittaneet v. 2015 jäsenmaksun- 
sa eräpäivään mennessä. 


Hallitus 

HEIMOVETERAANI ALEKSANTERI DUBBELMAN 

Haastattelu 21.11.2014 


Reijo Rautajoki 

M enen tapaamaan 
Aleksanteri Dubbel- 
mania, joka on juuri 
täyttänyt 90 vuotta. En tiennyt 
merkkipäivän olevan niin lähel- 
lä, kun saavun häntä haastattele- 
maan Oulunkylään Mäkitorpan- 
tielle. Minulla ei ole edes kukkia 
mukanani. Onnittelukortti kes- 
kellä pöytää paljastaa merkkipäi- 
vän läheisyyden. Sisällä touhuaa 
kaksi kodinhoitajaa, jotka ovat 
järjestäneet paikkoja ja laittavat 
puuron mikroon. Makkaralei- 
pä odottaa pöydällä syöjäänsä. 
Asunto on mukava, keittiö-olo- 
huone, makuuhuone ja parve- 
ke. Talossa on hissi. Kahdeksan 
vuotta Aleksanterilta on vieräh- 
tänyt tässä asunnossa. Sitä en- 
nen hän asui neljätoista vuotta 
lähistöllä toisessa osoitteessa. 
Hän muutti Suomeen vaimonsa 
kanssa vuonna 1992. He asuivat 
ensin vuoden verran vanhainko- 
dissa. Sen elämätyyli ei miellyt- 
tänyt Aleksanteria ja niinpä he 
muuttivat Oulunkylään. Vaimo 
menehtyi, ja viime vuodet Alek- 
santeri on asunut yksin. 

Aleksanteri on kotoisin Spank- 
kovan Seppälästä. Kylässä oli 
kaksitoista taloa, joista kahdek- 
sassa asui Dubbelmaneja. Hänel- 
lä on paljon kerrottavaa. "Kävin 
neljä vuotta Spankkovan kansa- 
koulua ja sen jälkeen koulunkäynti 
jatkui kolme vuotta Kolppanan 
uudessa koulussa. Vanha koulu oli 
tuhoutunut tulipalossa. Opetus 
vaihtui venäjäksi , kun suomen 
käyttö kiellettiin". Rippikoulua 


Inkerissä ei voinut käydä, sillä 
kirkot oli otettu muuhun käyt- 
töönpä uskonnollinen toiminta 
oli muutenkin kielletty. Sattu- 
man kautta Aleksanteri päätyi 
radio s ähkö ttäjän koulutukseen 
muutaman kuukauden ajaksi. 
Sitten hän ryhtyi opiskelemaan 
puusepäksi. Opinnot keskeytyi- 
vät, kun sota syttyi. 

Saksa värväsi 
vapaaehtoisia 

Aleksanteri oli 17-vuotias, kun 
sota ja saksalaiset vyöryivät In- 
keriin. Kylän asukkaat eivät 
lähteneet pakosalle itään, kuten 
oli määrätty, vaan piiloutuivat 
metsään. Valtaajien saavuttua 
ihmiset palasivat takaisin kylään. 
Pian saksalaiset kutsuivat nuo- 
ret miehet koolle Sääskelään, 
jossa kysyttiin, ketkä haluavat 
tulla Saksan armeijaan. Yleinen 
arvio tuolloin oli, että Saksa 
löisi Neuvostoliiton ja voitta- 
jan puolelle kannatti mennä. 
Tuosta alkoi Aleksanterin lähes 
kaksi vuotta kestänyt palvelusai- 
ka Saksan armeijassa. Se sisälsi 
muutaman viikon pikakoulutuk- 
sen saksan kielellä Volossovassa. 
Inkeriläisistä pojista kootun jou- 
kon vahvuus nousi lähes 800: aan, 
ja sen nimeksi tuli Ost-Bataillon 
664. Koulutusvaiheen jälkeen 
lähdettiin tosi toimiin vartioi- 
maan rautateitä ja varastoja itä- 
rintaman tuntumaan Pihkovan 
ja Novgorodin välillä. Partisaanit 
vaanivat metsissä ja niiden kans- 


sa käytiin jatkuvasti kahakoita. 
Aleksanteri muistaa nuo ajat yl- 
lättävän tarkasti. 

Inkeriläinen siviiliväestö alkoi 
siirtyä Suomeen keväällä 1943. 
Myös Aleksanterin joukko- 
osasto valmistautui lähtemään 
Suomeen. Ensin heidät koottiin 
Battetskajan asemalleja sitten 
vietiin härkävaunuissa Tallin- 
naan. Saksalaiset aseet ja vyöt 
luovutettiin pois ja lopulta nous- 
tiin Aranda-nimiseen laivaan 
joulukuussa 1943. 

Rintamalle Suomen 
puolesta 

Hangossa odotti parin viikon 
karanteeni. Sen aikana jokai- 
selta kysyttiin, haluaako astua 
vapaaehtoisesti Suomen armei- 
jaan. Aleksanteri halusi. Hän 
sai Suomen armeijan univor- 
mun, kuten 600 muutakin. Sii- 
tä alkoi sotareissu Kannakselle. 
Sotilasvala annettiin Raudussa 
25.4.1944. Pataljoonasta muo- 
dostettiin kuuluisa ErP 6. Pas- 
tori Juhani Jääskeläinen järjesti 
rippikoulun pataljoonan sotilail- 
le, koska Inkerissä ei rippikoulu- 
ja voinut käydä moneen vuoteen. 
Seurasi koulutusvaihe rintaman 
tuntumassa. "Kivinimessä meitä 
taas koulutettiin alusta alkaen. Se 
oli ihan turhaa touhua , kun valmii- 
ta sotilaita koulutettiin uudestaan. 
Mutta Suomen kansalaisuus meille 
luvattiin , kun armeijaan menim- 
me ” Aleksanteri puhisee hillitysti. 

Sotasankariksi mainittu Aleksei 
Dubbelman, 90 v, pari viikkoa ennen 
kuolemaansa. Mukana artikkelin 
kirjoittaja Reijo Rautajoki. Kuva: Aleksei 
Dubbelman 

Kun vihollisen suurhyökkä- 
ys alkoi kesäkuun 9. päivänä, 
Aleksanteri oli komppanian 
päällikön lähettinä. ” Tykkitulta 
jyskytti loputtomasti. Tuli käsky 
perääntyä. Porukka hajosi kuka 
minnekin. Minä menin kilomet- 
ritolkulla soita pitkin taaksepäin. 
Luutnantti haavoittui ja kannoin 
häntä kaksi kilometriä ”, Aleksan- 
teri muistelee hiljaisella äänellä. 
Lopulta joukko saatiin taas ka- 
saan ja vihollinen pysähtymään. 
Aleksanteri sairastui punatautiin 
ja joutui sotasairaalaan. Aseet 
vaikenivat lopulta. Aleksanteri 
pääsi pois sairaalasta. Lokakuus- 
sa hänet kotiutettiin muun patal- 
joonan tavoin. Hänen äitinsä oli 
muuttanut Nastolaan, joten sinne 
Aleksanteri suuntasi kotimatkan- 
sa siviiliin. 

Käsiraudoissa itään 
Siperian rajalle 

Eräänä päivänä ovelle kopu- 


tettiin, ja poliisi totesi, että nyt 
pitää lähteä mukaan. ” Käsi- 
raudat lyötiin ranteisiin. Nas- 
tolan nimismies sanoi , että 
Neuvostoliitto vaatii kaikki in- 
keriläiset takaisin. Minut pan- 
tiin junan vankikoppiin . Alek- 
santeri oli tuolloin 20-vuotias. 
Samalla tavoin varoittamatta yl- 
lätettiin toistasataa inkeriläispoi- 
kaa ympäri Suomea. Myöhem- 
min vietiin vielä lisää. Osa patal- 
joonan pojista pakeni Ruotsiin. 
Viimeinen sotaan osallistunut 
inkeriläinen vangittiin Suomessa 
ja luovutettiin Neuvostoliittoon 
vuonna 1955. 

Aleksanteri, Suomen puolustaja, 
sai kymmenen vuotta pakkotyö- 
leiriä Uralilla, Siperian rajoilla. 
Syyte oli maanpetos. Viisi vuot- 
ta hän kaatoi metsää. Ruokaa oli 
vähän ja se oli lähes kelvotonta. 
Aleksanteri painoi enää alle 40 
kiloa, kun hän sairastui. Lääkäri 
määräsi hänelle parempaa ruo- 
kaa ja auttoi saamaan kevyem- 
pää työtä. Hän pääsi lastaamaan 
tukkeja ja kuntoutui vähitellen. 
Sotavankeus päättyi ja Alek- 
santeri muutti Viroon. Hän 
sai puusepän töitä. Hän tapasi 
virolaisen tytön, jonka kanssa 
meni naimisiin. He saivat kaksi 
poikaa. Aleksanterin äiti, sisar 
ja veli asuivat Suomessa, jonne 
Aleksanteri päätti muuttaa vai- 
monsa kanssa. Lapset perheineen 
jäivät Viroon. 

Arvokasta työtä heimove - 
teraanien hyväksi 

” Vannoimme sotilasvalan ja lupa- 
simme taistella Suomen puolesta. 
Meille luvattiin Suomen kansa- 
laisuus. Kukaan ei varoittanut 


meitä palautuksesta Neuvosto- 
liittoon. Suomi luovutti meidät 
vankeuteen, jossa moni menehtyi \ 

toteaa Aleksanteri. Havaitsen- 
ko hänen puheessaan katke- 
ruutta? Korkeintaan hiukan. 
Suomeen tultuaan Aleksanteri 
lähti mukaan sotaveteraanien 
toimintaan. Hän toimi pitkään 
vuonna 1996 perustetun Inkeri- 
läiset ja karjalaiset heimoveteraa- 
nit ry:n puheenjohtajana. Tuossa 
tehtävässä hän kiersi ahkerasti 
sotaveteraanien asioilla hyvän 
ystävänsä ja yhdistyksen toimin- 
nanjohtajan Viktor Hyyrösen 
kanssa. Pahimpia epäkohtia saa- 
tiinkin korjattua. Vuonna 2006 
Aleksanteri kutsuttiin yhdistyk- 
sen kunniapuheenjohtajaksi. 

Toisen tunnustuksen erittäin 
merkittävästä työstään sotavete- 
raanien hyväksi Aleksanteri sai 
vuonna 2012, kun hänelle an- 
nettiin sotaveteraanien kultainen 
ansioristi. Molemmat taulut ovat 
nyt kunniapaikalla hänen olo- 
huoneensa seinällä. Kun hyväs- 
telemme, Aleksanteri hymyilee 
lämpimästi ja toivoo minulle sy- 
dämensä täydeltä kaikkea hyvää. 
Nyt vihdoin ovat vuorossa puuro 
ja makkaraleipä. 



Jälkikirjoitus. Kolme viikkoa 
haastattelun jälkeen sain suruvies- 
tin , että Aleksanteri oli menehty- 
nyt kotonaan Oulunkylässä. Kuo- 
lema muistuttaa meitä elämään 
tässä ja nyt. Niin teki Aleksanteri, 
heimoveteraani. 

LILJA KUIVANEN IN MEMORIAM 


Anne Tuohimäki 


U uden vuoden alkaessa 
saimme suruviestin, että 
FM Lilja-Emilia Kuiva- 
nen on 23.12.2014 poistunut kes- 
kuudestamme. 

Lilja syntyi vuonna 1933 Hieta- 
mäellä Inkerissä ja oli tyttönimel- 
tään Rikkinen. Perhe asui välillä 
Virossa ja Suomessa. Se joutui 
pakkosiirretyksi Kaliniin ja ha- 
keutui jälleen Viroon, mutta joutui 
sieltä muuttamaan Itä- Karjalaan. 

Lilja valmistui 1950 sairaanhoi- 
tajaksi Viljandin sairaanhoitaja 
opistosta. Hän olisi halunnut jat- 
kaa lääketieteen opintoja, mutta 
suomalaisena ei tullut hyväksy- 
tyksi opiskelemaan Leningradin 
yliopistoon. Sen sijaan hän pääsi 
Petroskoin yliopistoon suomalais- 
ugrilaiselle osastolle ja valmistui 
sieltä filosofian maisteriksi. 

Muutettuaan Leningradiin Lilja 
sai työpaikan Venäjän vanhim- 
massa yleisessä kirjastossa ulko- 
maisen kirjallisuuden hankinta- 


osastolta, jossa työskenteli aina 
vuoteen 1988 asti, jolloin pääsi 
sieltä eläkkeelle. 

Suomeen Lilja muutti 1990 ja 
työskenteli Helsingin yliopiston 
slaavilaisessa kirjastossa vuoteen 
1998 asti. 

Lilja Kuivanen on kirjoittanut 
useita artikkeleita Inkeriläisten 
viestiin ja hän toimi lehden toi- 
mitussihteerinä 2001. Hän on 
julkaissut kirjan Inkerin vuotuis- 
juhlat ja ajantieto ja kääntänyt ve- 
näjästä suomeksi Leonid Gildin 
teokseen perustuvan kirjan Inke- 
rinsuomalaisten kohtalo. 

Lilja Kuivanen toimi Suomen 
Inkeri-liiton hallituksen jäsenenä 
sekä Inkeriläisten sivistyssäätiön 
hallintoneuvoston jäsenenä vv. 
2004 - 2012. Säätiön ansiomerkki 
myönnettiin hänelle 2006. 

Lilja oli monista taidoistaan huo- 
limatta itseään korostamaton, hil- 
jaisen vaatimaton ja aina valmis 



auttamaan mahdollisuuksiensa 
mukaan. 

Hän nautti päästessään viimein 
asumaan Suomeen, jonne sydä- 
messään tunsi kuuluvansa. Liljan 
omat sanat tunteestaan Suomeen 
päästyään olivat seuraavanlaiset: 
"Kävelin työhöni Helsingin katu- 
ja ja rantoja pitkin, enkä pitkään 
uskonut onko tämä kaikki totta.” 

Lilja Kuivanen siunattiin 
17.1.2015 Malmin kappelissa 
Helsingissä. 

Inkeriläisten sivisty s s ääriä. Suo- 
men Inkeri-liitto ry ja Inkeriläisten 
viesti ovat saaneet suruviestin Lilja 
Kuivasen pois menosta. Esitämme 
lämpimän osanottomme omaisille. 


KUIVANEN os. Rikkinen Lilja-Emilia 

s. 5.10.1933 Inkeri, Hietamäen srk, Somerokangas 
(nykyinen Volodarskaya) 

k. 23.12.2014 Helsinki, Malmin srk, Puistolan 
palvelutalo 

Siunaus suoritettu 17.1.2015 Malmin kappelissa 
Helsingissä. 

JOULULAULUJA JA JOULUN TUNNELMAA 
INKERIKODISSA 

Alina-Sinikka Salonen 



J oulutilaisuus 14.12. muotoutui hyvin kosket- 
tavaksi tilaisuudeksi. Anna Räikkösen laulun 
ja puheenvuoron jälkeen yleisö intoutui esit- 
Lään omia pieniä ohjelmia ja puheenvuoroja. 
Ohessa julkaistava Olenko olemassa -runo ei jät- 
tänyt ketään kylmäksi. Taisi melkein kaikilla olla 
samansuuntaisia omakohtaisiäkin tuntemuksia. 

Sattui niin hyvin, että juuri kun lauloimme yhdessä 
"Joulupukki, joulupukki, valkoparta, vanha ukki... 
käypä tänne, emme pelkää”, pukki astui sisään. 
Jotkut pääsivät jopa halaamaan tuota valkopartaa. 
Kiitos, pukki, jokaisen puolesta. Saimme kauniit 
kirjalahjat. 

Yhdessä kuvassa on Irene Kerner, yhdessä Anja 
Helander. Kiitämme teitä vapaaehtoisesta kah- 
vitteluavusta. Kutsumme muitakin apuun tähän 
tuiki tärkeään tehtävään! Soita vaikkapa Alina- 
Sinikalle, 040 7437 042. 

HYVÄÄ VUOTTA 2015! 


Olenko olemassa 

Onko tietoa siitä 
olenko olemassa ? 

Ei leimaa papereissa 
että olen olemassa. 

Olenko syntynyt vahingossa 
maassa, jota ei ole enää olemassa , 
syntynyt perunakuopassa, 
kapaloitu lumihangessa 
ei toivoa eloonjäämisestä ? 

Olenko syntynyt salaa 
valojen taivaalla roiskuen 
kahden väkevän vihollisen 
keskenään taistellen ? 

Onko olemassa pientä lasta 
syntynyt Inkerinmaassa ? 

Vai oliko se vain pieni harmaa hiiri 
jota kukaan ei toivonut, 
kuten sanoi lähipiiri, 
ja rukoili Jumalaa: 

”Ota pois perunakuopasta 
pois lumihangesta 
pois nälästä ja hädästä !” 

Jumala pelasti pienen hiiren. 

Taivaan enkelit antoivat toivon siivet 
vaeltamaan monessa maassa 
kotimaata etsimässä, 
omasta kodista uneksimassa. 

Oletko, harmaa hiiri, 
kysyi ärhäkkä virkamiespiiri, 
syntynyt maassa 
jota ei ole olemassa ? 

Ei leimaa papereissa 

että olet olemassa, 

puhut vierasta kieltä 

ja olet varmasti vihollismieltä. 

Ja päätti virkamiespiiri: 
sinä pieni harmaa hiiri 
ja koko sukulaispiiri, 
saatte leiman, että 
kuulutte vihollispiiriin. 

Joulupukki-laulun aikana pukki saapui yllättäen. 


Pakeni vuosia pieni hiiri 
isä - äiti ja koko sukulaispiiri 
seuranaan pelko, nälkä ja virkavalta. 

Ei saanut puhua äidinkieltä , 
piti olla kaikesta samaa mieltä. 

Ei saanut asua isoissa taloissa , 
eikä kaupungin valoissa. 

Pieni harmaa hiiri ja sukulaispiiri 
vaelsivat etsimässä omaa piiriä 
kunnes löysivät kodin 
sukulaiskansan piiristä. 

Kävi koulua pieni hiiri , 
aina sai kuulla 
kuuluvansa toiseen piiriin. 

En halua olla harmaa hiiri. 

Haluan kuulua ystäväpiiriin. 

Haluan olla olemassa 
tässä esi-isien maassa. 

Olen aina ollut esi-isien mieltä 
ja osannut äidinkieltä. 

Vai olenko esi-isien maassakin 
vieras harmaa hiiri 
joka ei kuulu mihinkään piiriin? 

Olenko oikeassa 
että olen olemassa ? 

Nyt leimat on papereissa 
että olen olemassa. 

Olen vieläkin esi-isien mieltä 
ja nyt minulla on kaksi äidinkieltä. 
Mutta: olenko olemassa ? 

Lilli Prinzthal os . Savolainen, s.02.03.1942 


Anna Räikkönen esittelee pukuaan 


Anja Helander (oikealla) kuuntelee kiinnostuneena 
nna Räikkösen tarinaa. 


Lähtöisin Inkerin Strennasta , isä Ryömästä 
(Savolainen) ja äiti Raikkusista (Virolainen). 
Muuttanut Suomeen 1 990 Tallinnasta 

ISOISÄÄ ETSIMÄSSÄ 



Ira Vihreälehto 


Syksyllä 1944 Suomessa käydään 
jatkosotaa ja koko kansa osallis- 
tuu sotaponnistuksiin. Isoäitini 
Lempi Kautiainen työskentelee 
keittäjänä Otavan koulutilalla, 
päämajakaupunki Mikkelin ku- 
peessa. Otavan koulutilalla on 
ajan hengen mukaisesti työvoi- 
mana sotavankeja ja juuri kevääl- 
lä on saapunut viimeisin joukko, 
15 heimosotavankia. Romanssi 
syttyy viimeistään syyskuussa 
1943 Lempin ja heimovangin 
välille, vaikka sellainen on toki 
kiellettyä ja se täytyy salata. 

Lempi synnyttää juhannuspäi- 
vänä 1944 esikoisensa, isäni. 
Lempi avioituu parisen vuotta 
myöhemmin kotikylän sodasta 
palanneen miehen kanssa ja he 
saavat yhteisiä lapsia. Isälleni 
paljastuu vasta äitinsä kuole- 
man jälkeen, ettei hän olekaan 
tämän Einon poika, vaan isä on 
ollut Venäläinen sotavanki sieltä 
Otavasta”. 

Isäni on nyt 70-vuotias ja hänen 
isänsä henkilöllisyys ja kohta- 
lo sodan jälkeen mietityttävät. 
Yritänkin nyt selvittää isoisäni 
henkilöllisyyden. 

Olen teettänyt isälläni DNA- 
testit ja löytänyt paljon meille 
aiemmin tuntemattomia, samat 
testit tehneitä sukulaisia Karja- 
lasta. Oletan siis, että isänisä on 
mahdollisesti ollut kotoisin Kar- 
jalasta, ehkä Petroskoin, Suojär- 
ven suunnalta, sillä siellä isälläni 
tuntuu olevan 3-5. serkkuja. Toi- 
saalta sukua tuntuu olevan myös 


Pietarin suunnalla, joten isänisä 
on voinut olla yhtä lailla inkeri- 
läinen. 

Etsin erityisesti viittä miestä, 
jotka olivat Otavan koulutilalla 
vuosina 1943-1944. Jos tiedät 
heistä tai heidän sukulaisistaan 
jotain, ota ihmeessä yhteyttä, 
kuulisin mielelläni, mitä he ovat 
noista ajoista läheisille puhuneet 
tai mitä heille sodan jälkeen ta- 
pahtui. Joku heistä todennä- 
köisesti on isoisäni. 

Karjalainen Juho Ville Anash- 
kin Petroskoista, syntynyt 1924, 
ammatiltaan sukeltaja, liittyi 
heimopataljoonaan toukokuus- 
sa 1944. Ei ole palautunut Neu- 
vostoliittoon. 

Inkeriläinen Simo Juhonpoika 
Järnä Suuri Russovasta synty- 
nyt 1920. Simon kaksi siskoa, 
äiti (Katri/ina os Peunonen) ja 
siskontytär (Helmi Järnä synt 
1942) olivat Suomessa sota-ai- 
kana. Palautettiin Neuvostoliit- 
toon 11/1944. 

Inkeriläinen Matti Yrjönpoi- 
ka Kiuru, syntynyt 1906 Tok- 


sovan Purnussa, perhe muutti 
1912 Himakkalaan, perhettä 
lähetettiin Jakutian työleirille 
1942, sodan jälkeen siskoja eleli 
HImakkalassa. Matti palautet- 
tiin Neuvostoliittoon 1944. 
Inkeriläinen Antti Paavonpoi- 
ka Savolainen, syntynyt 1921 
Pietarin lähellä Salusissa, äiti 
Mari Savolainen oli Suomessa 
sota-aikana, ainakin Antti pa- 
lautui Neuvostoliittoon. 
Karjalainen Heikki Paavonpoika 
Prokofjev, vanhemmat kuolleet, 
syntyi 1921 jossain Rukajärven 
lähellä (Suojärvi?). Lähiomai- 
seksi vankikorttiin oli merkitty 
veli Yrjö Paavonpoika Prokofjev. 

Lisäksi leirillä oli miehiä, jotka 
eivät erinäisistä syistä ole iso- 
isäkandidaatteja tällä hetkellä, 
mutta olen yhtä lailla kiin- 
nostunet heidän sodan jälkei- 
sistä kohtaloistaan. 

Karjalainen Jefim Anashkin 
(synt. 1900 Karhumäki), in- 
keriläinen Stepan Ivanovits 
Aleksandrov (1909 Leningrad), 
tverinkarjalainen Ivan Ivano- 
vits Gurjanov (1914 Kalin), 

karjalainen Feodor Hattunen 
(27.9.1985, asui Sortavalas- 
sa), vepsäläinen Ivan Ivanovits 
Kotov (1899 Leningrad), ve- 
näläinen Ivan Matvejev (1917 
Leningrad), karjalainen Nikolai 
Meljoskin (1904 Kontupohja). 

Yhteydenotot 

ira.vihrealehto@luukku.com 
tai puhelimitse 050-3381743 

Lempiltä jäi kaksi valokuvaa , 
joissa olevia henkilöitä tai heidän 
sukulaisiaan haluaisin jututtaa. 
Kolmea miestä esittävässä kuvassa 
vasemmalla istuu Ivan Varshutin 
Petroskoista. Hän ei ole isoisäni , 
mutta haluaisin tietää ketä muut 
kuvassa esiintyvät miehet ovat. 
Kuva otettu ilmeisesti syyskuussa 
1 943 Otavan koulutilalla. 


Hevosmiehen kuva puo- 
lestaan aiheutti isäni 
lapsuudenkodissa jotakin 
konjlikteja mummoni ja 
hänen miehensä välille. 
Epäilemme , että kuvan 
mies on hän , jota et- 
simme. Tähän viittaisi 
sekin , että hänellä näyt- 
täisi olevan samankal- 
tainen profiili veljeni 
kanssa. 

Kolmas kuva on isäni 
rippikuva. 

LYHYESTI 


Etsitään inkeriläisiä sukulaisia Eestistä 

Olen tullut paluumuuttajana Petroskoista 1995 Suomeen. Olen 
äitini puolesta Inkerin suomalaista sukua (Hannel) Hatsinasta. 
Inkeriläisiä sukulaisia on Eestissä ainakin ollut 1970 luvulla, Vas- 
teliinan alue, Loosin kylä. 

Irja Heikkilä Espoosta 

Vastaukset Suomen Inkeri-liiton puheenjohtajalle, tiedot 2. sivul- 
la. Asiasta tiedotetaan myös Viron Inkeri-lehdessä. 


Täydennystä Suomessa julkaistujen Inkeri-aiheisten kir- 
jojen luetteloon 

Jokinen Erkki. Idänkohtaus. Erkki Jokinen ja Suomen lähetys- 
seura. Gummerus Kirjapaino Oy, Pieksämäki 2005. 

Erkki Jokinen on suomalainen kirjailija ja pastori, jonka teos 
Idänkohtaus voitti Vuoden kristillinen kirja -palkinnon vuonna 
2005. Kirja kertoo niistä viidestä vuodesta 1996 - 2000, jotka 
Jokinen työskenteli perheineen Keiton kylässä Inkerin kirkon 
koulutuskeskuksessa kouluttajana. Suomeen palattuaan hän on 
työskennellyt Helsingin seurakuntayhtymässä venäjänkielisen 
työn pastorina. Kirjan tavoitteena on ollut rakentaa siltaa suo- 
malaisten ja venäjänkielisten maahanmuuttajien välille. 

Kauppala Pekka. Paluu vankileirien teille. Suomesta Neu- 
vostoliittoon luovutettujen kohtalo 1940 - 1955. Gummerus 
Kustannus Oy. Juva 2011. 

Paavilainen Sinikka. Kyynelvaunut. Romaani inkerinsuoma- 
laisten suuresta pakoretkestä. Tositapahtumiin perustuva väkevä 
kertomus inkerinsuomalaisten synkistä kokemuksista vuosina 
1929- 1953. 

Kirjaa voi tilata osoitteesta www.intokustannus.fi, puh.040 179 
5297. Mainitse tilatessasi "Inkeri-liitto", jolloin saat kirjan posti- 
kuluineen hintaan 25 € (ovh 32 €) 

Sisällöltään lähes samanlaista aikaisempaa omakustannetta 
Kyynelvaunut -Inkerinsuomalaisten kohtaloita Neuvostoliitossa 
(2013) voi tilata tekijältä (p. 050 595 8448 tai sini kka. paavit ai- 
nen@kolumbus.fi) hintaan 15 €, joka sisältää postikulut Suomessa. 



Kutsu kirjan julkistamistilaisuuteen 18.2. klo 16.00 


Mooses Putro. Mestari auran kurjesta -kirja julkistetaan 
18.2.2015 klo 16 Karjalatalon Inkerikodissa, osoite Käpy- 
länkuja 1,00610 Helsinki. 


Mooses Putro (30.10.1848-24.11.1919) oli yksi Inkerin kulttuu- 
rin valovoimaisimpia vaikuttajia. Hän oli ihminen, joille mikään 
inhimillinen ei tuntunut olevan vierasta. Putro sävelsi ja soitti, 
kirjoitti runoja ja toimitti lehteä. Hänen aloitteestaan syntyi myös 
inkeriläisiä yhdistävä laulujuhlaperinne. 


Mooses Putro valmistui vuonna 1863 perustetun Kolppanan se- 
minaarin ensimmäiseltä vuosikurssilta opettajaksi, kanttoriksi ja 
urkuriksi. Samalla hän liittyi tuolloin vielä varsin vähälukuiseen 
inkeriläiseen sivistyneistöön, jonka ylevänä tavoitteena oli kan- 
san sivistystason nostaminen ja kansallistunteen herättäminen. 
Putron panos Inkerin kulttuurille on ylittämätön. 


Mooses Putro. Mestari auran kurjesta - kirja kertoo Putron elä- 
mästä ja tuotannosta sellaisena kuin se peilautuu aikalaisten 
kirjoituksista ja kerrotuista tarinoista. 


Mooses Putro oli valistunutta inkeriläistä talonpoikaissukua. 
Perheen viidestä pojasta kolme koulutettiin pitkälle. Kaksi jäi 
pitämään kotitaloa. Kirjassa kerrotaan myös veljesten elämästä 
ja siitä, miten raja erottaa ja määrittelee ihmisten kohtaloita. 

Kirjan tekijä valtiot, tohtori Helena Miettinen toimii Inkerin kult- 
tuuriseuran ja Mooses Putron muistosäätiön puheenjohtajana. 
Mooses Putron muistosäätiö ylläpitää Putron entistä kesähuvilaa 
Taipalsaarella, josta on muodostettu säveltäjän nimeä kantava 
kotimuseo. 


Kirjoja saa ostaa julkistamistilaisuudessa ja myöhemmin Inkerin 
kulttuuriseurasta email: koivujatahti@inkeri.com ja puhelimitse 
(0)9 273 3225. Kirjan avajaistarjoushinta on 30 euroa. 

INKERI-AI HEISTÄ KIRJALLISUUTTA JA MUITA TUOTTEITA 

Päivitys 1 1.01.2015 Suomen Inkeri-liitto ry wwuj.inkeriliitto.fi 

suomeninkeriliitto@gmail.com , 045 261 2342, 040 7437 042 


Ahola-Valo Aleksanteri. Koulupojan 
päiväkirjat. Osat 1-4. ELPO ry. Jy- 
väskylä 1988. 

Ahonen Voitto. Jälleenrakennuksen 
politiikka ja talous. Kaupunkien toi- 
puminen isosta vihasta noin vuoteen 
1740. Suomen Historiallinen Seura. 
Historiallisia tutkimuksia 146. Vam- 
mala 1988. 

Alho Olli. Orjat ja isännät. Tutkimus 
inkeriläisistä maaorjarunoista. SKS. 
Helsinki 1979. 

Angere Johannes. Sotaa ja rauhaa rau- 
taesiripun molemmin puolin. Nide. 
Hämeenlinnal 95 7. 

Angere Johannes. Kullankylä - vallan- 
kumouksen ajan tapahtumia Inkerin- 
maalla. Otava 1969. 

Angere Johannes. Me Kullan miehet 
- toisen maailmansodan aikaa Inke- 
rinmaalla. Otava 1970. 

Arkkila Reijo. Evankeliumiyhdistys 
Boräsissa, 50-vuotisjuhlakirja. Evan- 
geliföreningen i Boräs. Gummerus 
Oy. 2006. 

Asplund Anneli (toim.). Kansanlau- 
luja Inkerin maalta. Suomalaisen Kir- 
jallisuuden Seuran Toimituksia 577. 
Pieksämäki 1992. 

Dahlgren Sam. Vainottu kirkko. Lu- 
terilaiset kirkot Itä-Euroopan maissa. 
Toimittanut ja täydentänyt Jaakko 
Launikari. SLEY. Pieksämäki 1990. 

Elomaa Jarmo. Inkerin bibliografia. 
Luettelo vatjalaisia, inkeroisia ja In- 
kerin suomalaisia käsittelevästä kir- 
jallisuudesta. Castreniumin toimitteita 
22. Helsinki 1981. 

Engman Max. Pietarinsuomalaiset. 
WSOY. Helsinki 2004. 

Eskola Olavi. Siperian kierros - in- 
keriläisen Juho Punkan elämä. Ristin 
voitto. Vantaa 1990. 

Flink Toivo ja Mäkilä Eeva. Inkerin 
lasten oppikirja. Päijät-Hämeen kir- 
japaino. 1995. 

Flink Toivo. Kotiin karkotettavaksi. 
Suomalaisen Kirjallisuuden Seura. 
Helsinki 2010. 


Flink Toivo. Maaorjuuden ja vallan- 
kumouksen puristuksessa. Inkerin ja 
Pietarin suomalaisten sivistys-, kult- 
tuuri- ja itsetuntopyrkimyksiä vuosina 
1861 -1917. Turku 2000. 

Flink Toivo. Pois Inkeristä, ohi Inke- 
rin. Yliopistopaino. Helsinki 1995. 

Flink Toivo. Pois nöyrän panta. Inke- 
rin Liitto 1922 -1944. Siirtolaisinsti- 
tuutti. Turku 2012. 

Flink Toivo. Uuden runon Venäjä. 
Karjala-kustantamo. Petroskoi 1989. 

Folkesten Toivo, Halttunen Alek- 
santeri, Jääskeläinen Toivo (toim.). 
50-vuotismuisto kirkon kohtaloista 
Inkerissä. 50-ärsminne av Kyrkans 
öde i Ingermanland. ISK. Västeräs 
1987. 

Haavio Elsa. Inkerin virsi. Vertaileva 
runontutkimus. Suomalaisen Kirjalli- 
suuden Seura. Helsinki 1943. 

Haltsonen Sulo. Entistä Inkeriä. In- 
kerin suomalaisasutuksen vaiheita ja 
kulttuurihistorian piirteitä. SKS Tie- 
tolipas 36. Helsinki 1965. 

Haltsonen Sulo. Inkerin suomalaisen 
kirkon vakiintumisen aikakausi (1800 
- 1917). Jyväskylä 1969. 

Haltsonen Sulo. Runoretki Inkeriin v. 
1853 Lisätietoja D.E.D. Europeuksen 
runonkeruun historiaan. Suomi 107:4. 
SKS. Helsinki 1957. 

Haltsonen Sulo. Vanha Tuutari. Tun- 
temattoman tekijän käsikirjoitus 19. 
vuosisadan alusta. SKS. Suomi 112:4. 
Helsinki 1967. 

Hanski Eino. Elävät varjot. Koko kan- 
san kirjakerho (ei tarkempaa tietoa). 
1986. 

Hanski Eino. Heimopataljoona. Finn 
Kirja, Tukholma -Juva 1982. 

Harvilahti Lauri. Kertovan runon kei- 
not. Inkeriläisen lauluepiikan tuotta- 
minen. SKS 1990. 

Hassinen Leino. Idän uusi aamu. In- 
kerin kirkon nousun vuodet. Karisto. 
Hämeenlinna 1997. 


Himiläinen Oskar. Vieras isänmaa. 
Inkeriläisen kohtalontie. Gummerus 
Jyväskylä 1981. 

Husa Risto. Alikersantti Antti Rokka. 
MC-Pilot. 2000. 

Huuhtanen Tuomo. Vallankumouk- 
sen vaiheita. Muistelmia Inkerinmaan 
hengellisestä herätyksestä. Ristin 
Voitto. Tikkurila 1976. 

Häkkinen Juho (toim. Terttu Pihla- 
jamaa). Siihen maahan, jonka minä 
sinulle osoitan. Omakustanne. Tuk- 
holma 1999. 

Hämäläinen Antti. Kadonnutta Inke- 
riä. Kuvateos. Inkerin Liitto. WSOY. 
Porvoo 1944. 

Iivarinen Salli Savorina. Vuosisadan 
tarinoita Inkeristä. Omakustanne. 
Tallinna 2008. 

Iivarinen- Savorina Salli Mari. Kauka- 
na kotini Inkeri. Kesuura Oy. Helsinki 
1994. 

Immonen Kari. Ryssästä saa puhua. . . 
Neuvostoliitto suomalaisessa julkisuu- 
dessa ja kirjat julkisuuden muotona 
1918-39. Otava, Keuruu 1987. 

Inkerin suomalaisten historia. Julkai- 
sija Inkeriläisten S ivistyssäätiö. Jyväs- 
kylä 1969. 

Inkerin teillä. Kalevalaseuran vuosi- 
kirja 69-70. SKS 1990. 

Inkinen Antti. Suomalainen koululai- 
tos Pietarissa. Kasvatushistoriallisen 
seuran dokumentit 130.1938. 

Inkinen Antti. Suomalainen virkamies 
Pietarissa. Historiallinen aikakauskirja 
2/1962. 

Jalava Aulikki. Kansallisuus kadoksis- 
sa. Neuvosto -Karjalan suomenkielisen 
epiikan kehitys. SKS 1990. 

Jokinen Erkki. Idänkohtaus. 44 ety- 
dikuvaa Venäjän kohtaamisesta. Erk- 
ki Jokinen ja Suomen Lähetysseura. 
Gummerus Kirjapaino Oy. Pieksä- 
mäki 2005. 

Juntunen Alpo. Suomalaisten karkot- 
taminen Siperiaan autonomian aikana 
ja karkotetut Siperiassa. Siirtolaisuus- 
instituutti, Turku 1983. 

Jääskeläinen Juhani. Inkerin kirkon 
tuho Stalinin pakkokollektivoinnissa. 
Alea-kirja. Painoyhtymä Oy 1982. 

Jääskeläinen Juhani. Inkerin suoma- 
lainen evankelis-luterilainen kirkko 
neuvostoj ärj estelmän ensimmäisenä 
vuosikymmenenä 1917-1927. Väitös- 
kirja. Helsinki 1980. 

Jääskeläinen Juhani. Inkerin suoma- 
laisten evankelis-luterilaisten seu- 
rakuntien matrikkeli vuosilta 1918- 
1938. Suomen kirkkohistoriallisen 
seuran vuosikirja 72. Helsinki- Saari- 
järvi 1982. 

Jääskeläinen Juhani. Jäähyväiset In- 
kerinmaalle. Yliopistopaino. Helsinki 
2011. 

Kalemaa Kalevi. Kurikka Matti. Le- 
genda jo eläessään. Inkeriläissyntyi- 
sen utopistin ja sosialistin elämäkerta. 
WSOY, Porvoo 1978. 

Karhu Eino. Isien sanoma. Tutkielma 
karjalaisesta ja inkeriläisestä kansan- 
kulttuurista. Juminkeon julkaisuja n:o 
18. Kuhmo 2002. 

Kempi Toivo. Inkeri, kotimme te- 
räsmyrskyn silmässä. Sotakronikka. 
Opusliberum. Oy Nordprint Ab. 
2008. 

Kempi Toivo. Miehet tulevat mer- 
ten takaa. Muistelmia inkeriläisistä 
kuumassa ja kylmässä sodassa. Toivo 
Kempi. Hämeenkyrön kirjapaino. 
2011. 

Kemppinen Mirja (toim.). Pilvivene. 
Larin Parasken runoja lapsille. Jumin- 
keon julkaisuja no 44. Verso 2004. 

Kepsu Saulo. Pietari ennen Pietaria. 
SKS, toimituksia nro 608. 1995. 

Kilpinen Inkeri. Nouse Inkeri. Näy- 
telmä. Kalevan näyttämö ry. Anson 
oy. 1991. 

Koivukangas Olavi, Toivonen Simo. 
Suomen siirtolaisuuden ja massamuu- 
ton bibliografia. Siirtolaisuusinstituut- 
ti, Turku 1978. 

Koivukari Tapio. Meren yli, kiven si- 
sään. WSOY 2009. 

Kolomainen Mikko. Inkerin Toisin- 
ajattelijat”. Muistelmia Inkerin vapai- 
den herätysliikkeiden syntyvaiheista. 
Helsinki 1989. 

Kolomainen Mikko. Pojat ja vunukat. 
Inkeriläisen suvun historia. Ristin 
Voitto. Vantaa 1990. 


Konkka Juhani. Pietarin valot. 
WSOY, Porvoo 1958. 

Korkiasaari Jouni. Suomalaiset maa- 
ilmalla. Suomen siirtolaisuus ja ulko- 
suomalaiset entisajoilta tähän päivään. 
Siirtolaisuusinstituutti. Turku 1989. 

Krifors Lars (toim. Terttu Pihlaja- 
maa). Oli onnistuttava. Omakustan- 
ne? Tukholma 2001. 

Kuivanen Lilja. Inkerin vuotuisjuhlat 
ja ajantieto. Omakustanne. Viro 2003. 

Kuortti Aatami, Arkkila Reijo. Inke- 
rin kirkon yö ja aamu. SLEY 1990. 

Kuortti Aatami. Aloitettava alusta. 
SLEY 1973. 

Kuortti Aatami. Inkerin kirkon vai- 
keita vuosia. SLEY Pieksämäki 1963. 

Kuortti Aatami. Juhana, Inkerinsuo- 
malainen. SLEY, Helsinki 1966. 

Kuortti Aatami. Kirkossa, keskityslei- 
rissä, korvessa. Inkeriläispapin muis- 
telmia. 4. painos. SLEY. Jyväskylä 
1989. 1. painos ilmestyi 1964. Vuona 
1934 ilmestyi ensimmäinen versio 
"Pappina, pakkotyössä, pakolaisena.” 
Käännetty useille eri kielille. 

Kuortti Aatami. Tapahtui Inkerissä. 
SLEY 1962. 

Kuortti Aatami. Veljeni sotavangit. 
SLEY 1989. 

Kurko Kaarlo. Inkerin suomalaiset 
GPU:n kynsissä. WSOY. Porvoo 
1943. 

Kuronen Aira. Inkerin keittiö. Ruo- 
kaperinnettä ja -ohjeita. Suomalaisen 
kirjallisuuden seuran toimituksia 862. 
2002. 

Kuusi Matti. Maria Luukan laulut ja 
loitsut. Tutkimus läntisimmän Inke- 
rin suomalaisperinteestä. Suomalaisen 
Kirjallisuuden seuran toimituksia 379. 

Seuraavia kirjoja ja muita tuotteita on saatavana Inkeriläisten 
sivistyssäätiöstä ja Suomen Inkeri-liitto ry:stä puh. 045 261 2342. 
Soita ja sovi lähetys- tai toimitustavasta. 



KIRJAT 

Hinta 

Kuivanen Lilja. Inkerin vuotuisjuhlat. 

5,- 

Ojala Ella. Ensimmäinen kevät 

16,- 

Ojala Ella. Suomi näkyy. 

5,- 

Ojala Ella. Pelastunut albumi. 

22,- 

Pelkonen Hannu. Voihan Venäjä. 

25,- 

Pettinen Albert. Oppia, pelata, laulella 

5,- 

Pettinen Albert. Lauluja sekakuorolle (nuotit). 

5,- 

Savolainen Aatu. Suomalainen sissisodassa. 

5,- 

Sihvo Jouko (toim.) Inkerinsuomalaisten kohtalo. 

5,- 

Störgren Aleksander. Mutkainen tie vapauteen. 

10,- 

Suominen Hellin. Mooses Putron elämäkerta. 

V 

Survo Arvo. Itku Inkerille 

10,- 

Tuukkanen Saimi. Elämäni helminauha (muistelmat). 

5,- 

ÄÄNITYKSET 

Santtu Lauri, Murrejuttuja 

2,5 

Helsingin Inkerikuoro CD Minä tyttö 

5,- 

Survo Arvo (C-kasetti) OmaH' maali' 

2,- 

MUUT TUOTTEET 

Inkerin kartta Mustonen v. 1933 

12,- 

Uusi tiekartta Randefeldt v. 1992 

10,- 

Tie- ja kyläkartta Keski-lnkeri Randefeldt 

10,- 

Inkerin isännänviiri ulkosalkoon 

60,- 

Inkerin pöytälippu + salko marmorijalustalla 

22,- 

Inkerin pöytälippu. 

17,- 

Adressi surunvalitteluun 

7,- 


Muita kirjoja voi tiedustella antikvariaateista, joista erityisesti 
seuraavat ovat ilmoittaneet kiinnostuksensa Inkeri-aiheisiin 
kirjoihin: 

VVanhat Unelmat 

www.wanhatunelmat.fi, info@wanhatunelmat.fi (Asikkala) 
Antikvaarinen Kirjakauppa Tessi 

www.tessi.fi, jorma@kajaste.net (Tapiola) sekä sisarliike Kirja Waldemar 
www.kirjawaldemar,fi, jorma@kajaste.net (Munkkiniemi) 

Inkerin kulttuuriseuran kirjojen myyntiosoite on 
www.inkeri.com/kirjakauppa, koivujatahti@inkeri.com, 09-2733225 

KUKA OLEN INKERINSUOMALAISENA? 


Taisto Raudalainen 

M eidän pitäisi olla kii- 
tollisia, kun joku toi- 
nen sanoo olemuk- 
sestamme jotakin. Tämä peilaus 
auttaa ymmärtämään itseämme 
ja samalla hienosäätää suhdet- 
tamme ympäristöön. Nyt kuiten- 
kin joudun pyynnöstä suoritta- 
maan tämän tehtävän itse. Mutta 
kuten Sokrates aikoinaan sanoi: 
gnosi seauton - tunne itsesi! Par- 
haassa tapauksessa perussuhde- 
kin kuuluu itsetutkiskeluun. 

Minun inkerinsuomalaisuuteni 
on vähintäänkin kaksinapaista 
- yhtäältä hiljaista omatoimista 
tutkiskelua sekä toisaalta melko 
intensiivistä vuorovaikutusta ja 
keskustelua. Viimeksi mainittua 
inkeriläisten on yleisesti ottaen 
helppo harrastaa - inkeriläisiä 
puheliaampia suomalaisia tus- 
kin on olemassakaan. Mitä tulee 
itsetutkisteluun, tämän ominai- 
suuden luulen perineeni isänäi- 
diltä Ainolta (o. s. Kelo), joka oli 
korostetun pidättyväinen ja har- 
vasanainen, mutta samalla itse- 
pintainen toimija. Hän oli avulias 
tukija, ammatiltaan kätilö. Siinä 
on ehkä minunkin "sokraattinen” 
perintöni: minkä on määrä tulla 
ilmi, se on autettava ilmoille mil- 
loin vienosti, milloin kovakourai- 
semmin asiaan puuttuen. 

MITEN OPIN INKERINSUO- 
MALAISUUTTA 

Minun passiiviset kokemukseni 
inkerinsuomalaisuuden parissa 
jatkuivat lapsuudessa Tarton lä- 
hellä isänisäni Mikko Rautalai- 


sen äidin Sofian (o.s. Vanhanen) 
kotona. Sitä ympäröi paikalli- 
sella valtiontilalla työllistettyjen 
suomalaisten pienyhteisö. ”Sy- 
ventävät tutkimukseni” j atkuivat 
1980-luvun opiskeluvuosina iso- 
tätini Hanikkalan Maikon (o.s. 
Rautalainen) kielikylvyissä. Lau- 
antaikylvyt päätyivät loputtomil- 
ta tuntuviin tsajjunjuonteihin 
ja tarinankerrontaan. Siinä oli 
minun toinen yliopistoni. Mitä 
olen, olen siis paljolti velkaa (esi) 
vanhemmilleni. 


INKERINSUOMALAISUUTE- 
NI JATKO-OPINNOT 

Kiinnostukseni laajeni muihin 
oppaisiin ja kanssakeskustelijoi- 
hin, kun jatkoin opintojani Hel- 
singin yliopistossa 1990-luvun 
alussa. Olihan kohtalon oikku- 
na käynyt näin, että Helsingin 
seudulla asui kohta enemmän 
inkeriläisiä kuin missään. Use- 
at kymmenet vierailut sisareni 
Tuulikin kanssa kaupungin eri 
laidoilla vaatimattomissa olois- 
sa asuneiden "paluumuuttajien” 



En varsinkaan alussa osannut 
esittää montaa tarkentavaa ky- 
symystä, mutta tämän korvasi 
isotätini lopen tarkka kertomis- 
tyyli. Hän ei kaihtanut tietä- 
mättömyyttäni, vaan käytti sitä 
hyväkseen. Kertoessaan elämäs- 
tään hän eteni episodi episodilta, 
joskus jopa päivä päivältä ja tunti 
tunnilta. Hän oli valtava muis- 
tiastia, josta herui tietoa mistä 
vaan. Jäänyt on kaipaus hänen 
vuolaasta kielenkäytöstään sekä 
vakallinen kysymyksiä, joita en 
valitettavasti nuoruuttani älynnyt 
enkä kerinnyt esittämään. 


luokse avarsivat entisestään kä- 
sitykseni inkeriläisyydestä. Jutu- 
timme vanhuksia ei vain heidän 
kokemastaan kärsimyshistoriasta, 
vaan kaikesta entisestä elämästä. 
Nämä olivat taaskin minun var- 
sinaiset jatko-opintoni, samalla 
kun päivittäiset työtehtäväni 
yliopistolla liittyivät Venäjän 
vanhauskoisuuteen. Siskolleni 
on siitä vaiheesta jäänyt useita 
sydänystäviä, joiden luona hän 
aina silloin tällöin pistäytyy. 

Kun palasin Viroon nelisen 
vuotta kestäneiltä jatko-opin- 

noiltani, aloitin työni - sillä 
sitä se oli! - vironinkeriläisten 
parissa. Suoritin kollegoiden 
kanssa useita tutkimusmatkoja 
paitsi inkerinsuomalaisten myös 
Vaipoolen vatjalaisten, Soikko- 
lan rantakunnan inkerikkojen 
sekä vepsäläisten keskuuteen. 
Olen kiertänyt eri aikoina In- 
kerinmaalla Kupanitsan (Orava, 
Arponja, Kikkeri, Seropitsa) ja 
Spankkovan (kirkonkylä, Korpi- 
salo, Vanha-Holopitsa, Vironky- 
lä) seurakuntia. Satunnaisemmin 
olen pistäytynyt Molo sko vitsan, 
Koprinan, Kaprion, Kattilan, 
Soikkolan, Keiton ja Toksovan 
kylissä. Viimeisimmät Inkeri - 
retkeni ovat vieneet Narvusiin, 
entiseen Viron-Inkeriin sekä 
Skuoritsaan. 

Satojen haastateltavien ja juttu- 
kumppaneiden joukossa on ollut 
Miikkulaisin, Lempäälän, Vuo- 
len, Tuutarin, Hietamäen, Tyrön 
ja Järvisaaren ihmisiä. Kaikista 
heistä on jäänyt rakkaat muistot. 
Näin kysymisestä ja eri ryhmien 


elämäntapaan sekä ajatteluun 
porautumisesta tuli vaivihkaa 
ammattini. 

Julkaisin viime vuonna osaksi 
kertyneeseen kenttäkokemuk- 
seeni tukeutuen kirjan inke- 
rinsuomalaisten 20. vuosisadan 
historiasta. Työn alla on laajem- 
pi katsaus inkerinsuomalaises- 
ta perinnekulttuurista. Opetan 
parhaillaan Tarton Yliopiston 
Viljandin Kulttuuriakatemiassa 
etnologia- aineita. Kaiken muun 
ohessa toimitan Inkeri-lehteä. 

MUUTA AJANKOHTAISTA 

Parhaillaan on käynnissä inke- 
rinsuomalaisen kuvakannan di- 
gitalisointi-hanke. Päämääränä 
on perustaa helppokäyttöinen 
sähköinen valokuvapankki. Tä- 
män työn siivellä olisi julkaista- 
va myös näyttävä kuva-albumi. 
Onhan tätä nykyä, kun ei enää 
ole omakohtaista suhdetta esi- 
vanhempiemme maahan, va- 
lokuvilla omakuvallemme kes- 


keinen asema. Arvokkaita ovat 
kaikki kuvat, jotka jollakin taval- 
la liittyvät inkerinsuomalaisten 
kohtaloihin yhtä hyvin entisessä 
kotimaassa kuin myös Suomessa, 
Virossa, Karjalassa, Venäjällä tai 
Ruotsissa. Sukumme vanhimmat 
valokuvat löytyvät 19. vuosisa- 
dan loppukymmenykseltä. Olen 
aikoinaan jututtanut isoäitiäni 
näiden äärellä. Mustavalkoisia, 
usein vahvasti haalistuneita va- 
lokuvia säväyttävät puolestaan 
monisärmäiset tarinat. 

IMATRAN INKERI KLUBI 
RY JA SEN PERUSTAJA 

MINÄ. INKERILÄINEN. 

Olen Viola Heistonen, entinen 
Jakonen. Syntymäpaikkani on 
Pohjois-Inkeri, Lempäälän kun- 
ta, Oinaalan kylä. Kaikki tiedossa 
olevat isovanhemmat olivat syn- 
typerältään suomalaisia. Viiteen 
ja puoleen vuoteen asti puhuin 
vain suomea, eli inkerin murret- 
ta. Kun suuri isänmallinen sota 
(BOB - Bejimcaa OTeuecTBeHHaa 
Boiffla 1941-1945) alkoi, mei- 
dät evakuoitiin Uralille. Opin 
ymmärtämään udmurtian kieltä 
ja aloitin siellä koulun venäjän 
kielellä. Asuimme Udmurtiassa 4 
vuotta, sodan päätyttyä siirtolai- 
sena Virossa, Pihkovan alueella. 
Opiskelin Arkangelin Peda- 
gogisessa korkeakoulussa, josta 
valmistuessani vuonna 1959 sain 
korkeakoulunopettajan pätevyy- 
den ja arvon, aineinani ihmisen 
anatomia ja fysiologia sekä lii- 
kunnan kasvatus. Työurani alkoi 
merimiesten kaupungissa Seve- 
rodvinskissa, jatkui Valko venäjän 
pääkaupungin Minskin yliopis- 
tossa. Leningradin alueella Hat- 
sinan kaupungissa työskentelin 


opettajana ja liikunnan osaston 
johtajana pedagogisessa ammat- 
tikoulussa ja myös luistelukou- 
lun varajohtajana ja valmentaja- 
na. Olin oppaana Leningradin 
Intouristissa. Muutin Suomeen 
v. 1990. Suomessa koulutusta 
vastaava työtä en saanut. Olin 
siivoojana, omaishoitajana ja va- 
paaehtoistyöntekijänä seurakun- 
nassa. 

Nyt olen asunut jo lähes neljän- 
nesvuosisadan Suomessa. Olen 
Suomen kansalainen. Noin 
seitsemästäkymmenestä tuhan- 
nesta venäjänkielisestä maahan- 
muuttajasta yritin etsiä Inkeris- 
tä muuttaneita suomalaisia, eli 
inkeriläisiä. Yllätyksekseni sain 
huomata, että moni tiedossa- 
ni oleva ihan aito inkeriläinen, 
eli paluumuuttajan statuksella 
Suomeen muuttanut ei halua 
tunnustaa inkeriläisyyttään. Mie- 
luummin on venäläinen kuin in- 
keriläinen. Kysyn, miksi näin on? 
Silti kaikella kunnioituksella ve- 
näläisiä kohtaan! Joku paradoksi 
tässä on, jos Inkerin suomalainen 
mieluummin venäläistyy täällä 
Suomessa kuin yrittää säilyttää 
oman identiteettinsä! 

Ajattelen itsekin, kuka 
olen nyt ? Millainen on 
minun identiteettinä 

Ajattelen itsekin, kuka olen nyt? 
Millainen on minun identiteetti- 
ni? Olen jo kauan ollut Suomen 
kansalainen, mutta tuntuu siltä, 
etten tunne olevani Suomen 
suomalainen vaan mieluummin 
olisin edelleen sellainen suoma- 
lainen, joka olin, kun muutin 
tänne Neuvostoliitosta, maasta, 


jossa vapauden tuli alkoi roihu- 
ta inkeriläisten sydämissä, jossa 
alkoi suuri paluumuutto omille 
kotikonnuille, takaisin Inkeriin, 
takaisin kotiin. Tuo liikkeelle 
lähtenyt, kymmeniä tuhansia ih- 
misiä käsittänyt joukko ei kuiten- 
kaan pysähtynyt kotikonnuille ja 
jäänyt siellä rakentamaan uutta 
tulevaisuutta. Portit avattiin Suo- 
meen. Tänne muutin minäkin. 
Kuitenkin täällä Suomessa tun- 
nen, että minulta yritetään viedä 
identiteettini, koska virallises- 
ti meitä luokitellaan etnisiksi 
venäläisiksi, eikä kukaan halua 
julkaista tietoa, kuinka monta 
Inkeristä muuttanutta paluu- 
muuttajaa on nyt Suomessa. 
Maahanmuuttajat rekisteröidään 
vain lähtömaan mukaan. 

INKERI KLUBI RY- KJIYE 
HHTPHH. IMATRA. 

Kysymykset siitä, miten muut 
paluumuuttajat kokevat oman 
identiteettinsä, ja mitä meistä jää, 
kun aikamme päättyy, antoivat 
minulle ajatuksen perustaa Inkeri 
Klubi ry - Kjiyö HHrpua. Halu- 
sin kutsua yhteen kohtalotove- 
reita ja pitää yllä inkeriläisyyttä. 
Halusin myös kerätä, ja mah- 
dollisuuksien mukaan tallentaa 
nettiin inkeriläisten kokemuksia. 
Klubin tarkoituksena on yh- 
teisten kokemusten jakaminen, 
perinteen ylläpitäminen ja in- 
keriläisyyden esiin tuominen. 
Varasimme Imatran kaupungilta 
säännöllisen kokoontumisajan. 
Panimme paikalliseen lehteen 
ilmoituksen ensimmäisestä ko- 
koontumisesta. Ensimmäiseen 
kokoukseen tuli kahdeksan 
henkilöä. Imatran kirjastossa 
järjestimme ensimmäisen In- 
keriläisen illan. Aiheesta kertoi 

paikallislehti ja paikalle tulikin 
kolmekymmentä kuulijaa. 

INKERILÄINEN ILTA 

Inkeriläinen ilta on sarja luen- 
toja; näissä myös keskustellaan 
kokemuksista. Syntyvästä kes- 
kustelusta voi poimia uusia tee- 
moja jatkoesitelmien aiheiksi. 
Esimerkkejä teemoista: Missä on 
Inkeri? Keitä ovat inkeriläiset? 
Inkeriläisten sukujuuret, Inke- 
rin kansallispuvut jne. Jokainen 
aihe itsessään tarjoaa esitelmän 
pitäjälle mielenkiintoisia hetkiä 
inkeriläi syyden tutkimisessa ja 
tiedon syventämisessä. 

Näiden keskustelutapahtumien 
huipentuma oli kaupungintalolla 
valtuustosalissa järjestetty semi- 
naari, johon osallistui esiintyjiä 
mm. Pietarista, Petroskoista ja 
Helsingistä: VVladimir Kokko, 
Alina-Sinikka Salonen ja Albert 
Kirjanen, tunnetuimmat maini- 
takseni. 

NETTISEMINAARI 

Imatran kaupunki saa vuoden 
2015 keväällä käyttönsä säh- 
köisen neuvottelujärjestelmän 
valtuustosaliin. Meillä olisi 
mahdollisuus osallistua laitteis- 
ton testaamiseen. Haluaisimme 
järjestää inkeriläisten maailman- 
laajuisen tapaamisen, johon osal- 
listutaan sähköisesti. Jos tiedätte 
ulkomailla olevia inkeriläisiä ja 
inkeriläisten yhdistyksiä, niin 
laittakaa sanaa kiertämään ja yh- 
teystietoja Klubin sähköpostiin. 

Osallistujien lukumäärä on ra- 
jaton, mutta esiintyjien määrä 
riippuu käytettävissä olevasta 
ajasta. Ainakin tarvitsisimme si- 


multaanitulkkeja, että yleisö voisi 
kukin seurata tapahtumaa omal- 
la kielellään. Esiintyjät sijaitsevat 
kukin valitsemallaan paikkakun- 
nalla videoyhteyden päässä. 

NÄYTTELYT 

Saimme Inkeristä kertovan 
näyttelyn esille Imatran pääkir- 
jastoon. Siinä kerroimme Inke- 
rin historiasta, väestösiirroista ja 
omakohtaisista kokemuksista in- 
keriläisinä. Näyttelyn aikana jär- 
jestimme ensimmäisen Inkeriläi- 
sen illan. Yhdistämällä näyttelyjä 
esitelmä ajallisesti toisiinsa, voi 
saada enemmän huomiota asialle. 
Hyvin tärkeää on saada paikalli- 
nen lehti kirjoittamaan aiheesta. 

Kun näyttelyn aineisto oli koot- 
tu, emme jättäneet sitä nurkkaan 
pölyttymään. Olemme siirtänet 
sitä paikasta toiseen. Samalla ai- 
neisto on karttunut. Lisää näyt- 
telyaineistoa saimme lainaksi 
Pietarin Inkerin liitolta. Näyt- 
tely koostuu useista noin metrin 
korkeista kartongeista, joilla on 
kuvia ja tekstiä aihepiireittäin 
luokiteltuina. 

Vuoden 2014 aikana näyttely 
on ollut esillä viidessä paikassa. 
Koko kesän se oli Imatralaisessa 
turistikohteessa “Karjalainen ko- 
titalo Hiljan piha”. Siellä olimme 
kertomassa näyttelystä ja inkeri- 
läisyydestä lähes päivittäin. Eri- 
tyisen kiinnostuneita olivat venä- 
läiset turistit. Monet heistä ovat 
Pietarin alueelta, mutta eivät ol- 
leet kuulleetkaan Inkerinmaasta, 
vaikka ovat koko elämänsä siellä 
asuneet! Olisiko aika muuttaa 
Leningradski Oblastin nimi 
Inkerinmaaksi! 


RAHA 

Yhdistyksen tämän vuoden bud- 
jetti on noin 700 euroa. Tulot 
muodostuvat kolmesta lähteestä: 
jäsenmaksut, kahvikassa ja Viola 
Heistonen. Jokainen kuitti on 
julkaistu netissä. Eli kolmannes 
taloudesta lepää perustajan har- 
tioilla. Kannattaa olla avoimesti 
käsi ojossa, kun järjestää yhdis- 
tyksen kokouksia tai yleisötilai- 
suuksia. Vierailijat kyllä ymmär- 
tävät, ettei toiminta ilmaista ole. 

Sen lisäksi, että Venäjä ja In- 
keri on monen syntymäpaikka, 
on se meille Imatralaisille myös 
fyysisesti lähellä. Yhdistyksen 
rekvisiitan ostamme mahdolli- 
suuksien mukaan Venäjältä, jossa 
esim. pienen Inkerin lipun hinta 
on noin kymmenes osa Suomen 
hinnasta. Haluaisimme myydä 
näitä lippuja edelleen, että inke- 
riläisyys tulisi tunnetuksi. Myös 
paraatilippuja löytyy varastosta. 
Kysykää sähköpostilla! 

TULEVAISUUDEN 

HAAVEET 

Kuinka saisi jonkun pelifirman 
kiinnostumaan Inkeristä? Meillä 
on tarjottavana pelimaailma, joka 
on oikeasti ollut olemassa. Sillä 
on ollut oma maa, lippu, vaaku- 
na, itsenäisyys, sotia, monta su- 
kupolvea hallitsijoita, oma kansa 
ja paljon muita elementtejä, jot- 
ka hyvin pärjäävät videopelien 
virtuaalimaailmoille. On koettu 
itkua ja surua, toivoa ja rakkaut- 
ta. Inkerin ympärille rakennettu 
pelimaailma toisi inkeriläisyyden 
nuoren sukupolven tietoisuuteen. 
- Kunpa joku tekisi miljardibis- 
neksen inkeriläisyyden ympärille! 

Inkeri. Klubi@gmail. com 


http://inkeri-klubi.radioviola.net/ 


HEIMOSOTURIT 

Novellin kirjoittanut Tyyne Lehtonen 

Sota loppui! Suomi ja Neuvostoliitto tekivät rau- 
han, Suomelle raskain ehdoin. Se koski myös 
meitä, inkeriläisiä. Rauhanehdoissa sanottiin mm. 
että Suomeen evakuoidut inkeriläiset ym. sivii- 
lihenkilöt on luovutettava takaisin Neuvostoliit- 
toon. Ja ennen kaikkea voittaja vaati haltuunsa 
ne kansalaiset, jotka olivat nousseet ase kädessä 
sitä vastaan. Näin ollen Suomen oli luovutetta- 
va mm. Heimopataljoona 3 (HeimoP3), erillinen 
pataljoona 6 (Er.P 6) ja virolaisrykmentti JR 200, 
yleensä kaikki Suomen armeijan riveissä palvelleet. 
Nämä pataljoonat sekä JR 200 koostuivat koko- 
naan vapaaehtoisista. Etupäässä he kaikki olivat 
suomalaisia ja virolaisia miehiä. Toiset heistä olivat 
joutuneet joko suomalaisten tai saksalaisten van- 
geiksi ja sen jälkeen liittyneet armeijaan. Joukossa 
oli myös aivan liian nuoria vapaaehtoisia rohkeita 
poikia, jotka henkensä uhmaten lähtivät taiste- 
lemaan Suomen puolesta, tietäen, että Suomen 
voitto merkitsi heidän vapauttaan, kun taas häviö 
heidän tuhoaan. Luulen, että he juuri tämän tajut- 

Luulen, että he juuri tämän 
tajuttuaan taistelivat niin 
urhoollisesti. He todella taistelivat 
kotiensa vapauden puolesta. 

tuaan taistelivat niin urhoollisesti. He todella tais- 
telivat kotiensa vapauden puolesta. Monien näiden 
syntymäkoti sijaitsi Karjalan kannaksella. Myös 
minun syntymäkotini oli Lempaalassa, josta jo to- 
sin jouduin lähtemään pois 10-vuotiaana v. 1936. 
Monta Lempäälän poikaa taisteli Suomen riveissä. 
Kun sitten suomalaiset vahasivat kotipitäjämme, 
jännitimme kovasti kestääkö Kannas, pysyykö 
Lempäälä suomalaisten käsissä? Tunsimme kaikki 
olevamme suomalaisia ja kuuluvamme Suomeen. 
Vapautemme kaipuu oli niin suuri, ettei sitä voi 
kuvitellakaan. Mutta toiveemme ei täyttynyt, 
Kannas murtui. Suomalaisten joukkojen vyöry- 
essä takaisin Kannakselta me inkerinsuomalaiset 


tunsimme yhtä suurta surua kuin karjalaiset ja 
kaikki muut suomalaiset. Meidän viimeinenkin 
toivonpilkkumme vapaudesta oli sammunut. Me 
tiesimme myös sen, että kaikki tämä merkitsi tu- 
hansille ihmisille myös henkilökohtaisen vapau- 
den menettämistä. Niin vaikeaa kuin se varmaan 
olikin Suomen viranomaisista, oli Suomen pakko 
luovuttaa nuo sotilaat Neuvostoliittoon. Mieleeni 
on jäänyt siltä ajalta hyvin ikävä tapaus, joka jätti 
minuun hyvin syvän vaikutuksen siitä, kun luo- 
vutettavat sotilaat yrittivät epätoivoisesti paeta ja 
pelastaa itsensä. 

Oli pimeä lokakuun ilta v. 1944 kun oveeni ko- 
putettiin. Asuimme silloin Paavolassa, Pohjois- 
Pohjanmaalla, lähellä Raahea. Menin avaamaan 
ja ovella seisoi naapurin poika Lempaalasta, ko- 
tipuolesta. Hän oli palvellut Suomen armeijassa, 
muistaakseni juuri HeimoP3:ssa. Ihmettelin vä- 
hän että mistä hän näin myöhään tulee? Hän sanoi 
olevansa menossa kotiväkensä luokse ja poikke- 
si katsomaan, koska oli päässyt siviiliin. ”Sehän 
on mukavaa, hyvä että selvisit hengissä, sanoin”. 
Tiesin että hän oli saanut kärsiä paljon palveltuaan 
vuosia sodassa. Hän oli aluksi ollut Venäjän sodas- 
sa, sitten talvisodassa ja lopuksi jatkosodassa. Hän 
oli haavoittunut jalkaan Leningradin länsipuolel- 
la, kotikylän lähellä, ja joutunut siellä saksalaisten 
vangiksi. Siitä oli hänelle alkanut pitkä vaellus ja 
nälkäkuuri. He olivat vaeltaneet vankileiristä toi- 
seen ja nälkä oli ollut niin suuri, että kun hiiren 
löysivät, niin se jaettiin ja syötiin. Usein aamulla 
herätessä oli vieruskaveri kylmänä. Päivittäin oli 
jatkuvaa pahoinpitelyä ja lyömistä. Kun sitten heil- 
le ilmoitettiin, että vankileiristä voidaan vapauttaa 
miehiä mikäli he ilmoittautuvat Suomen armei- 
jaan, niin kaikki inkeriläiset ja virolaiset huokasivat 
helpotuksesta - ja lähtivät. 

Hänen kanssaan jutellessani huomaisin, ettei hän 
ollut oikein oma itsensä. Hän vaikutti kovin surul- 
liselta ja alakuloiselta, eikä iloinnut siitä että sota 
oli viimeinkin päättynyt. 

Hän jäi yöksi meidän perheen luokse evakkota- 

loomme. Aamulla hän lähtijä pyysi minua saatta- 
maan häntä. Olimme lapsuustuttuja ja olin saanut 
häneltä kirjeitäkin rintamalta. Siinä kävellessäm- 
me hän alkoi kertoa minulle. 

"Kuule minä olenkin karkuteillä, meitä lähdettiin 
kuljettamaan Venäjälle, ja minä karkasin junasta.” 
Hämmästyin kovasti. 

”Ei kai se voi olla totta, eihän teitä voida luovut- 
taa tuomittaviksi, sanoin?” 

”Kyllä se on totta, meidät koottiin Raaheen ja sa- 
nottiin, että pääsette siviiliin. Ihmettelimme että 
miksi meitä sitten vartioidaan? Kun meidät pantiin 
junaan ja konekiväärimiehet vartioivat vaunujen 
ovilla, joku sanoi: ”Pojat, teitä lähdetään viemään 
Venäjälle!” Kuultuamme kylmän totuuden, nousi 
vaunuissa sellainen meteli, että vartiomiesten oli 
lähdettävä vaunujen ovilta. Kun juna oli ehtinyt 
ajaa muutaman asemanvälin, olivat miltei kaikki 
sotilaat karanneet yön pimeyteen. Heidänkään 
vaunuun ei jäänyt kuin kaksi vienankarjalaista 
poikaa”. 

Olin kovin pahoillani kun en voinut häntä mi- 
tenkään auttaa, olinhan itsekin Vieraissa”. Hän 
sanoi yrittävänsä Ruotsiin päin. Siinä jutelles- 
samme meitä tuli vastaan evakkotaloni isäntä ja 
ihmetteli miksi tuolla asemalla oli kokonainen 
polkupyöräpataljoona ja kaikilta tutkittiin pape- 
rit. Me arvasimme että nyt karkureita etsittiin. 
Hyvästelimme äkkiä ja hän lähti kävelemään kohti 
kaukaista määränpäätä kadoten tietämättömiin. 
Tornioon saakka hän kaikesta päätellen ehti, kos- 
ka sain sieltä häneltä kortin, mutta ehkä rajalla 
vangittiin. Hänen kohtalonsa on ainakin minulle 
tuntematon. 

Seuraavana iltana olin palaamassa naapurista 
kotiin, kun äkkiarvaamatta konekiväärimiehet 
pysäyttivät minut ja kysyivät: "Oletteko näh- 
nyt inkeriläisiä sotilaita? ”En ole nähnyt vasta- 
sin. Sitä paitsi olen itsekin inkeriläinen ja oma 
serkkunikin palveli Suomen armeijassa, kuten 
niin moni tuttavakin.” Yhdessä sitten hakijoi- 
den kanssa valittelimme poikien kovaa kohtaloa. 
He sanoivat että sääliksi käy poikia, yhdessä tais- 
telimme rintamalla ja nyt meidän on pakko etsiä 
heidät käsiimme ja luovuttaa. Jos me emme olisi 
lähteneet heitä hakemaan, niin venäläiset olisivat 
tulleet itse hakemaan heidät. "Joko olette saaneet 
montakin poikaa kiinni, kysyin?” Kysyin vielä, että 


missä heitä säilytetään ja sain kuulla että asemalla 
ja heitä voi käydä siellä tervehtimässä. Lähtiessään 
he tekivät minulle sotilaallisesti kunniaa, löivät 
kantapäät yhteen ja sanoivat: "Rohkea tyttö, ei säi- 
kähtänyt lainkaan.” Enhän minä heitä säikähtänyt, 
olinhan tottunut tällaiseen jo kotipuolessa. Ja niin 
he lähtivät suorittamaan raskasta velvollisuuttaan, 
joka oli heille epämiellyttävä tehtävä. 

Siellä he istuivat Suomen sotilaspuvut 
yllään, maan jota he olivat olleet 
puolustamassa, ja joka nyt hädän 
tullen ei voinutkaan tarjota heille 

turvapaikkaa. 

Aamulla sitten laitoin voileipiä kassiin ja lähdin 
katsomaan kiinnisaatuja kavereita. . .luullen minun 
naapurinpojankin olevan heidän joukossaan. Eh- 
käpä löytäisin sieltä serkkunikin ja muita tuttuja 
poikia. Kuusi miestä oli pidätettyinä ja he kaikki 
olivat minulle outoja. Pari vanhempaa miestäkin 
oli joukossa. Mutta he jokainen olivat omaa hei- 
moani. Entinen aseveli seisoi heitä vartioimassa ja 
kaikki näytti niin epätodelliselta ollakseen totta. 
Mutta totta se kuitenkin oli. He ilahtuivat kovin 
tulostani ja voileivät kelpasivat heille. Toinen van- 
hemmista miehistä oli melkein liikuttunut. Siel- 
lä he istuivat Suomen sotilaspuvut yllään, maan 
jota he olivat olleet puolustamassa, ja joka nyt 
hädän tullen ei voinutkaan tarjota heille turva- 
paikkaa. Varmaankin Suomen sotilasviranomai- 
set sisimmässään toivoivat kuitenkin, että he sen 
turvapaikan jostakin saisivat. Miehet olivat kovin 
pettyneitä, mutta eivät katkeria. He käsittivät sen, 
että Suomi oli pakon edessä ja voittajan armoilla. 
"Näin tässä nyt kävi, sanoivat pojat. Kyllä meis- 
tä päästetään ilmat kun rajan yli on tultu. Ei ne 
meitä heti ammuta, sanoi vanha mies. Tottahan 
ne aluksi” karanteenissa” pitävät. Lienevät edessä 
pitkät vankileirivaellukset?” Useampi tuon joukon 
miehistä oli ollut jo saksalaisten vankina. Sellais- 
ta kaikkea siinä juteltiin ja arvailtiin. Hyvästelin 
heidät ja toivotin onnea matkalle. Sanoin, "viekää 
terveisiä kotimaahan, pian täältä tullaan perässä!” 
Pois kulkiessa ajattelin itsekseni kuinka ihminen 
on pieni suurten saappaiden alla. Häntä syytetään 

ja tuomitaan ja hän on kuin lastu lainehilla, jota 
myrsky heittelee sinne tänne. Hän, tavallinen so- 
tamies on kuitenkin syytön sotaan. 

Poikien tunteet ymmärtää hyvin, kun tietää kuinka 
ankara silloin oli sotilaslaki Neuvostoliitossa. Oli 
mieluummin ammuttava luoti päähänsä kuin an- 
tauduttava vangiksi. Entäs sitten? Antautua van- 
giksi, liittyä Suomen armeijaan ja nostaa ase Neu- 
vostoliittoa, omaa maataan vastaan. Kyllä arvaa 
mitä siitä seuraa. Muistammehan Stalinin pojan 
Jakovin, joka joutui 1941 saksalaisten vangiksi ja 
kuoli myöhemmin vankileirillä. Saksalaiset olisivat 
kyllä vaihtaneet hänet johonkin Neuvostoliitossa 
vankina olleeseen upseeriin, mutta siihen ei isä 
Stalin suostunut. Ei suostunut, vaikka kyseessä oli 
oma poikansa. 


Kaikkensa antaneiden hautapaikka 
on vain tuntematon. 


Tulee mieleeni, että nämäkin heimosoturit olivat 
omalta osaltaan Suomen itsenäisyyttä puolusta- 
massa ja sen riippumattomuutta ylläpitämässä. 
Mutta luovuttamalla heidät Neuvostoliitolle, Suo- 
mi ainoastaan täytti raskaan rauhan ehdot. Koko 
kansaa ajatellen juttu sinänsä oli kovin pieni, eten- 
kin kun he eivät olleet Suomen kansalaisia. Mutta 
jutusta olisi voinut paisua suuri, mikäli Suomi olisi 
kieltäytynyt heitä luovuttamasta. Monen heidän 
kohtalo on tuntematon. Melkoisella varmuudella 
kuitenkin voi sanoa: Kaikkensa antaneiden hauta- 
paikka on vain tuntematon. 


Tyyne Lehtosen (Lempäälä 13.3.1925 - Raahe 16.11.2011) novelli Heimosoturit on julkaistu Kansa Taisteli 
lehdessä 60-luvun lopulla ja Raahen Seutu lehdessä 10.3.2000 sekä veteraanien kirjassa v. 2010: Kun isänmaa 
kutsui 1918,1939 -1945 II osa: Muistelmia/Paavola-Revonlahti. 

TAPAHTUMAKALENTERI 

Suomen Inkeri-liiton ja jäsenjärjestöjen ohjelmatietoja 2015 


Ilmoittajille 

Jotta tapahtumakalenteriin toivotut ilmoitukset ehtisivät painoon, tulee ne lähettää toimitussihteerille, postitusmuodosta 
riippumatta, siten, että ne ovat perillä viimeistään lehden kakkossivulla ilmoitettuna aineiston vastaanottopäivänä. 


Inkerikodin Inkeri-iltapäivät kevät- 
kesäkaudella 

Inkerikoti sijaitsee Kaijalatalon 2. kerrok- 
sessa, osoitteessa Käpylänkuja 1. 

Karj alatalolle pääsee 

• busseilla 52, 55, 55K, 56, 57, 65A, 69, 506 

• arkisin raitiovaunuilla 1 ja IA 

• junalla Käpylän asemalle, josta alle km 
kävelymatka. 

Inkeri-iltapäivien ohjelmarunko on seuraava: 

• 13.30 kahvittelua pientä korvausta vastaan 

• 14.00 ohjelmassa mainittu aihe 

La 31.1. 

Inkerinsuomalaisten matkat kyynelvaunuis- 
sa. - Kutsu erityisesti paluumuuttajille: Tule 
kuulemaan ja kertomaan! Sinikka Paavilainen 
haastattelee kirjansa henkilöitä ja muita pai- 
kalla olevia paluumuuttajia. 

La 28.2. 

Värikkäät vuodet Pietarissa. Inkerin kirkon ja 
Marian srk: n eläkkeelle jäänyt tiedottaja Tuu- 
likki Vilhunen kertoo Pietarin vuosistaan. 

Su 8.3. 

Ajatus Inkerin itsenäisyydestä - omat pos- 
timerkit. - Filatelisti Heikki Kähäri kertoo 
harrastuksestaan ja sen liittymisestä Inkerin 
historiaan. 

Huhtikuun aikana, päivä ilmoitetaan myö- 
hemmin 

Inkeriläisten kertomuksia, joita ei löydy kir- 
joista. - Aleksei Krjukov kertoo. Hänelle voi 
myös esittää kysymyksiä. 


Toukokuun aikana, päivä ilmoitetaan myö- 
hemmin 

Keskusteluiltapäivä: Mitä me jätämme Inke- 
ristä ja Inkeriin jälkeemme. Viktor Hyyrö- 
nen johdattelee. 


Suomen Inkeri-liiton kesämatka 27 '. - 
29.6.2015 

Viron laulujuhlat Rakveressa sekä 
muistelua Paldiskissa ja Kloogassa 

Alustava ohjelma 
Lähtö La 27.6. 

10.30 Länsisatamasta 
Tallinkin-laivalla - Tallinna 

12.30 ruokailu laivalla 

13.00 bussi Rakvereen 

14.30 majoittuminen Aqva Hotell & 
Spaihan 

Viron Inkeri-liiton juhlat 
alkavat - ohjelma ilmoitetaan 
myöhemmin 

20.30 illallinen hotellissa 

Su 28.6. 

aamiainen 

omatoimista tutustumista 
Rakveren kaupunkiin 
Viron Inkeri-liiton juhlat - 
ohjelma ilmoitetaan 
myöhemmin 

20.30 illallinen hotellissa 

Ma 29.6. 

aamiainen 

10.00 lähtö kohti Paldiskia/Kloogaa 

Muu ohjelma muotoutuu 
myöhemmin. 

Paluu Ma 29.6. 

18.45 Eckerö-line/M/S Finlandia, 

Satama A 
ruokailu laivalla 

21.15 Saapuminen Helsinkiin 

Länsisatamaan 

Matkan hinta on jäsenille 310 ja muille 325 €. 

Siihen sisältyy: 

laivamatkat Helsinki - Tallinna (Tallink) 
ja Tallinna - Helsinki (Eckerö line) 

laivamatkoilla ateriat seisovasta pöydästä 

bussimatka Tallinna - Rakvere 27.6. 

bussi 29.6. koko päivän 

majoitus 2 yötä aamiaisella Aqva Hotell & 
Spa H2 neljän tähden hotellissa. 1 hengen 
huoneen lisähinta 90 €. 

aikuinen lisäsängyllä 260 
(1 lisäsänky/huone) 

lapsi 6-14 kahden vanhemman kanssa 
lisäsängyllä 145 € (1 lisäsänky/huone) 

2 päivällistä hotellin ravintolassa 

hotellin allaskäyttö, saunat (ei privaatti), 
voimistelusali 

aamutakki, tohvelit. 

Vastuullinen matkanjärjestäjä: Baltic Express 
Tours , Tallinna 

Ilmoittautuminen Rakveren vähäisen hotel- 
litarjonnan vuoksi kannattaa tehdä mahdol- 
lisimman pian. Ilmoittautumisen yhteydessä 
maksetaan Suomen Inkeri-liiton tilille FI15 
8000 1710 3772 44 ennakkomaksuna 50 €, 
jota ei mahdollisen peruuntumisen yhteydessä 
makseta takaisin. Loppumaksu, jäsenet 260 ja 
muut 275 €, maksetaan 15.5.2015 mennessä. 


Ilmoittautuminen matkanjohtajalle Alina- 
Sinikka Saloselle mieluimmin sähköpostilla 
alinasinikka@gmail.com tai Metsäpurontie 17 
D 58, 00630 Helsinki. Tiedustelut A-S Salo- 
nen, 040 7437 042. 


Lahden seudun Inkeri-seura järjes- 
tää Suomen inkeriläisten kesäjuhlat 
Lahdessa Joutjärven kirkossa lauan- 
taina 11. 7. alkaen klo 9. Tarkemmat 
tiedot antaa järjestävä Inkeri-seura. 

Tiedusteluihin vastaavat: 

vpj. Inkeri Ojala, puh. 0400 716 727, 
inkeri. ojala@gmail. com 

siht. Maria Lahti, puh. 0400 841 741, 
maria. lahti. nikkari@gmail. com 


Hyvinkään Inkeri-kerho 

Kevään 2015 kerhopäivät: 

1. maaliskuuta 

29. maaliskuuta (Huom! Poikkeava aika huhti- 
kuun kokoukselle) 

3. toukokuuta 

Kokoontumiset seurakunnan aulakahviossa 
(Hämeenkatu 14) kello 14. 

Tiedustelut: 

Outi Mäkelä p. 040 708 1999 
outi . m akela@ kolumbus . fi 

Leila Salo p. 040 567 7065 leila.salo@hotmail.com 

Kerhoon voi ottaa yhteyttä myös seuraavan 
sähköpostiosoitteen kautta: hyvinkään. inkeri- 
kerho@hotmail. com 

Lahden seudun Inkeri-seura 

Kerhoillat joka kuukauden toinen maanantai 
alkaen kello 15 Luther kirkolla, osoitteessa 
Vuorikatu 37. 

Kerhoiltojen kahvituksen sovimme vuorotellen 
jo edellisessä kokouksessa. 

Kerhoilloista ja kokouksista tiedusteluihin vas- 
taa Maria Lahti, p. 0400 841 741 

Turun Inkeri-seura 

Besseda-teehetket jatkuvat Palvelupisteessä 
joka kuukauden 1. Ja 3. perjantai kello 13 Irma 
Kapasen vetämänä. 

Juhlatilaisuudet Varissuon kirkolla (Kousanka- 
tu 6), kello 14 alkaen. 

Palvelupiste, Uudenmaankatu 1. Puh. 233 
2565 


Lisää tietoa seuran puheenjohtajalta Aili Me- 
hiläiseltä, ailimehi@hotmail. com, 
p. 0503386023. 


Helsingin seudun Inkeri-seuran tapah- 
tumia 

Anitta Iline anitta@inkeriseura.com tai p. 050- 
565 9805 

Työpajat järjestetään Karjalatalon Inkerikodis- 
sa (Käpylänkuja 1, Helsinki) 

Tiedustelut Toivo Tupin p. 040 578 3894 


S eukko-seura ry 

• Tapaamiset ovat joka kuukauden ensim- 
mäisenä lauantaina Karjalatalon Inkeri- 
kodissa, Käpylänkuja 1. alkaen klo 11.00. 
Jos sattuu olemaan juhlapäivä, tapaaminen 
siirtyy seuraavaan lauantaihin. 

• Taidekerho taiteilija Valeri Nuijan johdolla 
joka tiistai klo 17 Inkerikodissa. 

• Englannin tunnit jatkuvat torstaisin klo 
17.00 Inkerikodissa. 

• Senioriliikunta ma 17.00 - 18.30 Kon- 
tulan palvelukeskuksessa, Kontukuja 5. 
Kontulan metroasemalta joko kävellen tai 
bussilla 94 A. 

Posti Green 



Hyvää teemavuotta 2015 


Mitä Inkeristä - ja Inkeriin - jää meidän 

jälkeemme? 



Suomen Inkeri-liitto ry 






INKERILÄISTEN viesti 

2/2015 




KANSIKUVA 

Karhujen kumppanuus 
malliksi meille. Arvo 
Sparrin maalaus. 

Numero 3/2015 ilmestyy 
viikolla 21. Aineisto 
toimitukselle 4.5. 
mennessä. 


Tässä numerossa - Inkeriläisten viesti 2/2015 


Pääkirjoitus 3 

Inkerin suomalaisuus kunniaan 4 

Kaunis Suomi - siinä minun taiteeni aihe 6 

Inkeriläisiä Miehikkälän keskitysleirissä 11 

Lyhyesti 15 


Numero 4/2015 ilmestyy 
viikolla 35. Aineisto 
toimitukselle 10.8. 
mennessä. 


Inkerinmaa kahden suurvallan välissä 1600-luvulla 16 

Tapahtumakalenteri 22 


Inkeriläisten viesti 


JULKAISIJA 

Suomen Inkeri-liitto ry. 
www.inkeriliitto.fi 
suomeninkeriliitto@gmail.com 
Puheenjohtaja Alina-Sinikka 
Salonen 

p. 040 743 7042 
alinasinikka@gmail.com 

TOIMISTO 

Lehden tilaukset ja 
osoitteenmuutokset, 
jäsenmaksut, tuotetilaukset yms. 
Osoite: Inkerikoti, Karjalatalo 
Käpylänkuja 1, 00610 Helsinki 
tai p. 045 261 2342 

PANKKI 

Danske Bank 

FI51 8000 1200 3063 64 

ILMOITUKSET/C 

1/1 sivu 250€ 

I /2 sivu 1 35€ 

Va sivu 85€ 

Kuolinilmoitukset 17€ 

Kiitos- yms. ilmoitukset 1 0€ 

35€ EU-maat 
40€ muualle 

TILAAMINEN 

Maksu tilille ja osoitetiedot 
kuitille ja Suomen Inkeri-liitto ry:n 
toimistoon. 

LEHDEN TOIMITUS 

Päätoimittaja 
Alina-Sinikka Salonen 
Toimitussihteeri 
Riikka Mahlamäki-Kaistinen 

TOIMITUKSEN OSOITE 

Renkkelintie 28 

40950 Muurame 

p. 050 599 6773 (ark. 9-17.00) 

inkerinviesti@suomi24.fi 

PAINOPAIKKA 

Picaset Oy 
Helsinki 

Lehti ilmestyy kuudesti vuodessa. 
Aineisto palautetaan vain 
erikseen pyydettäessä. 


INKERILÄISTEN 

SIVISTYSSÄÄTIÖ 

Hallituksen pj. Toivo Iho 
Bredantie 6 E 22, 

02700 Kauniainen 
p. 050 505 2335 
OPFI77 5780 3820 0314 99 

PÄÄASIAMIES RUOTSISSA 

(Hoitaa lehden tilaukset) 

Viktor Aitman 

Linbanev 6 

SE-43835 Landvetter 

p. (03)191 6602 

v_aitman@spray.se 

Ruotsin Inkeri-liiton postisiirtotili 

173888-9 

ISSN 1236-9586 



Muistojen Inkeri kasvaa ja laajenee 

Alina-Sinikka Salonen 


O len näköalapaikalla: 
saan usein olla todis- 
tamassa "uusinkeriläis- 
ten” syntymää. Tarkoitan tällä 
sitä, että yhä useampi myöhem- 
män polven inkeriläistaustainen 
havahtuu ymmärtämään, että 
hänellä on poikkeavan jännit- 
tävä sukuhistoria takanaan. Ei 
tarvitse kuin sanoa sisäiselle ää- 
nelle: Tahdon. Tästä lupauksesta 
alkaa kutkuttava halu saada tietää, 
kuka minä olen, ja miten minä tai 
sukuni olemme päätyneet takai- 
sin Suomeen. Näin alkaa suuri 
seikkailu. Inkeri-juurien ikävä on 
ihana asia, mutta sillä on taipu- 
mus syntyä vasta kun henkilöt, 
jotka olisivat osanneet vastata 
kysymyksiimme, ovat jo pois- 
sa. Itse asiassa he ovat eläessään 
kertoneet, mutta me emme ole 
kuunnelleet. 

Jos meillä on historiallisia "aartei- 
ta” kotonamme, pidämme niistä 
mustasukkaisesti kiinni, kunnes 
ymmärrämme, että ne on syytä 
saada laajempaan käyttöön. Juuri 
minun hallussani olevat kirjeet, 
kartat tai kuvat saattavat olla 
tärkeitä osasia jonkun tutkijan 
palapeliin. Onneksi ennen meitä 
heränneet ”uusinkeriläiset” ovat 
ymmärtäneet tietojen tallentami- 
sen tärkeyden. Muuten meidän 
etenemisemme omien juurien 
tutkimisessa ei olisi mahdollista. 

Tässä numerossa Inkeri-asioiden 
tutkija ja -tuntija, tri Toivo Flink 
artikkelissaan käsittelee tietojen 


keräämisen tarkoitusta ja mer- 
kitystä laajasta perspektiivistä. 
Hän myös luettelee tärkeimmät 
Inkeri-asioita tallentavat arkis- 
tot. Mikä parasta, hän on myös 
luvannut auttaa heitä, jotka ha- 
luavat antaa aineistoa yhteiseen 
käyttöön. Flinkin yhteystiedot 
ovat kirjoituksen lopussa. 

Otathan huomioon, että juuri ar- 
kistot ovat oikea paikka tärkeiden 
asiakirjojen säilyttämiseen tulevil- 
le sukupolville. Niissä tiedetään, 
miten materiaali säilyy parhaiten. 
Niissä tehdään sellaisia tallentei- 
ta, joita voidaan käyttää hyväksi 
jatkuvasti uusiutuvilla teknisillä 
laitteilla. Niissä on varauduttu 
mahdollisten tulipalojen varalta, 
eikä aurinkokaan pääse viemään 
värejä. Arkistoissa aineistomme 
luetteloidaan niin, että tiedot ovat 
löydettävissä myöhempää käyttöä 
varten. Valitettavasti meidän ar- 
kistolaitoksemme ei tässä kohden 
ole kaikilta osin ajantasainen. 

Joka on käynyt Inkerikodissa tie- 
tää sen pienuuden. Se ei ole so- 
piva ympäristö arkistotavaroille 
sen paremmin kuin tavallisetkaan 
kodit. Siksi niin Suomen Inkeri- 
liiton kuin Inkeriläisten sivistys - 
säätiönkin asiakirjat tietyin välein 
siirretään Suomen Kansallisarkis- 
toon. 

Olen itse juuri tehnyt luopumis- 
päätöksen. "Aarrearkussani” on 
1940-luvun molemmin puolin 
syntyneitä asiakirjoja: vanhem- 



pien vihkimistodistus, Sablinan 
kodin tontin ostopaperit ja ra- 
kennuspiirustukset sekä jokunen 
isäni työ- ja opiskelutodistus. 
Olisi kannattanut antaa ne asian- 
tuntijoiden hoiviin jo kauan aikaa 
sitten! Ehkä tulin niiden kautta 
enemmän vakuuttuneeksi juu- 
ristani ja taustastani. Nyt tiedän, 
että kotini ja kotiseutuni on sy- 
dämessäni -ja kaiken lisäksi voin 
konkreettisesti vierailla syntymä- 
kodissani melkein milloin vain. 

Inkeri meidän jälkeemme -tee- 
ma on jaettu asiakokonaisuuk- 
siin, joita käsitellään eri nume- 
roissa. Seuraavassa Viestissä 
mennään henkilö- ja sukuhisto- 
riaan. Aiheena on sukututkimus. 
Näitä molempia aiheita koskeva 
artikkeli on julkaistu Inkeriläisten 
viestissä 9/2005. Suosittelen! 

TEEMAVUOSI 2015 


O 


INKERIN SUOMALAISUUS KUNNIAAN 


Toivo Flink 

Sulautuminen 

Venäjällä tavoite maan kaik- 
kien heimojen sulauttamisesta 
yhdeksi kansaksi, joka puhuisi 
yhtä kieltä, esitettiin keisari- 
ajan Venäjällä jo 1860-luvulla. 
Tämän saivat kokea myös Inke- 
rissä asuneet suomalaiset. Vasta 
neuvostovalta on onnistunut 
toimissaan suomalaisella Inke- 
rinmaalla. Sieltä pakkosiirrettiin 
väestöä ja kiellettiin äidinkieli- 
nen opetus kouluissa. Tällä on 
ollut kohtalokkaita seurauksia 
1930-luvulta lähtien. Inkeriläi- 
siä siirrettiin myös jatkosodan 
aikana. Meitä karkotettiin Si- 
periaan, tuotiin Suomeen ja 
palautettiin takaisin Neuvos- 
toliittoon ilman paluuoikeutta 
omille asuinalueilleen. Osa pa- 
keni Suomesta Ruotsiin. Tämä 
kaikki hajotti kiinteästi asuneen 
inkerinsuomalaisen yhteisön eri 
puolille maailmaapa on edistä- 
nyt heidän sulautumistaan val- 
taväestöön. Samalla oman his- 
torian ja kulttuurin tuntemus, 
jota omat suomenkieliset julkai- 
sut olivat ylläpitäneet, on jäänyt 
vähäiseksi ja unohtui hiljalleen. 

Paluumuutto 

Paluumuutto on tuonut Suo- 
meen kohta 25 vuoden aikana 
runsaat 50 000 inkerinsuoma- 
laista perheineen. Muutossa 
Suomeen on nähtävä myös hei- 
dän tahtonsa varmistaa lastensa 
suomen kielen taito ja suoma- 

laisen identiteetin säilyminen. 
Suomalaista Inkerinmaata, jossa 
oli asunut noin 140 000 lute- 
rilaista suomalaista, ei enää ole 
ollut olemassa noin sataan vuo- 
teen. Yhteiskunnallinen kehitys 
Venäjällä on vahvistanut näke- 
myksen siitä, että vaikka paluu- 
muutto olisi jäänyt toteutumatta, 
Inkerin suomalaisten kansallinen 
kulttuuri ei olisi elpynyt, koska 
kansa on elänyt hajallaan, eikä 
omaa äidinkieltä ole opetettu 
koulussa. Suomen kielen opetus 
pitkänä vieraana kielenä muuta- 
massa koulussa Venäjällä, lähin- 
nä Petroskoissa ja Pietarissa, ei 
olisi pelastanut tilannetta. Kou- 
lujen lyhyt oppimäärä ja aikuis- 
ten kielikurssit runsaan 20 vuo- 
den aikana ovat vain korostaneet 
ongelman syvyyttä. Pietarissa ja 
Inkerinmaalla sukujuuriltaan 
inkerinsuomalaisia on tällä het- 
kellä alle 10 000 henkeä. Virossa 
määrä on samaa suuruusluokkaa. 

Ruotsissa inkerinsuomalaiset 
ovat jo käytännössä sulautuneet 
valtaväestöön. 

Lähitulevaisuuden arvio ei anna 
aihetta optimismiin. Kuitenkin 
niin nuorten kuin ikäihmisten- 
kin kansallinen harrastustoi- 
minta ja juhlatapahtumat ovat 
tukeneet kiinnostusta suomen 
kieleen tai ainakin sukujuuriin 
siinä määrin, ettei innostus 
ole loppunut kokonaan. Kir- 
jallisuuttakin on tällä hetkellä 
saatavissa jo monella kielellä. 
Pitkässä juoksussa tämä ei kui- 
tenkaan riitä. 

Tiedot itsestä, perheestä 
ja suvusta talteen 

Siinä missä Ruotsin ja Amerikan 
suomalaisuus on meille itsestään 
selvyys, ovat Inkerin suomalai- 
set Suomessa yhä eri asemas- 
sa. Syynä tähän on yhä yleinen 
epätietoisuus juuristamme ja 
menneistä vaiheistamme. Vaik- 
ka inkerinsuomalaisten paluu- 
muuton alkamisesta Suomeen 
on tänä vuonna kulumassa 25 
vuotta ja Suomen tiedotusväli- 
neet sekä muutamat akateemi- 
set tutkimukset ovat nostaneet 
Inkerin suomalaisuutta esiin, 
yleistä tietoisuutta ei voida pitää 
riittävänä. Tilanteen voi parantaa 
ratkaisevasti vain Inkerin suo- 
malaisten historian tuominen 
koulu- ja yliopisto-opetukseen 
Suomessa. Tämä osoittaisi myös 

laajalle yleisölle, että Inkerin 
suomalaisten historia on eli- 
mellinen osa Suomen historiaa. 
Korostan jälleen kerran, että 
myös Inkerin historia on ennen 
kaikkea sen ihmisistä kerrotta- 
vaa tarinaa. Jokaisen kohtalo on 
arvokas. Jokainen kohtalo on 
muistiin kirjoittamisen arvoinen. 
Meitä koskevat asiakirjat tulee 
poimia talteen ja toimittaa ensi- 
sijaisesti Suomen Kansallisarkis- 
ton Inkerin arkistoon. Aineistoa 
on siellä tällä hetkellä 45 kansio- 
ta. Määrästä voitte päätellä itse. 
Vain monipuolisen perustiedon 
varassa me saamme yhteisvoimin 
muodostumaan kokonaiskuvan 
itsestämme suomalaisina. 

Inkerinsuomalaisten 

keskusarkiston 

muodostaminen 

Inkerin suomalaisten historia 
edellyttää tutkimista ja uudelleen 
arviointia osana Suomen histori- 
aa. Poliittisista syistä syrjäytetty 
Inkerin historia vaatii laajaa ja 
tehokasta lähdeaineiston selvit- 
tämistä ja kartoittamista. Seuraa- 
vana vaiheena ja mielellään rin- 
nakkain inkerinsuomalaista kult- 
tuuria koskeva arkistoaineisto ja 
kirjallinen materiaali on koottava 
sähköiseen Inkeri-bibliografiaan. 


FT Toivo Flink 

Dos., verkostotutkija 
Siirtolaisuusinstituutti 
Eerikinkatu 34, 201 00 Turku 
toivo.flink@kolumbus.fi 
+358 50 5944 134 



Tiedossa olevien aineistojen sijainti 

• Suomen Kansallisarkisto: Inkerin Liiton kokoelma, EK/VALPO 1920- 
1940-luku, SUPO 1949- 

• Maahan m uuttovirasto 

• Suomen Inkerin liiton ja Inkeriläisten Sivistyssäätiön kokoelmat 

• SKS: n Kansanrunousarkisto 

• Siirtolaisuusinstituutti 

• Turun yliopiston TKU/lnkerin henkisen kansanperinteen arkisto 

• Petroskoin aineistot: Kansallisarkisto, yliopisto, Tiedeakatemia, 
Karjalan Inkerin suomalaisten Liitto, Valtion kansallisuusasioiden 
komitea, Kirjailijaliiton ja sen julkaisujen arkisto, Karjalan 
lehdistöarkisto, Kansalliskirjasto. 

• Karjalan Tasavallassa asuvien inkerinsuomalaisten kotiarkistot 

• Viron Inkerinsuomalaisten Liitto ja sen kymmenen jäsenjärjestön 
arkistot 

• Virossa asuvien inkerinsuomalaisten ja heidän jälkeläistensä 
kotiarkistot 

• Virolainen muu arkistoaineisto: Tarton yliopisto, Riigi arhiv 
(Valtionarkisto) 

• Svenska Riksarkivet: Utlänningskommissionens arkiv 

• Stadsarkivet i Boräs: SIR:s och andra ingermanländska 
organisationers arkivmaterial i Föreningsarkivet 

• Föreningsarkiv i olika städer: De lokala ingermanländska 
föreningarnas arkivmaterial 

• Säpos arkiv 

• Pietarin Inkerin Liiton ja Inkerinmaan inkerinsuomalaisten 
yhdistysten aineistot 

• Pietarissa ja Leningradin alueella asuvien inkerinsuomalaisen 
kotiarkistot 

• Venäjän arkistot Moskovan, Pietarin, Petroskoin ja Venäjän 
lukuisissa aluearkistoissa väestönsiirtoihin ja karkotuksiin liittyvää 
tietoa 1 920-1 9404uvuilta 

• Kasahstanin arkistot: Väestönsiirtoihin ja karkotuksiin liittyvää 
aineistoa 19304uvulta. 

Ajatuksena on koota tiedot olemassa olevasta arkistoaineistosta ja 
siirtää se tietueina syntyvään keskusarkistoon. Keskeisintä ei ole saada 
kaikkea materiaalia samaan arkistoon, vaan verkottaa arkistot niin, 
että tieto sisällöistä välittyy ja tarvekopioinnilla tyydytetään tutki- 
mustarpeet. 


Kuten huomataan, suurin osa arkistoaineistosta on viranomais- 
aineistoa. Silti yhtä tärkeitä ovat inkerinsuomalaiseen identiteettiin 
ja maailmankuvaan liittyvät henkilötarinat. Juuri niihin meidän tulisi 
panostaa niin pian kuin mahdollista. Me emme ole ikuisia, mutta 
tiedon meistä tulisi elää sukupolvia eteenpäin. Meitä koskevan tiedon 
kokoaminen ja tallentaminen on käsittääkseni meidän kansallinen 
velvollisuutemme, eikä tämä ole mielestäni liian koreasti sanottu. 
Voin toimia välittäjänä aineiston sijoittamisessa arkistoihin. 


TEEMAVUOSI 2015 



Kaunis Suomi - siinä minun taiteeni aihe 


Arvo Sparri 



O len inkerinsuomalainen 
Arvo Sparri. Muutin 
Suomeen Pietarista 
vaimoni Ljudmilan kanssa 15 
vuotta sitten. Synnyin Inkerin 
Hatsinassa, Vopsan kylässä. Köy- 
hä lapsuus sotien jälkeen pakot- 
ti olemaan ahkera ja pyrkimään 
elämässä aina eteenpäin. Äitini 
kertomat tarinat sodasta ja In- 
kerin kansan kärsimyksistä ovat 
jääneet muistiini koko elämäksi. 


Sodan jälkeen siirryimme pa- 
rempaan taloon Poronkylään. 
Talo oli jäänyt meille Eva- ser- 
kulta, joka ei palannut Inkeriin, 
vaan jäi asumaan Eestiin. Kylä 
oli perusinkeriläinen. Sotien jäl- 
keen monet inkeriläiset katosivat 
sotamatkoilla, eivätkä palanneet 
kotikonnuille. Kylä sijaitsi Izo- 
rajoen korkealla hiekkarannalla, 
ja tämä loi romantiikkaa nuoren 
pojan elämään. 


Yläasteen koulu sijaitsi 10 kilo- 
metrin päässä kodistani. Pojat 
ja tytöt tulivat kouluun 10-15 
inkeriläisestä kylästä. Sukuni- 
met olivat suomalaisia: Närjä, 
Pylsy, Kolomainen, Jakonen, 
Hämäläinen, Korpelainen, vain 
yksi oli Strömperi. Kaikki olim- 
me sotien jälkeen syntyneitä 
iloisia ja reippaita lapsia. Meillä 
oli toiveita paremmasta elämäs- 
tä. Kuudennella luokalla liityin 
koulun torviorkesteriin, ja pian 

nuoret pojat osasivat soittaa rie- 
mukasta juhlamusiikkia. 

Meillä oli toiveita 
paremmasta elämästä. 

Seuraavana vuonna aloitin maa- 
lauksen harrastamisen taideker- 
hossa. Oppivuosi vierähti nope- 
asti ja tuli kevät. Pelto- ja puu- 
tarhatöitä riitti kaikille. Opin 
lypsämään lehmää, paimenta- 
maan kylän karjaa, tekemään 
metsätöitä, pesemään omat 
vaatteet, istuttamaan vihannek- 
sia. Peruna- ja heinätöitä tehtiin 
yhdessä, koko perheen voimin. 
Koulun hiihtojoukkueen val- 
mentaja kertoi, että suoma- 
laiset ovat maailman huippu- 
hiihtäjiä. Aloin hiihtämään, ja 


tämä harrastus kesti 25 vuotta. 
Urheilun takia en oppinut tupa- 
koimaan, enkä juomaan viinaa. 
Teini-ikäisenä parhaat kaverini 
rupesivat pyörimään tyttöjen 
ympärillä, mutta minä harrastin 
soittamista, hiihtämistä ja maa- 
laamista. Suomalainen sisu vei 
eteenpäin lujaa vauhtia. 

Armeijassa olin rajavartijana 
ja tukikohtalehden toimittaja- 
na. Tämä oli nuorelle miehelle 
paras paikka 70-luvun vaih- 
teessa. Suomi-Venäjän raja oli 
silloin rauhallisin maailmassa. 
Armeijan palveluaika kesti yli 
2.5 vuotta. Mutta minä olin yl- 
peä, kun suomalaisena pystyin 
toteuttamaan itseäni ja sain po- 
litrukin arvon. Armeija koulutti 
olemaan elämän eturiveissä. 


Kun olin rajavartijana Venäjän 
Karjalassa, metsissä oli pal- 
jon susia ja karhuja. Metsojen 
soidinpaikoille oli kerääntynyt 
kymmenittäin kauniita isoja 
lintuja. Rakkaus metsän eläi- 
miin on lähtemättömästi säi- 
lynyt niiltä ajoilta. Nyt minulla 
on lukuisia tauluja karhuista ja 
metsoista, jänöistä ja joutsenis- 
ta. Suomi-Venäjän rajavartijana 
aloin lukea suomalaisia kirjoja 
ja tutustuin Suomen historiaan. 
Vasta silloin ymmärsin parem- 
min, kuka on inkeriläinen. 

Armeijan jälkeen opiskelin 
Upseerikorkeakoulussa sota- 
tiedettä, toisessa korkeakou- 
lussa opiskelin juridiikkaa. Sen 
jälkeen pääsin Petroskoin yli- 
opistoon ja opintojen päätyttyä 

toimin Inturistin suomenkie- 
len tulkkina lähes 10 vuotta. 
Kiersin suomituristien kanssa 
monet kerrat suuren Neuvosto- 
liiton ympäri. Suomen ja Venä- 
jän kansat olivat hyviä ystäviä. 
Tutustuin Pietarin Ilja Repinin 
taideakatemian opiskelijoihin ja 
vietin paljon aikaa heidän atel- 
jeissaan. Tämä oli minulle erin- 
omainen "taideakatemia”. Mo- 
net sen ajan opiskelijoista ovat 
nykyään taiteen akateemikkoja. 
Silloin taidemaalarit elivät Neu- 
vostoliitossa köyhästi ja monil- 
la ei ollut omaa asuntoa. Minä 
reippaana bisnesmiehenä autoin 
heitä. 

Monitaiturina ja osaavana ihmi- 
senä olen aina ollut aktiivinen. 
Toimin mielelläni yhteiskun- 
nallisissa elimissä. Neuvostolii- 
tossa menestymiseen tarvittiin 
kuitenkin puolueen jäsenyys. 
Minut kutsuttiin puolueeseen, 


ja olin jo nuorena käynyt puo- 
lueen korkeakoulun ja etenin 
puoluesihteeriksi. Mutta suo- 
malaisuus tuli esteeksi. Aina 
kysyttiin, mihin laumaan oikein 
kuulun? Vastasin, että omaa lin- 
jaani minä väännän, olen aina 
rehellinen. Ei silloin rehellisyy- 
dellä pitkälle pärjännyt. Jatkoin 
omaa linjaani ja minut valittiin 
Pietarin Pavlovskin kaupungin 
kansanedustajaksi. Istuin Pieta- 
rin entisen hallituksen jäsenten 
kanssa samassa pöydässä. 

Aina kysyttiin, mihin 
laumaan oikein 
kuulun ? Vastasin, että 
omaa linjaani minä 

väännän. 

Ennen muuttoani Suomeen 
kävin täällä usein liikeasioissa. 


Kainalossani oli aina taulu myy- 
mistä varten. 

Vuodet vierähtivät. Nyt asun 
Suomessa ja Suomi on perheeni 
uusi kotimaa. Ajoin viisi vuotta 
kaupungin bussia, mutta kaipuu 
taiteeseen voitti. 

"Kaunis Suomi"- siinä 
minun taiteeni aihe. 

Suomessa oli vihdoinkin mah- 
dollista antautua kokopäiväi- 
sesti maalaamiselle. Sitä varten 
vuokrasin pienen ateljeetilan. 
Varhain aamulla olin meren 
rannassa maalaamassa maise- 
mia. Meren rannikko on erit- 
täin inspiroiva maisemataulujen 
maalaamiseen. Tuntuu, että en 
osaa olla päivääkään ilman mer- 
ta. Meren rannalla asuvat ihmi- 
set tutustuivat taidemaalariin, 
joka säästä piittaamatta, satees- 
sa tai auringon paisteessa vaelsi 

maalit ja taulupohjat kainalossa 
pitkin rannikkoa. 

Tutustuin Olli Mikko Heikki- 
lään ja Olli kutsui minut käy- 
mään saaressaan maalaamassa. 
Hän opetti minut kalastamaan. 
Kävin maalaamassa Ilomantsis- 
sa, Jyväskylässä, Savonlinnassa 
ja Rovaniemellä. Liityin "Vil- 
lisika” taideseuraan. Sain mah- 
dollisuuden tutustua paikallisiin 
taiteilijoihin. 

Viidessätoista vuodessa olen 
maalannut yli 200 taulua. Ha- 
luan ikuistaa Suomen kau- 
neuden tauluihini: Porkkalan 
rannikkomaisemat, Saana-tun- 
turi, Lapinruska, Olavinlinna, 
Espoon auringonkukkapelto, 
meri, vanhoja veneitä, karhu- 
ja, joutsenia, hirviä ja metsoja. 
Taidenäyttelyiden kävijät ovat 
antaneet minulle lempinimen 
"Metsojen maalari”. 

Mutta metsoja ei saa ampua. 


Luonnon kauneutta ei saa tu- 
hota. Monet metsästäjät osti- 
vat tauluja kesämökeilleen tai 
seurojen metsästysmajoihin. 
Suomalaisten mielestä eläin- ja 
maisemataulut ovat parhaimpia 
töitäni. Näistä pidän itsekin eni- 
ten. Hyvät ystävät kutsuvat mi- 
nua vieläkin Lappiin ruska-ai- 
kana tai Itä- Suomen asumatto- 
mille salomaille. Näillä matkoil- 
la maalaan uusia tauluja. Taide 
on auttanut minua elämässäni 
olemaan hyvällä päällä. 

Täällä asumiseni aikana olen 
pitänyt näyttelyjä Ruotsissa, 
Virossa, Venäjällä ja Suomessa. 
Viisi vuotta sitten oli näyttely 
Kaunialan sotavammasairaa- 
lassa. Näyttelystä minulle jäi 
vaikuttava muisto. Sotavete- 
raanit ovat nyt kovin vanhoja. 
Sain nähdä Suomen sankarei- 
ta. Taulujani on esillä Variston 
ravintolassa. Se on kuin pieni 
taidemuseo. 


Nykyään opetan tyttäreni Toi- 
nin kolmea poikaa maalaamaan. 
He asuvat lähelläni Kurttilassa. 
On suuri ilo, että osaan suomea. 
Voin tavata uusia ystäviä ja ker- 
toa heille miten asiat Venäjällä 
nykyään ovat. Olisi paljon pa- 
rempi jos maailmassa olisi rauha 
ja ihmisten väliset suhteet ystä- 
vällisiä. Sitä varten on olemassa 
taide. 

On suuri ilo, että osaan 

suomea. 

Lopuksi haluan todeta, että 
Suomi on kaunis maa ja valtio- 
na erinomaisen kehittynyt. Olen 
niin iloinen siitä, että tuhannet 
inkeriläiset maahanmuuttajat 
löysivät täältä oman kotimaan 
uudemman kerran. 

INKERILÄISIÄ MIEHIKKÄLÄN KESKITYSLEIRISSÄ 

Terho Ah onenl 'Salpalinja- harrastaja 



S uomen kaakkoisrajal- 
la Miehikkälässä ja osin 
entisen Ylämaan kunnan 
alueella sijaitsi jatkosodan ai- 
kana keskitysleiri. Sinne kes- 
kitettiin, koottiin suomalaisten 
hyökkäysvaiheen aikana sodan 
jalkoihin jääneitä Neuvostolii- 
ton kansalaisia, siviilejä. 
Nimestään huolimatta siviili- 
vankileiri ei ollut tuhoamisleiri, 
pikemminkin selviytymisleiri; 
paikka jossa kiinniotetuilla oli 
mahdollisuus saada ruokaa ja 
lämmintä. Suomalaisten ylläpi- 
tämässä keskitysleirissä elämä 
oli varmasti kaukana yltäkyl- 
läisyydestä, mutta muut vaihto- 
ehdot olivat vielä huonompia. 
Neuvostoliitto asutti ripeästi 
talvisodassa luovutetut alueet. 
Karjalaan oli vuoden 1941 al- 
kuun mennessä asutettu 188 
000 henkeä. Maatalouskolhoo- 
seja oli perustettu 384 kappalet- 
ta. Jatkosodassa Neuvostoliiton 
evakuointi ei kuitenkaan kaik- 
kia tavoittanut. 

Jatkosodan alussa, jo 8.7.1941, 
kolme päivää ennen päähyök- 
käyksen alkua, ylipäällikkö C. 
G. E. Mannerheim antoi en- 
simmäisen käskyn vallattavilla 
alueilla suomalaisten käsiin jää- 
vien siviilien sijoittamisesta kes- 
kitysleireihin. Käskyssä oli yk- 
siselitteisesti sanottu, että ”mm. 
venäläinen väestö oli vangittava 
ja toimitettava työleireihin tai 
keskitysleireihin” . Itä- Karj alaan 
näitä perustettiin useita. 


Ryssäläiset naiset keskitysleirillä. 

Aihetta on tutkinut dosent- 
ti Antti Laine Joensuun yli- 
opistosta. Tämän kirjoituksen 
asiatiedot perustuvat hänen 
esitykseensä Salpalinja-semi- 
naarissa Miehikkälässä 1992. 
Tämä juttu on pääosin saman 
sisältöisenä julkaistu pitämäs- 
säni blogissa Salpalinjan salat 
kahdessa peräkkäisessä kirjoi- 
tuksessa. 

Silloisessa esityksessä Antti 
Laine totesi olevansa vakuut- 
tunut, että Miehikkälän keski- 
tysleiri on lajissaan ainutlaatui- 
nen, jos tarkastellaan eri puolilla 
maailmaa olleita saman nimik- 
keen alle sijoittuneita väestölei- 
rejä. Hän arvioi, että Miehikkä- 


län leirissä sotavuotensa viettä- 
neet eivät oloistaan kovinkaan 
murskaavaa tuomiota anna. 

Karjalan kannaksella sodan jal- 
koihin jääneitä varten perustet- 
tiin leirejä ainakin Rautjärvelle, 
Kaukolaan, Muolaaseen ja Im- 
pilahdelle. Nämä lakkautettiin 
13.9.1941, kun Kotijoukkojen 
esikunta oli antanut 8.9.1941 
käskyn työleirin perustami- 
sesta kolhoosien henkilöstölle 
Miehikkälä - Muurola -alueel- 
le ja edellä mainittujen leirien 
asukkaiden siirtämisestä sinne. 
Alueella oli paljon tyhjilleen 
jääneitä Salpalinjan rakentaji- 
en parakkikyliä. Osa niistä oli 

Ylämaan pitäjän (nykyisin Lap- 
peenrantaa) puolella. Muurola 
on kylä Miehikkälän pitäjän 
koillisnurkassa. 

VANHUKSIA, NAISIA JA 
LAPSIA 

Miehikkälän työleirin piti 
olla vastaanottovalmiina jo 
14.9.1941. Henkilökunnaksi 
osoitettiin enintään 36 rinta- 
malle kelpaamatonta miestä. 
Leirin väkeä, jotka olivat naisia, 
lapsia ja vanhuksia, tuli käyttää 
yleishyödyllisiin tarkoituksiin. 
Työikäiset ja -kuntoiset miehet 
olivat luonnollisesti rintamalla 
puna-armeijan riveissä. Leirin 
vartio- ja huoltohenkilöstö ko- 
hosi lopulta yli sadan hengen. 

Kiireen Miehikkälän leirin pe- 
rustamiselle toi samaan aikaan 
se, että Valkeasaaressa, pääasi- 


assa Myllyn kylässä, Karjalan 
Kannaksella suomalaiset joukot 
löysivät suojakuoppiin kaivau- 
tuneena suuren joukon evakuoi- 
matta jääneitä siviilejä. He olivat 
suurimmaksi osaksi inkeriläisiä, 
joukossa oli myös vähän venä- 
läisiä. Heidän ensimmäinen si- 
joituspaikkansa oli Tienhaaran 
leiri Muolaassa. 

Miehikkälän leirissä oli mar- 
raskuussa -41 luetteloitu 341 
inkeriläistä. Siitä ei ole tietoa, 
olivatko he kaikki Valkeasaares- 
sa kiinniotettuja. Leiristä käy- 
tettiin virallisesti kesäkuuhun 
1942 saakka nimitystä työleiri, 
sen jälkeen keskitysleiri aina sen 
lakkauttamiseen kesäkuuhun 
1944 saakka. 

Leirin suuruudeksi oli perusta- 
miskäskyssä vahvistettu noin 1 
100 henkeä. Kuitenkin inkeri- 
läisten lisäksi työleiriin sijoitet- 
tiin myös muita kansallisuuksia 


kuten venäläisiä, valkovenäläi- 
siä, mordvalaisia, tataareja ja 
ukrainalaisia sekä pieniä määriä 
muitakin kansallisuuksia. Mar- 
raskuun alussa leiriläisiä oli jo 
1811. Määrä vähän vielä kasvoi 
helmikuuhun 1942 mennessä, 
mutta ei noussut yli kahden tu- 
hannen. 

LEIRIT HAJALLAAN 
JA ALUEET 
AVAAMATTOMIA 

Keskitysleirin paikaksi oli siis 
valittu Salpalinja-työmaan 
tyhjilleen jääneet parakkikylät 
Miehikkälän koillisosassa. Ne 
sijaitsivat muutaman kilometrin 
päässä toisistaan. Leiri koostui 
itse asiassa seitsemästä parak- 
kikylästä. Nimeltä mainitaan 
suurin eli yhdeksän parakin 
Mustalammen leiri, Juurakon 
leiri (7 parakkia) ja Kasarin leiri 
(5 parakkia). Muut leirit oli ni- 
metty Kylä 1, Kylä II, Kylä III ja 
Kylä IV. Kylä II oli inkeriläisten 
ja heidän sukulaiskansallisuuk- 
sien leiri. 

Leirin keskusvarasto ja esikun- 
takylä sijaitsi Muurolasta kaak- 
koon. Sairastupa ja rangaistus- 
kopit olivat Kasarissa. Yhtenä 
kuvaajana alueen laajuudesta 
voidaan mainita, että leirissä oli 
omaa puhelinlinjaa 12 kilomet- 
riä! 

Miehikkälän työleirin päällikkö- 
nä oli aluksi luutnantti A. Kari, 
kesäkuusta 1942 lähtien Mie- 
hikkälän suojeluskunnan pai- 
kallispäällikkö, kapteeni Väinö 
Haaja. 

Leirialueita ei ollut aidattu ja 
niitä vartioitiin vain öisin. Lei- 
rin ulkopuolella vangit liikkuivat 
joko lupalapun turvin tai varti- 
jan saattamana. Kurinpidollisia 
ongelmia ei juuri ollut. Puhu- 
taan vain yhdestä karkauksesta, 
jolloin karannut ja kiinnisaatu 
naisvanki matkalla takaisin lei- 
riin haavoitti vartijaa saksilla ja 
pääsi uudelleen karkuun. Vanki 
saatiin kiinni. 

INKERILÄISET 
HALUTTUA TYÖVOIMAA 

Vankileirin väki oli siis naisia, 
lapsia ja vanhuksia. Heidän työ- 
panoksestaan vajaa puolet käy- 
tettiin leirin oman toiminnan 
pyörittämiseen ja reilu puolet yk- 
sityisille. Eli vangit työskentelivät 
lähialueen taloissa maa- ja met- 
sätöissä. Ja se oli varsin haluttua, 
sillä taloissa vangit useimmiten 
pääsivät talonväen pöytään, jossa 
ruoka oli parempaa kuin leirissä. 


Jos ja kun matka työkohteeseen 
oli pitkä, vangit asuivat arkipäivät 
talossa ja viikonlopuksi talonväki 
kyyditsi heidät leiriin. 

Inkeriläiset olivat 
haluttua työvoimaa jo 
kielensäkin vuoksi. 

Inkeriläiset olivat haluttua työ- 
voimaa jo kielensäkin vuoksi. 
Vuoden 1942 alussa suomen- 
sukuiset vangit, pääosin siis in- 
keriläisiä, vapautettiin leiriltä ja 
siirrettiin maataloustöihin ym- 
päri Suomea. Pelotteena väärin- 
käytöksiä yms. vastaan oli, että 
työlupa voitiin peruuttaa ja sen 
haltija palauttaa leiriin. 

OMA KASVIMAA 

Mustanlammen leiristä muuta- 
ma kilometri etelään Muhikossa 
oli haminalaisen Aladinin suvun 


omistaman ison metsätilan met- 
sänvartijan talo. Talon pellos- 
ta, Karjunveräjänniitystä, kaksi 
hehtaaria osoitettiin leiriläisten 
"ryytimaaksi”, kasvimaaksi. Sii- 
nä leiriläiset kasvattivat juurek- 
sia ja vihanneksia ja varmasti 
myös kaalia, koska kaalimaaksi- 
kin peltoa kutsuttiin. 

Leiriruoan jatkeeksi vangit ke- 
räsivät laajoista metsistä luon- 
nollisesti myös marjoja ja sieniä. 
Suomessa oli sodan aikana elin- 
tarvikepula ja se on varmasti nä- 
kynyt myös keskitysleirin muo- 
nituksessa. 

KAKSI HAUTAUSMAATA 
KESKELLÄ SALPALINJAA 

Miehikkälän leirissä oli marras- 
kuussa 1941 vanhuksia ja sairai- 
ta 222 ja alle 15-vuotiaita lapsia 
838, yhteensä 66 prosenttia koko 
vahvuudesta. Leirillä kuoli kaik- 
kiaan 158 vankia. Heistä 142 on 
haudattu Syvä-Valkjärven koillis- 

puolelle Ylämaalle Hostikan ky- 
län lähistölle kahteen paikkaan. 
Haudat, joista toisessa on 78 ja 
toisessa 64 vainajaa, sijaitsevat 
noin puolen kilometrin päässä 
toisistaan. 

Ehkä käytännön 
syy hautapaikkojen 
valintaan oli logistinen; 
linnoitustyömaalla oli 
hyvä tieverkko. 

Merkille pantavaa molemmissa 
hautausmaissa on se, että niitä 
kumpaakin vartioi aivan muuta- 
man kymmenen metrin päässä 
Salpalinjan järeä teräsbetoni- 
korsu. Eli haudat ovat keskellä 
Salpa-asemaa ja jos linjassa olisi 
taisteltu, olisi hautarauha rik- 
koutunut. Ehkä käytännön syy 
hautapaikkojen valintaan oli 


logistinen; linnoitustyömaalla 
oli hyvä tieverkko. 

Näitä keskitysleirin hautoja Vi- 
rolahden nimismiespiiri (johon 
Ylämaa tuolloin kuului) hoiti 
19 70 -luvulle saakka. Hautaus- 
maan ympärillä oli punaiseksi 
maalattu puinen aita ja hautojen 
päällä valkoiset ristit. Nykyisin 
jäljellä on molemmissa enää be- 
tonista valettu paasi, jossa lukee 
venäjäksi: ”Tässä lepää 78 (tai 
64) Neuvostoliiton kansalaista”. 
Silloin tällöin hautausmaiden 
muistopaasille ilmestyy tuoreita 
kukkia. 

LEIRI EVAKUOITIIN 

SUURHYÖKKÄYKSEN 

ALTA 

Neuvostoliiton suurhyökkäyksen 
alettua juhannuksena 1944 Mie- 
hikkälän leiri siirrettiin Hangon 


seudulle Täcktomiin. Syyskuus- 
sa jäljellä olevat 1430 leiriläistä 
siirrettiin Perniön kirkonkylän 
lähelle Kankkonummen enti- 
selle tykistöleirille. Leiriläiset 
palautettiin Neuvostoliittoon 
loka-marraskuussa 1944. 
Miehikkälässä vuosittain järjes- 
tettävän Salpavaelluksen yhdel- 
lä reitillä usein kuljetaan leirin 
hautausmaiden ohi ja kerrotaan 
keskitysleiristä. Ensi kesänä 
reitti ei kulje leirin kautta, mutta 
kannattaa seurata sivustoa 
www. salpavaellus. net. 

LYHYESTI 


Etsitään sota-ajan isäntäperhettä Vihdistä 

Elsa Seppänen, os. Fedulova, s. 1 937, asui sota-aikana per- 
heensä kanssa Vihdissä. Isä ja äiti olivat maatilalla töissä. 
"Syötiin samas' pöyäs heijän kans'. Hyvin meitä pitivät", 
Elsa muistelee. Ikävänä asiana Elsa kertoo, että Eemeli-veli 
kuoli tuona aikana, jonka he olivat Vihdissä (marraskuu 
43 - tammikuu 41). Elsa haluasi tavata ja kiittää isäntävä- 
keään, mutta ei muista heidän nimiään. Jos joku tunnistaa 
Elsan, niin voisi ottaa yhteyttä A-S Saloseen (tiedot Viestin 
2. sivulla). 


Lisäys viimenumeron artikkeliin 

Vuoden ensimmäisessä lehdessä oli juttu edesmennees- 
tä Aleksanteri Dubbelmanista. Painoon meni vahingossa 
väärä valokuva, joten ohessa artikkelin kuvatekstiin sopiva 
kuva Aleksanteri Dubbelmanista ja Reijo Rautajoesta. 



Sotasankariksi mainittu Aleksei Dubbelman, 90v, viikkoa ennen 
kuolemaansa. Mukana artikkelin kirjoittaja Reijo Rautajoki. 


Toimistonhoitajan terveiset! 

Ole ystävällinen ja tarkista oletko muistanut 
maksaa lehtitilauksesi ja/tai jäsenmaksusi. 

Maksukortit olivat numero 6/2014 välissä. 

Lehtimaksu 35 euroa, jäsenmaksu 20 euroa. 

Danske Bank FI51 8000 1200 3063 64 


On löydetty kiinnostava kirja: 

Hakulinen Lassi. Laatokan sini. Romaani suurilta vesiltä. 
Myllylahti Oy. Espoo 201 5. Kirja on mukaansatempaava, 
historialliseen kehykseen sidottu kuvaus ihmisistä ja pai- 
koista sodan jaloissa. Tapahtumapaikat ovat suurten vesien 
maisemista: Päijänteeltä ja Laatokalta. Sodan pommituk- 
sissa on kohteena mm. Valamon luostari. Kirjassa kuvataan 
karjalaisten ja inkeriläisten perheiden siirtymisiä paikasta 
toiseen, ja heidän kykyään pakon edessä kotiutua uusiin 
ympäristöihin. 

Teksti rakentuu suurelta osin karjalan murteella käydystä 
keskustelusta, mikä tuo henkilöt lähelle lukijaa ja antaa 
eläytymiselle syvyyttä. Vaikka aihe on rankka, ja henki- 
löiden kohtalot kovia, lähestymistapa ei ole synkkä eikä 
katkeruutta ruokkiva. Pikemminkin kirja on kertomus in- 
himillisyydestä, ystävyydestä ja rakkaudesta. Mukana on 
hiven myös mystiikkaa. 

Kirjaa on saatavana kirjakaupoista. Se on julkaistu 2014 
syksyllä, mutta 2015 on otettu jo toinen painos. Tietoja voi 
katsella ja kirjaa tilata osoitteessa www.mvllvlahti.fi . 

A-S S 


Poisnukkuneita 



Nerman Maria 

(avioliiton kautta Talja, käytössä tyttönimi Nerman) 
s. 22.1 .1932 Venjoen Jäniskylässä 
k. 21.3.2014 Jyväskylässä 

INKERINMAA KAHDEN SUURVALLAN 
VÄLISSÄ 1600 -LUVULLA 

Veijo saloheimo 


Inkeriläisten muuton 
määräpaikat 

Inkeriläisten muuton määrä- 
paikkatiedot ovat vajaat. Vuonna 
1649 lunastettujen luettelossa 
on tietoja vuosina 1618-1940 
muuttaneista, ja sotapakolaisista 
on tietoja kohtalaisesti. Sen sijaan 
1640-luku jää poistuneiden nimi- 
en sekä Iverskin ja Syvärin luosta- 
rien luettelojen vertailun varaan. 
Määräpaikat näkyvät 1620-lu- 
vulta neljäsosalta, 1630-luvulta 
kolmasosalta, mutta 1640-luvulla 
vain kahdeksasosalta. Sotapako- 
laisista viidesosan määräpaikat 
mainitaan. Tuntemattomiksi jää- 
neet määräpaikat lienevät olleet 
pääosin samat kuin tunnetutkin. 

Määräpaikkamaininnat vaihte- 
levat. Joskus mainitaan sekä po- 
gosta että kylä, joskus pelkkä kylä, 
mikä tuottaa sekavuutta saman- 
nimisten kylien kesken. ”Ladoga” 
voi tarkoittaaa sekä kyseistä kau- 
punkia että sen aluetta. Novgoro- 
din "lääni” on toivottoman laaja, 
ellei lisänä ole pogostan tai kylän 
nimeä. "Ilmajärvi”, "Ilmajärven 
taa” tai "Moskovan taa” on epä- 
tarkka, sillä ainakin Ilmajärven 
seutu jäsentyy moneksi tunnis- 
tettavaksi alueyksiköksi. Novgo- 
rodin alueelta mainittu tarkenne 
"Namaster” tarkoittanee jonkin 
luostarin tiluksia ilman kylänni- 
miä. Merkintä "Kasakoilla” tar- 
koittanee Ukrainaa, josta nämä 
palkkasoturit olivat lähtöisin. 


Kylät on yritetty tunnistaa ja 
koota tilastossa laajemmiksi 
yksiköiksi. Hovien inspehto- 
rit kirjoittivat nimet taitonsa ja 
tahtonsa mukaan. Heidän or- 
tografiastaan on joskus vaikea 
johtaa määräpaikan oikea nimi 
ja löytää se kartalta. 

Oma ryhmä kertyy uusien isän- 
tien nimistä ilman paikannimeä. 
Se merkittiin kai paenneiden ja 
poisvietyjen palauttamista hel- 
pottamaan. Näitä merkintöjä 
kertyi viisi Skraggensköldin ti- 
loilta ja kaksi muutakin Järvi- 
saaren pogostasta, kaksi Vrudas- 
ta sekä yksi Detilinasta ja Kipi- 
nästä. Novgorodin läänin lisäksi 
näkyy isännän nimi tarkentee- 
na viidesti. 

Inkeriläiset näyttävät sijoittuneen 
jonkin verran eri tavoin kuin kar- 
jalaiset. Pääosa jäi verraten lähelle 
lähtöpaikkoja - mentiin vain ra- 
jan yli. Tverin alueelta mainitaan 
vain muutama puhumattakaan 
itäisemmistä seuduista. 

Muutto itään 

Pohjoisin tuloalue Aunus on 
mukana Syvärin luostarin ni- 
miluetteloiden perusteella. Ni- 
miyhteyksiä kertyi kaikkiaan 32 
edustaen 116 henkeä. Eniten 
niitä kertyi Kaprion läänin Gri- 
gorj evästä, kaikki kuusi ennen 
vuotta 1655 lähteneitä. Samos- 
kilaisia nimiä löytyi viisi. Alueen 
länsipäästä Petrovskista oli tullut 
Aunukseen neljä, Opolliasta ja 



Itä-Harjavallasta kolme, Saarelta 
ja Lopelta kaksi perhettä. Järvi- 
saaresta ja Korpiselästä on vain 
yksi merkintä eli Pähkinälinnan 
läänistä kaikkiaan neljä Kaprion 
läänin 20 ja Jaaman läänin kol- 
mea vastaan. Grigorjevalaisista 
olisi tämän mukaan tullut kolme 
perhettä Gottinovitsin kylästä, 
mikä jonkin verran vahvistaa 
muuten heiveröistä otaksumaa. 1 
Keski-Mäkriällä asui yhdeksän 
ja Mäkriällä seitsemän perhettä, 
joissa vastaavasti 27 ja 24 henkeä. 
Lähes puolet näyttää tulleen en- 
nen sotaa 1656-1958 ja näistä 
enemmistö eli 40 henkeä kym- 
menenä perheenä 1640-luvulla. 

Laatokan piiriin muuttaneita 
kertyi 537 henkeä 101 tapaukse- 
na. Eniten heitä eli 215 tuli Jär- 
visaaresta ja 185 Lopelta eli ra- 
japogostoista. Joukkoon mahtui 
kuusi henkeä Detilinasta ja neljä 
alueen länsipäästä Petrovskista. 
Lähteissä mainituista kylistä oli 
eniten pakolaisia Silosaaressa 
kahdeksan ja Lavojassa viisi per- 
hettä, yhteensä 62 henkeä. Kum- 
pikin kylä on aivan rajan pinnas- 
sa Olhavanjoen suulta länteen. 
Koko määrä oli sotapakolaisia. 
Kolme Pähkinälinnasta tullutta 
ryhtyi palkkasotilaiksi eli strelt- 
seiksi,ja Jeremei Iivananpoika sai 
korpraalin arvon. 2 

Olhavaan asettui 11 järvisaare- 

1 Musc.92 Lilienhagen 24.9.1673 

2 Musc.92 A:o 1 663 den 2 octobris 
blef ransakan i Nöteborg... 

laista ja kipinalaista sekä kah- 
deksan detilinalaista, kaikki so- 
tapakolaisia. 

Gorodistseen tuli 12 henkeä, 
viisi Grigorj evästä ja kaksi Jää- 
män läänistä. Kaksi perhettä eli 
kymmenen henkeä tuli 1620-lu- 
vulla jayksi perhe 1630-luvulla. 

Iljino Tigoda-joella sai 147 
henkeä 39 eränä. Näistä tuli 70 
henkeä Detilinasta, 23 Inkerees- 
tä, 18 Korpiselästä ja 12 Kuivai- 
sista. Iljinon vahvin keskittymä 
Podprugia sai viisi lähteiden 
mainitsemaa perhettä, joissa 20 
henkeä. Kolme perhettä eli seit- 
semän henkeä tuli 1620-luvulla, 
22 henkeä kuutena perheenä 
1630-luvulla ja 30 henkeä kah- 
deksana perheenä 1640-luvulla. 
Näistä asui 20 henkeä viitenä 
perheenä Podprugian kylässä. 

Sugozeron pogostaan 
Kapsajoelle Paksujoen pohjoisen 
lähdejoen varteen näyttää kulke- 
neen viisi henkeä Järvisaaresta ja 
Lopelta sekä kolme Toldogasta. 
Mihailovon kylästä mainittiin 
kuusi perhettä, joissa oli yh- 
teensä 39 henkeä. Näistä ensim- 
mäinen perhe tuli 1620-luvulla 
ja muut sodan 1656-1958 yh- 
teydessä. Suurin keskittymä oli 
Mihailo vo, johon tuli 39 henkeä 
kuutena perheenä. 

Tihvinä sai 63 henkeä 12 per- 
heenä, joista 20 henkeä Lopelta, 
16 Keitosta, 11 Opolliasta, kuusi 
Järvisaaresta sekä kaksi henkeä 
Suidasta ja Toldogasta. Kolme 
perhettä tuli 1620- ja eräs pari 
1630-luvulla. Tsernitsyn kylästä 
mainittiin kuusi henkeä kolmena 
perheenä. Ignasinon pogostan 
Savina Goraan tuli Detilinasta 


kymmenhenkinen perhe sodan 
1656-1958 aikana. 

Bugodosts Pcevza-joella sai 
sotavuosina 18 henkeä kahtena 
perheenä Järvisaaresta, neljän 
hengen perheen Jestrobinasta 
ja avioparin Itä-Harjavallasta. 
Nämä asuivat Solonitsyn ja Gor- 
jatinon kylissä. 

Lähialue etelässä 

inkeriläisten 

tuloalueena 

Rajaseutu näyttää houkutelleen 
väkeä eniten. Tesova Inkereen 
etelänaapurina sai 741 henkeä 
161 eränä. Näistä 106 oli kotoi- 
sin Saarelta, 94 Detilinasta, 90 
Vrudasta ja 79 Inkereestä. Päh- 
kinälinnan läänistä tuli yhteensä 
162, Kaprion läänistä 355, Jää- 
män läänistä 143 ja Ivangoro- 
din läänistä 37 henkeä. Vuosina 
1621-1930 tuli 49 henkeä kym- 
menenä perheenä, 1630-luvulla 
40 henkeä samoin ja 1640-luvul- 
la 27 henkeä viitenä perheenä. 
Näistä asui 53 henkeä kahdeksa- 
na perheenä Vertsinossa, 28 hen- 
keä viitenä perheenä Butkovossa 
ja 23 henkeä samoin viitenä ruo- 
kakuntana Sapoljessa. 

Saberskojn pogostaan kirjattiin 
tulleen 33 henkeä kahdeksana 
eränä. Näistä tuli Detilinasta 
18, yhdeksän Samoskista ja viisi 
Vrudasta. Koko joukko tuli so- 
dan 1656-1658 aikana. 

Luga sai 93 henkeä 23 eränä, 
joista 25 Inkereestä ja 21 De- 
tilinasta. 28 tuli Pähkinälinnan 
läänistä, Kaprion läänistä 47 ja 
Jaaman läänistä saman verran. 


Sekä 1620- että 1630-luvulla 
tuli kolme perhettä, joista kertyi 
yhteensä 32 henkeä. 

Osminoon päätyi 60 henkeä 
11 perheenä. Opolliasta tuli 38 
sekä Jestrobinasta, Opolliasta 
ja Petrovskista viisi henkeä. 
Korpiselkäläisiä oli neljä ja 
loppilaisia kolme henkeä. Koko 
joukko kertyi sotapakolaisista. 

”Koko joukko kertyi 
sotapakolaisista. ” 

Somera sai 78 perhettä eli 286 
henkeä. Eniten heistä oli Jaa- 
man lääniläisiä, 123 Opolliasta, 
55 Jestrobinasta ja 51 Vrudasta. 
Itä-Harjavallasta tuli 26 ja yh- 
teensä Kaprion läänistä 54 hen- 
keä. Tästä joukosta tuli yksi per- 
he sekä 1630- että 1640-luvuilla, 
joten pääosa oli sotapakolaisia. 
Kaskolevican kylässä eli 33 tu- 
lokasta neljänä perheenä. 

Audovaan kauimpana luoteessa 
merkittiin menneiksi 17 perhet- 
tä, joissa 82 henkeä. Näistä tuli 
Opolliasta seitsemän ja Petrovs- 
kista kolme perhettä. Jaaman 
läänin panos oli 11 ja Kaprion 
kolme perhettä. Yksi perhe tuli 
1640-luvulla. Audovan lisäksi 
mainitaan tulokylinä kaupun- 
gin pohjoispuolelta Lozgovo ja 
Domozirka. Sepetsan kylä sai 
seitsemän pakolaista kolmena 
perheenä. 

Peredolskojeen Laukaanjoen 
suuren mutkan sisälle päätyi 33 
perhettä, joissa 153 henkeä. Tär- 
kein lähtöpitäjä Petrovski lähetti 
90 henkeä 14 perheenä. Vru- 
dasta tuli 26, Korpiselästä seit- 

semän, Samoskista kuusi sekä 
Länsi- ja Itä- Harjavallasta viisi 
henkeä kummastakin. Jaaman 
läänin panos oli 32, Kaprion 17 
ja Pähkinälinnan läänin 10 hen- 
keä. Yksi perhe näyttää tulleen 
heti Stolbovan rauhan jälkeen ja 
kuusi perhettä 1620-luvulla. 

Ilmajärven piirissä 

Novgorod veti väkeä alueen 
kaikista osista. Sinne menneiksi 
mainittiin 394 henkeä 115 per- 
heenä. Suurin ryhmä, 52 hen- 
keä, tuli Kaprion kaupungista, 
Opolliasta 45, Järvisaaresta 35, 
Spasskista 33 ja Grigorjevasta 30 
henkeä. Pähkinälinnan läänistä 
tuli 99, Kaprion 214 ja Jaaman 
läänistä 67 henkeä. Aikaisimpia 
Novgorodiin menneitä mai- 
nittiin 1630- ja 1640-luvuilla, 
mutta pääosa kertyi sotapakolai- 
sista. Vuonna 1635 Detilinasta 
karannut Mihail Homanpoika 
ja Länsi-Harjavallasta vuonna 
1637 tullut Petr Mihailanpoika 
ryhtyivät streltseiksi, ja sodan 
1656-1958 aikana näiden luku 
kasvoi kahdeksalla, josta kuusi 
tuli Spasskista. Näistä muuan 
Klimenti yleni luutnantiksi. 3 

Ilmajärven rantapogostat mai- 
nitaan kaikki. Novgorodin 
lounaispuolinen Rakomo sai 
ainakin 42 henkeä kahdeksana 
perheenä, joista 26 henkeä tuli 
Detilinasta, kahdeksan Inkerees- 
tä ja neljä Järvisaaresta. Yksi per- 
he tuli 1640-luvulla. Naapurista 
Golinosta kirjattiin vain yksi, 

3 CG A DA 1 649:45, Musc.92 Arbola 
d. 12 Januarij anno 1663, Anno 
1666 d. 18 Julij auf Jamscho- 
witz hof, Urban Ackerfeldt, Klas 
Ackerfeldt. 


sodan 1656-1958 aikana tullut 
perhe Itä-Harjavallasta. 

Medved’ Ilmajärvestä luotee- 
seen näyttää tarvinneen uusia 
asukkaita, sillä sinne kirjattiin 
menneiksi 180 henkeä 33 per- 
heenä. Näistä oli opollialaisia 
liki puolet eli 88 ja Vrudasta 24. 
Kaprion läänistä tuli 38 ja Päh- 
kinälinnan läänistä 21 henkeä. 
Yksi perhe tuli 1620- ja viisi 
perhettä 1630-luvulla. 

Bronnitsa Mustajoen suun itä- 
rannalla sai 26 henkeä, joista 
Detilinasta H, ja Ilmajärven 
itärannan Sytino 15 opollialais- 
ta. Bronnicaan tuli mainituista 
enemmistö ennen sotaa 1656- 
1958, mutta kaikki sytinolaiset 
sen aikana. 

Podberezje käsitti alueen 
Olhavanjoen niskalla ja 
Mustajoen suulla. Sinne asettui 
kaksi perhettä Samoskista 
ja Detilinasta sekä yksi 
Rätsinasta ja Opolliasta. Yksi 
kahdeksanhenkinen perhe tuli 
heti Stolbovan rauhan jälkeen, 
toinen 1620 luvulla ja loput 
sodan 1656-1958 aikana. 
Detilinalaiset perheet asettuivat 
Samokrasan kylään Mustajoen 
etelärannalle. 

Selonallaja Lovatilla 

Selonajoelle meni 19 perhettä 
ja niissä 81 henkeä. Opollias- 
ta tuli 25 henkeä seitsemänä, 
Lopelta 20 henkeä kolmena ja 
Jestrobinasta 14 henkeä kah- 
tena perheenä. Jaaman läänin 
panos oli kymmenen perhet- 
tä ja 41 henkeä, Kaprion neljä 
perhettä ja yhdeksän henkeä ja 


Pähkinälinnan viisi perhettä ja 
29 henkeä. Vuosina 1631-1950 
tuli yksi perhe vuosikymmenes- 
sä ja ehdoton enemmistö sodan 
1656-1958 aikana. 

Porhov Selonajoen latvalla sai 
kirjoitusten mukaan Spasskista 
65 henkeä viitenä, Kuivaisista 16 
henkeä kahtena, Opolliasta viisi 
henkeä yhtenä perheenä ja Sa- 
moskista yhden tulokkaan. Koko 
joukko tuli sodan 1656-1958 
yhteydessä. 

Pliussajoelta Lutajoen suulta 
kirjattiin Kotosin kylästä yksi ja 
Kejmasta toinen perhe, yhteensä 
yhdeksän henkeä sotapakolaisia. 
Yksi kuusihenkinen perhe tuli 
Grigorjevasta ja toinen kolmi- 
henkinen Inkereestä. 

Pihkovaan tulleiksi kirjattiin 
230 henkeä 73 eränä. Heistä oli 
91 Opolliasta, 57 Itä-Harjaval- 
lasta, 22 Länsi-Harjavallasta ja 
20 Samoskista. Kaprion lääniläi- 
siä oli 129, Jaaman läänistä 95 ja 
Ivangorodin läänistä yksi. Heti 
Solbovan rauhan jälkeen tuli 
kaksi, 1620-luvulla toiset kaksi 
perhettä ja pääosa sodan 1656- 
1958 aikana. Suurimmassa mai- 
nitussa keskittymässä Ostinkan 
kylässä Pihkovasta pohjoiseen eli 
19 tulokasta. 

Staraja Russaan merkittiin 
menneiksi 79 henkeä 15 per- 
heenä. Suurin määrä, 22 henkeä 
kolmena perheenä, tuli Opol- 
liasta, Kuivaisista 13 henkeä 
kolmena, Toldogasta 12 henkeä 
kahtena ja Järvisaaresta 11 hen- 
keä kolmena perheenä. Kaksi 
perhettä oli tullut 1620-, nel- 
jä 1630-luvulla ja loput sodan 
1656-1958 aikana. 

Mikkulainen 


Lempäälä 


Vuole 


isään 


Toksova 


Räpyvä 


Kronstatti 


Keitto 


Hevaa 


Markkova 


Saikkpla Kaprio 


Irckere 


Järvisaari 


Venjoki 


Skuoril 


Kattila 


Kupanitsa 


Kosemklna. 


Lissilä 


Koprina 


Moloskovitsa 


Lake 

Ladoga 


Gulf of Finland 


Ilmajärven lounaiskulmalle 
Korostinoon näyttää tulleen 
27 henkeä kuutena perheenä, 
joista yksi 1630-luvulla. Perheet 
olivat lähtöisin eri pogostoista: 
Pähkinälinnan läänin kolmesta, 
Kaprion läänin kahdesta ja 
Jaaman läänin yhdestä pogostasta. 
Kolme perhettä oli asettunut 
Ostrovan kylään. 

Korostinon eteläinen naapuri 
Korostovo sai väkeä Korostinoa 
enemmän: 208 henkeä 40 per- 
heenä. Opolliasta tuli 47 henkeä 
seitsemänä, Samoskista 38 hen- 
keä yhdeksänä, Kipinästä 25 hen- 
keä viitenä, Toldogasta 24 henkeä 
kuutena ja Itä-Harjavallasta 23 
henkeä viitenä perheenä. Jaaman 
läänin Vrudasta tuli yhdeksän ja 
Pähkinälinnan läänin Järvisaares- 
ta seitsemän henkeä. Koko jou- 


kosta asui Podgostitsin kylässä 16 
henkeä viitenä perheenä. 

Berskojn pogosta edellisestä 
lounaaseen sai 101 henkeä 25 
perheenä, joista viisi tuli 1620-, 
toiset viisi 1630-luvulla ja loput 
ruptuuriaikana. 24 pakolaista 
asettui LitSinon kylään. 

Slavitino Polist-joen länsipuo- 
lella kokosi 31 henkeä yhdeksänä 
perheenä, joista kaksi Inkereestä 
16 hengen voimin. Pähkinälinnan 
läänistä tuli heidän lisäkseen 11 
ja Kaprion läänistä 12 henkeä. 
Kaksi perhettä tuli 1630-luvulla 
ja muut sodan 1656-1958 aikana. 
Tärkeimmät kylät oliva t Beke- 
ven, Luhino ja Sotsko. 

Eteläisin lähteiden mainitsema 
tuloseutu oli Serbolovo Polist- 


joen latvalla. Sinne samosi yksi 
perhe Vrudasta, Petro vskista ja 
Detilinasta. Serbolovon kylään 
tuli viisihenkinen perhe Vrudasta, 
Ogurovoon yksi perhe Detilinas- 
ta ja toinen Ivangorodista, kaikki 
1640-luvulla. Perheenjäseniä oli 
yhteensä 18. 

Parfino Pola-joen suulla Ilma- 
järven kaakkoiskolkalla sai 48 
henkeä kuutena perheenä, joista 
kolme kymmenhenkistä perhettä 
tuli Spasskista sekä yksi Kuivai- 
sista, Keitosta ja Samoskista. Yksi 
aviopari tuli 1620-luvulla ja loput 
sodan 1656-1958 aikana. Pääosa 
tulokkaista eli 35 henkeä asettui 
Pestovon kylään. 

Petrovski Staraja Russasta ete- 
lään sai 72 tulokasta, joista 46 
Vrudasta kymmenenä perheenä, 

Detilinasta kymmenen ja Opol- 
liasta yhdeksän henkeä kahtena 
sekä Länsi- Harjavallasta viisi 
ja Samoskista kaksi yhtenä per- 
heenä. Yksi viisihenkinen perhe 
tuli 1630-luvulla ja loput sodan 
1656-1958 aikana. 

Dretino Petrovskin eteläpuo- 
lella sai yhden 12-henkisen 
perheen Inkereestä 1620-lu- 
vulla ja viisi henkeä Samoskista 
1630-luvulla. Voskresenskojeen 
Mavrinan kylään tuli yksi viisi- 
henkinen perhe Itä-Harjaval- 
lasta ja toinen samankokoinen 
Petro vskista 1640-luvulla. Ko- 
lomnan Odincovaan ilmestyi 
yksi samoskilainen. 

Mustajoen varrelle 

Klenino Mustajoella Holova- 
joen suulla kokosi karjalaisten 
ohella inkeriläisiäkin. Heistä tuli 
19 henkeä neljänä perheenä Ki- 
pinästä, Korpiselästä ja Keitosta 
kymmenen hengen perhe kum- 
mastakin ja Opolliasta kuusi 
henkeä kahtena perheenä. Kap- 
rion läänistä tuli 21, Pähkinälin- 
nan läänistä 31 ja Jaaman lää- 
nistä kuusi henkeä. Eniten heitä, 
19 henkeä, asettui Zabolonjeen 
Mustajoen mutkan eteläpuolel- 
le. Yksi kymmenhenkinen perhe 
tuli 1620-luvulla ja muut sodan 
1656-1958 yhteydessä. 

Mustajokea ylöspäin Burgan 
pogostaan tuli Detilinasta 41 
henkeä yhdeksänä perheenä 
ja Vrudasta 15 henkeä kahte- 
na perheenä. Näistä kolme tuli 
1630-luvulla ja loput sodan 
1656-1958 aikana. Eniten heitä 
asui Krasnojen kylässä. 


Cubitino Mustajoen seuraaa- 
vassa mutkassa sai 23 henkeä 
seitsemänä nimettynä perheenä. 
Näistä kaksi perhettä, yhteen- 
sä 15 henkeä, tuli Petro vskista, 
viiden hengen perhe Tuuterista 
ja kolmihenkinen Detilinasta. 
Yksi perhe tuli 1640-luvulla ja 
loput sodan 1656-1958 aikana. 
Petro v-skilaiset asettuivat Su- 
hareva Selistsen, tuuterilaiset 
Svitinan ja detilinalainen Vile- 
nitsyn kylään. 

Budkin pogostaan Lubitinosta 
etelään tuli Detilinasta kolme, 
Grigorj evästä kuusi, Vrudasta 
kaksi ja Järvisaaresta yksi inkeri- 
läinen, kaikki sodan 1656-1958 
aikana. Heitä asui Drutsnon, 
Peretenkan ja Solohinon kylissä. 

Borovitsista mainitaan asia- 
kirjoissa 43 henkeä kuutena 
perheenä. Näistä oli 22 henkeä 
tullut kahtena perheenä Jestro- 
binasta, kymmenen samoin Gri- 
gorj evästä ja kahdeksan kahtena 
Detilinasta. Jaaman läänistä oli 
kotoisin yhteensä 23 ja Kaprion 
läänistä 20 henkeä. Yksi perhe 
oli tullut 1630-, toinen 1640-lu- 
vulla ja muut sodan 1656-1958 
aikana. Kaksi perhettä asui Ve- 
likij Porogin Samostjessa. 

Itämeren ja Volgan 
itäiselle vedenjakajalle 

Sopinyyn Borovitsista pohjois - 
koilliseen näyttää samonneen 
25 inkeriläistä kuutena per- 
heenä, joista seitsemän henkeä 
oli Opolliasta, kuusi Detilinas- 
ta ja viisi Itä-ja neljä Länsi- 
Harjavallasta. Kaksi perhettä 
tuli 1630- ja yksi 1640 luvulla, 
muut kolme ruptuurin aikana. 


Harjavaltalaiset elivät itäisessä 
Sujnon kylässä. 

Tsagodostse-joen latvan Pes’- 
joen suulle Sazonovon seu- 
dulle Omsaan näkyy syntyneen 
melkoinen keskittymä, josta 
mainitaan 11 henkeä kahtena 
perheenä Opolliasta, kahdek- 
san samoin kahtena perheenä 
Jestrobinasta, kahdeksanhen- 
kiset perheet Järvisaaresta ja 
Keitosta sekä nelihenkiset 
Länsi-Harjavallasta ja Samos- 
kista. Pääosa kuusi perhettä 
tuli 1630-luvulla ja loput sodan 
1656-1958 aikana. Berezjen 
kylään tuli viisihenkinen perhe 
Opolliasta ruptuurin vuosina ja 
kauemmaksi itään Klemeninoon 
viisihenkinen perhe Korpiseläs- 
tä 1630-luvulla. Isboistsin ky- 
lään samosi sodan 1656-1958 
aikana kuusihenkinen perhe 
Järvisaaresta. 

Itäisin tunnettu määräpaikka 
oli Beloozero, suomeksi Valke- 
ajärvi, jonne erään vrudalaisen 
tiedettiin kaikonneen sodan 
1656-1958 aikana. 

Sopinystä itään mainitaan vie- 
lä kaksi tulopaikkaa. Velikoje- 
järven itärannalla sijaitseva 
Anaskino vastaa lähinnä mää- 
räpaikkana mainittua Anas- 
kovitsiä, jonne 1630-luvulla 
tuli seitsemän henkeä kahtena 
perheenä. Pestovan kaupungin 
viereinen Dmitrovskoje sai vii- 
sihenkisen perheen Detilinasta 
sodan 1656-1958 aikana. 

Valdaille ja laitamille 

Ilmajärvestä kaakkoon Valda- 
in ylängön luoteisrinteellä si- 

jaitseva Rahina sai 14 henkeä 
neljänä perheenä, jotka tulivat 
Kipinästä, Länsi -Harjavallasta, 
Opolliasta ja Korpiselästä, kak- 
si 1620- ja loput 1640-luvulla. 
Sen eteläpuolinen Uubnitsa 
Polomet-joen latvalla sai kak- 
si perhettä Spasskista ja yhden 
Kuivaisista, kaikkiaan 45 hen- 
keä, kaikki sotavuosina 1656- 
1958. Heistä asettui pääosa 
Muryn kylään. Demjanskin 
Namsiin tuli sota-aikana kaksi 
henkeä Grigorj evästä ja Kiril- 
lofsinaan viiden hengen per- 
he Vrudasta. Lipjen pogostan 
Tserenkiin tuli sota-aikana ne- 
lihenkinen perhe Grigorj evästä. 

Kaikki pantiin 

kirjoihin 

sotapakolaisina. 

Valdainjärvikin kutsui in- 
keriläisiä. Sen pohjoisran- 
nan Jeglinoon näkyy tulleen 
72 henkeä 15 perheenä: 
Petrovskista 15 kolmena, 
Opolliasta kymmenen, Itä- 
Harjavallasta yhdeksän sekä 
Detilinasta ja Toldogasta 
kahdeksan kahtena perheenä. 
Ivangorodin läänistä tuli 20, 
Jaaman läänistä 15 Kaprion 
läänistä 32 ja Pähkinälinnan 
läänistä viisi henkeä. Näistä 
pääosa tuli 1640-luvulla ja 
vain yksi kolmihenkinen perhe 
sodan 1656-1958 aikana. 

Valdainjärven etelärannan 
Korotsko jäi vähemmälle, 
sillä sinne osui kolme 
perhettä Petrovskista ja yksi 
Samoskista, yhteensä 20 
henkeä. Petrovskilaiset tulivat 
1640-luvulla ja samoskilaiset 


1650-luvun alussa. Valdailta 
mainitaan myös viisihenkinen 
sodan 1656-1958 aikana 
Opolliasta tullut perhe. 

Tverinkarjalaisten 

joukossa 

Nykyiseltä Tverin alueelta 
mainitaan vähän inkeriläisiä 
tulokkaita. Zaborovjen Med- 
vedjevoon tuli Vrudasta yh- 
deksän henkeä kahtena per- 
heenä Vrudasta 1640-luvulla. 
Novotorzokin Vramenjesta 
mainitaan viisihenkinen vru- 
dalaisperhe sodan 1656-1958 
aikana tulleena. Vramenje lie- 
nee oikeastaan Ramenjen kylä 
Kozlovon kirkolta länteen. 
Tverin kaupunkiin tuli kolmen 
hengen perhe Länsi-Harjaval- 
lasta sota-aikana. Tsernetsko 
oli viisihenkisen samoskilaisen 
perheen osoitteena 1640-lu- 
vulla. Tulopaikka oli Kesman 
ja Vesjegonskin välissä. 

Moskovaan tai sen lääniin ker- 
rottiin menneen 63 henkeä 17 
perheenä. Näistä tuli 21 henkeä 
viitenä perheenä Opolliasta, 12 
henkeä kolmena perheenä Lo- 
pelta, kahdeksanhenkinen per- 
he Järvisaaresta sekä seitsemän 
henkeä kolmena yksikkönä De- 
tilinasta. Kaikki pantiin kirjoi- 
hin sotapakolaisina. 

Lähtö- ja tulopaikka tietojen 
vertailu valaisee omissa rajois- 
saan liikkeen suuntia ja jäsen- 
tymistä. Vertailujoukko sisäl- 
tää noin 5650 henkeä, joista 
Pähkinälinnan läänistä 2030, 
Kaprion 1990, Jaaman 1685 
ja Ivangorodin 140 henkeä. 
Tuloalueen koillisosaa hallitsi 


Pähkinälinnan lääni Laatokan 
alueella 83 ja Tihvinän alueel- 
la 53 prosentilla. Tigodajoella 
ja Laukaanjoen latvalla hallit- 
si Kaprion lääni, Somerassa ja 
Pihkovan alueella taas Jaaman 
lääni. 

Novgorodiin ja Ilmajärven 
pohjoisrannoille kertyi eniten 
väkeä Pähkinälinnan (466), 
lähinnä eniten Jaaman (385) 
ja Kaprion (362) läänistä. 
Selonajoen alueella Kaprion 
lääni (56) jäi Jaa-man (149) ja 
Pähkinälinnan (128) varjoon. 
Staraja Russan alueelle tuli 
eniten Kaprion (300) ja Jaa- 
man (280) lääneistä. Mustajoen 
vartta asuttivat eniten Kaprion 
lääniläiset, mutta Valdailla nou- 
sivat Pähkinälinnan lääniläiset 
heidän rinnalleen. Näyttää siltä, 
että lähtöalueiden erot tasoit- 
tuivat muuttomatkan pidetessä. 

Sotapakolaisten osuus vaihtelee 
muuttomatkan mukaan. Hei- 
tä oli kaikkiaan 82 prosenttia 
lähtö- ja tulopaikoiltaan tun- 
nettujen luvusta. Selonajoelle 
päätyneistä oli heitä 94 pro- 
senttia, Olhavanjoelle tulleista 
89, rajan lähiseudulle ja Nov- 
gorodin lähistölle asettuneista 
86 ja Staraja Russan alueelle 
päätyneistä 81 prosenttia. Sen 
sijaan Mustajoelta tavatuista 
heitä oli 75 ja Valdaille tulleista 
38 prosenttia. Tämä jakautuma 
voi johtua myös kutakin seu- 
tua koskevista lähteistä, mutta 
näyttää siltä, että aikaisempi 
muutto suuntautui kauemmaksi 
kuin kriisin aikainen äkkilähtö. 

TAPAHTUMAKALENTERI 

Suomen Inkeri-liiton ja jäsenjärjestöjen ohjelmatietoja 2015 


Ilmoittajille 

Jotta tapahtumakalenteriin toivotut ilmoitukset ehtisivät painoon, tulee ne lähettää toimitussihteerille, postitusmuodosta 
riippumatta, siten, että ne ovat perillä viimeistään lehden kakkossivulla ilmoitettuna aineiston vastaanottopäivänä. 


Suomen Inkeri-liiton ja jäsenjärjestöjen 
ohjelmatietoja 2015 

Teemme 27. - 29.6.2015 kesämatkan, jolle 
voivat osallistua halukkaat eri puolilta Suomea. 
Matka alkaa Helsingistä ja päättyy Helsinkiin. 
Paikkoja on vielä, joten tervetuloa mukaan! Yk- 
sin matkustavat "paritetaan”, elleivät he ilmoita 
haluavansa asua yksin, jolloin lisämaksu on 90 €. 

Paldiskin ja Kloogan oppaaksi olemme saamassa 
mm. Ilmar Laherandin, jolla on omakohtaista 
tietoa alueella olleista erilaisista leireistä ja jouk- 
kohaudoista ja erilaisten muistomerkkien perus- 
tamisesta. Hän on ollut tapahtumissa mukana 
sekä 1940- että 1990-luvuilla. 

Alustava ohjelma 

La 27.6. 

10.30 - 12.30 Länsisatama/Tallink - Tallinna; 

ruokailu laivalla 
12.45 bussi Rakvereen 

14.30 majoittuminen Aqva Hotell & 

Spaihan ****+ 

Osallistuminen 

Viron Inkeri-liiton juhliin 

20.30 illallinen hotellissa 


Su 28.6. aamiainen 

omatoimista tutustumista 
Rakveren kaupunkiin 
Viron Inkeri-liiton juhlat - 
ohjelma ilmoitetaan 
myöhemmin 

20.30 illallinen hotellissa 


Ma 29.6. aamiainen 

10.00 lähtö kohti Paldiskia/Kloogaa 

12 - 13 saapuminen Paldiskiin. 

Kiertoajelua ja paikkojen 
esittelyä/Ilmar Laherand, 
mukana Viron seurojen 
edustajia 


18.45 Eckerö-line/M/S Finlandia, 

Satama A - ruokailu laivalla 
21.15 Saapuminen Helsinkiin 

Länsisatamaan 

Matkan hinta on jäsenille 310 ja muille 325 €. 
Siihen sisältyy: 

• laivamatkat Helsinki - Tallinna /Tallink ja 
Tallinna - Helsinki /Eckerö line 

• ohjelmassa mainitut ateriat 

• bussikuljetus Tallinna - Rakvere sekä bussi 
29.6. koko päivän 

• majoitus 2 yötä aamiaisella Aqva Hotell & 
Spa H2****+, Hl lisähinta 90 € 

• aikuinen lisäsängyllä 260 (1 lisäsänky/huone) 

• lapsi 6-14 kahden vanhemman kanssa 
lisäsängyllä 145 € (1 lisäsänky/huone) 

• hotellin allaskäyttö, saunat (ei privaatti), 
voimistelusali 

• aamutakki, tohvelit. 

Vastuullinen matkanjärjestäjä: Baltic Express Tours , 
Tallinna 

Ilmoittautuminen mahdollisimman pian mat- 
kan johtajalle Alina-Sinikka Saloselle sähköpos- 
tilla n1inasinikka@gmail.com tai Metsäpurontie 
17 D 58, 00630 Helsinki. Tiedustelut 040 7437 
042. Ilmoittautumisen yhteydessä maksetaan 
Suomen Inkeri-liiton tilille FI15 8000 1710 
3772 44 ennakkomaksuna 50 €, jota ei mahdol- 
lisen peruuntumisen yhteydessä makseta takaisin. 
Loppumaksu, jäsenet 260 ja muut 275 €, mak- 
setaan 15.5.2015 mennessä. 

Inkerikodin Inkeri-iltapäivät keväällä 

Inkerikoti sijaitsee Karjalatalon 2. kerroksessa, 
osoitteessa Käpylänkuja 1. 

Karj alatalolle pääsee 

• busseilla 52, 55, 55K, 56, 57, 65 A, 69, 506 

• arkisin raitiovaunuilla 1 ja IA 

• junalla Käpylän asemalle, josta alle km käve- 
lymatka. 

Inkeri-iltapäivien ohjelmarunko on seuraava: 

• 13.30 kahvittelua pientä korvausta vastaan 

• 14.00 ohjelmassa mainittu aihe 

Su 12.4. Mitä me jätämme Inkeristä ja Inke- 
riin jälkeemme? Viktor Hyyrönen esittelee 
Inkerin muistomerkkejä ja hautoja sekä Suo- 
messa että Virossa ja Venäjällä sekä kertoo 
Kadonneen Inkerin muistomerkin pystyttämi- 
sestä Rahkolan Pienille Kankaille. Hän kertoo 
myös, miten Tuuliruusu liittyy tähän muisto- 
merkkiin. 

Aleksei Krjukov ei ole vielä löytänyt sopivaa 
ajankohtaa vierailla Inkeri-iltapäivässä. Asia 
on edelleen vireillä. Tästä ilmoitetaan Viestissä 
no 3. 

Lahden seudun Inkeri-seura järjestää Suo- 
men inkeriläisten kesäjuhlat Lahdessa Joutjärven 
kirkossa lauantaina 11.7. alkaen klo 9. Tarkem- 
mat tiedot antaa järjestävä Inkeri-seura seuraa- 
vassa numerossa. 

Maria Lahti maria.lahti.nikkari@gmail.com, 
0400 841 741 

tai Inkeri Ojala, inkeri-ojala@gmail.com, 

0400 716 727 

Hyvinkään Inkeri-kerho 

Kevään 2015 kerhopäivät: 

29. maaliskuuta 

(Huom! Poikkeava aika huhtikuun kokoukselle) 
3. toukokuuta 

Kokoontumiset seurakunnan aulakahviossa 
(Hämeenkatu 14) kello 14. 

Tiedustelut: 

Outi Mäkelä p. 040 708 1999 
outi.makela@kolumbus.fi 

Leila Salo p. 040 567 7065 
leila.salo@hotmail.com 

Kerhoon voi ottaa yhteyttä myös seuraavan 
sähköpostiosoitteen kautta: 

hyvinkaan.inkerikerho@hotmail.com 


Lahden seudun Inkeri-seura 

Kerhoillat joka kuukauden toinen maanantai 
alkaen kello 15 Luther kirkolla, osoitteessa 
Vuorikatu 37. 

Kerhoiltojen kahvituksen sovimme vuorotellen jo 
edellisessä kokouksessa. 

Kerhoilloista ja kokouksista tiedusteluihin vastaa 
Maria Lahti, p. 0400 841 741 

Turun Inkeri-seura 

Besseda-teehetket jatkuvat Palvelupisteessä joka 
kuukauden 1. Ja 3. perjantai kello 13 Irma Kapa- 
sen vetämänä. 

Juhlatilaisuudet Varissuon kirkolla 
(Kousankatu 6), kello 14 alkaen. 

Palvelupiste, Uudenmaankatu 1. Puh. 233 2565 

Helsingin seudun Inkeri-seuran 
tapahtumia 

Anitta Iline anitta@inkeriseura.com tai 
p. 050-565 9805 

Työpajat järjestetään Karjalatalon Inkerikodissa 
(Käpylänkuja 1, Helsinki) 

Tiedustelut Toivo Tupin p. 040 578 3894 

Seukko-seura ry 

Tapaamiset ovat joka kuukauden viimeisenä lau- 
antaina Karjalatalon Inkerikodissa, Käpylänkuja 
1. alkaen klo 11.00. Jos sattuu olemaan juhlapäi- 
vä, tapaaminen siirtyy seuraavaan lauantaihin. 

Englannin tunnit jatkuvat torstaisin klo 17.00 
Inkerikodissa. 

Senioriliikunta ma 17.00 - 18.30 Kontulan pal- 
velukeskuksessa, Kontukuja 5. Kontulan metro- 
asemalta joko kävellen tai bussilla 94 A. 

Lisää tietoa seuran puheenjohtajalta Aili Mehi- 
läiseltä, ailimehi@hotmail.com, p. 0503386023. 

Meidät löytää nyt myös Facebookista: 

www. faceb o ok. co m/ group s/ S eukko S eur a 

Posti Green 


Suomen Inkeri-liitto ry 


• • 

INKERILÄISTEN viesti 


3/2015 






KANSIKUVA 

Paaritsalaiset Simoja Katri 
Pupulainen hääkuvassa 
1 2.7.1 921 . Henkilöt ovat 
Sinikka Paavilaisen Kyynel- 
vaunut-teoksessa käsitellyn 
sukuhaaran päähenkilöitä. 
(Takakannessa toinen kuva 
samasta teoksesta) 


Tässä numerossa - Inkeriläisten viesti 3/2015 


Pääkirjoitus 3 

Inkeriläisten sukujen tutkiminen 4 

Sukututkimukseni ja miten löysin Lilja Kuivasen 6 

Muuttuuko ihminen ja mihin suuntaan? 


Alina- Sinikka Salonen 

P ^rin viime vuoden aika- 
na on ilmestynyt kirjoja, 
joissa kerrotaan tähän asti 
vaiettuja inkerinsuomalaisten 
elämäntarinoita. Raskaista koke- 
muksista uskalletaan nyt puhua. 
Myös arkistojen avautuminen 
tuo saloja julki. Kirjoja lukiessa 
ihmettelee: Kuinka ihminen on 
voinut olla niin paha toiselle ih- 
miselle, kaltaiselleen? 

Usein ajatellaan, että kidutus 
tapahtuu fyysisenä raakuute- 
na. Vanki, vakooja, sissi-kirjassa 
kuvataan, kuinka kiduttavaa on 
myös ihmisen henkinen nujer- 
taminen. Riikka Mahlamäki- 
Kaistinen kertoo kirjasta lisää 
tässä Viestissä. 

Inkerinsuomalaiset ovat jou- 
tuneet kaiken mahdollisen sa- 
dismin kohteiksi. Heidät on li- 
säksi ajettu olosuhteisiin, joissa 
luonnon kanssa selviäminen on 
sinällään ollut keino kiduttaa 
ihmisiä kuolemaan tai ainakin 
henkihieveriin. 

Lukija! Ajattele, että seisomme 
kääntyneinä kuvattuja kauheuk- 
sia päin. Käännytäänpä ympäri! 
Mennyt on nyt selän takana. 
Mutta mitä näemme edessä? 

Jopa täällä Suomessa lapset tap- 
pavat toisiaan, vanhemmat lapsi- 
aan, raiskaukset ja rosvoukset ovat 
yleisiä. Kaikkialla maailmassa on 
sotapisteitä. Viattomia ihmisiä 
kuolee kun kansat sotivat rauhan, 
koston, uskonnon, vallanhimon 
tai aluevaltausten vuoksi, tai vain 


siksi, että kumpikaan osapuoli ei 
voi antaa periksi. 

Raha määrää ihmisiä, eikä päin- 
vastoin, mutta se ei tule köy- 
himpien luo. Nämä pakenevat 
etsimään parempia olosuhtei- 
ta -ja pahimmassa tapauksessa 
hukkuvat liian täyteen ahdetuissa 
laivoissa. 

Luontokin, eläessään vain luon- 
non elämää, tappaa tuhansia ja 
jättää miljoonia ihmisiä ilman 
kotia. Silloin toki auttavia käsiä 
löytyy - hetkeksi. Tähänkö suun- 
taan vie huomispäivän tie? 

Paljon kokeneet inkerinsuomalai- 
set ovat tyyniä ja hyväntahtoisia 
ihmisiä. Katkeruuden sijaan he 
ovat säilyttäneet lähimmäisen- 
rakkautensa ja anteliaisuuten- 
sa. Konkreettisena esimerkkinä 
mainitsen kolme ihanaa ihmis- 
tä, jotka nähtyään vetoomukse- 
ni aiemmassa numerossa tuli- 
vat hoitamaan kahvitustamme. 



Eivätkä he koskaan tule tyhjin 
käsin. Tervetuloa nauttimaan 
yhteisistä hetkistä! 

Jätän pohdittavaksemme - toi- 
vottavasti myös lohduksemme 
- Kirkko 8c kaupunki -lehden 
numerossa 17/2015 julkaistun 
Rukouksen: 


Entäpä jos tänään vain päättäisin hyväksyä 
todellisuuden sellaisena kuin se on ? 

Hyväksyisin , että kaikkeen on olemassa omat syynsä. 

Hyväksyisin , ettei minun tarvitse tietää , 
eikä tiedostaa kaikkea, mikä tähän on vaikuttanut. 

Hyväksyisin sen , että voin elää vielä arvokasta elämää , 
vaikka kannan sisälläni tuskaa. 

Hyvä Jumala , tapahtukoon sinun tahtosi. 

Sukututkijat P. VVikbergjaR. Toive 

INKERILÄISTEN SUKUJEN TUTKIMINEN 

Pekka Wikberg 


K eitä me olemme, mis- 
tä me tulemme? Mitä 
on tapahtunut esivan- 
hemmillemme, mitä he ovat 
tehneet, missä eläneet? Tällai- 
set kysymykset pyörivät mie- 
lessämme. Tunnemme historian 
kulun pääpiirteittäin, mutta yk- 
silöiden kohtalot ovat hämärän 
peitossa. Erityisen painon nämä 
kysymykset saavat inkeriläis- 
ten kohdalla, joita on sorrettu 
syntyperänsä ja kielensä takia. 
Oman identiteetin takaisin ra- 


kentamisessa historialla on tär- 
keä osuus. 

Suomalaisissa arkistoissa on 
loppujen lopuksi yllättävän pal- 
jon tietoa inkeriläisten vaiheis- 
ta. Sukututkimus on kuitenkin 
haasteellisempaa, kuin täällä 
Suomessa eläneiden sukujen 
kohdalla. Kaikkien inkerin- 
suomalaisten seurakuntien kir- 
konkirjoja ei löydy Suomesta. 
Joidenkin seurakuntien kirkon- 
kirjoista ja hyvällä onnella voi 


esivanhempiaan ja sukulaisiaan 
selvittää aina 1700-luvun alusta 
saakka lähes näihin päiviin asti. 

Sukututkimusharrastuksen 
suosion on mahdollistanut tä- 
män päivän tietotekniikka. Se 
on mahdollistanut laajojenkin 
arkistotietojen saamisen omalle 
työpöydälle napinpainalluksen 
taakse. Inkerin Kulttuuriseuran 
ansiosta on jo suurin osa Inke- 
rin kirkonkirjoista digitoituja 
siirretty nettiin kaikkien kiin- 

nostuneiden tutkittaviksi. Enää 
ei välttämättä tarvitse lähteä 
arkistoon istumaan. Tämä työ 
jatkuu edelleenkin ja aineisto 
täydentyy. 

Tietotekniikka ja sähköpos- 
ti ovat mahdollistaneet myös 
nopean yhteydenpidon ja tie- 
tojen vaihdon eri tutkijoiden 
kesken. Se on erityisen tärkeää 
inkeriläisten keskuudessa, kun 
ihmiset ja osin arkistotkin ovat 
hajallaan ympäri maailmaa. Su- 
kututkimus on kuin palapeliä, 
jossa pienetkin tiedot ja niiden 
vaihtaminen ovat tärkeitä. In- 
kerin Kulttuuriseura on avan- 
nut sähköpostiosoitteen minne 
voi lähettää itselleen tärkeitä 
kysymyksiä sukututkimukseen 
liittyen. Yritämme niihin vasta- 
ta parhaan kykymme mukaan ja 
auttaa ihmisiä eteenpäin omis- 
sa tutkimuksissaan. Kysymyk- 
siä on tullut ympäri maailmaa. 
Sähköposti on: sukututkimus# 
inkeri.com. 

Ihmiset ja osin 
arkistotkin ovat 
hajallaan ympäri 

maailmaa. 

Nyt on vastaava osoite avat- 
tu myös Suomen Inkeri-liiton 
palveluna. Siellä on vastaamas- 
sa osin samoja, osin uusia asian 
harrastajia. Sähköpostiosoite 
on suomeninkeriliitto.sukutut- 
kim@gmail.com. 

Parhaimmillaan ja kiehtovina - 
millään sukututkimus on sil- 
loin, kun löydät ja pystyt taas 


tuomaan yhteen vuosikymme- 
niä erossa olleita ja eri mais- 
sakin asuneita sukulaisia. Sitä 
työtä inkeriläisten keskuudessa 
riittää ja siihen tarvitaan vielä 
paljon tekijöitä. Tule mukaan 
tähän joukkoon! 

Aloittelijan kannattaa aluk- 
si kerätä sukulaisiltaan kaikki 
pienetkin tiedonrippeet, mitä 
vielä on olemassa ja muistissa 

sekä vanhat suvun valokuvat, 
mikäli niitä löytyy eri kansiois- 
ta. Muistitiedon tallentaminen 
on tärkeää, koska sitä katoaa 
koko ajan. Vasta sen jälkeen on 
vuorossa erilaiset arkistot. Siellä 
oleva tieto on tallessa, eikä ka- 
toa enää mihinkään. 


Arkistojen osoitteita: 

Inkeriläisten ja suomalaisten seurakuntien vapaasti 
netissä tutkittavat kirkonkirjat 
http://digihakemisto.appspot.com 

Suomen Sukututkimusseuran historiakirjahakemisto 
http://hiski.genealogia.fi/hiskiPfi 

Arkistolaitoksen sivut 
www.arkisto.fi 

Käyttölupahakemus 100 vuotta nuoremman aineiston 
tutkimiseksi 

http://www.arkisto.fi/uploads/Aineistot/ 
Lomakkeet/ Kirkonkirjat/kayttolupahakemus_ 
kirko nkirj at_ 15052012_suoj attu . p df 

Inkerin kulttuuriseuran sivut , erilaista aineistoa ja 

luetteloita 

www.inkeri.com 

Mormonikirkon hakemistoja 
https://familysearch.org 

SUKUTUTKIMUKSENI JA MITEN LÖYSIN LILJA 
KUIVAS EN 

Synnöve Excell 



Synnöven ja Liljan ensitapaamainen 16.6.2013. 


E desmennyt äitini Nina 
os. Rikkinen oli jo 
70-luvulla pyytänyt mi- 
nua tutkimaan sukuaan. Hän oli 
syntyjään Inkerinmaalta Hie- 
tamäen Törölän kylästä, jota 
myös Savelaksi kutsuttiin. Hän 
oli syntynyt 1929 Juhani Abra- 
minpoika Rikkisen perheeseen. 
Stalinin terrorissa isä Juhani 
teloitettuni 93 8. Sodan aikana 
1942 äiti Maria lähti nuorim- 
pien lastensa kanssa Viroon. 
Hänen matkansa päättyi Kloo- 
gaan, jossa hän kuoli 20.3.1943, 
mutta lapset, tytär Nina, 14, vel- 
jensä Viljo, 16, ja sisarensa Irja, 
11, päätyivät maaliskuussa 1943 
Hankoon. Kesäkuussa nuoret 
täysorvot oli otettu kasvateik- 
si Virttään kylään varakkaan 
vanhemman lapsettoman paris- 
kunnan Väinö ja Hilma Hollon 
huomaan. 


Kului 40 vuotta ennen kuin täy- 
tin äitini toiveen suvun tutkimi- 
sesta. Olen myöhäisherännäinen, 
inkeriläisyys oli lapsuudessani 
melkoinen tabu. Isäni oli suo- 
menruotsalainen. Lapsuuteni 
asuinpaikkakunta oli vahvasti 
"punaista” teollisuusvoittoista 
aluetta. Meillä ei kotona puhut- 
tu Inkeristä, eikä muutenkaan 
Neuvostoliitosta. 

Vuoden 2012 keväällä kävin 
Inkerin Kulttuuriseuran tilois- 
sa Helsingin Wallininkadulla. 
Sieltä löysin hyllyltä CD-levyn, 
johon oli taltioitu Tuutari-Hie- 
tamäki rippikirjoja. Ostin sen. 
Näin minulle aukenivat Hie- 
tamäen rippikirjat 1811 alkaen 
kuin myös lasten kirjat 1798 al- 
kaen. Samoin löytyi syntyneiden, 
kuolleiden ja vihittyjen luettelo 
1834 alkaen, sekä syntyneiden 
ja kastettujen 1924 - 36 kirja 
kuin myös konfirmoitujen kir- 


ja 1900-1934 ja paljon muuta. 
Olin päässyt työeläkkeelle ap- 
rillipäivänä 2012 ja istuin tieto- 
koneen ääressä ilta illan jälkeen. 
Etsin Hietamäen seurakunnan 
Törölän kylän ja muiden kylien 
sivuilta sukunimeä Rikkinen. 
Löytämiäni tietoja kirjasin ensin 
vihkoon ja vähitellen tietomää- 
rän karttuessa isolle paperiar- 
kille. Koostin sitä laajemmaksi 
ja laajemmaksi. Mitään tietoko- 
neohjelmaa en silloin käyttänyt. 

Inkerin kulttuuriseurassa oli 
22.5.2013 Inkeriläiset Kuka 
kukin on? -kirjan julkistamis- 
tilaisuus. Siellä oli pietarilainen 
inkeriläi s tutkija Aleksei Krju- 
kov. Kysyin, tietääkö hän, onko 
Hietamäessä vielä elossa ketään 
Rikkinen nimistä. 

Aleksei kertoi, että ei minun tar- 
vitse mennä Hietamäkeen asti. 
Helsingissä on lähempänä Lilja- 
Emilia Kuivanen os. Rikkinen. 
Sanoin, etten ole kuullutkaan 
sellaisesta henkilöstä. Aleksei ih- 
metteli vieressään olleelle Toivo 
Tupinille: "Hän ei tunne Lilja 
Kuivasta!” 

Sukututkimukseni ja 
tarinaa Liljasta 

Nyt alkoi päämäärähakuisempi 
etsiminen. Olin laittanut nume- 
rotiedustelusta saamaani Liljan 
numeroon tekstiviestin, jossa 
kerroin meidän olevan todennä- 
köisesti sukulaisia keskenämme. 

Aleksanteri, Liljan poika soitti 
minulle. Saatuamme kyläkut- 
sun hänen luokseen huomasim- 
me sisareni Sylvan kanssa, että 
olimme vuodesta 2005 lähtien 
asuneet hyvin lähellä näitä pian 
todentuvia sukulaisiamme. 

Tutkimme ensin yhdessä piir- 
roksiani. Sieltä löytyivät sekä 
Liljan että Ninan isoisät, tosin 
eri tallenteista. Tarkemmin tut- 
kittuamme huomasimme, että 
Lilja ja Nina olivat pikkuserk- 
kuja. Näin alkoi matkani äitini 
suvun juurille. Löysin äitini pik- 
kuserkun, Lilja- Emilia Kuiva - 
sen, ja sitä kautta myös serkkuni 
neljännestä polvesta, ts. Liljan 
Aleksanteri-pojan. 

Aleksanteri kertoi Liljan teke- 
mästä isänsä Nikolai Aleksan- 
terinpoika Rikkisen sukujuurien 
tutkimuksista. Hän laittoi muis- 
titikkuuni tutkimuksen siihen- 
astiset tulokset. Tiedot oli viety 
sukupuuhun, joka oli venäjän- 
kielinen. Olin törmännyt itsekin 
venäjänkielisiin rippikirjan sivui- 
hin, joissa olivat äitini tiedot. 

Olin törmännyt 
itsekin venäjänkielisiin 
rippikirjan sivuihin, 
joissa olivat äitini 

tiedot. 

Olin ottanut mukaani Liljan 
kääntämän kirjan Inkerinsuo- 
malaisten kohtalo: suomalaisten 
salattu kansanmurha Venäjällä 
ja sen seuraamukset vuosina 
1930-2002. Tekijät ovat Leo- 
nid Gildi, Jouko Sihvoja Lilja- 
Emilia Kuivanen, joka on kään- 
tänyt sen venäjästä. Kirja on jul- 


kaistu 2007. Olin lukenut sen jo 
aiemmin. Se oli tehnyt minuun 
vaikutuksen. Toivoin saavani 
kirjaan Liljan nimikirjoituksen. 

Lilja asui poikansa lähellä omas- 
sa asunnossaan, mutta tarvitsi jo 
apua. Pääsimme siskoni kanssa 
hänen kotiinsa. Istuimme olo- 
huoneen sohvalla odottamassa. 
Huoneessa oli pinoja sukutut- 
kimuksesta ja työpöydällä muita 
papereita. Pian Aleksanteri tuli 
Lilja-äitinsä kanssa, jota hän 
avusti rollaattorin ohjaukses- 
sa. Eteemme tuli viehättäväkö 
hauraan oloinen iäkäs ihminen. 
Häntä varmaan vähän jännitti 
niin kuin myös meitä sisaruksia. 
- Näin minä sain ensikontaktin 
Lilja Kuivaseen syntymäpäi- 
vänäni kesäkuun 16.pnä 2013. 
Se oli kyllä paras 60-vuotislahja 
mitä saattoi kuvitella. 

Lilja lahjoitti toimittamansa 
kirjan Inkerin vuotuisjuhlat ja 
ajantieto, johon sain hänen ni- 
mikirjoituksensa kuin myös In- 
kerinsuomalaisten kohtaloon. 

Kävimme sukua läpi ja tutkim- 
me, mihin kohtaan sukupuussa 
asetumme. Näin tuli selvitetyk- 
si veljessarja, jossa vanhin oli 
1851 syntynyt Johannes Abra- 
minpoika Rikkinen. Hän meni 
Kolppanan seminaariin, mutta 
joutui keskeyttämään sen, kun 
hänen isänsä Abraham Mosek- 
senpoika kuoli 1866. Myöhem- 
min hän jatkoi opintojaan sekä 
Jyväskylän seminaarissa että 
Pietarin opettajaseminaarissa. 
Hänen veljensä Aleksanteri 
Abrahaminpoika oli syntynyt 
1856, ja 1864 syntyi nuorin 
Abram Abrahaminpoika, jo- 
ten Johannes joutui esikoise- 

na palaamaan äitinsä avuksi. 
Aleksanteri oli Liljan isoisä ja 
Abram oli äitini Ninan isoisä. 
Näin siis saimme selvyyden 
mihin kohtaan suvussa ase- 
tuimme. 

Lilja teki minuun hillityn, ar- 
vokkaan ja erittäin ystävällisen 
vaikutuksen. Sellaisen, josta tie- 
tää, että ihminen on kokenut 
paljon menetyksiä ja ottanut 
tyynesti vastaan, mitä elämä tuo 
tullessaan. Hänellä oli lempeät 
silmät ja lämmin katse. Hän pu- 
hui hiljaisesti ja kohteliaasti sekä 
antoi tilaa toiselle. Valitettavasti 
hänen voimansa olivat jo hei- 
kentymässä, mutta onneksi hän 
oli pitänyt poikaansa ajan tasalla, 
ja Aleksanteri oli jo ottanut äi- 
tinsä keräämää tietoa haltuunsa. 

Lilja teki minuun 
hillityn, arvokkaan ja 
erittäin ystävällisen 

vaikutuksen. 

Päätimme jatkaa Aleksanterin 
kanssa Liljan aloittamaa Rikki- 
sen suvun sukututkimusta, joka 
huipentui viime vuonna teke- 
määmme matkaan Pietariin, 
Krasnaja Seloon ja sen entisen 
sairaalaan pihapiiriin, jossa mei- 
dän kummankin äidit aikanaan 
syntyivät. 

Sieltä jatkoimme yleisellä pik- 
kubussilla Jälkylään. Kuljimme 
umpeenkasvaneen kasvillisuu- 
den läpi, maahan kaatuneiden ja 
kasvien peittämien rautaristien 
ohi. Saavuimme Hietamäen kir- 
kon hautausmaan kautta vanhan 
(1758 - 1940) Hietamäen kirkon 

Hietamäen entisen kirkon paikalla. 


paikalle. Sinne pystytetyn muis- 
toristin juurelle jätimme kipsi- 
sen enkelin niin sukumme jä- 
senten kuin kaikkien muidenkin 
haudattujen muistoksi. 

Täältä jatkoimme sodan rin- 
tamalinjalle jääneelle entiselle 
Törölän kylälle. Löysimme sen 
"patojärven", josta äitini Nina 
ja sisarensa Irja olivat kerto- 
neet. Kylän pojat olivat tehneet 
heidän kotinsa lähelle ohi vir- 
taavaan "puroon" padon, ja kun 
vesi oli hiljalleen noussut, alu- 
eelle kertyneessä vedessä saattoi 
käydä uimassa. Vesi oli kuulem- 
ma silloin kylmää, eivätkä pienet 
tytöt uskaltaneet mennä kovin 
syvälle. 

Nyt se on valtavan laaja. Hel- 
teisenä heinäkuun päivänä, kun 
lämpöä oli lähes 30 astetta, kä- 
vimme uimassa siinä virkistä- 
vässä "järvessä”. Miten ihanaa 
oli siinä kellua katsellen taivaan 
sineen, mieli kiitollisena ja ylis- 
tystä täynnä, ajatellen, että täällä 
ovat suvun jäsenet jo muinoin 
virkistäytyneet, näitä maisemia 

Aleksanteri matkalla kirkolta Törölään. 

asuttaneet ja maata viljelleet. 
Tunne oli sanoin kuvaamaton! 
Oli kuin olisi tullut kotiin ja 
levännyt Kaikkivaltiaan sylissä 
syvässä rauhassa. 

Miten ihanaa oli siinä 
kellua katsellen taivaan 

sineen. 

Olin saanut Aleksei Krjukovilta 
tiedon paikallisesta sukulaises- 
ta. Melko lähellä Törölää si- 
jaitsevasta Hiekan kylästä löy- 
simme Arvon. Kävimme häntä 
tapaamassa ja esittelimme hä- 
nelle sukupuuta, jossa hänkin 
oli. Saimme myös tarkemmat 
tiedot hänen lähisukulaisistaan 
sekä valokuvia. 

Palattuamme takaisin Suomeen 
olemme jatkaneet sukupuun 
täydentämistä ja 1660-luvulta 
Inkerinmaalle Äyräpäästä läh- 
teneen esi-isämme jälkeläisten 
selvittelyä, johon Lilja oli teh- 
nyt hyvät perustyöt. 

Kerroin Liljalle syksyllä 2013, 
että olen aloittanut venäjänkie- 
len opinnot. Lilja tuumasi, että: 
? jäi vähän viime tippaan!” Mikä 
tietysti oli totta. Ihmisen aika 
kun sittenkin on niin lyhyt. 

Myöhemmin aina joskus sa- 
noin hänelle muutaman op- 
pimani sanan venäjäksi ja hän 
sanoi takaisin jotain, ja korja- 
si ääntämyksen oikeaksi. Lilja 
asui tuolloin jo palvelutalossa. 
Vielä päivää ennen kuolemaan- 
sa 2014 kävin häntä tervehti- 
mässä valkoisen Yuki-koirani 
kanssa, jota Lilja aina katseli 
ja kehui kauniiksi. Istuimme 
Liljan seurana päivähuoneessa 
lounaalla. Yuki koira istui sylis- 
säni ja Lilja häntä katseli. Tote- 
simme venäjäksi ruoan olevan 
hyvää, koska Yuki niin hartaana 
katsoi, kun perunamuhennos ja 
makkarakastike hävisivät Liljan 
suuhun. Liljaa nauratti ja hän 
hymyili kauniisti. 

Lounaan jälkeen kävelytin hä- 
net huoneeseen. Katselimme, 


kun talojen katoille oli kertynyt 
jo vähän lunta. Saisimmeko sit- 
tenkin valkean joulun? Autoin 
hänet vuoteeseen lepäämään. 
Yuki toi hänelle valkoisen peh- 
molelun, jolla oli punainen 
tonttulakki päässä. Sen Lilja 
sai kainaloonsa, kun annoin 
hänelle suukot poskille ja toi- 
votimme hyvää joulua. Ovella 
ollessamme Liljakin toivotti: 
”Hyvää joulua”. Aleksanteri 
oli vielä illalla käynyt äitiään 
tapaamassa ja vienyt hänelle 
joulukuusenkin, jonka olivat 
koristelleet. Aleksanteri kertoi 
kysyneensä äitinsä mielipidettä 
kuusesta, johon Lilja oli toden- 
nut: ”Kyllä se on symmetrinen”. 
Hän oli siis ollut siihen tyyty- 
väinen. 

Liljalla oli muistiongelmista 
huolimatta välillä hyviä kom- 
mentteja, joista paistoi hä- 
nen viisautensa, tarkkuutensa 
ja huumorintajunsa. Hän oli 
mielestäni hyväntuulinen ja 
hyväntahtoinen, kohtelias ja 
päämäärään pyrkivä ihminen. 
Olen todella, todella iloinen 
että sain tutustua häneen edes 
näin viime senteillä. Seuraava- 
na päivänä Aleksanteri soitti 
ja kertoi äitinsä poismenosta. 
Suuri sielu oli siirtynyt seuraa- 
vaan todellisuuteen. Hän oli 
saavuttanut yhden päämääris- 
tään ja palannut isiensä maan 
multiin Malmin hautausmaalle 
ja lähtenyt seuraaviin korkeuk- 
siin. Olen iloinen ja kiitollinen, 
että istun samassa sukupuun 
ketjussa kuin hän. 

Olen Liljan pois menon jäl- 
keen vielä hieman selvittä- 
nyt taustojamme. 


Liljan oman sukututkimuksen 
mukaan Rikkisen suku on asu- 
nut 1660-luvulla Karjalan kan- 
naksen Äyräpäässä. Sieltä se on 
Ruotsin vallan aikana lähtenyt 
Inkerinmaalle ja asettunut 
Jöran-nimisen esi-isän johdol- 
la silloiseen Savelan/Törölän 
kylään Nuolijoen yläjuoksun 
tuntumaan. Tuossa kylässä äi- 
tini Nina os. Rikkinen, Liljan 
pikkuserkku, syntyi. Niillä pel- 
loilla ja hiekkateillä kävimme 
vuosi takaperin Aleksanterin 
(Liljan pojan) kanssa maisemia 
katsomassa. 

Suuri sielu oli 
siirtynyt seuraavaan 
todellisuuteen. 

Liljan pitkäaikainen toive oli 
ollut päästä Suomeen. Hän 
kuului Inkerin siirtoväkeen, 
joka oli palautettu NL:oon. 
1990 hän oli saanut työkutsun 
Helsingin yliopiston Slaavilai- 
sen kirjaston johtajaltapa oli 
jo muuttamassa tänne ennen 
varsinaisen paluumuuton alkua. 

Lilja koki Suomessa viimein- 
kin olevansa omassa ympäris- 
tössään. Kävellessään työhönsä 
pitkin Helsingin katuja hän 
ajatteli: onko tämä totta? Hän 
on kertonut: paluu Suomeen 
oli pitkäaikainen toiveeni. Sen 
toteutuminen on ollut elämäni 
parhaimpia saavutuksia. 

MITÄ JÄT ÄMME JÄLKEEMME INKERISTÄ - OMAN SUKUPUUN? 

Viktor Hyyrönen Inkeri-iltapäivässä 12.4.2015 


T änään puhun muistista. 
Monilla eläimillä muisti 
liittyy ruuan hankintaan. 
Muuttolinnuilla on erinomainen 
pesimismuisti. Ihmisen muisti 
on paljon monipuolisempi. Kun 
puhutaan siitä, mitä on jäänyt 
nykyisille sukupolville ja mitä 
jää katoavasta Inkeristä tulevil- 
le sukupolville, puhutaan juuri 
muistista - muistoista. 

Itse alue, Inkerinmaa, ei katoa 
mihinkään. Se sijaitsi Suo- 
menlahden, Raja-, Narva- ja 
Laavajokien välissä ja siinä se 
pysyykin. Sanotaan, että jokai- 
nen ihminen, vaikka olisi aikoja 
sitten nukkunut ikuiseen uneen, 
on kanssamme niin kauan kuin 
häntä muistetaan. Samoin on 
synnyinseudun kanssa. Pelkkä 
alue ilman ihmisiä, ilman ih- 
mishistoriaa, ei loppujen lopuksi 
merkitse meille kovinkaan pal- 
jon. Sukupolvien uurastus, ilot 
ja kärsimykset, rakkaudet, synty- 
miset ja kuolemat, siis ihmisten 
elämä alueella tekee siitä meille 
rakkaan. 

Pelkkä alue ilman 
ihmisiä, ilman 
ihmishistoriaa, ei 
loppujen lopuksi 
merkitse meille 
kovinkaan paljon. 

Kuvittelemme, että rakastamme, 
ikävöimme jotain aluetta, mutta 
itse asiassa, ikävöimme oman 
kansan historiaa tai oikeastaan, 
oman suvun menneisyyttä, oman 
pihan kaivoa, koivuja. Kun pu- 
hun muistista, mitä minä taval- 
linen, pieni ihminen voin tehdä 
Inkerinmaan muistolle? Olen 
sitä mieltä, että jokainen meistä 
voi säilyttää vaikkapa vain oman 
kylän ja oman suvun historiaa. 
Ainakin sen, mitä muistaa, tai 
pystyy eri lähteistä hankkimaan. 
Voimme tutkia niitä, kirjoittaa 
ylös ja siirtää tiedot vaikkapa 
ainoastaan omille lapsille, las- 
tenlapsille, nuoremmille suku- 
polville. Pienistä paloista kehit- 
tyy kokonaisuus. Tiedot tulevat 
olemaan puutteelliset, mutta jos 
joku toinen ja kolmaskin kirjoit- 
taa samasta aiheesta, kuva tulee 
täydellisemmäksi. Tärkeintä on 
tietojen aitous, vilpittömyys. 

Monilla kansoilla on erilaisia 
luonnonkalleuksia: öljyä, mal- 
meja, metalleja, hopeaa, kultaa. 
Meidän kansalla, inkerinsuoma- 
laisilla, mitään yllämainituista ei 
ole eikä ole koskaan ollut. Mutta 
meillä on oma rikkaus - historia 
jota menneet sukupolvet ovat 
vuosisatoja rakentaneet ja ke- 
hittäneet. Ja sukupolvet, jotka 
ovat oman osansa jo tallenta- 
neet kirjoissa, muistelmissaan. 
Kiitämme heitä valtavan suu- 
resta työstä! Eikä vain tunne- 
tut kirjailijat, muusikot, ja jopa 
jotkin poliitikot, mutta myös 
tavalliset maanviljelijät, kalasta- 

jät, tehdastyöläiset ovat luoneet 
meidän historiaa. 

Tämä meidän kansan historia 
on ihmiskunnan yksi harvinai- 
simmista kokemuksista: kuinka 
pienen pieni etninen ihmisyh- 
teisö pystyy, satoja vuosia asues- 
saan vieraassa ympäristössä, il- 
man mitään omaa hallinnollista 
järjestelyä, ei vain säilyttämään, 
vaan myös kehittämään ja lujit- 
tamaan omaa identiteettiään. 

Mutta meillä on oma 
rikkaus - historia jota 
menneet sukupolvet 
ovat vuosisatoja 
rakentaneet ja 
kehittäneet. 

Jos etnisen yhtenäisyytemme 
uhkat ovat aiemmin olleet ul- 
koisia, nyt se uhka on jokai- 
sen meidän sisällämme: jotkut 
unohtavat, jotkut torjuvat, jotkut 
kieltävät sukunsa ja menneisyy- 
tensä. Minun mielestäni esi- 
isämme eivät ole olleet vain ”su- 
kupolvia” - heillä on ollut nimet, 
sukunimet, vanhemmat, iso- ja 
isoisovanhemmat, jälkeläiset. 

Minun haaveeni on saada jo- 
kaiselle inkerinsuomalaiselle 
ikioma sukupuu. Tämä hanke 
vaatii kovaa työtä, yhtä kovaa 
kuin kaivo smiehillä syvän maan 
alla, mutta pitkäaikaisempaa. 
Mutta se olisikin ehkä kaikkien 

aikojen mahtavin, ainutlaatuisin 
ja erittäin hyödyllinen, puhuva 
muistomerkki. 

On ymmärrettävää, että tule- 
vat sukupolvemme tulevat yhä 
enemmän suomalaistumaan, 
ruotsalaistumaan, venäläisty- 
mään, virolais tumaan. Kuiten- 
kin, nimenomaan Suomeen 
tulleet jälkeläisemme ovat pa- 
lanneet esi-isiemme juurille. 
Minkä kansan juurista tulevat 
pitämään kiinni jälkeläisemme 
Venäjällä, Ruotsissa, Virossa ja 
muissa maissa? Se onkin kysy- 
mys! Tälle prosessille emme voi 
mitään, sitä ei tarvitse voivotel- 
la. Meidän tulee toimia niin, että 
jos tulevilla sukupolvilla ilmes- 
tyy (ja varmasti ilmestyy!) kiin- 
nostus omiin esi-isiin, he voivat 
löytää ne tiedot, jotka me vielä 
voimme pelastaa. Se tarkoittaa 
perheiden arkistojen tutkimista, 
haastatteluja sekä isompien ar- 
kistojen tietoja. Eri maiden ar- 
kistoissa on erilaiset toimintata- 
vat, niihin on vain sopeuduttava. 

Meidän tulee toimia 
niin, että jos tulevilla 
sukupolvilla ilmestyy 
(ja varmasti ilmestyy 1 .) 
kiinnostus omiin esi- 
isiin, he voivat löytää 
ne tiedot, jotka me vielä 
voimme pelastaa. 


Pitää vain aloittaa ja yhdistää 
voimamme kaikissa yllä mai- 
nituissa maissa. Että jokainen 


nykyinen sukututkija ei istuisi 
kerättyjen tietojen päällä, kuin 
lapset hiekkalaatikolla, että 
Tämä on minun leikkikalu, älä 
koske”, vaan kaikki tiedot olisi- 
vat kaikkien ulottuvilla. 

Ja vielä yksi tärkeä asia: ehkä 
joku itse ei kovinkaan paljon 
kaipaa tätä sukututkimusta, 
mutta se on KUNNIANOSOI- 
TUS kauan sitten eläneitä ih- 
misiä kohtaan. Pian teillä, su- 
kujenne tutkijoilla, syntyy outo, 
lämmin tunne, että jo unohtu- 
neet esi-isät eivät olekaan niin 
kaukaisia, kun te luulitte, vaan 
ovatkin jotenkin lähestyneet tei- 
tä. Tämä niin sanottu sukupuu- 
keskustelu on erittäin tärkeä osa 
tämän iltapäivän teemaa. Meillä 
jo on olemassa ryhmä sukutut- 
kijoita, joilla on kokemusta ja 
tietoja, mutta kun, minun mie- 
lestäni, jokainen toimii ikään 
kuin omassa työhuoneessaan. 

Esitykseni aikana esitän kuva- 
materiaalia, mm. miltä näyttävät 
aidot alkuperäiset kirkonkirjat. 
Koska suurin osa inkeriläisten 
perhehistoriaa säilytetään Ve- 
näjän arkistoissa, kerron myös 
kiinnostuneille, miten toimia 
niissä netin välityksellä ja hen- 
kilökohtaisesti. 

Lopuksi: Muistelmat, pienet 
ja lyhyetkin valokuvineen ovat 
kullanarvoisia. Koska kaikki ei 
voi ilmestyä kirjamuodossa, eikä 
meillä ole riittävästi säilytysti- 
loja, ehdotan INKERIN NET- 
TI KIRJASTON perustamista, 
joka olisi kaikkien ulottuvilla. 

Toimittajan (AS S) lisäys: Tämän 
jälkeen Vikor näytti tilaisuu- 


dessa valtaisan määrän kuvia 
muistolaatoista ja suurista mo- 
numenteista, joita on eri puolilla 
Suomea ja naapurimaita. 

Esityksen jälkeen Viktor lupau- 
tui yhdeksi asiantuntijaksi tii- 
miin, joka alkaa vastata yleisön 
kysymyksiin sukututkimuksesta. 
Kysymyksiä voi lähettää osoit- 
teeseen: 


suomeninkeriliitto.sukututkim@gmail.com 


Nettikirjaston perustaminen 
vaatii henkilön, joka hoitaa asi- 
aa. Vapaaehtoiset voivat ilmoit- 
tautua Viktor Hyyröselle yllä 
olevassa osoitteessa. 


12 


TEEMAVUOSI 2015 



Lahden Seudun Inkeri-seura ry järjestää 

Inkeriläisten kesäjuhlat 

11. heinäkuuta 2015 
Lahdessa Joutjärven kirkossa 
Osoite Ilmarisentie 1 


Klo 9 Avataan Kanslia näyttelyjä Kahvio jossa aamupala ja kahvi 

Klo 1 1 Pääjuhla 

Klo 14-15.30 Ruokailu 

Klo 16 Filmiesitys Viimeinen juna Inkeriin (kesto noin 1 tunti) 

Päivän päättäminen 


Pääjuhlan ohjelma 


Klo 11 


Liput saapuvat. Nouse Inkeri 
Tervehdyssanat Puheenjohtaja Toivo Puronen 
Laulu Omall'maal', omairmaal' 

Puhe Marja Rämö historiikki 
Virsi 

Lasten esitys 

Tervehdyksiä: Suomen Inkeri-liiton puheenjohtaja Alina-Sinikka 

Salonen, Toksovan kirkkoherra Esko Haapalainen yms. 
Virsi 579: Soi kunniaksi Luojan 
Laulua Kaukopartio 
Lausuntaa Elsa Kirjanen 
Esitys Mesimarjat 
Maamme-laulu 



POHJALAINEN INKERILÄISELLÄ TAUSTALLA 

Toivo Iho 80 vuotta 

Riikka Mahlamäki-Kaistinen 


I nkeriläisten sivistyssäätiön hallituksen pu- 
heenjohtaja Toivo Iho täytti maaliskuussa 80 
vuotta. 

Inkeriläisten viestin päätoimittajana ja Inkeri-liiton 
puheenjohtajanakin kunnostautunut mies sanoo 
inkeriläisyyden olevan hänelle osa identiteettiä. 
- En voi sanoa kokevani itseäni inkeriläisek- 
si, mutta olen pohjalainen, jolla on inkeriläi- 
nen tausta. 

Inkeriläisyys on siis merkittävä identiteetin osa- 
alue, muttei varsinaisesti sen perusta. 

- Tiedän, että on sellaisiakin ihmisiä, joilla on in- 
keriläinen tausta, mutta jotka ainakin joskus ovat 
halunneet vaieta juuristaan, mutta minä en ole kos- 
kaan tehnyt niin. Inkeriläisyys on minulle itsestään 
selvä ja arvokas asia. 

Ihon vanhemmat ovat kotoisin Inkerin Rääppy- 
vältä ja Hietamäeltä. 

- Olen jotakuinkin varma, että niiden ihmisten 
lapset ja lapsenlapset, jotka ovat tulleet Suomeen 
viimeisen kahdenkymmenen vuoden aikana, koke- 
vat saman Suomeen sulautumisen kuin minä. Hei- 
dänkin identiteetissään on mukana inkeriläisyys, 
mutta se ei ole enää se itseyden perusta. 

Järjestöjen aikaansaannokset jäävät 
julkisuuden kautta leimaamaan sitä 
maailmaa, jota järjestöt heijastavat. 

Inkeriläisten toiminta on Ihon mielestä jatkunut 
jotakuinkin samankaltaisena hänen mukanaolon- 
sa vuosina. 

- Toiminta aloitettiin aikoinaan - kauan ennen 
minun aikaani - puoli varkain ja varovasti, mutta 
vähitellen se on aikojen saatossa vapautunut ja nor- 
malisoitunut. Ihmiset tietysti vaihtuvat ja jokainen 
uusi tuo jotain uutta tullessaan yhteisön henkeen. 



Toivo Iho juhli huhtikuussa ystävien, sukulaisten ja työtoverien 
ympäröimänä syntymäpäiviään Kauniaisissa. 

Kysymykseen onko inkeriläisten aktiivisuus muut- 
tunut, Iho toteaa, että aktiivisuuden sijaan pitäi- 
si ehkä pikemminkin puhua passiivisuudesta. 

- Järjestötoiminta ylipäätänsäkin on sellaista, että 
se ei houkuta kovin paljon ihmisiä. Ihmiset eivät 
ole halukkaita tulemaan järjestöihin. Tämä on va- 
litettavaa, sillä järjestöjen aikaansaannokset jäävät 
julkisuuden kautta leimaamaan sitä maailmaa, jota 
järjestöt heijastavat. 

Iho sanoo ihmisten ilmaisevan kyllä helposti 
kritiikkiä, mutta astuvan syrjään kaivattaessa ak- 
tiivisia toimijoita. 

- Tämä ei ole missään nimessä yksin inkeriläisjär- 
j estojen ongelma, vaan tämä vaiva koskee varmasti 
kaikkia kansalaisjärjestöjä. 

RUOTSI N INKERILÄISET 

Viktor Pajusen terveiset 



Tässä tulee vähän tietoja mitä tapahtuu Ruotsin inkeriläisten porukassa 
tämän vuoden keväällä ja kesällä. 



inkeriläisten kesäjuhlan paikka on Tukholman suomalainen 
kirkko , ja aika 30. toukokuuta. Nykyään tilaisuus se on 
yksipäiväinen ja ohjelma pääosin i ruotsinkielinen, mutta 
luukuuta cnt unetit suomenkielistä musiikkia. Meille tulee Sävel- 
kuoro ViljancUsta laulamaan, omien s autojensa luuhaan, omaksi 
huvikseen ja inkeriläisten kunniaksi. Ohjelma kestää ketto 
12- 18 ja loppuu lyhyeen hartaustilaisuuteen. 

Aloimme seitsemän vuotta sitten järjestää kesäisin matkoja 
Inkerinmaalle. Olimme yrittäneet tätä monta kertaa jo 
Neuvosto -aikana. Aina matkat jäivät kuitenkin tekemättä. 

Oli liian vähän innostuneita tai jotenkin Neuvostoliiton 
viranomaiset sotkivat meidän yrityksemme. 

Mutta nykyään on aina eUut riittävän monta matkustajaa ., ja 
iloksemme heistä suuri osa on nuoria ihmisiä. 

Tänä kesänä menemme bussilla Narvan kautta Tnkerimaalle ja 
kauniiseen Pietarin kaupunkiin. Siellä käymme Eremltaslun 
taidemuseossa, samoin kyin inkeriläisten kesäjuhlilla 
Tuutarissa. Kotimatkalla kuljemme pakolaisten jäljissä Klooyan 
leiripaikalle ja PalAlskln satamaan , mistä kuljetettiin sota- 
ailcana höyrylaivoilla sivilit inkeriläiset Suomeen. 


KEVÄTKOKOUKSEN 28.3.2015 PÄÄTÖKSIÄ 


Liiton puheenjohtaja Alina-Sinikka Salonen avasi kokouksen ja toivotti kaikki 

tervetulleiksi. 

► Puheenjohtajaksi valittiin Reijo Rautajoki ja sihteeriksi kutsuttiin Anne 
Tuohimäki. 

► Pöytäkirjantarkastajiksi valittiin Anna Räikkönen ja ToivoTupin, jotka toimivat 
tarvittaessa myös ääntenlaskijoina. 

► Kokouksen laillisuus todettiin. 

► Esitettiin vuoden 2014 tilinpäätös 

► Tilikauden ylijäämä tilikaudelta 1.1.2014 - 31.12.2014 oli 5 237,86 €. 

► Opetusministeriön myöntämästä kulttuurilehdille suunnatusta 1 000 € 
avustuksesta huolimatta julkaisutoiminnan tulos oli alijäämäinen 1 724,61 €. 

► Toiminta- ja tilikertomus hyväksyttiin. 

► Esitettiin toiminnantarkastajien lausunto, jonka jälkeen tilinpäätös v. 201 4 
vahvistettiin ja tili- ja vastuuvapaus myönnettiin asianomaisille. 

YRJÖ KORKKINEN IN MEMORIAM 



Kevään tehdessä tuloaan saimme suruviestin maa- 
larimestari Yrjö Korkkisen poismenosta. 

Inkerissä, Skuoritsan Taaitsassa 1933 syntynyt ja 
mummonsa kanssa Suomeen 1943 asettunut Yrjö 
oli monipuolinen ja monivuotinen toimija inke- 
riläisten piirissä. Yhdessä suomalaisen vaimonsa 
Annelin kanssa hän on jättänyt pysyvän jäljen 
monen yhdistyksessämme toimineen ja sen toi- 
mintaan osallistuneen mieleen. 

Jo kuusikymmenluvulla Yrjö ja Anneli kuuluivat 
silloisen Inkeriläisten yhdistyksen Helsingin pai- 
kallisosaston nuorisotoimikuntaan, joka harrasti 
kansantansseja ja kyykän eli popin pelaamista. 
Ryhmä esiintyi kesäjuhlilla niin Suomessa kuin 
Ruotsissakin ja järjesti illanviettoja Helsingissä 
saadakseen houkuteltua nuoria inkeriläisiä toi- 
minnan piiriin. 


Yrjö Korkkisesta tuli 1975 Inkeriläisten yhdistyk- 
sen Helsingin paikallisosaston puheenjohtaja, jossa 
toimessa hän toimi vuoteen 1994 asti, jolloin pai- 
kallisosasto rekisteröityi. Inkeriläisten yhdistyksen 
(nykyisin Suomen Inkeri-liitto) hallitukseen Yrjö 
kuului 1977-1999, toimien liiton varapuheenjoh- 
tajana 1995-1999. Liiton hallituksen jäsenenä hän 
kuului myös Inkeriläisten sivistyssäätiön hallinto- 
neuvostoon. 

Säätiön ansiomerkki myönnettiin hänelle 1976 ja 
liiton viiri 1999. 

Yrjö Korkkisen siunaustilaisuus pidettiin 
17.4.2015 Vantaan Pyhän Laurin siunauskappe- 
lissa. 

MONEN ROOLIN MIES 


Riikka Mahlamäki-Kaistinen 

Vanki , Vakooja , fini -teos ker- 
too Mähnälässä syntyneestä 
inkeriläismiehestä nimeltä Ola- 
vi Lehtola, Juho Kiiski, Ivan 
Sherstnjov, Ivan Budkin, Juho 
Putkinen, Matti Jääskeläinen ja 
Matti Putkinen. Rakkaalla lap- 
sella on monta nimeä. Kasteessa 
Matti Putkiseksi ristitty mies 
käytti nimittäin nuoruusvuosi- 
naan kaikkia näitä edellä mai- 
nittuja nimiä ajankohdasta ja 
tehtävästä riippuen. 

Alkujaan opettajaksi valmistu- 
nut Putkinen ajettiin neuvosto- 
järjestelmässä sissiradistin op- 
piin ja mies sai unohtaa haaveet 
opettamisesta. Hän palveli kau- 
kopartioissa niin puna-armeijan 
kuin saksalastenkin selustassa. 
Välillä hänet lähetettiin Sipe- 
riaan pakkotyöhön ja edelleen 
vakoojaksi Suomeen. Suomes- 
sa Putkinen jättäytyi kuitenkin 
vangiksi ja hänestä tuli suoma- 
laisten sissi. 

Putkisen teos kertoo kirjoitta- 
jansa elämästä tämän ikävuosiin 
23 asti. 

Vanki , Vakooja , Sissi -teoksen on 
toimittanut historiankirjojen 
tekijänä tunnettuja tunnustettu 
Mikko Porvari. Hän kiittelee 
Putkisen tarinaa teoksen alku- 
sanoissa: 

"Matti Putkisen kertomus ei 
ole vain yksi silminnäkijä- 
todistus neuvosto hallinnon 
julmuuksista. Kirjoittajan 
myöhemmät vaiheet Suomen 
sotilastiedustelun palveluk- 

sessa tekevät siitä myös sota- 
historiallisen kuriositeetin 
lisäksi Putkinen kuvailee 
harvinaisella tavalla neuvos- 
totiedustelun menetelmiä ja 
avaa siten lukijoille, kuinka 
neuvostotiedustelu koulutti 
Suomeen lähetettyjä vakoi- 
lijoita. ” 

Putkisen värikäs ja vaarallinen 
elämä rauhoittui miehen pa- 
ettua sodan jälkeen Ruotsiin. 
Hän lähetti sieltä kirjeen kai- 
paamalleen sydämensä valitul- 
le. Teksti kuului ”01en Norr- 
köpingissä. Täällä on kaikki 
hyvin. Vain yksi asia puuttuu - 
sinä.” Kun teos Vanki, Vakooja, 
Sissi julkaistiin tammikuussa 
2015, tämä kyseinen rinnalta 
uupunut Satuja perheen po- 
jat Sven ja Kent olivat mukana 
julkistamistilaisuudessa. Put- 
kinen itse kuoli kuitenkin jo 
vuonna 2001. Porvali sai tämän 
vuonna 1953 kirjoittaman ker- 
tomuksen luettavakseen kesällä 
2013. 

Putkinen uskalsi kirjoittaa 
tarinansa paperille 33 -vuoti- 
aana, Stalinin juuri kuoltua. 
Aiemmin mies ei uskaltanut 
moiseen hommaan ryhtyä. 
Tuolloinkaan hän ei tosin vie- 
lä uskaltanut laittaa papereihin 
omaa nimeään vaan otti käyt- 
töön vielä yhden salanimen. 
Tällä kertaa hän oli Matti 
Rantala ja teoksen alkuperäi- 
nen nimi Nuoruuteni Neuvos- 
toliitossa. 

Porvali kiittelee Putkisen teks- 
tiä sujuvaksi. Hän on kirjoitta- 
nut teokseen johdannon ohella 


MIKKO PORVALI 

Syntynyt Petäjävedellä 1980. 

Koulutukseltaan poliisin rikostutkija ja 
oikeustieteen maisteri. 

Työskennellyt poliisivoimissa sekä puolus- 
tusvoimissa. 

Työskentelee rikoskomisariona. 

Porvalin kolmas teos Operaatio Hokki oli 
Tieto-Finlandia-ehdokkaana vuonna 201 1. 

Muita ilmestyneitä teoksia Vakoojakoulu, 
Kaatunut Normandiassa, Salainen tiedust- 
elija , Hyökkäyksen edellä ja Rautasormus. 



viimeisen luvun, joka valottaa 
teoksessa ilmenneitä kohtia 
ja kertoo Putkisen vaiheista 
Ruotsiin muuton jälkeen. 

Putkisen kerronta on mukaan- 
satempaavaa ja rehevää. Vaikka 
teksti on ajoittain varsin sarkas- 
tista ja kriittistä, säilyy siinä vai- 
keinakin hetkinä optimistinen 
vire ja usko tulevaan. Putkisen 
huumori ei häviä kerronnasta 
vaikka nuori mies käy läpi anka- 
ria ja synkkiä aikoja. 

On helppoa kuvitella kirjoitta- 
misen olleen Putkiselle tapa ra- 
vistaa menneisyyden haamut ja 
raskaat muistot hartioilta. Paperi 
oli hänen terapeuttinsa ja kynä 
ilmaisukeino. 

”Minä taas kävin tora- 
koiden kanssa alituista 
sotaa makuupaikastani 
leivinuunin päällä. Ne 
pitivät fanaattisesti kiinni 
esi-isiensä oikeuksista ja 
osoittivat hämmästyttävää 
hyväntahdon ja naapuri- 
sovun puutetta. ” 



Teoksen toimittaneen Porvalin 
liittää Putkiseen jälkimmäisen 
toimiminen radistina suomalai- 
sessa kaukopartio Hokissa pu- 
na-armeijan selustassa elokuun 
lopulla 1944. Porvalin isoisä 
Antti Porvali toimi kyseisen 
partion johtajana ja Mikko Por- 
vali on kirjoittanut isoisänsä so- 
tapäiväkirjan, veteraanien kerto- 
muksien ja valokuvien pohjalta 
teoksen Operaatio Hokki. Teos 
oli Tieto-Finlandia ehdokkaana 
vuonna 2011. 


Kirja-arvio - Matti Putkinen, Mikko Porvali (toim.) Vanki, Vakooja, Sissi. Atena-kustannus 2015. 344s. 
Matti Putkisen teosta Vanki, Vakooja Sissi saa hyvin varustetuista kirjakaupoista kautta maan. 

19 




PELAST UNEEN ALBUMIN TARINA 

Ella Ojala 


”Ah, kaikki maailmassa toisin 
oisiyjos kaiken kahdesti tehdä 
voisi. ” 

Tämä viisaus löytyy kirjastani 
Sananlaskuja, tarinoita ja miel- 
leyhtymiä. Nyt on vallalla koo- 
ta vanhoja valokuvia. Niistä on 
kirjoituksia tuon tuostakin. Minä 
olen tietämättäni tehnyt tätä jo 
kaksitoistavuotiaana lapsena so- 
dan keskellä. Kirjoitan tästä sekä 
esikoisteoksessani Pitkä koti- 
matka että teoksessa Pelastunut 
albumi. 

Ei ollut Suomessa helppoa saa- 
da Inkeri-aiheisia teoksia julki. 
Meitä ei yksinkertaisesti ollut 
olemassa - ei Neuvostoliitossa 
sen paremmin kuin Suomessa- 
kaan. Vasta kun Neuvostoliitossa 
tuli glasnostj, mekin ilmestyim- 
me ja minunkin kirjani pää- 
sivät päivänvaloon. 

Kyllä minä pelkäsin, kun Pelas- 
tunut albumi ilmestyi. Kirjassa 
omaiseni esiintyivät omilla ni- 
inillään ja kuvien kanssa. Silti en 
tietänyt joidenkin lähiomaisten 
hirveästä kohtalosta. Me olim- 
me jääneet saksalaisten puolel- 
le rantamaa. Näimme nälkää ja 
silloinen kotimme paloi sodassa. 

Pelastuneella albumilla on oma 
tarinansa siltä osin kuin minä 
sen pelastin. Meitä ei Neuvos- 
toliitossa sodan aikana ehtinyt 
pelastamaan kukaan. Äitini 
onneksi sairastui niin pahasti, 
ettemme ehtineet Leningra- 
diin, jossa varmasti olisimme 


kuolleet nälkään. Joten kuljim- 
me omaa tahtiamme eteenpäin. 
Olimme silloin autiossa Tielisin 
kylässä kun minä keksin aamul- 
la lähteä pelastamaan Leninin 
ja Satalinin kuvilla varustettua 
kunniakirjaani. Oli aivan hiiren 
hiljaista. Sodasta ei ollut tietoa- 
kaan. Sain vanhemmiltani luvan 
lähteä Tielisistä Hyttilään, jossa 
tavaroitamme oli Uatilan kella- 
rissa. Poikkesin tosin Vennäin 
Vuissakalla, jossa kotimme olija 
kissamme Teppo. Kissa oli saa- 
nut neljä suloista kissanpentua. 

Hyttilään saavuttuani Uatilan 
kellarissa vallitsi kaaos. Kaikki 
tavarat oli myllättyjä valokuvat 
revitty hienosta nahkakantises- 
ta hopeareunaisesta albumista. 
Minä kokosin valokuvat. Pu- 
jottelin ne paikoilleen albumiin. 
Näin Leninin ja Stalinin kuvil- 
la varustetun kunniakirjanikin 
lojuvan tavaroiden joukossa. 
Korjasin kunniakirjani albumin 
väliin. Tottahan se oli arvokas 
todistus suomalaistytön saavu- 
tuksista. 

Korjasin sekasotkun keskeltä 
myös äidinäitini vuotta vanhan 
upean kihlasilkin ja äidin mustan 
hautajaisissa käyttämän silkin. 
Köytin tavarat äidin mustaan 
kirssihuiviin. Johonkin vanhem- 
paan huiviin pakkasin vielä äidin 
hääpeilin. Se oli niin kaunista 
paksua hiottua lasia. Lähdin ta- 
varoineni kohti Tielisiä.Jos tul- 
lessa oli ollut rauha maassa, niin 
nyt oli alkanut täysi sota: tykkien 
ammukset räjähtelivät kaikkialla. 



Lentokoneet kaartelivat ampu- 
en kuularuiskutykeillään kaikkea 
näkyvää. Hyppäsin isäni opetuk- 
sesta maantienojaan ja saaliini 
peitin hentosella vartalollani 
alleni. Lentäjät luulivat kai, että 
minulla oli koko sotasalaisuu- 
det allani ja yrittivät tuhota 
sen. Onneksi eivät osuneet. 

Kun tuli vähän rauhallisempaa 
ja sotatilanne loittoni eteenpäin, 
nousin ojasta saaleineni ja jat- 
koin matkaa Tielisiin. 
Vanhempani odottivat minua 
hermostuneina. Kun olin au- 
kaisemassa kujanmaanporttia 
yksi sirpale viuhahti ohi kaulani 
vierestä vieden mennessään pa- 
lasen huivista, joka oli kaulani 
ympärillä. 

Pelastunut albumi täyttää nyt 
satakaksikymmentä vuotta sa- 
moin kuin kihlasilkkikin. Näin 
vanhat esineet ansaitsevat kyllä 
tulla huomioiduiksi. 

LYHYESTI 


Tutkimus Inkerin kirkosta 

Suomalaisen Kirjallisuuden Seuran kustantama, pit- 
kään tekeillä ollut tutkimuksen INKERIN KIRKON NELJÄ 
VUOSISATAA - Kansa, kulttuuri, identiteetti julkaistaan 
20.5.2015. Kirjan ovat tehneet Jouko Sihvo, Varpu Mylly- 
niemi, Eino Murtorinne, Jyrki Paaskoski ja Mika Sivonen 


Paluumuuttajien kevätretki Espooseen Velskolaan 
ti 26.5. 

Lähtö Tikkurilasta kirkon edestä (Asematie 12) klo 8.30 ja 
Espoon keskuksesta (Asemakuja 2) klo 8.45. 

Paluu lähtöpaikkaan n. klo 16.15. 

Ohjelmassa ulkoilua, leikkimielistä kisailua, yhteislaulua 
sekä kevätkirkko. 

Hinta 13 e, sisältää matkat, kahvit, lounaan ja ohjelman. 

Ilmoittautumispäivä on mennyt, mutta kysy, onko paikkoja 
jäljellä : Tikkurilan bussiin: Päivi Helen p. 050 572 2666 

Espoon bussiin: Liilia Reelo p. 050 341 5097 

Jos tulet Velskolaan (Vääräjärventie 2, Espoo) omalla 
kyydillä, ilmoittaudu Liilia Reelolle. Retken hinta 
sama omin kyydein tuleville. 

Järjestää: Espoon tuomiokirkkoseurakunta ja Tikkurilan 
seurakunta 


Kirjoja 

Pekka Kauppala. Paluu vankileirien teille. Suomesta 
Neuvostoliittoon luovutettujen kohtalo 1940-1955. 
Gummerus 2011. 

Kirjan esittely netissä: Elina Sanan tutkimus Luovutetut 
käsitteli Suomesta Saksaan pakkoluovutettuja juutalai- 
sia ja sai ilmestyessään aikaan kansainvälisen kohun. 
Tämän vuoksi valtioneuvoston kanslia päätti aloittaa 
tutkimushankkeen sotavankeina kuolleiden ja luovutet- 
tujen kohtaloista. Filosofian tohtori Pekka Kauppala on 
tutkinut Suomesta Saksaan ja Neuvostoliittoon luovu- 
tettujen ihmisten kohtaloita. Näihin lukeutuivat puna- 
armeijan sotavangit, heimosoturit, inkerinsuomalaiset, 
virolaiset ja vangiksi otetut saksalaiset. Kauppala kertoo 
nyt ensi kertaa, minkä tyyppisiin oloihin palautetut 
joutuivat, kuinka he kestivät stalinistisen hirmuhallinnon 
ja millaiseksi heidän elämänsä myöhemmin muuttui. 
Hän nostaa esiin myös yksittäisiä kohtaloita, kuten 
esimerkiksi "Pronssisoturi" Kristjan Palusalun ja Vlasovin 
propagandapäällikön Mileti Zykovin traagisen tarinan. 
Lähdemateriaalina ovat muun muassa lukuisat aiemmin 
salaiset arkistot Venäjällä, Saksassa, Virossa ja Suomessa 
sekä eloonjääneiden haastattelut. 


Matti Putkinen & Mikko Porvali. Vanki, vakooja. 
Sissi. Toimittanut Mikko Porvali. Julkaisija: Atena 2015 

Katso esittely tässä numerossa! 

TAPAHT UMAKALENTERI 

Suomen Inkeri-liiton ja jäsenjärjestöjen 
ohjelmatietoja 2015 



Ilmoittajille 

Jotta tapahtumakalenteriin toivotut 
ilmoitukset ehtisivät painoon, tulee 
ne lähettää toimitussihteerille, pos- 
titusmuodosta riippumatta, siten, 



Suomen Inkeri-liitto ry 

1. Kevään viimeinen Inkeri-iltapäivä on 

23.5. klo 13.30 (kahvi) ja 14.00 - 15.30 var- 
sinainen ohjelma. Punalippu-lehden Inkeri - 
numerostako kaikki alkoi? Fil.tri Toivo Flink 
ja toimittaja/tulkki Toivo Tupin muistelevat 
paikalla olleina inkeriläisyyden 'ylösnousemis- 
ta” Neuvostoliiton loppuaikoina 1980 luvulta 
alkaen. Tuolloin ensimmäisissä inkeriläisten 
kesäjuhlissa oli yleisöä tuhatmäärin. 

2. Kesämatka Viroon 27.-29.6. Kysy vapaita 
paikkoja. Ohjelmassa on Viron inkerinsuoma- 
laisten kesäjuhlat Rakveressa ja niiden jälkeen 
tutustuminen Paldiskiin ja Kloogan, joiden 
kautta kymmenet tuhannet inkerinsuomalaiset 
tulivat Suomeen 1940-luvulla. Oppaina on 
Viron Inkeri-liiton edustajia, mm. Tallinnan 
seuran puheenjohtaja Vladimir Väri sekä Ilmar 
Laherand. Laherandilla on omakohtaista tie- 
toa alueella olleista leireistä ja joukkohaudois- 
ta ja sinne perustetuista muistomerkeistä. Hän 
on ollut tapahtumissa mukana sekä 1940- että 
1990-luvuilla. 


että ne ovat perillä viimeistään 
lehden kakkossivulla ilmoitettuna 


aineiston vastaanottopäivänä. 



8.00 ensimmäinen pysähdys Tikkurilassa Mu- 
seon edessä turistipysäkillä, 

9.30 toinen pysähdys Lahdessa. 

Taipalsaaren Putronniemeen saavutaan noin 
klo 12. Siellä on Putron huvilan esittelyjä 
lounas - jauheliha/kasviskeitto lisukkeineen, 
leivät ja kahvi sekä kahvileipä. 

Klo 15 osallistutaan Taipalsaaren kirkossa 
pianokonserttiin: ”MUUKALAISMUS UK- 
KIA”. PIANOTAITEILIJA KIRILL KOZ- 
LOVSKY. 

Kaikki konsertin kappaleet on sävelletty koti- 
maan ulkopuolella. Säveltäjistä mainittakoon, 
mm. Chopin, Sibelius, Whittall, Prokofjev ja 
Rachmaninov. 


Tarkemmat tiedot ovat edellisessä Inkeriläis- 
ten viestissä. 

Tiedustelut: Alina-Sinikka Salonen 
alinasinikka@gmail.com tai p. 040 7437 042. 

3. Retki Taipalsaareen ja Mooses Putron ke- 
sähuvilalle 30.8.2015 

Matka tehdään omalla bussilla seuraavalla ai- 
kataululla: 

7.30 lähtö Helsingistä Rautatientorilta 
Mikonkadun turistipysäkiltä, 


Kirii Kozlovsky on syntynyt vuonna 1981 Val- 
ko- Venäjällä. Taustaltaan hän on inkerinsuo- 
malainen. Hän valmistui musiikin maisteriksi 
Sibelius -Akatemian pianomusiikin osastolta 
keväällä 2005. Jatko-opinnot hän suoritti 
Wienin musiikkikorkeakoulussa. Kozlovsky 
on menestynyt kotimaisissa ja kansainvälisissä 
pianokilpailuissa; niistä mainittakoon Jyväs- 
kylän pianokilpailun voitto vuonna 2004 sekä 
ensimmäiset palkinnot ”Ciutat de Mallorca” 
-pianokilpailussa Espanjassa vuonna 2003 ja 
Chopin-keskuksen pianokilpailussa Pariisissa 
vuonna 1998. Marraskuussa 2004 Kirill Koz- 
lovsky valittiin Finland Festivalsin vuoden 
2005 nuoreksi taiteilijaksi. 

Matkan hinta 60 € kerätään bussissa. Se si- 

Vuorikatu 37. 

sältää matkat, konserttilipun, lounaan kahvei- 
neen ja Putronniemen esittelyn. Ilmoittautu- 
minen Alina- Sinikka Saloselle alinasinikka@ 
gmail.com (p. 040 7437 042). Ilmoitathan 

Kerhoiltojen kahvituksen sovimme vuorotel- 
len jo edellisessä kokouksessa. 

nimen, puhelinnumeron ja bussiin nousun 
pysäkin! 

Ennakkotietoa syksyn ohjelmasta: 

Kerhoilloista ja kokouksista tiedusteluihin 
vastaa Maria Lahti, p. 0400 841 741 

Suomen Inkeri -liitto ja Inkerin kulttuuriseura 
järjestävät sukututkimuspäivät 12. - 13.9. 

Turun Inkeri-seura 

Paikalla on useita sukututkimuksen asiantun- 
tijoita. Tarkemmat tiedot Inkeriläisten viestis- 
sä no 4, joka ilmestyy viikolla 35. 

Besseda-teehetket jatkuvat Palvelupisteessä joka 
kuukauden 1. Ja 3. perjantai kello 13 Irma Kapa- 
sen vetämänä. 

Suomen inkeriläisten kesäjuhlat 

Juhlatilaisuudet Varissuon kirkolla (Kousankatu 
6), kello 14 alkaen. 

järjestetään lauantaina 11.7. Lahdessa. Tar- 
kemmat tiedot ovat viestin sivulla 13. 

Palvelupiste, Uudenmaankatu 1. Puh. 233 2565 

Maria Lahti maria.lahti.nikkari@gmail.com 
p. 0400 841 741 

tai Inkeri Ojala inkeri-ojala@gmail.com 
p. 0400 716 727 

Helsingin seudun Inkeri-seuran 
tapahtumia 


Anitta Iline anitta@inkeriseura.com tai p. 
050-565 9805 

Hyvinkään Inkeri-kerho 

Tiedustelut: 

Työpajat järjestetään Karjalatalon Inkerikodis- 
sa (Käpylänkuja 1, Helsinki) 

Outi Mäkelä p. 040 708 1999 
outi.makela@kolumbus.fi 

Tiedustelut Toivo Tupin p. 040 578 3894 

Leila Salo p. 040 567 7065 
leila.salo@hotmail.com 

Seukko-seura ry 

Kerhoon voi ottaa yhteyttä myös seuraavan 
sähköpostiosoitteen kautta: hyvinkään. inkeri- 

Toiminta on kesätauolla. 

kerho@hotmail.com 

Lahden seudun Inkeri-seura 

Kerhoillat joka kuukauden toinen maanantai 
alkaen kello 15 Luther kirkolla, osoitteessa 

Puheenjohtajan yhteystiedot: 
Aili Mehiläinen 
ailimehi@hotmail.com 
p. 050 3386 023. 

Posti Green 



Katri Pupulainen 1920-luvun Paaritsassa. 

Vasemmalla Hilma, sylissä Einari ja oikealla Roosa. Kuvitusta Sinikka Paavilaisen Kyynelvaunut-teoksesta. 

KANSIKUVA 

Irma Ästedt, Lahden 
Inkeri-seurasta, sai 
Inkeriläisten sivistyssäätiö 
ansiomerkin kesäjuhlilla. 


Tässä numerossa - Inkeriläisten viesti 4/2015 


Pääkirjoitus 3 

Kesäiset "kinkerit” 4 

Viktor Hyyrösen kesäkierros 10 

Rakveren laulu- ja tanhujuhlat 12 

Ruotsin inkeriläiset 14 

Kokouskutsu 15 


Numero 5/2015 ilmestyy 
viikolla 44. Aineisto toimi- 
tukselle 12. 10 mennessä. 

Numero 6/2015 ilmestyy 
viikolla 51. Aineisto toimi- 
tukselle 30. 1 1 mennessä. 


Inkerin kirkon neljä vuosisataa 16 

Aatteita elämästä 17 

Lyhyesti 21 

Tapahtumakalenteri 22 


Inkeriläisten viesti 

JULKAISIJA 

Suomen Inkeri-liitto ry. 

www.inkeriliitto.fi 

suomeninkeriliitto@gmail.com 

Puheenjohtaja Alina-Sinikka 

Salonen 

p. 040 743 7042 

alinasinikka@gmail.com 

TOIMISTO 

Lehden tilaukset ja 
osoitteenmuutokset, 
jäsenmaksut ja tuotetilaukset. 
Osoite: Inkerikoti, Karjalatalo 
Käpylänkuja 1, 00610 Helsinki 
tai p. 045 261 2342 

APUA SUKUTUTKIMUKSEEN 

suomeninkeriliitto.sukututkim@ 

gmail.com 

Danske Bank 
FI51 8000 1200 3063 64 
Liiton matkatili osallistumismak- 
sujen maksua varten: 

FI15 8000 1710 3772 44 


ILMOITUKSET/C 

Kuolinilmoitukset 17€ 

Kiitos- yms. ilmoitukset 1 0€ 

LEHDEN VUOSITILAUS 201 5 

35€ EU-maat 
40€ muualle 

TILAAMINEN 

Maksu liiton tilille ja laskun viesti 
kohtaan tilaajan nimi ja osoite. 
Nämä tiedot tulee lähettää myös 
puhelimitse tai postitse Suomen 
Inkeri-liitto ry:n toimistoon. 

LEHDEN TOIMITUS 

Päätoimittaja: Alina-Sinikka 
Salonen 

Toimitussihteeri: Riikka 
Mahlamäki-Kaistinen 

TOIMITUKSEN OSOITE 

Renkkelintie 28, 40950 Muurame 
p. 050 599 6773 
inkerinviesti@suomi24.fi 


PAINOPAIKKA 

Picaset Oy 
Helsinki 

Lehti ilmestyy kuudesti 
vuodessa. Aineisto palautetaan 
vain erikseen pyydettäessä. 

173888-9 

Juhannusjuhlat ja muita kesätapahtumia 


Alina- Sinikka Salonen 

K un kokosin tämän Viestin tekstejä ja ku- 
via, huomasin ilahduttavan asian: ensim- 
mäistä kertaa uuden inkeriläisvaiheen ai- 
kana voimme esitellä samanaikaisesti neljän maan 
kesäjuhlia. Kiitän kaikkia kirjoittajia ja kuvaajia! 

Miksi juhlista kertominen - ja niille osallistumi- 
nen - on niin tärkeää? Siksi, että kesäjuhlat kuu- 
luvat kulttuuriimme. Usein tulee kiitoksia juhlista 
ja toteamus, että ne ovat kesän kohokohta. Tästä 
kertoo sekin, että Suomessa juhlia on sotien jäl- 
keen järjestetty vuodesta 1956, siis 60 vuoden ajan. 
Vain neljänä kesänä juhlat ovat jääneet pitämättä. 

Virossa on tapana nimetä juhlat järjestysnumerolla. 
Tänä kesänä 27. - 28.6. pidettiin ” Viron inkerin- 
suomalaisten XXV laulu- ja tanhujuhlat”. Ne ovat 
perinteisesti 2-päiväiset ja pidetään ulkosalla. En- 
simmäiset järjestettiin 1991 Elvassa. Tällä kertaa 
”aattojuhlat” olivat idyllisen kauniissa maisemassa 
Porkunin historiallisen järven rannalla. Ohjelmas- 
sa oli uusi osio: kirjallisuudesta kiinnostuneet ko- 
koontuivat telttaan vaihtamaan ajatuksia. Pääjuhla 
pidettiin totuttuun tapaan Rakveren kaupungissa. 

Kullakin maalla on oma ajankohta juhlien järjes- 
tämiseen. Näinhän se sujuu hyvin: ei tule päällek- 
käisyyksiä. Ruotsissa pidetään nykyisin 1-päiväiset 
kesäjuhlat toukokuun viimeisenä viikonloppuna. 
Suomessa luotetaan vain heinäkuun puolivälin hel- 
teisiin (!), vaikka juhlat pidetäänkin aina sisätilois- 
sa. Venäjällä, Keitossa 1989 järjestetyistä juhlista 
alkaen, on aina vietetty nimenomaan juhannus- 
juhlia. Usein ne ovat olleet 2-päiväiset. Tänä vuon- 
na saimme Tuutarin juhlaterveisiä varapuheenjoh- 
taja Viktor Hyyröseltä ja Ruotsin delegaatiolta. 

Kuten kuvistakin näkyy, Virossa harrastetaan tans- 
sia. Venäjälläkin koko "rahvas” leikkii piirileikkejä 
kokon ympärillä. Suomessa tanhut ovat nykyisin 
lähinnä vain katseltavissa. Alkuaikoina omat hel- 


sinkiläisnuoremme 
tanhusivat myös 
Ruotsin juhlissa. 
Onkohan Ruotsis- 
sa harrastettu tan- 
huamista? En ole 
kuullut, että olisi. 



Juhannus ja tanssiminen tuovat mieleeni lapsuusper- 
heessäni usein muistellun tarinan. Se oli se, kun minä, 
vuoden kansakoulua käynyt tyttö, kävin ensimmäisissä 
"juhannustansseissani”. Olin ollut isäni kanssa pienen 
kyläyhteisömme - muutama perhe - juhannuskokolla 
läheisessä Mommilanjärven niemennokassa. Äiti jäi 
kotiin, hän jostain syystä paheksui tällaista juhlimista 
- taisi olla hänen mielestään syntiä. 

Kun kokko oli palanut, joku keksi, että lähelle raken- 
nettavassa karjalaiskylässä tanssitaan valmisteilla ole- 
vassa riihessä. Perhe, jonka riihestä oli kyse, oli Kar- 
jalan evakkoja. Heidän poikansa oli luokkatoverini. 
Sain isältä luvan lähteä naapureiden mukana. Isä ei 
itse lähtenyt mukaan. 

Riihessä oli muutamia karjalaisia, ja yhdellä oli haitari. 
Aikuiset seurustelivat keskenään. Me lapset istuimme 
jykevässä puukeinussa, kun tieltä kuului äidin tiuk- 
ka ääni: "Aalinaa...”! Nolona ja pelästyneenä juoksin 
äidin luo. Äidin pyöräntarakalla surautimme äkkiä 
kotiin. Taisi siinä "koivuniemen herrakin” näyttäytyä. 

Kului kymmeniä vuosia. Jossakin perhetapaamisessa 
kerroin tästä lapsuuden juhannusmuistosta. Äitikin 
muisti sen, ja pystyi nyt jo nauramaan silloiselle tiuk- 
kuudelleen. Eihän minulla olisi ollut mitään hätää. 
Naapurimme pitivät hyvää huolta toinen toistensa 
lapsista. 

Toivotan hyvää syyskauden alkua kaikille! Niin kuin 
lehdessämme olevasta ohjelmasta näkyy, juhlia on tie- 
dossa syksylläkin. Tervetuloa tapahtumiin mukaan! 

Lahti toimi kymmenettä kertaa hienona isäntänä Inkeriläisten kesäjuhlille. 


Riikka Mahlamäki- Kaistinen 



I nkeriläisten kesäjuhlat alkoi- 
vat taas tutuilla protokollilla: 
Lahden seudun inkeriläisten 
puheenjohtaja Toivo Puronen 
kantoi Joutjärven kirkkoon In- 
kerin lipun, Into Saira Suomen 
lipun ja Inkeri Ojala ja Irma 
Astedt kukkatervehdykset. 
Puronen lanseerasi avauspuhees- 


saan uuden ohjenuoran inkeri- 
läisten juhlille: ”Ei itketä lauan- 
taina, ei viitsitä murjottaa”. Aja- 
tuksena oli ottaa kantaa siihen, 
että joidenkin mielestä kesäjuh- 
lien järjestäminen kirkossa ei ole 
mukavaa. Toisten mielestä taas 
juhlat eivät ole tarpeeksi hartaat 
tällaiseen tilaan. Purosen mieles- 


tä moista ei kannata murehtia. 
Samaa mieltä oli seuraava puhu- 
jakin eli seurakunnan edustajana 
puhujapönttöön noussut pastori 
Ilmo Leinonen. 

- Joutjärven kirkossa saa iloita 
ja laulaa. 

Leinosen puheen jälkeen lau- 
lettiin Suvivirsi, joka saanee 

paatuneemmankin sielun her- 
kistymään. 

TÄYDET PENKIT 

Kesäjuhliin osallistui tänä vuon- 
na parisensataa inkeriläistä ja in- 
keriläisyydestä kiinnostunutta. 
Puronen kehotti leikkimielisesti 
kansaa levittäytymään kirkkoon 
niin, että jokaisella penkillä on 
vähintään yksi istuja. 

- Jotta voidaan seuraavasta In- 
keriläisten viestistä lukea, että 
Lahden juhlilla ei ollut tyhjiä 
rivejä. 

Vakavammin puhuttaessa, juhli- 
en osallistujamäärä tuntuu vuosi 
vuodelta hupenevan. 

- Koko ajanhan tämä määrä 
tuntuu vähenevän aktiivijäse- 


nten vanhetessa, joku tuumasi 
kirkon aulassakin. 

”On hienoa nähdä, 
että mukana on 
uusiakin inkeriläisiä 
tai muutoin asiasta 
kiinnostuneita”. 

On kuitenkin hienoa nähdä, että 
mukana on aina uusiakin inkeri- 
läisiä tai muutoin asiasta kiinnos- 
tuneita. Kesäjuhlia on järjestetty 
vuodesta 1956, mutta ihmisten 
puheensorinasta erottuu yhä 
toistuvasti uusien tuttavuuksien 
syntyä. Yksi kertoo olevansa ko- 
toisin Hatsinasta, johon toinen, 
että sieltähän minäkin. 

Vaikka on hienoa, että juhlilla on 


monenlaista ohjelmaa, silti välistä 
tuntuu, että se kaikkein tärkein 
ohjelmanumero on vanhojen ja 
uusien tuttujen tapaaminen. 

KYMMENES KERTA 

Lahti vastasi tänä vuonna kym- 
menettä kertaa kesäjuhlien jär- 
jestelyistä. Moni toikin tapah- 
tumassa esille sen, että viimeai- 
koina järjestäjistä on ollut pulaa. 
Kesän lähestyessä on jo alkanut 
näyttää uhkaavasti siltä, että 
juhlat jäävät tältä vuodelta väliin. 
Lahti on kuitenkin pelastanut 
tilanteen ja astunut remmiin. 

- Lahteen voi aina luottaa, to- 
tesi Inkeri-liiton puheenjohtaja 
Alina-Sinikka Salonenkin pu- 
heessaan. 

HYVIÄ ESITYKSIÄ 

Juhlassa kuultiin montaa hyvää 
puhujaa. Lahden Inkeri- seuran 
kunniapuheenjohtaja Marja 
Rämö muisteli Juhani Jääske- 
läistä, joka aikoinaan puhalsi 
Lahden seudun inkeriläistoi- 
minnan eloon saattamalla seu- 
dun inkeriläiset yhteen. 

- Kaikki inkeriläiset, jotka jos- 
sain maailmalla kohtaavat, ovat 
keskenään kuin tuttuja. Meillä 
on jotain, joka yhdistää ja jonka 
tunnemme omaksemme. Se on 
inkeriläisyys, Rämö tuumasi. 
Rämö kiitteli puheensa lopuk- 
si ruokavastaavana kymmenen 
vuotta toiminutta Kyllikki 
Stenborgia. 

Kesäjuhlien musiikillisesta sisäl- 
löstä vastasi muun muassa Kau- 


kopartio, joka esitti muutaman 
kappaleen. 

- Lauloimme täällä viimekerral- 
lakin, eikä se kai niin huonosti 
mennyt kun pyysitte uudestaan, 


yksi kuorolaisista veisteli. 

Yleisö nousi seisomaan kuoron 
esittämän Veteraanin iltahuudon 
jälkeen, joten laulu sujui näissä- 
kin kesäjuhlissa. Hyvin on men- 




nyt myös Mesimarjojen laulanta, 
sillä ryhmä on totuttu näkemään 
vakioesiintyjänä Inkeriläisten 
juhlissa. 

Yksi iltapäivän herkimmistä esi- 
tyksistä oli nuoren Siiri-tytön 
laulu ystävyydestä. Siitä kuin- 
ka "ystävä on kuin villasukka 
se talvella lämmittää”. Nuoren 
tytön ääni soi kauniisti isossa 
kirkkosalissa ja sai kaikki kuun- 
telemaan. Myös 7-vuotiaan Ma- 
tiaksen esitys oli mukava uusi 
tuulahdus tapahtumaan. Upealta 
kuulosti myös kirkkoherra Esko 
Haapalaisen mukana Toksovas- 
ta tulleiden naisten duona esit- 
tämät venäläiset laulut. Akusti- 
nen kitara soi hienosti kirkossa. 
Naisten laulantaa olisi kuunnel- 
lut pidemmänkin aikaa. 


USKOLLINEN TALTIOIJA 


Alina- Sinikka Salonen kiitteli 
ja haastatteli puheensa jälkeen 
lavalla Viktor Tilkkua, joka on 
tuttu näky juhlilla. Hän on aina 
lavalla, muttei koskaan esillä. 
Tilkku on nimittäin taltioinut 
vuodesta 1990 lähtien kaik- 
ki suomen kesäjuhlat videolle. 
Suomen juhlien lisäksi mies vi- 
deoi myös naapurimaiden juhlat. 
- Viktor olemme kiitollisia siitä 
työstä, mitä sinä teet. Nauhoi- 
tuksissa piilee yhdenlainen kan- 
sallisaarre, Salonen totesi. 


ELOKUVAHETKI 

Varsinaisen juhlan jälkeen kat- 
sottiin Viimeinen juna Inkeriin 
-elokuva ja valmistauduttiin 
loppuhartauteen Joutjärven kir- 
kossa. 

’ Jäseniä vähenee ja vähenee. Samoin toki työn määräkin vähenee, mutta 
toivon silti, että nuorempi sukupolvi kiinnostuu juuristaan vanhempana. 

Antti Koskelainen 
Ruotsalaisten tervehdys. 

” 'Hämmentävää tällainen tunnustus kun mukavaa on ollut olla mukana, 
mutta toki otan tämän kiitollisena vastaa ”. 

Matti Korkkinen saamastaan ansiomerkistä 

”Olen ihmetellyt, että miksi minun on niin helppoa olla karjalaisten kanssa, 
mutta sitten ymmärsin, että heillä on samat kivut kuin meillä. Se meitä 

yhdistää”. 

Marja Rämö 

Lahden Inkeri-seuran kunniapuheenjohtaja 

”Näissä tilaisuuksissa aistii hienon me-hengen ja näihin tilaisuuksiin mahtuu 

hyvin myös ei-inkeriläisiä”. 

Alina-Sinikka Salonen 
Inkeri-liiton puheenjohtaja 

”Sitten olisi vuorossa tsaijuaja sokeripullaa”, 

Anna Räikkönen 
Mesimarjat-kuorosta 

Gallup: 


MITÄ INKERILÄISYYS SINULLE 


MERKITSEE? 


” Totta kai on, kun siellä Keiton seurakunnassa olen 
syntynyt ja elänyt. Näillä kesäjuhlilla tulee aina 
käyty a \ 

Eino Jääskeläinen (kuva oik. ylhäällä) 


" Tulin 8-vuotiaana Suomeen ja olen ollut täällä 
vuodesta 1943. En paljon muista ajasta Inkerissä 
ja äitikin, joka noista ajoista joskus kertoi, on nyt 
jo manan majoilla. Menin vanhoilla päivilläni 
naimisiin inkeriläisen kanssa ja nyt on tullut käy- 
tyä näillä juhlilla \ 

Ilmari Kainalainen (kuva oik. alhaalla) 


y Inkeri on syntymäpaikka. Asuin siellä 8-vuo- 
tiaaksi isän ja äidin kanssa Hietamäen seura- 
kunnassa, Pielisen kylässä. Se vanha kotitalo on 
vieläkin pystyssä. Siinä asuu nyt venäläisiä. Olen 
käynyt Inkerissä monta kertaa ja vanhalla koti- 
talollakin useasti. Uudet asukkaat ovat mukavia 
ihmisiä. Ottavat aina sydämellisesti vastaan ja 
tarjoavat kahvia. Paljon on Inkerissä muuttunut, 
mutta se tunne on yhä sama. Kotikylässä oli yksi 
iso kivi ja se on se lapsuuden muistokivi. Siellä 
käyn aina. Viimeksi kävin vanhassa kodissa noin 
kuusi vuotta sitten. Viime vuonna oli kyllä Hat- 
sinassa\ 


IrmaAstedt (kuva kannessa) 

VIKTOR HYYRÖSEN KESÄKIERROS 

Teksti ja kuvat: Viktor Hyyrönen 


Yleisö odottelee jo kokkoa 



T ässä kerron kuvien kaut- 
ta matkastani kesäkuus- 
sa sopivasti Tuutarin ju- 
hannusjuhlien aikaan. 

Matkani 20 - 25.6.2015, Espoo 
- Hatsina - Rakvere - Hatsina 
- Punkaharju - Espoo onnistui 
paremmin kuin uskalsin odottaa. 
Yhden suunnitellun hautakiven 
sijasta tulikin pystytettyä kaksi, 
toinen ylimääräinen paluumat- 
kalla Punkaharjun hautausmaan 
heimoveteraanien osastolle. 
Tällä hetkellä Suomessa on elos- 
sa enää vain viisi inkeriläistä so- 
taveteraania. Itärajan takana ei 
yhtäkään. Mitä me nyt voimme 
tehdä heidän hyväksi, heidän 
muistoksi, heidän kunniaksi? 
Tietysti pääkohteenamme ovat 
heimoveteraanien lesket, joita 


yritämme avustaa eri mahdol- 
lisin tavoin. Pyrimme paikanta- 
maan ja käymään heimosoturien 
haudoilla: kesäisin kukkien ja 
joulukuussa (Suomen Itsenäi- 
syyspäivän tuntumassa) kyntti- 
löiden kera. 

” Tietysti 

pääkohteenamme ovat 
heimoveteraanien 
lesket. ” 

Käyntien puitteissa on paljastu- 
nut, etteivät kaikki hautapaikat 
eri syistä olekaan sopivassa kun- 
nossa. Näin v. 2012 syntyi Hei- 
mosoturin hautapaikka kuntoon 
-projekti, johon kuuluu myös 
hautakiven pystyttäminen. Nii- 


tä on nyt valmistettu 12 kappa- 
letta. Seuraava valmis hautaki- 
vi heimosoturille jo odottaakin 
kyytiä Hatsinasta Karjalaan. 
Tämän projektin mahdollistivat 
rahatuilla Inkeriläiset ja Karja- 
laiset Heimoveteraanit yhdistys 
ja Suomen Kaatuneiden Muis- 
tosäätiönä tietysti aina valmiit 
auttamaan pystytystöissä Alek- 
santeri Hyyrönen, Valeri Mus- 
tonen, Vladimir Repo, Vladimir 
Jakovlev, Erkki Harala ja Keijo 
Malinen... Kiitos kuuluu yllä- 
mainituille tahoille ja henki- 
löille. 

"Käynnit Tuutarin Kirkonmä- 
ellä aina liikuttavat kovasti, ja 
herättävät muistoja ja tuntei- 
ta. Vuoden 2015 kesäjuhlat 
tavallistakin enemmän, tuli- 

hän täyteen 25 vuotta niistä 
nykyajan ensimmäisistä täl- 
lä paikalla v. 1990 pidetyis- 
tä aivan mahtavista juhlista. 
Maisemat nyt olivat muuttuneet 
ja juhlaväki suuremmalta osin 
vaihtunut. Mutta kyllä siellä vie- 
lä nytkin tapasi runsaasti tuttuja, 
joiden kanssa oli mukava vaihtaa 
kuulumisia. Ja sehän onkin ke- 
säjuhliemme päätarkoitus, koska 
emme tiedä mitä huominen tuo 
tullessaan. Juhlapaikalla tapasin 
Juho Kirjasen Sääskelästä, joka 
autonkuljettajana oli korvaama- 
ton Inkerin Liiton alkuvuosina, 
erityisesti Taaitsan vanhusten 
palvelutalon rakennusvaihees- 
sa. Ja oli suuri järkytys kuulla, 
että Juho oli kolmen päivän 
kuluttua palattuaan Viros- 


ta nukkunut ikuiseen uneen. 

Sellaista se on ihmisen elämä, 
mutta vaikka Juhoa ei enää ole- 
kaan, palvelutalo seisoo, toimii ja 
palvelee vanhuksia. 

RAKVEREN LAULU- JA TANHUJUHLAT 


Teksti ja kuvat: Outi Mäkelä 



V iron Rakveren kaupungissa vietettiin in- 
kerinsuomalaisten laulu- ja tanhujuhlia 
juhannuksen jälkeen 27. - 28.6.2015. 
Meitä Suomesta juhlille osallistujia oli yli kolme- 
kymmentä. 

Juhla alkoi jo lauantai-iltana yhteisellä illanvietolla 
Porkunin järven rannalla lähellä Rakveren kau- 
punkia. Täällä pidettiin myös samaan aikaan telt- 
taseminaari, jonka aiheena oli kirjallinen Inkeri. 
Alustuksia aiheesta pitivät mm. Reijo Rautajoki, 
Toivo Flink, Pekka Wikberg, Anni Reuter ja Si- 
nikka Paavilainen. 


Ilon ollessa ylimmillään Alina- Sinikka Salosen 
ryhmä palasi puoli yhdeksäksi illalliselle hotellille 


(Aqva Hotell & Spa) ja siirtyi tämän jälkeen yö- 
puulle. 

Sunnuntai alkoi kahdeltatoista Pyhän Kolminai- 
suuden kirkossa jumalanpalveluksella, jonka toi- 
mittivat paikallinen pappi T.Toompuu, saarnasi P. 
Hujanen ja avusti V. Batuhtin. Jumalanpalveluk- 
sen jälkeen lähti kulkue kirkosta Vallimäelle, missä 
klo 14 alkoi varsinainen laulu- ja tanssijuhla. 
Juhlan aluksi lauloimme Maamme-laulun ja Nouse 
Inkeri -laulun. Sen jälkeen seurat eri puolilta Vi- 
roa esittivät kukin omat ohjelmansa. Esiintyjiä oli 
myös Ruotsista ja Pietarista. 

Suomen Inkeri-liiton matkalaisista nopeasti koot- 
tu kuoro lauloi Suvivirren sävelellä Anna-Mari 



Raittilan Kupanitsan 
kirkon ja Inkerin kuuden 
paimenen vihkiäisjuh- 
laan kirjoittaman runon 
* Helluntain 1 991 muistol- 
le”. 

Meille ensi kertaa mu- 
kana olleille juhlat oli ai- 
kamoinen elämys. Maa- 
nantaina heti aamiaisen 
jälkeen sanoimme hyväs- 
tit Rakverelle ja suunta- 
simme bussin kohti 
Paldiskia ja Kloogaa, 
joiden kautta kymmenet 
tuhannet inkerinsuoma- 
laiset tulivat Suomeen 
1940-luvulla. Oppaina 
olivat Tallinnan seuran 
puheenjohtaja Vladimir 
Väri sekä Viron Inkeri - 
lehden päätoimittaja 
Taisto Raudalainen. 
Palasimme iltalaivalla 
28.6. onnistuneelta mat- 
kalta takaisin Helsinkiin 
monta kokemusta rik- 
kaampina. 

RUOTSI N INKERILÄISET 

Viktor Pajusen terveiset 



T ässä tulee vähän tietoja mitä tapahtuu 
Ruotsin inkeriläisten porukassa tämän 
vuoden keväällä ja kesällä. 

Kesä alkoi meidän Ruotsin inkeriläisten kesäjuh- 
lalla Tukholmassa 30. toukokuuta. Juhlapaikka oli 
historiallinen, Suomalainen kirkko, mikä tuntui 
meistä sopivan juhlalliselta. Nykyään se on yksi- 
päiväinen tilaisuus, ja ohjelma on eniten ruotsin- 
kielinen, mutta usein on suomenkielistä musiikkia. 
Juhlan tuntua nosti vielä Sävel-kuoro Viljandista, 
jotka tulivat meidän avuksi laulamaan. Ainoa este 
oli sen päivän oikein huono sateinen ilma. 

Seitsemän vuotta takaisin aloimme järjestää ke- 
säisin matkoja Inkerinmaalle. Sitä olimme mon- 
ta kertaa yrittäneet jo Neuvosto-aikana. Aina jäi 
matkat tekemättä, oli liian vähän innostuneita tai 


jotenkin Neuvostoliiton viranomaiset sotkivat 
meidän yrityksiä. Mutta nykyään on aina ollut riit- 
tävän monta matkustajaapa heistä on iloksemme 
suuri osa ollut nuoria ihmisiä. 

Juhannuksen aikana lähti Ruotsista 32 osanottajaa 
entiselle kotimaalle Inkeriin ja siellä Tuutarissa 
pidettyyn kesäjuhlaan. Menimme bussilla Narvan 
kautta Inkerimaalle ja kauniiseen Pietarin kaupun- 
kiin. Siellä kävimme Eremitashin taidemuseossa. 

Kesäkuun viimeisellä viikolla oli Eestin inkeri- 
läisten vuoro pitää laulu- ja tanhujuhlaa Rakve- 
ressä. Minusta ne aina tuntuvat erittäin iloisilta. 
Juhlapäivän ohjelma alkoi jumalanpalveluksella 
täpö täydessä kirkossa. Kirkon portilta marssittiin 
lippujen alla, musiikkiyhtyeiden soiton säestyk- 
sellä, juhlapaikkaan vanhan linnoituksen raunion 

alla sijaitsevalle laulukentälle. Minulle oli annettu 
tehtävä tuoda Ruotsin inkeriläisten terveisiä juh- 
lakansalle. Siellä laulettin, soitettiin ja tanssittiin 
monta tuntia oikein kauniina kesäpäivänä. 


Kotimatkalla läksimme vanhempien j äijissä kat- 
somaan Kloogan leiripaikkaa, Pöllkiilan hautaus- 
paikkaaja Paldiskin kaupunkia. Pöllkiilan muisto- 
merkillä laskimme kukkasia Ruotsin inkeriläisiltä. 


KOKOUSKUTSU 

Suomen Inkeri-liitto ry:n sääntömääräinen syyskokous 
pidetään lauantaina, lokakuun 24. päivänä 2015 klo 14.00 

Karjalatalolla Inkeri kodissa 
Käpylänkuja 1, 00610 Helsinki 

Kokouksessa käsitellään säännöissä syyskokoukselle määrätyt asiat. 

Äänivaltuutettuja ovat v. 2015 jäsenmaksunsa maksaneiden jäsenjärjestöjen valtuuttamat henkilöt sekä ne 
hallituksen hyväksymät henkilöjäsenet, jotka ovat maksaneet v. 2015 jäsenmaksunsa. 

Hallitus 

INKERIN KIRKON NELJÄ VUOSISATAA 



Inkerin kirkon neljä vuosisataa -teosta voi tilata Inkeriläis- 
ten sivistyssäätiöstä, joko puhelimitse 045 2612 342 
tai postitse: Inkeri koti, Käpylänkuja 1, 00610 Helsinki 

Teoksen hinta: Hinta 30,00 € + postituskulut (kotimaahan) 10,00 
euroa. 


Riikka Mahlamäki- Kaistinen 

J r ouko Sihvon ja Jyrki Paas- 
I kosken toimittama Inkerin 
I kirkon neljä vuosisataa on 
merä, lähes 400-sivuinen teos 
inkeriläisten kansasta, kulttuu- 
rista ja identiteetistä, joka on 
tiukasti sidoksissa kirkon histo- 
riaan. Inkeri on lännen lu- 
terilaisen ja idän ortodoksisen 
kulttuurin raja- aluetta, jonka 
omistamisesta länsi ja itä ovat 
taistelleet vuosisatojen ajan. 
Kansa ja kirkko ovat joutuneet 
kestämään sotien hävitykset ja 
aloittamaan elämänsä yhä uu- 
destaan alusta. Inkerin kirkon 
neljä vuosisataa on vähemmis- 
tönä eläneiden luterilaisten 
suomalaisten selviämishistoria 
venäläisen enemmistövallan 
alaisuudessa ja puristuksessa. 
Teoksen toimittaneiden lisäksi 
kirjassa on artikkeleita Mika Si- 
voselta, Eino Murtorinteeltä ja 
Varpu Myllyniemeltä. 

” Teoksen kieli on 
eläväistä, mutta 
selkeää. ” 

Sihvo kävi Inkeriläisten kesä- 
juhlassa puhumassa keväällä 
julkaistusta teoksesta. Hän sa- 
noi innostuneensa itse kirjan 
tekemisestä siksi, että pääsi sen 
kautta käymään kotonaan, In- 
kerissä.Teosta voi oikeutetusti 
kutsua historialliseksi ei vain 
menneisyyteen pureutuvan ai- 
neistonsa takia, vaan myös siksi, 
että se on ensimmäinen kattava 


kokonaisesitys Inkerin kirkon 
vaiheista. 

Kartat, vanhat valokuvat, tilas- 
tot ja runsaat viitteet tukevat 
hienosti tekstiä. Teoksen kieli 
on eläväistä, mutta selkeää. Se ei 
pureudu liiallisen tunnelmointiin 
tai kaihoiluun, vaan esittää poh- 
tivaan sävyyn kirkon vaiheita. 


Kirjan valmistusta ovat tukeneet 
Suomen Kirkon Sisälähetysseu- 
ra, kirkkohallitus, Karjalaisen 
Kulttuurin Edistämissäätiö ja 
Inkeriläisten Sivistyssäätiö. Kir- 
jan kustantamisesta vastaa Suo- 
malaisen Kirjallisuuden Seura. 

AATTEIT A ELÄMÄSTÄ 

Valeri Nuija 



E lämäni tarina alkaa syn- 
tymäni päivästä 17. lo- 
kakuuta 1952. Synnyin 
ikivanhassa Torzokin kaupun- 
gissa, Tverin alueella, jota siihen 
aikaan nimitettiin Kalininin 
alueeksi. Äitini, tyttönimeltään 
Andrejeva, oli nuoruusvuosi- 
naan ottanut sellaisen rohke- 
an askeleen, että oli mennyt 
naimisiin inkerinmaalaisen, 
jatkosodan aikana 1942 ensin 
Suomeen siirretyn ja sodan jäl- 
keen Suomesta takaisin Neu- 
vostoliittoon palautetun Ludvig 
Nuijan kanssa. 

Poikkean nyt kertomuksesta- 
ni sen verran, että huomautan 
vaativan rohkeutta elää koko 
elämänsä Neuvostoliitossa ja 
myöhemmin Venäjällä ja kantaa 
suomalaista sukunimeä. 
Palataan takaisin tarinaani. 
Kasvoin pienessä Dmitrovs- 
kojen kylässä, 12 kilometriä 
Torzokin kaupungista, jonne 


Nuijan perhe eli vanhem- 
mat Matti ja Sofia sekä lap- 
set Ludvig, Maria, Hilja ja 
Emma oli tuotu työvoimaksi 
turvetuotantoa harjoittavaan 
yritykseen. Ennen sotaa he 
olivat asuneet Sigolovon 
(Siikalan) kylässä Leningra- 
din alueella. Uudessa asuin- 
paikassa ei itse asiassa vielä 
silloin ollut mitään kylää 
tai taajamaa, vaan kaikki oli 
vasta tekeillä: taloja raken- 
nettiin, metsää kaadettiin, 
turvetta nostettiin lapioilla 
polvia myöten turveliejussa 
seisten. Siellä Ludvig rakas- 
tui naapurikylän Isakovon tyt- 
töön Nadezdaan. Nuoret me- 
nivät naimisiin ja perheeseen 
syntyi poikalapsi. 

Elämä taajamassa kulki verk- 
kaisesti, säästöliekillä. Muistan, 
että olin 6-vuotias, kun äiti 
herätti minut aikaisin aamulla 
kello kuusi, ja me kävelimme 
isolle maantielle, jonne pysä- 
köi leipomon auto. Ihmiset 
järjestäytyivät jonoon, koska 
jokaiselle annettiin vain yksi 
leipä käteen. Niinpä me äidin 
kanssa sitten palasimme kotiin 
tyytyväisinä, molemmilla leivät 
kainalossa. Sitten äiti kiiruh- 
ti lastentarhaan töihin. Äitini 
toimi lastentarhan keittäjänä ja 
hänen tehtäviinsä kuului hellan 
lämmittäminen ja puuron keit- 
täminen lapsille aamiaiseksi. 
Minä sain tulla lastentarhaan 
ihan itse, koska tarha sijaitsi 
kotimme vieressä. 


Sitten kahdeksan luokkaa kou- 
lua samassa taajamassa, mutta 
9:nnen ja 10. luokan kävin kau- 
empana, 10 kilometrin päässä 
kotitaajamastamme. Kouluun 
menin usein peukalokyydillä, 
kunnes isä osti minulle mopon. 
Viereisessä parakissa, pikkurui- 
sessa asunnossa, jossa oli uuni, 
asuivat Matvej -vaari ja Sonja- 
mummo, kuten me heitä nimi- 
timme. Isoisä puhui hyvin venä- 
jää, mutta isoäiti ei - hän vain 
hymyili. Hän leipoi maukkaita 
piirakoita, joita kävin heillä 
usein koulun jälkeen syömässä. 
Isoisä soitti huuliharppua, iso- 
äiti hyräili jotain suomalaista 
laulua hiljaa itsekseen. Joskus 
hän avasi kellariin johtavan 
luukun ja toi sieltä pari kirjaa, 
jotka hän työnsi minulle - siinä, 
opettele. 

Kellarissa isoäidillä oli ko- 
konainen kirstullinen kirjoja, 
enimmäkseen hengellistä luet- 
tavaa, mutta myös lasten satuja. 
Jos joku olisi silloin sanonut 
minulle, että vanhoina päivinä- 
ni vielä asun Suomessa, en olisi 
poistunut kellarista lainkaan 
ennen kuin olisin osannut lukea 
niitä isoäidin kirjoja. 

” Isoäiti hyräili jotain 
suomalaista laulua 
hiljaa itsekseen. ” 

Sitten astuin varusmiespalve- 
lukseen Pohjoiseen laivastoon, 
Kuolan niemimaalle. Kolme 

vuotta kuljin 'lipattomassa' 
lakissa. Palveluyksikköni oli 
sukellusvenelaivaston turval- 
lisuusyksikkö, jossa mittasin 
sukellusveneiden radioaktiivi- 
suutta. Varusmiespalvelun pää- 
tyttyä vuonna 1974 päätin, että 
on aika vaihtaa maisemaa. 
Matkustin Leningradiin, jo- 
hon päätin asettua. Siellä asui 
äitini serkku Sergei Petro vitsh, 
joka otti meripojan hoiviinsa. 
Monien vaiheiden jälkeen, kun 
olin pyrkinyt Muhinin taidete- 
ollisuusoppilaitokseen ja tullut 
hylätyksi pääsykokeissa, päätin 
hakea ammattiopistoon, jotta 
ei olisi tarvinnut palata takai- 
sin kotikaupunkiini. Sain opis- 
kelupaikan ammattikoulusta 
ja asunnon Krasnyj vyborzets 
-tehtaan asuntolasta. 
Ammattikoulusta päästessäni 
minulla oli putkenvalssaajan 
ammattipätevyys. Kuusi vuotta 
tein työtä valssaamossa ranska- 
laisella valssilla. Työ oli raskasta 
kolmivuorotyötä: kolmemetri- 
sistä aihioista teimme 12-met- 
risiä kupariputkia. Putket toi- 
mitettiin vesivoimaloihin. 
Tehdastyössä ollessani tunsin, 
että minussa kuitenkin eli halu 
tehdä jotain omaani. Asunto- 
lassa tutustuin Tatjana-nimi- 
seen tyttöön. Vuoden ajan me 
seurustelimme, kunnes vuonna 
1975 menimme naimisiin. Sii- 
hen mennessä tehdas oli raken- 
nuttanut asuintalon, josta me 
nuorina työntekijöinä saimme 
asunnon. Vuonna 1976 syntyi 
Svetlana-tyttäreni. 

Sanoin itseni irti tehdastyöstä 
ja aloin etsiä koristetaiteilijan 
työtä. Siihen mennessä olin jo 
ehtinyt suorittaa etäopintoina 


taidekorkeakoulun tutkinnon. 
Koulutus oli vaativa: piti piirtää 
ja maalata satoja harjoitustöitä, 
jotka sitten lähetettiin Mosko- 
vaan arvioitaviksi. 

Minun onnistuikin löytää työtä 
Glavzapstroi-nimisestä raken- 
nusyhtymästä. Nyt tunsin ole- 
vani omassa elementissäni. Tein 
rakennuksiin koristesisustuksia, 
piirsin julisteita ja kirjoittelin 
iskulauseita ja onnitteluja. Sil- 
loin tällöin vanhempani kävi- 
vät luonamme kylässä. Isä kehui 
töitäni ja hänen tukensaja roh- 
kaisunsa olivat minulle hyvin 
tärkeitä. 

Niihin aikoihin päätin kokeilla 
siipiäni taidemaalarina: maa- 
lasin enimmäkseen asetelmia 
luonnosta. Iltaisin ei työpaikal- 
le saanut jäädä tekemään omia 
töitä, joten ateljeen puute oli iso 
ongelma. 

Vuonna 1984 Vasilinsaaren toi- 
meenpaneva komitea ilmoitti 
avoimesta taiteilijan työpai- 
kasta suuressa tehtaassa. Hain 
tehtävää ja sain sen. Tehdas oli 


todella suuri: siinä oli 18 osas- 
toa ja viisi tuhatta työntekijää. 
Verstas oli tilava ja minulla oli 
lisäksi kolme alaista ja paljon 
työtä. 

Tehtaalla minulla oli oma 
työhuone, jossa saatoin työs- 
kennellä myös työajan jälkeen. 
Tehtaalla oli klubi ja museo, 
joissa saattoi järjestää näyttelyi- 
tä. Minulla on edelleen tallella 
vihot, joihin tehtaalaiset kirjoit- 
tivat ystävällisiä kommentteja 
tauluistani. Tehtaalla olin töis- 
sä yhteensä 20 vuotta. Vuonna 
2000 alkoivat henkilöstön su- 
pistukset ja vuonna 2004 niiden 
kohteeksi jouduin myös minä. 
Nyt suuren tehtaan paikalla on 
tasainen kenttä. Sanovat, että 
kentälle rakennettaisiin viih- 
dekeskus. 

Vuonna 2004 sain työpaikan 
Humanistisen koulutuksen 
akatemiasta, jossa tehtäväni oli 
johtaa oppimateriaalitoimitus- 
ta. Opiskelijoita oli lähes tuhat 
henkeä, jouduimme myös so- 

mistamaan luentosaleja erilaisia 
opiskelijoiden juhlatilaisuuksia 
varten ja toimittamaan, paina- 
maan ja monistamaan monis- 
tuskoneella oppikirjoja. Rehto- 
ri oli vallanhimoinen ja egois- 
tinen henkilö. Olimme töissä 
myös tenttikauden aikana. 
Vuonna 1998 olin ilmoittau- 
tunut Suomen konsulaattiin 
muuttojonoon. Jono eteni hi- 
taasti, mutta eteni kuitenkin. 
Vuosittain piti käydä näyttäy- 
tymässä, seistä jonossa ja esittää 
asiakirjat, joista kävi ilmi, että 
hakijalla on juuret Suomessa. 
Kaiken kaikkiaan jonossa kului 
13 vuotta - se on pitkä aika. 

Mutta palatkaamme vielä 
menneisyyteen. Vuonna 1982 
syntyi toinen tyttäremme - 
Nadezhda. Svetlana oli silloin 
jo kuusivuotias. Vuonna 1984 
menetin isäni. Se oli minulle 
suuri järkytys. Matkustin isän 
hautajaisiin entiselle kotipai- 
kalleni (Torzokiin). Äiti oli 
täysin pois tolaltaan. 

Isän ruumis lepäsi asunnossa 
kolme päivää. Oli maaliskuu, 
eikä uunia lämmitetty, jotta 


asunto pysyisi viileänä. Ihmi- 
siä kävi hyvästelemässä isääni, 
olihan hänet tuntenut koko 
paikkakunta. Hän oli ihminen, 
joka ei koskaan kieltäytynyt 
auttamasta ihmistä, joka apua 
tarvitsi, mutta nyt häntä ei ollut 
kukaan auttanut eikä toimitta- 
nut sairaalaan. 

Kylän sairaanhoitaja ei ollut 
isäni kuolinpäivänä suostunut 
edes verenpainetta mittaamaan, 
kun äiti oli tuonut kuoleman 
kielissä olevan miehensä lää- 


kintäpisteeseen. Sieltä isä oli 
lähetetty kotiin ja sanottu, että 
tämä teeskentelee sairasta. 

Isä oli diabeetikko, mutta in- 
suliinia oli saatavilla vain kau- 
pungissa. Kukaan ei kuitenkaan 
suostunut lähtemään kaupun- 
kiin sitä ostamaan. Ambulans- 
sin saattoi tilata vain kylän sai- 
raanhoitaja. Kaiken lisäksi oli 
lauantai ja kylän miehet olivat 
jo juoneet saunaoluensa eikä 
kukaan heistä suostunut läh- 
temään kaupunkiin apteekkiin. 
Isä oli vasta 57-vuotias. Minulla 
on tallella kaksi kunniamerkkiä, 
jotka hän oli saanut ansioistaan 
työrintamalla. 

Vastoin puolisoni tahtoa aloi- 
tin vuonna 1990 piirustuksen 
opinnot Repin-instituutin ilta- 
linjalla. Puolisoni vastusti aja- 
tusta opinnoista, koska hän olisi 
tarvinnut apua kahden pienen 
lapsen kanssa. 

Opiskelin iltaisin viiden vuo- 
den ajan ja valmistuin vuonna 
1995. Samana vuonna ostimme 
oman kesäpaikan kaupungin 

ulkopuolelta. Kesähuvila oli kes- 
keneräinen - vain seinät olivat 
pystyssä, joten jouduin kaikki 
viikonloput viettämään raken- 
nustyömaalla tehdäkseni talosta 
asumiskelpoisen. Talo katettiin, 
muurattiin uuni, seinät verhoil- 
tiin laudoilla ja talon viereen ra- 
kensin vielä hirsisaunan. Kaikki 
tämä vaati paljon voimia ja myös 
rahaa. Nyt saatoimme kuitenkin 
viikonloppuisin ja lomilla tulla 
kaupungista puhtaaseen ilmaan 
ja hiljaisuuteen. 

Kasvatimme vihanneksia, mö- 
killä kasvoi viinimarjapensaita 
ja omenapuita. Kaiken liikene- 
vän ajan vietimme lasten kans- 
sa. Vaimoni oli töissä tehtaassa, 
minä akatemiassa. 

Vuonna 2004 päätimme, että 
äitini muuttaa Tverin alueelta 
Pietariin. Hän itse oli vastaan, 
mutta hän ei huonojen jalko- 
jensa vuoksi enää pystynyt jatka- 
maan elämistä entiseen malliin. 
Asunto oli puulämmitteinen ja 
uunia varten piti kantaa puita, 
vettä piti hakea kaivosta, kau- 
passa äitini puolesta kävi naa- 
puri. Koko muuttomatkan äiti 
istui autoni takapenkillä, rutisti 
sylissään ikonia ja itki. 

"Äiti istui autoni 
takapenkillä, rutisti 
sylissään ikonia ja itki ” 

Erotimme äidille yhden huo- 
neen asunnostamme ja vähän 
kerrassaan hän ikään kuin he- 
räsi henkiin, tutustui saman 
rapun muihin mummoihin, 
joiden kanssa istuskeli pihan 
penkillä ja ruokki puluja. Äiti 


oli kiltti ja hyväntahtoinen van- 
hus. Hän kuoli vuonna 2009. 
Aina Pietarissa käydessäni käyn 
Smolenskin hautausmaalla hä- 
nen haudallaan ja kerron hänelle 
kaiken, mitä on tapahtunut. 

Sitten tulikin jo vuosi 2011. Sain 
kutsun suomen kielen kursseille. 
Yhdeksän kuukautta herra Kok- 
ko opetti meitä, kesällä suoritin 
loppukokeen ja sain oleskelulu- 
van Suomeen. 

Puolisoni pelästyi näin suurta 
elämänmuutosta ja kieltäytyi 
muuttamasta. Minulla oli nyt 
valinnan paikka: muuttaako vai 
ei. Päätin muuttaa yksin. 
Vaimoni päätti, että hänen äi- 
tinsä muuttaa Tihvinästä (Le- 
ningradin alueelta) asuntoomme 
Pietariin ja nyt he asuvat siellä 
kaksistaan, kun taas minä käyn 


heillä kylässä. 

Kiitos Suomelle siitä, että otti 
vastaan inkerinmaalaisen. En- 
simmäisen vuoden ajan yksinäi- 
syys ahdisti kovasti. Harmi ja 
loukkaantumisen tunne vaimoa 
kohtaan painoi kiilana sydämes- 
sä, mutta aika parantaa haavat. 
Ja onhan minulla uskollinen ys- 
täväni - taidemaalarin sivellin. 
Se pelastaa minut aina vaikeista 
tilanteista. Ryhdyin piirtämään 
ja maalaamaan, pitämään näyt- 
telyitänä kipu sydämessä alkoi 
hellittää. Haaveissani on, että 
voisin taiteessani kosketella 
myös Kalevalan ikuisia teemoja. 
Niin että kyllä tässä vielä eletään 
ja maalataan niin kauan kuin 
Luoja suo. 

Valeri Nuijalla oli heinäkuussa 
näyttely Myllypuron kirjastossa . 

LYHYESTI 


Tietoon tulleita kirjoja 

Vartiainen, Onerva. Valo pimeässä 
OA7 /7yi/ä — Lapsuusmuistoja sota-ajalta. 
Kustannus Oy Pieni Karhu. Kirjaa on saa- 
tavissa nettikaupassa ja myös suoraan 
kustantajalta osoitteessa vvvvvv.pienikar- 
hu.fi tai puh. 050 555 0512, hinta 15 €, 
sisältää postikustannukset. 

Kirjailija Onerva Vartiainen on kirjoitta- 
nut kirjan, joka kertoo lasten kokemus- 
ten kautta 1940-luvun sotavuosista Suo- 
messa, niin maaseudulla kuin Helsingis- 
sä. Kirjan evakkoperheet ovat karjalaisia, 
mutta Vartiainen muistaa hyvin myös 
inkeriläisten tulon Orimattilan Niinikos- 
ken kylään marras-joulukuun vaihteessa 
1943. Tätäkin kirjassa kuvataan. Eräänä 
päivänä kylään ilmestyy vähän erilaisia 
evakkoja, jotka osoittautuvat inkeri- 
läisiksi. Perheiden lapset opiskelevat 
alakoulun luokkahuoneessa sen lyhyen 
ajan, mitä he Suomessa asuvat. 

Valo pimeässä on hyvä -kirja on viehät- 
tävä ja toden tuntuinen kuvaus sota- 
ajan elämästä suomalaisessa kyläyh- 
teisössä. Kirjan sävyjä tunnelmat ovat 
positiivisia kaikenlaisesta puutteesta 
huolimatta. Lapset ovat hienosti sopeu- 


tuneet siihen, että esimerkiksi makka- 
rasta saattoi vain haaveilla. Uskottiin, 
että sodan loputtua kaikki olisi toisin. 
Kirja soveltuu hyvin lukemaan oppineille 
lapsille itsenäisesti luettavaksi. Sitä voi 
suositella myös karjalaisten ja inkeriläis- 
ten isovanhempien ja lastenlasten yhtei- 
seksi iltalukemiseksi. Kirjassa on luon- 
nollisesti paljon sanoja, joita nykyajan 
lapset eivät tunnista. Isovanhemmat 
voivat lukiessaan selittää sanoja ja myös 
kertoa samalla omista kokemuksistaan. 
Kirja on saatavissa kirjastoista ja se on 
luettu myös näkövammaisten äänikirjas- 
toon. Kirjaa voi suositella hankittavaksi 
myös koulujen lainakirjastoihin. Toki se 
käy myös ala-asteen luokissa yhteiseksi 
luettavaksi. 

Hiiri Armas. Neljä kotimaata. Valitut 
runot. Karjalan kirjallisuuden klassikko - 
sarja. Juminkeko-säätiö. Petroskoi 2015. 

Inkerinsuomalaisella Turussa asuvalla ru- 
noilija Armas Hiirellä on neljä kotimaata: 
Inkeri, Siperia, Karjala sekä Suomi ja 
suomen kieli. Näistä kerrotaan hänen 
uudessa kirjassaan, joka julkaistiin ru- 
noilijan 80-vuotispäivänä Petroskoissa. 


Armas Hiiri (Mishin) on syntynyt 
Inkerinmaalla 15. helmikuuta 1935. 
Vuonna 1941 perhe joutui Siperiaan, 
1949 muutettiin Karjalaan, jossa Misin 
valmistui venäjän kielen ja kirjallisuuden 
opettajaksi. Hän aloitti kirjailijanuransa 
1961 venäjänkielisellä runokirjalla, 
ensimmäinen suomenkielinen ilmestyi 
1976. Kaikkiaan runokirjoja on kymmen- 
kunta. Lisäksi hän on kirjoittanut lasten- 
kirjoja ja -näytelmiä sekä oopperoita ja 
kääntänyt runoutta venäjästä suomeksi 
ja päinvastoin. 

Hiiren elämäntyöksi on tullut Kalevalan 
venäjäntäminen. Yhdessä folkloristin ja 
tutkijan Eino Kiurun kanssa he käänsivät 
venäjäksi kaikki viisi Lönnrotin itse 
muokkaamaa Kalevalan versiota. Kirjaa 
saa 12 euron tarjoushintaan Juminkeko- 
säätiöstä, p. 040 564 8602, 08 653 0670, 
sirpa.nieminen@juminkeko.fi 

Finberg Ilkka. Jälkiä Monilta poluilta. 
Runogalleria. Yliopistopaino/Pikapaino. 
Helsinki 1997. 


Ennakkotieto Inkerin kirkon tulevasta 
tapahtumasta 

Inkerin kirkkoviikonloppu Joutjärven kirkossa 7. - 
8.1 1 .2015. Tilaisuus on 2-kielinen: tulkkaus suomeksi 
ja venäjäksi. Lauantaina on mukana Arvo Survo, 
sunnuntaina piispa Aarre Kuukauppi. Tarkemmat 
tiedot Inkeriläisten viestissä no 5, joka ilmestyy 26.10. 
alkavalla viikolla. 


Kyselyjä kentältä 

Tunnetko ja tiedätkö Jaakkimasta tai lähiseudulta kotoisin 
olevia ihmisiä? Jaakkiman sanomien toimittaja Aarno 
Kaartinen haluaisi tavata heitä. Yhteystiedot: 040 530 481 7, 
aarno.kaartinen@kolumbus.fi 

Aleksei Krjukov tarvitsee avustajia, jotka voisivat silloin 
tällöin (2-3 kertaa vuodessa) kääntää lyhyitä tekstejä 
venäjästä suomeksi. "Riittävän hyvä" kielitaito riittää. 
Ilmoitatko tietosi suoraan Alekseille kauko@mail.ru tai Alina- 
Sinikka Saloselle, 040 74370 42, alinasinikka@gmail.com. 

Aleksei Krjukov etsii myös ihmisiä, jotka ovat kotoisin 
Liissilän Kaipalan kylästä. Tiedot kuten edellä. 

TAPAHT UMAKALENTERI 

Suomen Inkeri-liiton ja jäsenjärjestöjen 
ohjelmatietoja 2015 


Suomen Inkeri-liitto ry 



1. Retki Mooses Putron kesäpaikkaan ja konserttiin 
Taipalsaaren kirkossa 30.8.2015 


2. Suomen Inkeri-liitto ja Inkerin kulttuuriseura järjes- 
tävät sukututkimuspäivät 12. - 13.9. klo 9 - 17. 


Matka tehdään omalla bussilla seuraavan aikataulun mukaan: 

7.30 lähtö Helsingistä Rautatientorilta Mikonkadun turistipy- 
säkiltä, 

8.00 ensimmäinen pysähdys Tikkurilassa Museon edessä turis- 
tipysäkillä, 

9.30 toinen pysähdys Lahdessa vaaleanpunaisen museoraken- 
nuksen edessä. 

Taipalsaaren Putronniemeen saavutaan noin klo 12. Siellä on 
huvilan esittelyjä lounas: jauheliha/kasviskeitto ja leivät lisuk- 
keineen sekä kahvi ja kahvileipä. 

HUOMIO! PAIKKOJA ON. Ennakkoilmoittautuminen 
tarvitaan HETI, jotta voidaan varata sopivan kokonen 
bussi. Matkan hinta, 60 € kerätään bussissa. Se sisältää 
matkat, konserttilipun, lounaan kahveineen ja Putronniemen 
esittelyn. Ilmoittautuminen Alina-Sinikka Saloselle alinasinik- 
ka@gmail.com (p. 040 7437 042). Ilmoitathan nimen, puhelin- 
numeron ja bussiin nousun pysäkin! 

Klo 15 osallistumme Taipalsaaren kirkossa pidettävään piano- 
konserttiin: 

"Muukalaismusiikia". Pianotaiteilija Kirill Kozlovsky. 

Säveltäjistä mainittakoon, mm. Chopin, Sibelius, Whittall, Pro- 
kofjev ja Rachmaninov. 

Taustaltaan inkerinsuomalainen Kozlovsky on syntynyt 1981 
Valko-Venäjällä. Hän valmistui musiikin maisteriksi Sibelius- 
Akatemian pianomusiikin osastolta keväällä 2005. Jatko-opin- 
not hän suoritti Wienin musiikkikorkeakoulussa. Kozlovsky on 
menestynyt useissa pianokilpailuissa; mainittakoon Jyväskylän 
pianokilpailun voitto 2004 sekä ensimmäiset palkinnot "Ciutat 
de Mallorca" -pianokilpailussa Espanjassa 2003 ja Chopin- 
keskuksen pianokilpailussa Pariisissa 1998. Marraskuussa 
2004 Kirill Kozlovsky valittiin Finland Festivalsin vuoden 2005 
nuoreksi taiteilijaksi. 


Paikalla on useita sukututkimuksen asiantuntijoita, mm. Pekka 
Wikberg, Risto Toivonen, Viktor Hyyrönen ja mormooni Towe 
Lindgren. Mormooneilla on digitoituina mm. Venäjän luterilai- 
sen kirkon Pietarin konsistorin historiankopiot vv. 1833 - 1885. 

3. Inkerikodin Inkeri-iltapäivät 

Karjalatalon 2. kerros, Käpylänkuja 1, alle 1 km kävelyä Käpylän 
asemalta tai 

bussit 52, 55, 55K, 56, 57, 65A, 69, 506 

Klo 13.30 kahvittelua pientä korvausta vastaan, klo 14.00 

päivän aihe. 

La 19.9.2015 

Aleksei Krjukov kertoo aiheesta "Mitä inkerinsuomalaisten van- 
hat talonnimet kertovat?" 

La 7.11.2015 

Kirjailija Lassi Hakulinen kertoo kirjastaan Laatokan sini. Ro- 
maani suurilta vesiltä. (Katso Inkeriläisten viesti no 2/2015, 
LYHYESTI-palsta) 

Tilaisuus järjestetään 13.30 alkaen yhdessä Wiipuri-seuran 
kanssa heidän tiloissaan Karjalatalon 3. kerroksessa. 

La 28.11. (normaali aika ja paikka) 

Eläkkeellä oleva ulkoministeriön lähetystöneuvos Kristiina Häi- 
kiö pohtii kanssamme aihetta "Mitkä taustatekijät mahtoivat 
antaa alkusysäyksen 1990-luvun paluumuutolle?" 

4. Inkeri soi - musiikillinen iltapäivä 
14.11.2015 klo 14 Helsingin Maunulan kirkossa 

Tilaisuudessa kuullaan tamperelaista muusikkoa Maco Oey:tä, 
jolla on inkeriläinen tausta. Laulut ovat hänen itsensä tekemiä. 
Kuulemme myös lauluyhtye Mesimarjoja ja kanttori Julia Hyy- 
rystä. Puheenvuoron käyttävät Maija ja Hannu Nyman. 

Konsertilla halutaan tukea Suomen Inkeri-liittoa taloudellisesti. 
Samalla juodaan pj. Alina-Sinikka Salosen ja varapj. Viktor Hyy- 
rösen 75-vuotispäivien kakkukahvit. 

Muistamiset Suomen Inkeri-liiton hyväksi: 1) etu- tai jälkikä- 
teen: Suomen Inkeri-Liitto ry, Danske Bank, tili FI51 8000 1200 
3063 64, viitenumero 10032 2) paikalla kolehtihaaviin. 
Maunulan kirkon osoite on Metsäpurontie 15, Helsinki. 

Bussit 63, 66 ja 62 tulevat kirkon viereen. Pysäkin nimi on 
Kuusikkotie. Maunulan ostoskeskuksen pysäkille 250 metrin 
päähän tulevat ainakin seuraavat bussit: 51, 52, 66A, 67, 516, 
jokerilinja 550, 552, 554, 554K, 603. Pysäkin nimi on Maunula. 

5. Edustajia erilaisissa julkisissa tilaisuuksissa 

Helsingin työväenopisto järjestää loka-marraskuussa 5 luen- 
non sarjan Inkerinsuomalaisten monet kohtalot. Luennot pide- 
tään maanantaisin klo 17:00 - 18:30 Keskisessä Opistotalossa, 
sen Viipurisalissa (205), osoitteessa Helsinginkatu 26, Helsingin 
Kallio. 

19.10. Inkerin historiaa 
FT Toivo Flink 

26.10. Viimeinen juna Inkeriin - elokuva inkerinsuomalaisten 
historiasta 

Suomen Inkeri-liitto ry:n puheenjohtaja FM Alina-Sinikka 
Salonen 

2.11 Juhani Jääskeläinen Inkerin kirkon pappina 
FM Juhani Jääskeläinen 

9.11. Kyynelvaunut - inkerinsuomalaisten suuri pakoretki 
Kirjailija Sinikka Paavilainen 

16.11.Setäni, Aleksanteri Ahola-Valon elämä, taide ja itsekasva- 

tusmenetelmä 

FM Ritva Ahola 

Agricolan seurakunnan viikoittaisessa tapahtumassa, Seni- 
oriFoorumissa on keskiviikkona 4.11. luento aiheesta "Inkerin 
kansan kipeät vaiheet". Luennon pitää tri Toivo Flink. Tilaisuus 
pidetään kirkon kryptassa ja se alkaa kahvihetkellä (maksulli- 
nen) klo 12. Luento alkaa klo 13. Se nauhoitetaan ja nauhoitet- 
ta on myöhemmin ostettavissa 5 euron hintaan. Tilaisuuksissa 
on yleensä ihmisiä jopa yli 400, joten tilan rajallisuuden vuoksi 
on syytä olla ajoissa paikalla. 


Hyvinkään Inkeri-kerho 
Syksyn 2015 kerhopäivät: 

Kokoontumiset seurakunnan aulakahviossa (Hämeenkatu 14) 
kello 14. 

13.9. (Huom! poikkeuksellinen päivä.) Vieraaksemme 


tulee Pietarin Marian kirkon eläkkeelle jäänyt tie- 
dottaja Tuulikki Vilhunen. 

4.10. Syyskokous sekä kuvia Rakveren kesäjuhlista. 

1 .1 1 . Vieraana Soi veig Crusell 
aiheenaan tunnelmia Hyvinkäästä. 

Lauantaina 5.12. klo 13. joulujuhla Hyvinkään seurakuntakes- 
kuksessa. 

Tiedustelut: 

Outi Mäkelä p. 040 708 1999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 

Lahden seudun Inkeri-seura 

Kerhoillat joka kuukauden toinen maanantai alkaen kello 15 
Luther kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä 
kokouksessa. 

Kerhoilloista ja kokouksista tiedusteluihin vastaa Maria Lahti, 
p. 0400 841 741 

Turun Inkeri-seura 

Besseda-teehetket jatkuvat Palvelupisteessä joka kuukauden 1. 
Ja 3. perjantai kello 13 Irma Kapasen vetämänä. 
Juhlatilaisuudet Varissuon kirkolla (Kousankatu 6), kello 14 
alkaen. 

Palvelupiste, Uudenmaankatu 1. Puh. 233 2565 

Helsingin seudun Inkeri-seuran 
tapahtumia 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa (Käpylänkuja 
1, Helsinki) 

Tiedustelut Toivo Tupin p. 040 578 3894 
Seukko-seura ry 

Tapaamiset ovat joka kuun viimeinen lauantai klo 11.00. 
Karjalatalon Inkerikodissa, Käpylänkuja 1. 

Englannin tunnit jatkuvat torstaisin klo 17.00. 

Muusta ohjelmasta tiedotetaan facebookin sivuilla 
www.facebook.com/groups/SeukkoSeura 

Puheenjohtajan yhteystiedot: Aili Mehiläinen, 

ailimehi@hotmail.com 

p. 050 3386 023. 

KESÄN LÄHTÖ 


On päivä lämmin vielä 
hämähäkki ansojansa kutoo 
on vehmasta ja vihreetä 

laiskotellen vedet liplattaa 
mut katso... 

hiljalleen jo puusta lehti putoo 
keltaisena muistona 
se tuuleen katoaa 

Öitten tummuus 
tuo viestin pohjoisesta 
aamu-usvissakin 
hiipii syksyn satu 


kohta pian 

lähtee linnut etelään... 
jossain maisemissa 
viimetalven latu 
kiemurrellen 
lunta odottaa 




On päivä lämmin vielä 
kuin syli suuren suven 
mut luodot vesillä 
jo syksyyn sukeltaa... 
sade puuskittainen 
armoton ja rankka 
äkkivihaisena 
maahan rynnistää 

.. kesä liikahti 
se lähtee 
pian pois 

Inkeriläissyntyinen Ilkka Finberg 
Helsinki, Kannelmäki 







Suomen Inkeri-liitto ry 


• • 

INKERILÄISTEN viesti 

/ 2015 






KANSIKUVA 

Inkeriläisten tulo Suo- 
meen 1943. Kuvassa Iiris 
Peukkuri, 5v ja hänen tä- 
tinsä AinoTani. Kuva Arvo 
Korkkisen kokoelmasta. 


Tässä numerossa - Inkeriläisten viesti 5/2015 


Pääkirjoitus: Pakolaisuus, elämän mittainen trauma? 3 

Kirjeitä kentältä 4 

Pouta pakeni Inkeristä ja tuli uskoon 5 

Kirjat sen kertovat 8 

Sukututkimuspäivät Inkeri-kodissa 12 

Ilkka Finbergin jälkiä monilta poluilta 14 


Numero 6/2015 ilmestyy 
viikolla 51. Aineisto toimi- 
tukseen 30.11. mennessä. 


Lyhyesti 16 

Matkanvarrelta 17 


Numero 1/2016 ilmestyy 
viikolla 5. Aineisto toimi- 
tukseen 12.1. mennessä. 


Miksi -runo 

Tapahtumakalenteri 

PAKOLAISUUS, ELÄMÄN MITTAINEN TRAUMA? 

Alina- Sinikka Salonen 


O len aiemmin kertonut lapsuudestani so- 
dan keskellä, nälästä ja pelosta. Tilanne 
helpottui, kun meidät siirrettiin Viroon 
keväällä 1942 ja Suomeen keväällä 1943. Olen 
myös kertonut, että siitä alkaen olen halunnut 
unohtaa inkeriläisyyteni. Onnistuin tässä yli 60 
vuotta. Sitten nahkani alkoi repeillä. Inkeriläi- 
syys voitti. 

Olen olettanut, että kaikki on hyvin, kunnes viime 
aikoina sana pakolaisuus alkoi konkreettisesti tulla 
lähemmäksi ja lähemmäksi. - Kotini on samalla 
kadulla kuin Maunulan kirkko, viereisessä kadun 
numerossa. Eräänä päivänä kuulin, että kirkkoom- 
me on majoitettu 70 pakolaista. Oli pakko lähteä 
liikkeelle ja kulkea kirkon pihan ohi. Siellä oli rau- 
hallista. Pari miestä istui ulkona tupakalla. Ajatte- 
lin, miltä heistä ja sisällä olevista mahtaa tuntua. 

Samassa sisältäni tuli tulvanomainen itku. Kiireh- 
din kohti kotia. Sattui niin uskomattoman hyvin, 
että pihallamme tuli vastaan naapuri, joka oli ollut 
-ja on edelleen - vapaaehtoisena "palvelemassa” 
kirkkomme vieraita. Häneltä kuulin avusta, mitä 
he olivat saaneet firmoilta mm. patjojen ja peitto- 
jen muodossa. Muistin: olen itse tullut taaperona 
vanhempieni kanssa Suomeen ilman peittoja ja 
patjoja! Olimme täysin naapuriemme auttamis- 
halun varassa. Onneksi sitä oli riittänyt. 

Kuulin korvissani isäni sanovan: "Sitten kun 
meitä sijoitettiin leiriin Oitin työväen talolle ja 
palokunnan taloon, tuntui siltä kuin olisimme 
taivaassa. Emme olleet eläessämme sellaista koh- 
telua ja ystävällisyyttä saaneet. Ruoka oli hyvää, 
kohtelu oli hyvää." 

Tuo yllättävä itku kertoi minulle paljon. Olen 
koko ikäni kantanut mukanani kauhua ja pelkoa, 
joiden keskellä maakuopissa elimme. Mieleni ei 
muista, mutta tunteeni muistavat. 



Rakas lukijani! Olen rohjennut kertoa kokemuk- 
seni sinulle. Jos tarinani herättää sinussa muistoja 
pakolaisuudesta - joko sotiin liittyen tai niiden 
ulkopuolelta - kirjoita ja kerro meille! Jos jostain 
syystä et voi paljastaa nimeäsi, kirjoita silti! Julvi- 
esteissä. Jos sinulla on kokemuksistasi kuvia, lähetä 
niitäkin. Otamme kopiot ja saat kuvasi takaisin. 
Muista antaa postiosoitteesi! 

Lähetä postia alinasinikka@gmail.com tai Suo- 
men Inkeriliiton postiosoitteeseen. 



KIRJEITÄ KENTÄLTÄ 

Tanhuaminen Ruotsissa 


Viktor Aitman 

Ruotsissa on tanhuttu monessa paikassa Keski- 
ruotsissa ja Gävlessä ja myös kesäjuhlilla. 1984 
me göteborgilaiset pyydettiin gävleläisiä tule- 
maan ja opettamaan meitä. Meillä oli mukana 
suomalainen tanhuryhmä Rihmarulla, joh- 
tajana Markku Plaketti. Hänen piti tallentaa 
tanhut (dustep, Jablutschka, Padespan, Svetit 
mesath. Karobushka, Krakowiak, Batpadine ja 
Kadrilja). Tansivideo nauhoitettiin. Tämän jäl- 
keen meillä oli tanhukurssit ja tanssittiin myös 
muutamissa kesäjuhlissa. 

Markku sovitti tanssin Juuret Suomessa ta- 
pahtumaan (en muista vuotta) inkeriläisittäin. 
Kaikkien maitten tanhuajat tanssivat sen yh- 
dessä (muistaakseni mukana oli myös inkeri- 
läisiä Virosta). 


• »> 



Göteborgin seudulla toimi myös kaksi tanhu- 
johtajaa ruotsalaisissa ryhmissä: Einari Sorkka 
(Viron Inkeristä) ja Johannes Sorvari. 

Muistaakseni myös Boräsin aikaisemmissa ke- 
säjuhlissa on esitetty tanhuja. 


HYVÄT LUKIJAMME JA LIITTOMME HENKILÖJÄSENET! 


Lehtemme joulukuussa ilmestyvän tämän vuoden viimeisen numeron välissä 
ovat tilillepanokortit maksujen maksamista varten. 

Vuoden 2016 lehtimaksun eräpäivä on 15.1.2016 ja jäsenmaksun eräpäivä 15.2.2016. 

PYYDÄMME TEITÄ MAKSAMAAN MAKSUT 
VASTA VUODEN 2016 PUOLELLA. 
TÄTEN HELPOTAMME KIRJAPIDON TYÖTÄ. 




POUTA PAKENI INKERISTÄ JA TULI USKOON 


Martti Keskinen 



I nkeri itki silloin eivätkä 
kyyneleet veljeskansam- 
me poskilta vieläkään ole 
kuivuneet. Nikolai Pouta oli 
nuorukainen 1917, kun Lenin 
lupasi kolme hyvää maaorjien 
jälkeläisille panssariauton katol- 
ta Pietarissa: maata maattomille, 
leipää nälkäisille ja rauhan sodan 
näännyttämille. Se oli puhetta, 
joka tehosi. Poutakin nieli näin 
makoisan syötin ja lähti mittai- 
lemaan kreivin maata itselleen. 
Hän oli nimittäin kartanon 
alustalaisperheen poika, Inkerin 
vanhaa suomalaisväestöä. 


En ole varma, ehtikö nuori 
Nikolai kyntää sarkaa omaa 
maata, kun tuli tieto, että 
bolsevikkihallitus oli antanut 
maat kansalle, mutta yhteiseksi. 
Se oli ensimmäinen isku Lah- 
den kylässä Pietarin liepeillä 
asuneella nuorukaiselle. Toinen 
isku osui hieman lievempänä 
Inkerin maalaisväestöön, mutta 
sitäkin kipeämmin kaupunkilai- 
siin. Venäjä ajautui nälänhätään. 
Ei kahta ilman kolmatta. Luvat- 
tua rauhaakaan ei tullut. Patrulli 
sodan ajalta tutuissa harmaissa 
sinelleissään kolkutti kiväärin- 


perällä Poudan ovea ja hänelle 
ojennettiin lähtökäsky taisteluun 
Judenitsin ja Denikinin valkoar- 
meijoita vastaan. Vastavallanku- 
mous oli tukahdutettava. Pouta 
tunsi tulleensa täysin petetyksi. 

”Jäykkäliikkeinen 
sotaväki ei ehtinyt 
saada edes kivääreitä 
olalta, kun välikohtaus 
oli jo ohi”. 

Rintamalle lähtevät joukot sei- 
soivat nelirivissä Pietarin torilla. 
- Katsokaa, ettei kukaan karkaa 
rivistä!, huusi komissaari plu- 
toonien johtajille. 

Rivien hännillä seisova Pouta 
teki silloin elämänsä ratkaisun. 
Paiskaten kiväärinsä torin mu- 
kulakivetykseen hän säntäsi 
juoksuun ja mutkitellen rivien 
välistä pääsi lähimmän kulman 
taaja siitä edelleen porttikäy- 
täviä ja pihoja pitkin tavoitta- 
mattomiin. 

Jäykkäliikkeinen sotaväki ei eh- 
tinyt saada edes kivääreitä olalta, 
kun välikohtaus oli jo ohi. Hie- 
man rauhoittuneena inkeriläis- 
karkuri suuntasi nyt matkansa 
kohti kaupungin pohjoisosassa 
sijaitsevaa tuttavaperheen kotia. 
Perillä perheen poika, Poutaa 
hieman vanhempi valmisteli 
pakomatkaa Suomeen. Pouta 
päätti lähteä mukaan, sillä vaih- 
toehdot sotilaskarkurilla olivat 
nyt vähissä. Vielä samana iltana 
miehet astelivat Suomenlahden 

Kuva on Turusta Inkeriläisten muistomerkin paljastuksesta 


Se on 


1962 


Maija Talonpojan kokoelmasta 


Hän itse on airueena keskellä kiven takana 


jäälle ja suuntasivat kulkunsa 
kohti luodetta. Mutta nyt tuli 
mukaan odottamaton tekijä. 
Alkoi pyryttää lunta ja miesten 
suuntavaisto petti. Itse he eivät 
sitä tienneet, kun maata ja valli- 
tuksia vastassa. He olivat tulleen 
Kronstadtiin. 

- Stoij!, kuului edestä ja miehet 
pysähtyivät. Kaksi vartiomiestä 
seisoi kiväärin piippujen taka- 
na. Vaadittiin passeja. Poudalle 
ei ollut, mutta pakokaverilla 
oli ja tämän näyttäessä passi- 
aan Pouta veti hermostuneena 
tupakka-askin taskustaan ja 
tarjosi kohteliaasti vartiomie- 
hille paperossejaan, joista oli 
kova pula. 

- Ottakaa vaan useampia, ke- 
hotteli Pouta ja sotilaat ottivat, 
mutta aavistelivat ettei näin au- 
liisti tupakkaa tarjoilevan asiat 
ole oikein kohdallaan. 

- Ja teillähän on kai samanlai- 


nen, laukaisi tarkastaja tilanteen 
kääntyen Poudan puoleen. 

- Niin on, vastasi Pouta ja var- 
tiomiehet päästivät pakolaiset 
kunniaa tehden lähtemään. Mi- 
täpä tappamiseen kyllästyneet 
matruusit nyt yhdestä karkurista 
välittivät. 

Nyt suunnattiin matka samoja 
jälkiä seuraten takaisin Pietariin 
ja vasta selkeiden ilmojen tultua 
lähdettiin jään yli yöllä kohti 
Suomea. Näin pako onnistui ja 
Poudasta tuli turkulainen. Siellä 
Auran rannoilla hän koki hen- 
gellisen kääntymyksen ja liittyi 
lestadiolaisiin uusheränneisiin. 
Uuden elämän tiellä häntä joh- 
datteli Pietarissa nuohoojana 
toiminut A. Pulkkinen, jonka 
palveluksessa Poudasta tuli am- 
mattitaitoinen nuohooja. 


'Kiireestä kantapäähän 
hieno herra nokisissa 

vaatteissa”. 

Minä olin seitsenvuotias poika- 
nen, kun keittiöömme Kalevan- 
kadun talossamme Jyväskylässä 
ilmaantui mies kuin marsalkka 
Tuhatsevski tai Rudolf Valenti- 
no. Koskaan ei niin uljasta nuo- 
hoojaa oltu nähty Jyväskylässä. 
Kiireestä kantapäähän hieno 
herra nokisissa vaatteissa. Hän 
kertoi kuulleensa, että meilläkin 
oltiin uusheränneitä ja että hän 
on muuttanut kadun toiselle 
puolelle poikamiesasuntoon. 
Tämä tutustuminen johti elä- 
mänpituiseen ystävyyteen nuo- 
hoojamestarin ja vanhempieni 
välillä. Minulle Nikolai Pouta 
oli hyvä setä, jonka asenteita 
kunnioitin. 

Jo Turussa nuori nuohooja oli 
luonut katseensa Ahoniuksen 


6 




Nikolai Pouta luuli rantautuvansa Suomeen maalle, mutta sankka lumipyry olikin 
johtanut hänet Kronstadiin. 


kenkäkaupassa työskentelevään 
kauppiaan kasvattityttäreen Hel- 
mi Helmiseen ja kohta oli häiden 
aika. Vihkimisen suoritti uusles- 
tiriolaisten oma kasvatti ja Kii- 
nan lähetti rovasti Yrjö Nummi. 
Tämä tulevien taiteilija-veljesten 
tulisieluinen isä toi häälahjanaan 
nuorelle parille pienen runonsa, 
oka muistivaraisesti päättyi rii- 
meihin: 

”Oi Helmi helmi sä kästehelmi Sä 
lauhdutat hellettä Poudan. ” 

Poudan osuus pienen lestadio- 
laisen ystäväpirin vetäjänä Jy- 
väskylässä oli varsin merkittävä. 
Hänen vanavedessään ompe- 
luseuroissa vieraili joskus 1930 
vuoden paikkeilla inkeriläinen 
Matti Steenari, jonka runneltu 
olemus kertoi kaiken uskovais- 
ten oloista Neuvostoliitossa. 
Muistan hänet onnenitkuisena 
erään jyväskyläläisen ratsuvä- 
en everstin vierellä kertomassa 
kovia kokemuksiaan Ulsovin 


pakkotyöleiriltä jossakin Ob- 
joen itäpuolelle. Sieltä maan- 
päällisestä helvetistä Steenari 
oli onnistunut pakenemaan toi- 
sella yrittämällään. 
Herätysliikkeeseen lukeutuva 
eversti merkisti Steenarille tur- 
vaa ja tukea, jonkinlaista pistet- 
tä iin päällä vapaassa valtiossa. 
Luokkaeroja uskonveljien välil- 
lä ei ollut lainkaan. Silloin täl- 
löin nähtiin luurankotakkisen 
everstin kohteliaasti kohottavan 
kätensä kultakoristeisen lakin- 
lippansa reunaan ja pysähtyvän 
Kauppakadulle juttelemaan no- 
kisen nuohooja Poudan kanssa. 
Kaupunkilaisia se kummasti ih- 
metytti, kunnes virisi huhu, että 
Pouta oli Venäjältä tullut ruhti- 
nas, joka tuntee entisen keisarin 
henkivartioupseerin. 

”Virisi huhu, että Pouta 
oli Venäjältä tullut 

ruhtinas”. 


Nikolai Poudan harras uskon- 
nollisuus vei hänet luonnollisesti 
mukaan kirkon luottamustoi- 
miin Jyväskylässä. Lestadiolai- 
set suunnathan ovat pitäytyneet 
kautta aikojen lutherilaiseen op- 
piin ja olleet siinä hengen suola. 
Talvisodan aikana, kun Jyväskylä 
Sylvesterin päivänä joutui use- 
an voimakkaan pommituksen 
kohteeksi, Pouta kunnostautui 
tulipalojen sammutustöissä vi- 
hollisen tulen alla. Hän oli jo 
silloin ikämies. 

Sotien jälkeen tänne siirtyneiden 
inkeriläisten asema muodostui 
paitsi Suomen häpeäksi, inkeri- 
läisille itselleen kärsimystieksi. 
Pouta antoi heimoveljilleen kai- 
ken mahdollisen apunsa. Moni 
Ruotsissa asuva inkeriläinen jäi 
ikuiseen kiitollisuudenvelkaan 
jyväskyläläiselle nuohoojames- 
tarille. Ikävä vain, että muuttuva 
yhteiskunta ei tuntenut kiitolli- 
suutta nuohoojaa kohtaan. Hä- 
neltä otettiin pois nuohouspiiri, 
jota mestari oli yksityisyrityk- 
senä johtanut vuosikymmenet. 
Elettiin kunnallistamisen aikaa. 
Pouta katsoi aikansa täyttyneen 
Jyväskylässä ja muutti Turkuun, 
jossa eli kuolemaansa asti. 

Tämä inkeriläiskohtalo palau- 
tui elävänä mieleen Jyväsky- 
län Survossa, jonne minutkin 
oli kutsuttu tapaamaan tästä 
sukutalostamme satoja vuo- 
sia sitten Inkeriin muuttaneen 
nuorukaisen jälkeläistä pas- 
tori Arvo Survoa. 

- Voi veljet, miksi jätitte meidät 
sinne Egyptin orjuuteen, huo- 
kasi tämän päivän tunnetuin 
inkeriläinen. Helppoa ei siletä 
paluu olekaan ollut, sen todistaa 
Poudan kokema seikkailu. 

TEEMA JATKUU: MITÄ JÄÄ INKERISTÄ JA INKERIIN MEIDÄN JÄLKEEMME? 


KIRJAT SEN KERTOVAT 

Alina- Sinikka Salonen 



aailma muuttuu ja 
"kehitys kehittyy”, 
mutta toistaiseksi ei 
ole kirjan voittanutta välinettä 
siirtää tietoa tuleville sukupol- 
ville. Kirjaa ei tarvitse mukauttaa 
alati muuttuvaan tekniikkaan. 
Sisältö on mahdollista kääntää 
kielestä toiseen. Käyttämiseen ei 
tarvita koneita, lukutaito riittää. 
Joskus kirjan saa helposti: kä- 
velee kirjakauppaan ja ostaa, tai 
kirjastoon ja lainaa. 


Aina asiat eivät suju näin vai- 
vattomasti. Tekstini on tarkoi- 
tus olla silloin avuksi. Kirjoitan 
tätä sinulle, joka et ole tottunut 
hoitamaan asioita tietokoneella. 
Uskon, että myös tietokoneita 
käyttävä löytää jotakin uutta. 
Esittelen rakennuksia ja laitok- 
sia, joissa käyminen jännittää. 
Niin minuakin, mutta laitokset 
ovat olemassa meitä varten. Ja 
niissä on totuttu auttamaan en- 
sikertalaisia. 


Inkeri-aiheisten - ja 
muidenkin - kirjojen 
etsiminen 

Inkeriläisten viestin numerossa 
1/2015 on sivuilla 13-17 luet- 
telo Inkeri-aiheisista kirjoista 
ja muista tuotteista. Luettelon 
lopussa ovat erikseen ne kirjat 
ja tuotteet, joita voi ostaa Suo- 
men Inkeri-liiton kautta. Tässä 
kerrotaan, miten hankit joko 

Kansalliskirjasto sijaitsee Helsingissä komeassa Carl Engelin suunnittelemassa 
rakennuksessa. 


luettelossa mainittuja kirjoja tai 
mitä hyvänsä muita. 

Jos kirja on uudehkoja haluat 
ostaa sen, menet kirjakauppaan 
kysymään. Jos siellä ei ole, pyy- 
dät, että se tilataan sinulle. Kir- 
jakauppiailla on luettelot, joista 
he näkevät, onko sitä saatavissa. 
Nykyään jopa tavaratalot myyvät 
kirjoja. Näiden halukkuutta tilaa- 
miseen en ole testannut. 

Jos haluat lainata kirjan, menet 
kotikuntasi kirjastoon. Jos sitä 
ei ole paikalla, voit tehdä vara- 
uksen. Tarvittaessa kirja voidaan 
tilata ns. kaukolainana melkein 
mistä hyvänsä kirjastosta. Si- 
nulle ilmoitetaan, kun se on 
tullut. 

Jos kirja ei ole myynnissä kir- 
jakaupoissa, kysele antikvariaa- 
teista. Heilläkin on verkostoja 
keskenään, joten se voidaan tilata 
sinulle. Muutama antikvariaatti 
on mainittu Viestissä olleen lu- 
ettelon lopussa. Siinä mainitaan 
mahdollisena ostopaikkana myös 
Inkerin kulttuuriseura. 


Netin käyttäjille harvinaisten- 
kin kirjojen "metsästys” tuottaa 
usein tulosta. Itse olen monen 
yrittämisen ja pitkän odotuksen 
jälkeen löytänyt mm. loppuun- 
myydyn Inkerin suomalaisten 
historian, jonka Inkeriläisten 
Sivistyssäätiö on julkaissut 1969. 
Etsimiäni Henri J.M.Nouwenin 
kirjoja sen sijaan en ole yli vuo- 
den kestäneessä metsästyksessä 
löytänyt. 

Kunnallisten kirjastojen lisäksi 
monissa paikoissa - työväen- 
opistot, palvelutalot - on omia 
kirjastoja. Niissä en ole nähnyt 
Inkeri-aiheisia kirjoja. Miksi et 
sinä veisi, jos sinulla on ylimää- 
räisiä kirjoja? Nämä kirjastot 
toimivat yleisön lahjoitusten 
varassa. 

Myös kunnalliset kirjastot saat- 
tavat ottaa hyväkuntoisia kirjoja 
vastaan. Lahjoituksen jälkeen 
et voi määrätä, mihin kirjasi 
sijoitetaan. Jos kirjaston koko- 
elmassa on jo kyseinen kirja, 
hyväkuntoinen menee myyntiin, 
huonokuntoinen poistoon. 


Mediassa on kerrottu, että hal- 
litus saattaa muuttaa kuntien 
kulttuurilakeja. Silloin saattaa 
syntyä tilanne, että kirjastot ovat 
yhä enemmän osa kansalaistoi- 
mintaa, jolloin lahjoitusten mer- 
kitys kasvaa. 

Jos syystä tai toisesta sinulla on 
tarve luopua kirjoista, ethän anna 
niiden joutua roskiin! Ensiksi ky- 
syisin sukulaisilta ja ystäviltä. Jos 
lapset ovat "kaukoviisaita”, he ot- 
tavat talteen tätä tärkeää kansal- 
lista kulttuuriomaisuutta. Se saat- 
taa myöhemmin ruveta paljonkin 
kiinnostamaan. 

Jos lähipiiristä ei löydy ottajaa, 
muista antikvariaatit! Jos lähellä 
olevat eivät ole kiinnostuneita, 
kannattaa soitella kauemmaksi- 
kin. Jos kauppias on kiinnostu- 
nut, hän tulee pitemmänkin mat- 
kan takaaja hoitaa kuljetuksen. 

Kansalliset 

kirjakokoelmat ja arkistot 
niiden yhteydessä 

Helsingissä Senaatintorin reu- 
nalla, yliopiston vieressä, on 
kaunis 1845 valmistunut Carl 
Engelin suunnittelema raken- 
nus. Siinä toimii Kansalliskir- 
jasto. Taloa on myöhemmin 
laajennettu niin, että se ulottuu 
Fabianinkadulle. Tällä hetkellä 
osoitteessa Unioninkatu 36 si- 
jaitseva Engelin rakennus on 
remontissa. Sisäänpääsy kirjas- 
toon on tilapäisesti osoitteessa 
Fabianinkatu 35. 

Kansalliskirjaston nimi on vuo- 
delta 2006, sitä ennen se oli Yli- 
opiston kirjasto. Tämä johtuu 
siitä, että sen toiminta pohjau- 
tuu Yliopistolakiin. Sen mukaan 


9 





Kansalliskirjaston lukusali 

Helsingin yliopiston yhteydes- 
sä toimii Kansalliskirjasto, joka 
vastaa kansallisen kulttuuripe- 
rinnön tallettamisesta, ylläpi- 
dosta ja saatavuudesta. 

Helsinki-infossa 5/2014 kirjas- 
ton johtaja Kai Ekholm kertoo: 
"Neljään kerrokseemme mah- 
tuu 115 neliökilometriä aineis- 
toa. Siihen kuuluu kirjoja, sa- 
nomalehtiä, karttoja, julisteita, 
esitteitä, musiikkia, nuotteja ja 
digitaalista aineistoa. — Kan- 
salliskirjastossa käykin sekalaista 
sakkia: juuristaan kiinnostuneita 
ihmisiä, pääsykokeisiin lukevia 
nuoria ja tietysti tutkijoita.” 

Kirjasto lupaa palvella kaikkia 
tiedon tarvitsijoita. Sieltä an- 
netaan lainoja sekä kotiin että 
lukusalissa luettaviksi. Inkeri- 
aiheista tietoa on Fennica- 
kokoelmassa. Vanhaa aineistoa 
annetaan vain lukusalikäyttöön. 
Kaukopalvelu toimittaa aineis- 
toa Suomesta ja ulkomailta ko- 
tilainaksi tai lukusalikäyttöön. 
Palveluun kuuluu myös erilais- 
ten kopioiden toimittaminen. 


Kun remontti päättyy, Engel- 
rakennuksessa järjestetään taas 
monenlaisia yleisötapahtumia. 
Kirjastosta voi myös tilata vaik- 
kapa kiertonäyttelyn, esimerkik- 
si ” Suomenkielisistä neuvostokir- 
jallisuutta: Rajan takana 1918 
- 1 944” tai aapisia esittelevän 
näyttelyn ”AB C - Agricolan Abc- 
kirjasta nyky aapiseen”. 

Helsingin yliopiston kirjas- 
tokin on taas vuodesta 2010 
olemassa. Sen piiriin on koottu 
yhdeksi kokonaisuudeksi siihen 
asti erillään toimineet tiede- ja 
tiedekuntakirjastot sekä Opiske- 
lijakirjasto. Pääkirjasto on Kai- 
saniemen kadulla, Kaisaniemen 
metroaseman läheisyydessä. Kir- 
jaston käyttöoikeus on kaikilla, 
lainaoikeus yli 15-vuotiailla, 
Suomessa asuvilla henkilöillä. 
Elektroniset aineistot ovat kaik- 
kien asiakkaiden käytettävissä 
kirjastojen tiloissa. 

Itse olen opiskeluaikoina käyt- 
tänyt paljonkin Opiskelijakir- 
jastoa, joka oli silloin hyvin 
varustettu opiskelijoita varten. 


Nyt uusi, erittäin monipuolinen 
kirjasto ja näyttää palvelevan 
myös meitä inkerinsuomalaisia. 
Löysin sieltä aineistoa Oitin 
leiristä 1940-luvulta. En ollut 
löytänyt sitä kunnallisesta kir- 
jastosta. 

Suomalaisen kirjallisuuden 
seura ry (lyhennettynä SKS) 
on merkittävä vaikuttaja Inkeri- 
aineiston tallettajana. Inkeri - 
kirjoistakin suuri osa on SKS:n 
toimittamia, viimeisin Inkerin 
kirkon neljä vuosisataa -kirja 
tältä keväältä. 

Suomalaisen Kirjallisuuden Seura 

• on vuonna 1831 perustettu tieteelli- 
nen seura ja yleishyödyllinen yhdistys 

• on Suomen suurin humanistisen tie- 
de- ja tietokirjallisuuden kustantaja 

• kerää ja tallentaa suomalaista kult- 
tuuria ja kulttuuriperintöä 

• harjoittaa tieteellistä tutkimusta 

• tukee Suomen kirjallisuuden vientiä 

• jakaa tietoa suullisesta ja kirjallisesta 
kulttuuristamme. 

Suomalaisen kirjallisuuden seuran 
kirjaston kokoelmissa on 

• koti- ja ulkomaista tutkimuskirjal- 
lisuutta kulttuurien tutkimuksen 
alalta: folkloristiikkaa, antropologiaa, 
uskontotiedettä, kansatiedettä ja 
etnomusikologiaa 

• kotimaista kaunokirjallisuutta ja sen 
tutkimusta 

• muuta humanistista kirjallisuutta. 

Suomalaisen kirjallisuuden seuran 
arkiston kokoelmissa on 

• kirjallisuuden ja kulttuurihistori- 
an aineistoa: kirjailijoiden ja kirjal- 
listen toimijoiden arkistoja, käsikir- 
joitusaineistoja, kirjeitä, asiakirjoja, 
valokuvia ja äänitteitä 

• perinne ja nykykulttuurin aineistoa 
käsikirjoituksina, valokuvina, videoi- 
na ja äänitteinä. 

SKS: n kirjallisuusarkistoja kir- 
jasto ovat kaikille avoimia. 

Kiijaston asiakastilat sijaitsevat 
SKS:n päärakennuksessa, osoit- 
teessa Hallituskatu 1, Helsinki. 
Siellä on lukupaikkoja, asiakas- 
käyttöön tarkoitettuja tietoko- 
neita sekä langaton verkko asi- 
akkaiden omia laitteita varten. 

Arkisto sijaitsee osoitteessa Ma- 
riankatu 19 E (sisäpiha). Siellä 
on yli 1800 henkilön ja yhdis- 
tyksen arkistoa. Näistä käsikir- 
joitus- ja muita kirjallisia aineis- 
toja on noin 1200 hyllymetriä, 
äänitteitä noin 5500 tuntia ja 
kuvia yli 130.000 kpl. Alkupe- 
räisiä aineistoja ei lainata arkis- 
ton ulkopuolelle. 

SKS ottaa mielellään vastaan 
ideoita tai valmiita käsikirjoi- 
tuksia yleistä tietokirjallisuutta 
tai tiedekirjallisuutta edustavista 
teoksista. Käsikirjoitusta tai kir- 


jaideaa voi tarjota sähköpostitse 
jo ennen lopullisen käsikirjoi- 
tuksen valmistumista. Sen pe- 
rille toimittamisesta kannattaa 
kysyä ohjeita tai tutkia netistä. 
Käsikirjoituksia ei palauteta. 

Suomalaisen kirjallisuuden- 
seuran kustantajamyymälä, 
nimeltään Tiedekirja toimii 
osoitteessa Snellmaninkatu 13. 
Kirjoja on saatavilla myös muis- 
ta hyvin varustetuista kirjakau- 
poista kautta maan. 

Kirjoituksessa olen esitellyt tär- 
keimmät ja suurimmat kirjoihin 
liittyvät laitokset. Kansalliskir- 
jasto, Yliopiston kirjastoja Suo- 
malaisen kirjallisuuden Seura 
yhdessä muodostavat niin tiheän 
seulan, että tuskin mikään meil- 
le inkerinsuomalaisille tärkeä 
kirja tai muu julkaisu jää sen 
ulkopuolelle. Voimme olla siis 
turvallisella mielellä siitä, että 
meidän ei tarvitse huolehtia 


Suomessa julkaistun aineiston 
säilyttämisestä. Asia on hyvässä 
hoidossa. 

SUKUTUTKIMUSPAIVAT INKERI-KODISSA 12. - 13.9.2015. 

Pekka Wikberg 


Helsinkiläinen Juha Koskinen etsi henkilöitä, joilla oli rippikirjassa merkintä, että olivat menneet Inkerinmaalle. Pekka VVikberg 
löysi heidät Pietarin Pyhän Marian seurakunnan Lahden kylästä." 


M onia meitä kiinnostaa, mistä tulen ja 
kuka olen. Miten ja missä vanhempani 
tai heidän vanhempansa elivät? Aluksi 
on tärkeää kerätä lähtötietoja, esim. haastattele- 
malla vanhoja sukulaisia ja keräämällä tarinoita 
suvusta. Pienetkin asiat ovat tärkeitä. Valokuvat 
antavat paljon tietoa. Tee muistiinpanoja, nauhoi- 
ta tai videoi, kaikki muistitieto on tärkeää saada 
talteen. 

Asioita ei kannata pohtia yksin. Vuosittain on jär- 
jestetty inkeriläisten sukujen tutkimuspäivät, 
joissa on annettu henkilökohtaista neuvontaa. Päi- 


villä on usein käytössä myös kirkonkirjoja, joihin 
muuten on vaikea päästä käsiksi. Nyt järjestetty 
kaksipäiväinen tapahtuma sai osanottajilta pal- 
jon kiitosta. Moni sai tietoa esi-isistään, joista ei 
aikaisemmin tiennyt mitään. Jopa paikalla olleet 
asiantuntijat löysivät kävijöistä sukulaisiaan. Mo- 
net paluumuuttajat kävivät tilaisuudessa. Nämä 
tilaisuudet ovat monasti helpoin tapa päästä kiin- 
ni Suomessa olevaan arkistomateriaaliin ja saada 
apua ja jopa valmiita tutkimuksia. 

Seuraavan kerran tapahtumaan voi osallistua 12. - 

13. maaliskuuta 2016 Karj alatalolla Helsingissä. 

Samanlaista neuvontaa saa Vantaalla ” Kuulutko 
sukuuni” tapahtumassa, jossa inkeriläisten su- 
kujen tutkijoilla on oma osastonsa. Neuvonta on 
maksutonta. Apua voija kannattaa aina pyytää. 

Kirkonkirjoja ja muita lähteitä 

Inkeriläisten tietoja löytyy monista eri arkistoista. 
Vanhempi aines on digitoituja katsottavissa netis- 
sä esim. http://digihakemisto.appspot.com J osta 
löytyvät Suomessa olevat yli sata vuotta vanhat 
kirkonkirjat. Nuoremmat kirkonkirjat ja esim/In- 
kerin siirtoväen kortisto” vaativat tutkimusluvan 
arkistolaitokselta. Eri aineistoista löytyy luetteloita 
esim. www.inkeri.com/ sukututkimus -osoitteesta. 
Kannattaa käyttää hyväkseen myös muiden inke- 
riläisten sukujen tutkijoita ja hakea heiltä tietoja 
ja vinkkejä omaan tutkimukseensa. 

Sähköpostilla voi kysyä osoitteista: suomeninkeri- 
liitto.sukututkim@gmail.com tai sukututkimus^ 
inkeri.com . Facebookissa on myös keskustelu- 
ryhmiä, esim. "Karjalan inkeriläiset, inkerikot” ja 
"Ingria”. Nimen lisäksi olisi hyvä tietää henkilön 
syntymäaika ja seurakunta kylän tarkkuudella. - 
Miten pitkälle voi sukuaan löytää? Inkerissä oli 
noin 30 suomenkielistä seurakuntaa. Noin 20 seu- 
rakunnan joitakin kirjoja on Suomessa. Parhaiten 
löytyy Tuutarin, Hietamäen, Rääpyvän ja Pietarin 
Pyhän Marian seurakuntien kirkonkirjoja, joista 
voi hakea esivanhempia aina 1700-luvun alusta 
lähtien 1900-luvun alkupuolelle saakka. Pietarin 
arkistoissa on lähes kaikista seurakunnista kirkon- 
kirjoja, joita nykyään on jo digitoituja niitä voi 
tutkia kyseisessä arkistossa. Sukua voi löytyä myös 
Pietarissa ilmestyneistä suomenkielisistä lehdis- 
tä vuosilta 1870 - 1917. Pietarin Viikkosanomat, 
Pietarin Sanomat, Pietarin Sunnuntailehti, Inkeri, 
Uusi-Inkeri ja Neva nimisiä lehtiä voi lukea Kan- 
salliskirjastossa Helsingissä mikrofilmeiltä. Näistä 
lehdistä voi saada tietoa esi-isiensä tekemisistä ja 
kyseisen paikkakunnan tapahtumista. 


Iän myötä juuret Inkerissä tulevat 
tärkeiksi 

Tulevat sukupolvet varmasti arvostavat meidän nyt 
tekemäämme tai teettämäämme sukututkimus- 
ta. Vielä on olemassa muistitietoa inkeriläisistä 
esivanhemmista, jolla päästään kiinni arkistossa 
olevaan tietoon. Sitä tietoa ei ole välttämättä ny- 
kyisellä sukupolvella, eikä asia heitä kiinnosta tällä 
hetkellä. Kun ikää karttuu, tulevat juuret Inkerissä 
tärkeiksi. Silloin on hyvä kaivaa esiin vanha su- 
kutaulu. 


pekka. wikberg@elisanet.fi 



13 


ILKKA F INBERGIN JÄLKIÄ MONILTA POLUILTA 

Risto Sänkipohja 



Jos siiville nousu 
se aikansa viekin 
on lento se sitten 
niin huimaa... 

(Ilkan runosta: Onnentoivotus vastasyntyneelle) 


S yyskuussa 1943 inkeriläisille tuli lähtö 
Järvisaaren kylistä, niin myös Ilkka Fin- 
bergille (s. 1933) ja hänen Eva-äidilleen. 
Ilkan isän, maasta ja ilmasta käsin alueita ku- 
vanneen ja kartoittaneen topografin saksalai- 
set olivat edellisenä vuonna hirttäneet. Syy- 
tä ei tietenkään ilmoitettu. 

Inkeriläisiä kuljetettiin Hatsinasta junalla län- 
teen. Veimarissa sattui Ilkan elämään suuresti 
vaikuttanut tapahtuma. Risteysasemalla saksalai- 
nen upseeri määräsi junan suuntaamaan työvoi- 
mapulasta kärsivään Saksaan. Mutta ratakiskojen 
välissä seisoi päättäväinen suomalainen lotta Anni 
Tukia, joka esti junan lähdön Saksaan. Lotta ei 
upseerin käskyistä huolimatta väistynyt kiskoilta, 
upseeri joutui päästämään junan Narvan suuntaan. 

” Tallinnassa Ilkka tapasi Suomesta 
käymässä olevan Hilkan. 
Romanssihan siitä syntyi. ” 

Ilkka saapui äitinsä kanssa Kloogan siirtoleirille. 
Viimeisten Suomeen lähtevien laivojen mukana 
meni Ilkan Humppilaan päätynyt mummo. Siir- 
toa järjestelleen kapteeni Tirrosen kehotuksista 
huolimatta Eva Finberg ei halunnut lähteä Suo- 
meen. Hän jäi poikansa kanssa Viroon elättäen 
heidät keittiöapulaisena saksalaisten palveluk- 
sessa ruokapalkalla. 

Virosta he joutuivat siirtymään Jaroslavin alueel- 
le, jossa suuri osa Järvisaaren asukkaista eli kol- 
hooseissa karkotettuina kotiseudultaan. 

Jonkin ajan kuluttua he hivuttautuivat Pihko- 
van kautta takaisin Viroon. Siellä Eva Finberg 
työskenteli monia vuosia eri tehtävissä: sahalla, 
kasvihuoneessa, turkistarhassa, kaivoksessa tro- 
tyylivahtina ja talonmiehenä Paldiski maantiellä 
kolmessa talossa. 

Virossa Ilkka oli paimenena useissa maalaista- 
loissa, kuten niin monet nuoret inkeriläispojat. 
Vihainen härkä karkasi katsastamaan Ilkalle us- 
kottua karjaa, jolloin paimenpoika pakeni hen- 
kensä edestä puuhun. 

Ilkka kertoo: "Jouduimme Viron kulakkivaino- 
jen aikana 1947-1948 muuttamaan Karjalaan 
Vieljärven alueelle, Koivuselän metsänkaatoyk- 
sikön uudisrakennustöihin.” 

Pian Ilkka kuitenkin palasi Viroon. Äiti seura- 
si perässä vähän myöhemmin. Ilkka kävi koulua 
Hagudissa, jossa hänen toinen mummonsa toimi 
hierojana. Halu eteenpäin elämässä ja innostus 
opiskeluun johti Ilkan sähköasentajan ammattiin. 
Töitä nuorelle ammattimiehelle löytyi kaivok- 
sessa, rakennusfirmassa, kangasvärjäämössä ja 
tekosarvitehtaassa, joissa hän huolehti koneiden 
huollosta ja säätämisestä. 1950-luvun lopulla hän 
kävi Moskovassa perehtymässä veturien tarvitse- 
miin elohopeamuuntajiin. 

"Ilkan mielestä Sibeliuksen 
säveltämässä Finlandian musiikissa 
kuuluvat Suomen luonnon ja 
kansan ääni”. 

Tallinnassa Ilkka tapasi Suomesta käymässä ole- 
van Hilkan. Romanssihan siitä syntyi. Kirjeen- 
vaihdon sekä mummon ja Rapian kirkkoherran 
järjestämän ripillepääsyn jälkeen seurasi avio- 
liitto. Vaimo toimi Viru-hotellia rakennettaessa 
siivoustyössäpä Ilkka keräsi rakennustyömaalta 
tyhjiä alkoholipulloja, joita suomalaisten jäljil- 
tä riitti. Nuoripari sai asunnon hotellin raken- 
nuttajalta Mikko Revolta, jonka vävyksi Ilkkaa 
kutsuttiin työmaalla. Hotellin valmistuttua Il- 
kan vaimo ja pieni tytär muuttivat Suomeen. 
Ilkka yritti päästä perheensä perässä Suomeen, 
mutta törmäsi jatkuvasti töykeään venäläiseen 
majuriin, joka esti pääsyn. Turhaan Ilkka teki 
valtavan määrän hakemuksia. Lopulta vaimo 
kirjoitti presidentti Urho Kekkoselle , ja Ilkka pää- 
si lopulta vaikeuksien jälkeen Suomeen vuonna 
1972. Pansion telakalla tarvittiin tulkkia. Kieli- 
taitoisena Ilkka sai pestin. 

"Siitä alkoi matkustamiseni Suomessa.” 

Ilkka Finberg julkaisi vuonna 1997 runomuo- 
toisen muistelmateoksen: Jälkiä monilta poluil- 
ta. Siihen sisältyy selväkielellä koskettavia ja 
kiintoisia havaintoja sekä miettimään herättäviä 
ajatuksia. Hän lähtee liikkeelle toisen vaeltajan - 



Ilkkoja Alina-Sinikka 


tuulen - mukana ja kertoo sitten mitä maailmalla 
on tarjona. 

Vapaaehtoisen Maanpuolustuksen Killan jäse- 
nenä Ilkka kunnioittaa Marskin Ritareita: ”01- 
lens kaikkeensa valmis , aina pystypäin.” ja, kuten 
käydessämme hänen kotonaan kävi selvästi ilmi, 
"sen vaikeimman , sen pelottavan taakan kantanut- 
ta” Marsalkkaa: ”Hän oli läsnä , kun syttyi aamun- 
koitto - ties lähestyvän taistojen yön. ” 

Ilkan mielestä Sibeliuksen säveltämässä Fin- 
landian musiikissa kuuluvat Suomen luonnon 
ja kansan ääni. Ilkan rikas ja omaperäinen sa- 
nankäyttö tulee hyvin esiin hänen runoissaan: 
1 Kontion käymiä kuusikkopimentoja, jonne aurin- 
gonsäteet työntyvät taistellen. ” Hän hämmästelee 
Mäntyluotoa: "Portti Mereltä Merelle , kuitenkin 
niin uninen kuin Uniluoto. ” 

Hän vaikuttuu ja huolestuu Lapista, Aslakin 
maasta, jonka kaltaista ei muualla missään voi 
löytää, ja jota ihminen tuhoaa rahasta. Anar- 
kismin komentoa hän kummastelee: ” Miksi 
näin , kenen hyväksi , kenen luvalla , yksinval- 
tiaana, Ihmisten joukossa?” Aina ajankohtai- 
nen on Herätyslaulu nukkuville, joka päätyy 
kehotukseen: ” Herätkää , tarttukaa tosituu- 
min kärryjen ohjaksiin , oman maan. ” 
Jälkeenjääviltä hän toivoo: ” Haudatkaa sydäme- 
ni Kaikkivaltiaan multaan. ” Kuitenkin kun ”Tuol 
Nevan käsivarren armo il, siel meijän isiemme maa” 
hän jatkaa : "Antakaa osan sielustani liitää Inke- 
riin. . . ” 

Inkeriläisten viestin numeron 4/2015 takakannessa 
julkaistiin Ilkka Finbergin runo Kesän lähtö . 

MATKAN VARRELTA 

Inkerinsuomalaisen muistelmia 

Reino Jaakkimainen 


/ \ 

/ Jatkoa \ 

/ Inkeriläisten \ 

I viestissä n/2007 j 
\ aloitetuille / 

\ muistelmille. 

N 



Reino Jaakkimainen 


Osa 4: Suomessa, esi-isiemme 
maassa 

Uusikylä, Pusula 

Paperimiehia / ”Ei oppi ojaan kaata” 

K eski-ikäinen Niilo, vanhin veljeksistä, eli 
vaimonsa kanssa omassa talossaan lähellä 
pääkartanoa. Heillä ei ollut lapsia. Niilo 
oli vastuussa maatilasta. Yksi hänen veljistään oli 
kaatunut sodassa, toinen Mauri, oli päästetty so- 
tapalveluksesta haavoituttuaan, sirpale sydämen 
lähellä, mitä ei voitu poistaa. Veljekset, sisar Anna 
(?), renki Saarimaa ja piika Anja olivat työvoi- 
mana; vanha äitinsä piti huolta talousasioista. 
Muistaakseni he kaikki elivät samassa suuressa 
kartanossa. Meidän perheelle annettiin lähellä 
ollut pieni tyhjä talo käyttöömme. Kaikki ruoka 


tarjottiin kaikille yhteisesti samalla suurella pöy- 
dällä kartanon isossa keittiössä. Ruoka oli ravit- 
sevaa ja sitä oli ylenpalttisesti. Kukaan ei täällä 
kärsinyt nälkää. Niilo oli pitänyt sanansa. 

Kymmentuntinen työpäivä alkoi aikaisin. Aa- 
miainen oli kello 6.00 aamulla, pellolle klo 7.00, 
lounas klo 12.00 ja illallinen klo 18.00. Niilo 
suunnittelija johti kaiken työn. 

Meidän ensimmäinen tehtävä oli heinän korjuu. 
Se suoritettiin mielestäni tehokkaammin kuin 
kotona Inkerissä. Niittokoneella kaadettu heinä 
oli saanut kuivua maassa jonkin aikaa. Sen jäl- 
keen se koottiin hevosvetoisella haravalla keoksi. 
Siitä heinä nostettiin käsivoimin heinähangoilla 
heinäseipäille loppukuivumaan. Heinäseipäät 
olivat noin 3 -metriä pitkiä molemmista päistään 
teroitettuja puutankoja. Rautakangella tehtiin 
reikä, johon seiväs iskettiin pystyyn ja saappaan- 
kannalla tiivistettiin maa seipään ympäriltä, jotta 

se pysyisi tukevasti pystyssä. Seipäässä oli rekiä 
joihin laitettiin poikittaisia puutappeja sitä vas- 
ten, ettei heinä painuisi liian tiiviiksi ja kuivuisi 
huonosti. Inkerissä heinä haravoitiin kuivumaan 
A-muotoiseen tankoasetelmaan ikään kuin aidan 
päälle. Se menetelmä oli edellä kerrottua hitaam- 
pi, mutta samankaltaista tapaa kuulemma käyte- 
tään Pohjois-Suomessa ja kyseisen kuivauskeon 
nimenä on haasia. 

Aluksi olimme heikkokuntoisia ja tottumatto- 
mia raskaaseen maataloustyöhön. Muistan ta- 
pauksen, kun kerran menin Saarimaan muka- 
na jauhomyllyyn viemään sinne viljaa. Mylläri, 
valittamatta siitä että ymmärsin häntä, kysyi 
Saarimaalta että minkälaisia miehiä nämä oi- 
kein olivat. Odotin jännittyneenä mitä Saarimaa 
sanoisi. ”He ovat kaikki paperi miehiä”, kuului 
vastaus. Tämä tuotti meille paljon huvia. Kut- 
suimme itseämmekin usein sen jälkeen paperi - 
miehiksi. ”Hei paperimies: tules tänne, tee sitä, 
tuo tätä, jne”. Oikeastaan hänen sanansa vaikut- 
tivat minuun positiivisesti. Hänen kykynsä siinä 
hetkessä ilmaista näin syvänpuoleisen luonneh- 
timisen meistä yllätti minut. Tämä, 50-plus van- 
ha renki, raskaan maataloustyön kumartamana, 
kovettuvina kasvoineen, känsäisine käsineen, 
ei olisi voinut mitenkään sanoa sitä paremmin. 
Häneen verrattuna, paperimiehiähän me olim- 
mekin, varsinkin alkukuntoisina. 

Elämämme pian muuttui rutiiniksi: viljan ja 
heinän korjuuta, lehmien hoitamista, eläinten 
syöttämistä ja hoitamistanne. Meille miehille, 
vaikka päivä olikin pitkä ja työ joskus raskasta, 
työn jälkeen me voimme rentoutua; me olimme 
vapaat tekemään mitä halusimme. Äidin urakka 
oli epäilemättä raskain. Jo ennen klo 6.00 hän oli 
jalkeilla lehmien syöttämisessä ja lypsämisessä, 
sitten auttaa aamiaisen valmistelussa ja tarjoilus- 
sa, edelleen lypsämisiä, ruuan laittoja siivouksia 
koko päivän. Kaiken tämän jälkeen hän huolehti 
meidän vaatteiden pesusta, korjauksista, asun- 
tomme siisteydestä, jne, jne. Talon vanha emän- 
tä oli haluton keventämään Äidin työkuormaa. 
Omasta puolestani suorastaan nautin raskaas- 
ta farmityöstä, ikään kuin ruumiini olisi tehty 
sitä varten. Olin kiinostunut kaikesta. Voimani 
ja pituuteni kasvo ivat. Jopa kuulin kerran Saa- 
rimaankin sanoneen jollekin: ”Tuo poika ei ole 


huono työntekijä.” Teki mieleni kysyä häneltä, 
että olinko vieläkin paperimies’. Luulen että olin. 

”Äidin urakka oli epäilemättä 

raskain”. 

Ystävystyin kylän poliisimiehen poikaan, Pauliin. 
Hän oli komea vaalea atleettinen poika, help- 
po pitää seuraa. Pidin hänestä. Kenttäurheilu oli 
hänen erikoissuosimus. Hän pystyi luettelemaan 
maailman ja Suomen ennätyksetpä voittajien ni- 
met ja saavutukset eri lajeissa, mitä en koskaan 
ennen kuullutkaan. Pauli harjoitteli säännöllisesti 
ja piti lukua saavutuksistaan. 

Eräänä sunnuntaina me veljekset päätimme 
mennä uimaan pienessä lähi järvessä, mikä oli 
tykkänään korkeiden kallioiden ympäröimänä. 
Ainoa pääsy siihen oli suuren litteän graniitti- 
kiven päältä, koska muualla oli liian jyrkkää ja- 
lansijaa varten. Vesi oli hiukan kylmää, mutta 
kirkastaja rannasta heti liian syvä ulottuakseen 
pohjaan. Me sukelsimme veteen. Veden vastus 
pyyhkäisi uimahousut jaloistani. Koska minulla ei 
ollut mitään muuta vaatetusta, minun oli pakko 
löytää ne. Useiden sukelluksien jälkeen minun 
täytyi hyväksyä, etten pystyisi löytämään niitä. 
Nyt olin täysin alaston, eikä meillä ollut mukana 
edes pyyheliinoja. Asiat tulivat vielä pahemmaksi, 
kun ryhmä samanikäisiä tyttöjä ja poikia saapui 
lähikallioiden päälle. Lisaksi Matti rupesi saa- 
maan kouristuksia ja nipin napin pääsi turvaan 
graniittikivelle. Matti tarjoutui menemään kotiin 
hakemaan minulle toiset housut. Sillä välin mi- 
nulla ei ollut muuta vaihtoehtoa kuin jatkaa ui- 
mista kouristuspelosta huolimatta vähän kauem- 
pana rannasta, ettei alastomuuteni näkysi. Kallion 
päällä olleet nuoret lienevät tahtoneet myös uida, 
mutta kainostelivat meitä tuntemattomia Kuu- 
lin jonkun huomauttavan, että olipa tuo poika 
voimakas uija jatkaakseen uimista noin pitkään. 
Tuntui kuin olisi kestänyt ikuisuus kunnes Matti 
vihdoin palasi ja pääsin pois vedestä. 

”Veden vastus pyyhkäisi uimahousut 

jaloistani”. 

Sunnuntait olivatkin ainoat vapaapäivät ja arki- 
illat kuluivat lepoon, kuunnellen radiota ja ju- 
tellen, usein muistellen menneisyyttä ja uudesta 
elämästämme Ylitalossa. Pidimme itseämme on- 
nellisina, että nyt elimme turvassa, vatsat täyn- 
nä, hyvien ihmisten luona. 

Sitten yllättäen Isa katsoi minuun ja sanoi: ”Mei- 
tä on tässä viisi työssä koko ajan. Ei tämä oike- 
astaan ole tarpeellista. Meillä on jonkun verran, 
ei paljon, korvausrahaa maasta ja omaisuudesta 
minkä jätimme Inkeriin, Saksan hallitukselta. 
Sinun tienauksesi ei ole meille tärkeätä. Varsin- 
kin sota-aikana rahan arvo on kyseenalaista. Toi- 
saalta ’tiedon ja taiton’ arvot ovat pysyviä. Mitäs’ 
jos poika lähdet kouluun? Sananparsikin sanoo: 
Ei oppi ojaan kaada.” Ällistyin kovasti. Ei ker- 
taakaan pöllähtänyt päähänikään, että menisin 
mihinkään koulun. Semmoisen aika oli ennen 
sotaa. Kesti aikansa, kunnes pystyin sanomaan 
mitään. ”01in kotiaikoina Inkerissä aina pitä- 
nyt koulunkäymisestä, oppimisesta, mutta nyt 
olen liian vanha siihen. Mehän kaikki tiedäm- 
me, että kävin siellä vain vahan yli kaksi vuotta 
suomenkielistä kansakoulua. Loputhan kansa- 
koulusta ja kaksi luokkaa alakeskikoulua olivat 
venäjäksi. Pian olen 16-vuotias ja luultavasti liian 
vanha minulle sopivalle luokalle.” 

Ilmeisesti Isä ja Äiti olivat puhuneet tästä aikai- 
semmin keskenään. Isa sanoi aikovansa puhua 
Niilon kanssa asiasta. Hän jo tiesi että lähimmäs- 
sä kauppalassa, Karkkilassa, oli 5 -luokkainen ala- 
keskikoulu. ”Jos Niilo hyväksyy, niin menemme 
juttelemaan sen koulun viranomaisten kanssa.” 
Niilo ei pannut vastaan; päinvastoin hän näytti 
mielellään hyväksyvän, jopa tukevan koko han- 
ketta. 

Karkkilan Yhteiskoulu sijaitsi keskellä kauppalaa, 
lähellä kirkkoa ja mahtavaa suurta hotelli ”Rau- 
taruukkia”. Koulurakennus oli yksikerroksinen, 
kaksisiipinen suurine keski sisäänpääsyhalleineen. 
Kunniamuistomerkki taulukossa olivat entisten 
oppilaiden nimet, jotka olivat kaatuneet sodassa 
riippui näkyvällä paikalla seinällä. Minun ja Isäni 
tulo sinne sai aika paljon kohua. Mahdollisesti 
olin ensimmäinen Inkerinsuomalainen koulun 
30-vuotis historiassa joka haki sisäänpääsyä sin- 
ne. Useat opettajat haastattelivat minua tiedustel- 
len koulutukseni taustaa ja arvioi suomenkielen 


taitoani. He arvioivat että minun pitäisi aliottaa 
toisella luokalla. Silloin olisin vain vuotta van- 
hempi kuin seuraavaksi vanhin oppilas. Kysyin 
että voisinko hypätä yli luokan myöhemmin jos 
edistyn hyvin. Minulle vakuutettiin että se olisi 
täysin mahdollista. Keskusteltuani asiasta Isan 
kanssa vastahakoisesti paatin hyväksyä tämä tar- 
jous. Myöhemmin kuulin että olin yksi koulun 
neljästä oppilasta, joka sai stipendin, ts. vapau- 
tettiin vuoden koulumaksusta, mikä oli silloin 
2000 markkaa. (Tämä stipendi toistui joka vuosi, 
minkä olin tässä koulussa.) 

"Olin ensimmäinen 
Inkerinsuomalainen koulun 
30 -vuotis historiassa 

Kotiin palattua, Niilo myös hyväksyi koulun paa- 
toksen. Seuraava haaste oli miten matkustaa 10 
km matka Karkkilaan. Koulun oppitunnit 8.30- 
11.30 ja 12.30-14.30, jotkut harjoitteluaineet 
14.30-15.30 tekivät bussin käytön mahdotto- 
maksi. Silloin paatin käyttää meidän kurasiive- 
töntä polkupyörää. Talla polkupyörällä olikin ai- 
kamoinen historiansa. Pakotettuna jättämään ko- 
timme viimeisen kerran, katsoimme polkupyörää, 
ruuan ja vaatetuksen lisäksi, tarpeeksi tärkeäksi, 
että se oli Isan kuormana kantaessamme tavaroi- 
ta 14 km Kurkelasta Kruasseloon. Se oli muka- 
namme Kloogallaja Saaremaalla, Virossa, laivalla 
Hankoon menossa, mukanamme kantaessamme 
tavaroita Espoossa. Nyt se auttaisi minua Kark- 
kilaan, kouluun! Inkerinmaa on suureksi osaksi 
litteää. Täällä tie oli kumpuilevaa, yhdestä mä- 
estä toiselle. Onneksi ne kymmenen mäkeä eivät 
olleet kovin pitkiä, eikä jyrkkiä. Laskin matkan 
edistymistäni siitä kuinka monta mäkeä oli vielä 
jäljellä. Toinen paljon pitempi tie - opintie - oli 
nyt alkamassa. Ihmettelin mihin Se mahtaa mi- 
nut viedä. Montakohan makea siinä piti kiivetä? 

Koulun syyslukukausi alkaisi lokakuun 1, 1943 ja 
kevätkausi loppuisi toukokuun 20, 1944. 

” Toinen paljon pitempi tie — opintie 
— oli nyt alkamassa”. 


19 


MIKSI 


Toivo Flink 


On sota aina ollut tätä: 
on toisen riemu toisen hätä, 
jos säästyy henki. 

Ja elämänsä loppuun asti 
saa olla alin ihmiskasti, 
saa olla renki. 

Kun piiska poljettua määrää, 
on tämän rakkauskin väärää 
ja väärä kieli. 

Ja usko, joka aina itää, 
ja vaikkei kukaan sano mitään, 
jää uhmamieli. 

Näin kytee metsäpalo suolla. 
Se antaa voimaa vaikka kuolla. 
Pois nöyrän panta! 

Ja itsetunnon aateloimaa 
näin eläville tahdonvoimaa 
myös kuollut antaa. 

Ja tätä pelkää voittajakin. 

Se turvautuu korpilakiin, 
se murskaa, murhaa. 

Ei silti auta vallan muuri, 
ei rääkki, eikä hevoskuuri - 
on kaikki turhaa. 


Ei vastarintaa mikään voita. 

Käy uhma vihan vainioita 
ja kylvää pellot. 

Kun kosto pääsee uusiin voimiin, 
vain vaisto varmuudella toimii, 
ja hätäkellot 

maapallon yllä kumajavat. 

Niin päiväntasaaja kuin navat 
tai Lapin kota 
on yhtä lähellä. Ne nähden 
tehkäämme jotain rauhan tähden: 
El ENÄÄ SOTAA! 

Se silti ryntää. Kaikkialta. 

Niin röyhkeä on raaka valta 
ja arvaamaton. 

Ja lapsi Herran, pakolainen 
ei tiedä tuoko olevainen 
pään päälle katon, 

ja mikä onni häntä kohtaa, 
kun tyly voima tielle johtaa - 
ei katso säätä. 

Niin kuinka kauan vielä, miksi 
me vaikenemme kylmemmiksi 
kuin pala jäätä? 

Inkerin kirkkopyhä Joutjärven kirkossa 7.-8.11.2015 

Ohjelma lauantaina 7.11. 

12.30 Ruokailu kirkolla 

13.30 Ivan Laptevin esitelmä ja kuulumisia Keitosta 

14.30 Raamattutunti armolahjoista, Erkki Suhonen 

16. 00 venäjänkielinen messu. Saarna Arvo Survo, liturgina Ivan Laptev, mukana Keiton kirkkokuoro. Kolehti Keiton 
seurakunnalle. Messun jälkeen iltatee/kahvi 

18.00-19.00 Vapaamuotoinen musiikillinen iltahetki, jossa katsotaan filmi Inkerin paluumuuttajista ja keskustellaan. 
Kuoro esiintyy. 

19.30-21.00 nuorten ilta kirkon nuorten tilassa, jossa Kelttolaisia mukana. 

Kaikki nuoret tervetulleita. 

Ohjelma sunnuntaina 8.11. 

10.00 messu. Saarna piispa Aarre Kuukauppi, mukana Keiton kirkkokuoro. Kolehti Inkerin kirkolle. 

Messun jälkeen on lähetyslounas, jonka tuotto Inkerin kirkon hyväksi. 

Lounaan jälkeen pastori Juha Saari pitää esitelmän Inkerin kirkosta. 

Molempina päivinä tulkkaus Suomeksi/Venäjäksi 

flyxoBHbie flrn/i MHrpm/i b LjepKBi/i EyrbapBi/i (Joutjärvi) 7. - 8.11.2015 

llporpaMMa b cyööoTy 7.11. 

12.30 OöeflBpepKBM 

13.30 JleKgnn naaopa MeaHa JlameBa n hobocth U3 KomyiiJCKon oömnHbi 

14.30 BnönencKnn nac o ayxoBHbix flapax, 3 pkkh CyxoHeH 

16.00 pyccKOfBbNHan Mecca. riponoBeflb ApBO CypBO, nmyprun MBaH JlameB. ynacreyeT KojiTyLUCKnPi uepKOBHbin 
xop. [1o>KepTBOBaHne coönpaioTCH nnn KojitvojckoPi oöuinHbi. YromeHue KO<|)e/Han nocne 6 orocny>KeHna. 
18.00-19.00 ncnonHeHMe My3biKanbHon nporpaMMbi. flocMOTpmvi <j)nnbM 06 MHrepMamiaHflCKMX penaipnaHTax n 
öeceflyeM. Xop Bbiaynm. 

19.30-21.00 MOJio,qe>KHbm Benep b noMeigeHnn fl/in Monoflexsn b pepKBn. loan U3 KonTyincKon oömnHbi. 

floöpo no>KanoBaTb BceM MonoflbiM juoahm. 

llporpaMMa b BOCKpeceHbe 8.11. 

10.00 Mecca. riponoBeflb enncxon Appn Kyrannn. ynacTByei KomyujcKun gepKOBHbin xop. noxcepTBOBaHue 
coönpaioTCfl fljia IjepKBn MHrpnn. 

nocne Meccbi MnccnoHepcKnn oöefl, floxoflbi ann IjepKBn MHrpnn. nocne oöefla nacrop KDxa Caapn npoBOflm 
neKunio o IjepKBn MHrpnn. 

nepeBOfl Ha pyccKun m 4>mhckmm fl3biKM 

TAPAHTUMAKALENTERI 


Ilmoittajille 


Suomen Inkeri-liiton ja jäsenjärjestöjen 
ohjelmatietoja 2015 

Suomen Inkeri-liitto ry 

1. Inkerikodin Inkeri-iltapäivät 


r 


tu^ 


Tapahtumakalenteriin toivotut 
ilmoitukset tulee toimittaa toimi- 
tussihteerille lehden kakkossivulla 
ilmoitettuun aineiston vastaanot- 
topäivään mennessä. 


Karjalatalon 2. kerros, Käpylänkuja 1, alle 1 km kävelyä 

Käpylän asemalta tai 

bussit 52, 55, 55K, 56, 57, 65A, 69, 506 

Klo 13.30 kahvittelua pientä korvausta vastaan, klo 14.00 

päivän aihe. 

La 7.11.2015 

Kirjailija Lassi Hakulinen kertoo kirjastaan Laatokan sini. 
Romaani suurilta vesiltä. (Katso kirjan lyhyt esittely Inkeri- 
läisten viestissä no 2/2015, LYHYESTI-palsta) 

Tilaisuus järjestetään 13.30 alkaen yhdessä VViipuri- 
yhdistyksen kanssa heidän tiloissaan Karjalatalon 
3. kerroksessa. Pääsy on vapaa - kahvitarjoilu on mak- 
sullinen. 

La 28.11. (normaali aika ja paikka eli Inkeri-koti) 

Eläkkeellä oleva ulkoministeriön lähetystöneuvos Kristiina 
Häikiö pohtii kanssamme aihetta "Mitkä taustatekijät mah- 
toivat antaa alkusysäyksen 1990-luvun paluumuutolle?" 

2. Joulumyyjäiset 

Pidämme 12.12.2015 klo 10 - 15 joulumyyjäiset 
samaan aikaan Karjalatalon myyjäisten kanssa. 

Myynnissä on Suomen Inkeri-liiton ja Inkeriläisten sivis- 
tysliiton kirjoja ja muuta aineistoa sekä Helsingin seudun 
Inkeri-seuran tuotteita. Kahvia. Arpoja. 

3. Ennakkotieto kevään ohjelmasta: 

Suosittu sukututkimusviikonloppu Inkerikodissa 
jälleen 12. -13.3.2016. 

Muusta kevään ohjelmasta tietoa Viestin numerossa 6 - 
2015. 

Muista myös uusi sähköpostiosoite: su omeninke ril iitto . 
suk ututkim(5>qmail.com 

Osoite on myös Inkeriläisten viestin sivulla 2. Osoitteessa 


on vastaamassa useita alan asiantuntijoita. 

Inkeri soi - musiikillinen iltapäivä 

14.11.2015 klo 14 Helsingissä Maunulan kirkossa 
Järjestäjät: Oulunkylän seurakunta, johon Maunula kuu- 
luu, ja Suomen Inkeri-liitto ry 
Tavoitteena on esitellä Suomen Inkeri-liiton toimintaa 
ja tukea sitä taloudellisesti. Lisäksi, ohjelman lomassa 
juodaan puheenjohtaja Alina-Sinikka Salosen ja varapu- 
heenjohtaja Viktor Hyyrösen 75-vuotissyntymäpäivien 
kakkukahvit. 

Päivänsankarien vastaanotto on klo 13.30 - 
14.00. 

Ohjelma alkaa klo 14 

Lauluyhtye Mesimarjat: Vieraat lauletaan tervetulleiksi 

Eksoottisen taustan omaava tamperelainen taiteilija Maco 
Oey laulaa kertomuksia elämästä ja puhuu laulujen lomas- 
sa. Väliajalla hän myy levyjään. Näistä uusin on nimeltään 
P.S -Unohdetut salasanat. Levyn laulut on sävelletty Pent- 
ti Saaritsan runoihin. 

15.00 Kahvitauko. Tarjoilupöytään pääsyä odottaessa voi 
tutustua "myyntinäyttelyyn" ja ostaa Inkeri-aiheisia kirjoja 
ja muita tuotteita sekä kirja-arpoja (joka arpa voittaa!). 
Kahvihuoneessa Julia Hyyrynen luo tunnelmaa pianomu- 
siikilla. Pöydällä on "kolehtihaavina" musta kissa. 
15.30 Hyyryset ja Hyyröset - isoisä, äiti ja lapset - musi- 
soivat 

15.45 Hannu ja Maija Nyman pitävät loppuhartauden. 

Syntymäpäiväsankarit toivovat: 

Ei yhtä ruusua suurempia lahjoja! Muistamiset 1) pankki- 
tilille: Suomen Inkeri-Liitto ry, Danske Bank, tili FI51 8000 
1200 3063 64, viitenumero 10032 tai 2) kirkossa "kolehti- 
haaviin" = mustaan kissaan kahvipöydässä. 

Maunulan kirkon osoite on Metsäpurontie 15, 00630 Helsinki. 

- Bussit 63, 66 ja 62 kulkevat kirkon vierestä (valkoinen 
rakennus). Pysäkin nimi on Kuusikkotie. 

- Maunulan ostoskeskuksen pysäkille 250 metrin päähän 
tulevat ainakin seuraavat bussit: 51, 52, 66A, 67, 516, 552, 
554, 554K, 603 ja jokerilinja 550. Pysäkin nimi on Maunula. 
Kirkko on S-marketin takana Metsäpurontiellä. 

Olkaa sydämellisesti tervetulleita tutustumaan inkeriläisiin 
ja inkeriläisyyteen! 

Huomioi myös, että Liiton edustajia esiintyy syksyn 
aikana alla mainituissa julkisissa tilaisuuksissa. Kaik- 
kiin on vapaa pääsy! 

Helsingin työväenopisto järjestää loka-marraskuussa 
5 luennon sarjan Inkerinsuomalaisten monet kohtalot. 
Luennot pidetään maanantaisin klo 17:00 - 18:30 Keskisessä 
Opistotalossa, sen Viipurisalissa (205), osoitteessa Helsingin- 
katu 26, Helsingin Kallion kaupunginosassa. 

19.10. Inkerin historiaa FT Toivo Flink 

26.10. Viimeinen juna Inkeriin - elokuva inkerinsuo- 
malaisten historiasta 

Suomen Inkeri-liitto ry:n puheenjohtaja FM Alina-Sinikka 
Salonen 

2.11. Juhani Jääskeläinen Inkerin kirkon pappina 
FM Juhani Jääskeläinen 

9.11. Kyynelvaunut - inkerinsuomalaisten suuri pa- 
koretki Kirjailija Sinikka Paavilainen 
16.11.Setäni, Aleksanteri Ahola-Valon elämä, taide 
ja itsekasvatusmenetelmä FM Ritva Ahola 

Agricolan seurakunnan viikoittaisessa tapahtumassa, 
SenioriFoorumissa on keskiviikkona 4.11. luento ai- 
heesta "Inkerin kansan kipeät vaiheet". Luennon pitää tri 
Toivo Flink. Tilaisuus pidetään kirkon kryptassa ja se alkaa 
kahvihetkellä (maksullinen) klo 12. Luento alkaa klo 13. Se 
nauhoitetaan ja nauhoitetta on myöhemmin ostettavissa 
5 euron hintaan. Tilaisuuksissa on yleensä ihmisiä jopa yli 
400, joten tilan rajallisuuden vuoksi on syytä olla ajoissa 
paikalla. 

********************************************* 

Hyvinkään Inkeri-kerho 

Syksyn 2015 kerhopäivät: 

Kokoontumiset seurakunnan aulakahviossa (Hämeenkatu 
14) kello 14. 


1.11. Vieraana Solveig Crusell aiheenaan tunnelmia Hy- 
vinkäästä. 

Lauantaina 5.12. klo 13. joulujuhla Hyvinkään seurakunta- 
keskuksessa. 

Tiedustelut: 

Outi Mäkelä p. 040 708 1999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 

Lahden seudun Inkeri-seura 

Kerhoillat joka kuukauden toinen maanantai alkaen kello 
15 Luther kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edelli- 
sessä kokouksessa. 

Kerhoilloista ja kokouksista tiedusteluihin vastaa Maria 
Lahti, p. 0400 841 741 

Turun seudun Inkeri-seura 

Besseda-teehetket jatkuvat Palvelupisteessä joka kuukau- 
den 1. Ja 3. perjantai kello 13 Irma Kapasen vetämänä. 
Juhlatilaisuudet Varissuon kirkolla (Kousankatu 6), kello 14 
alkaen. 

Palvelupiste, Uudenmaankatu 1. Puh. 233 2565 

Helsingin seudun Inkeri-seuran 
tapahtumia 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa (Käpylän- 
kuja 1, Helsinki) 

Tiedustelut Toivo Tupin p. 040 578 3894 

Seukko-seura ry 

Tapaamiset ovat joka kuukauden viimeisenä lauantaina 
Karjalatalon Inkerikodissa, Käpylänkuja 1. alkaen klo 11.00. 
Jos sattuu olemaan juhlapäivä, tapaaminen siirtyy seuraa- 
vaan lauantaihin. 

Senioriliikunta ma 17.00 - 18.30 Kontulan palvelukeskuk- 
sessa, Kontukuja 5. Kontulan metroasemalta kävellen tai 
bussilla 94 A. 

Lisää tietoa seuran puheenjohtajalta Aili Mehiläiseltä, 
ailimehi@hotmail.com. p. 0503386023. 

Hatsinan asemalla 1944. Kuva: Juhani Jääskeläinen 



Se sota niät olkii sellasta hoppua; 
Siirit ei näkynt reunaa, tullut ei loppuu; 
Vuoskausii sen touhussa hiärittii, 
Surman suuhun miähiä miärättii. 


Ote Aapo Vesikon runosta, Aale Tynnin kirjasta Inkeri Inkerini. 




Suomen Inkeri-liitto ry 


• • 

INKERILÄISTEN viesti 

6/2015 

Pääkirjoitus 3 

Kirjeitä kentältä 5 

Tunnistatko ihmiset? 7 


KANSIKUVA 

Kurtturuusu yrittää 
piiloutua lumipeitteen alle 
nälkäisiltä pikkulinnuilta. 
Kuva RMK 


Laatokan sini 8 

Inkeri soi - musiikillinen iltapäivä 10 

Liiton syyskokouksen päätöksiä 11 

Alina- Sinikka Salonen 


Loppuvuodesta on aihetta kurkistaa peruutus - 
peiliin ja katsella, mitä Suomen Inkeri-liitossa 
ja muuallakin on vuoden aikana tapahtunut. In- 
keriläisten viesti -lehdessä on vuoden teemana 
pohdittu, mitä Inkeristä jää meidän jälkeemme. 
Aiheeseen on liittynyt tieto sukututkimuksesta. 
Olemme pyrkineet auttamaan teitä, jotka olette 
kiinnostuneita oman sukunne vaiheista. Käsil- 
lä olevassa lehdessä on aikaisemmin Viestissä 
olleita osoitetietoja täydentävä Valikoima eri- 
koiskirjastoja ja -museoita. 

Peilissä näkyy ennätyksellisen vilkas toimin- 
tavuosi. Heti alkuvuodesta julkaistiin Vantaa- 
seuran vuosikirja Helsingin pitäjä 2015, jossa 
olemme saaneet esittäytyä melkoisen näkyväs- 
ti. Myös elokuva Viimeinen juna Inkeriin on 
kiinnostanut sekä ”mein ommii” että kantasuo- 
malaisia. Kotikirkkoni Maunula Oulunkylän 
seurakunnassa on antanut tarvittaessa kirkon 
tilat käyttöömme, mikä on lisännyt Inkeri- 
tietoisuutta tällä alueella. Kirkon diakonia- 
iltapäivässä esitetty Viimeinen juna Inkeriin 
-elokuva sai liikkeelle väkeä tuvan täydeltä. 
Myös Inkeri soi -konsertissa oli hyvin yleisöä, 
ja sen tuotto oli erinomainen. Kiitokset teille, 
joilla on osuutta asiaan! 

Kesällä teimme vaikuttavan matkan Viron 
inkerisuomalaisten kaksipäiväisille kesäjuhlille 
Rakvereen. Tähän liittyen kiersimme kipeän 
kierroksen Paldiskissa ja Kloogassa. 
Lahtelaisille puolestaan esitämme jälleen suu- 
ret kiitokset Suomen inkeriläisten kesäjuhlien 
järjestämisestä. ”Ei ole Lahden voittanutta”! 
Jo toisena kesänä peräkkäin vierailimme Tai- 
palsaaressa Mooses Putron kesähuvilassa ja 
kauniissa Putronniemen maisemissa. Söimme 
maittavan lounaan ja kuuntelimme Kirill Koz- 
lovskyn pianomusiikkia Taipalsaaren kirkossa. 
Loppukesästä Peräseinäjoella toimiva Siirtolais- 
museon tukiyhdistys kutsui Suomen Inkeri-lii- 
ton edustajan yhdistyksen järjestämään Inkeri- 
päivään. Inkeri-liitolle oli yllätys, että tällainen 
yhdistys on olemassa. Hallitus valtuutti minut 



puheenjohtajana edustamaan Liittoa. Tilaisuus 
oli täynnä yllätyksiä. Sain sen aikana uutta tietoa 
Pohjanmaan runsaasta kulttuuritoiminnasta. Jos 
kaikki menee hyvin, tulen kertomaan tästä pai- 
kasta myöhemmin lisää. Aika näyttää. 

Syyskaudelle Liitto oli saanut Helsingin Työ- 
väenopistoon viideksi maanantai-illaksi eri ai- 
heista koostuvan luentosarjan. Suuri osa kuu- 
lijoista oli kantasuomalaisia. Jälleen sai yleisön 
taholta kuulla, että näistä asioista ei ole tiedetty 
juuri mitään. Työväenopiston lisäksi Toivo Flink 
oli kutsuttu luennoimaan SENIORI-FOORU- 
MIIN. Se on keskiviikkoisin Mikael Agricolan 
kirkon kryptassa pidettävä avoin luentosar- 
ja, johon viikoittain tulee noin 400 senioria. 
Muutamat henkilöt ovat oma-aloitteisesti lä- 

hettäneet juhlistamme ja toiminnastamme kir- 
joituksia lehtiin. Silloin tällöin minulle lähete- 
tään lehtileikkeitä. Jokainen, joka levittää tietoa 
unohdetun Inkerin kansan vaiheista, tekee meil- 
le suuren palveluksen. Kiitos, ystävät! 

Yhteistyö naapurimaiden kanssa on lisäänty- 
nyt. Sähköpostiviestit kulkevat, ja joskus hen- 
kilötkin. Venäjä tosin, valitettavasti, näyttää 
unohtaneen meidät. Wladimir Kokon jälkeen 
seuraajaksi valitun Pietarin liiton uuden edus- 
tajan kanssa ei ole syntynyt yhteyttä monesta 
yrityksestäni huolimatta. Toivottavasti se on 
ohimenevää alkukankeutta. 

Peruutuspeilissä näkyy koko Suomen ja Eu- 
roopan tasolla valtavia ihmisjoukkoja, jotka 
asuvat teltoissa tai talojen raunioissa tai ovat pa- 
tikkamatkalla jonnekin. Kun kirjoitan tätä, pa- 
kolaisia on saapunut Suomeen 30 000. Viestin 
ilmestyessä lukumäärä lienee kasvanut. Uutis- 
ten kertautuessa katsojan vastaanottokyky vä- 
hitellen turtuu. Kun turvapaikanhakijat tulevat 
riittävän lähelle, he aiheuttavat kantaväestössä 
- ja meissä inkerinsuomalaisissakin - monen- 
laisia tunteita, laidasta laitaan. 

Edellisen Viestin toimitusvaiheessa oli sattunut 


Työtapaturmia”, joita me kaikki toimitukseen 
osalliset pahoittelemme. Yksi vahinkopöpö oli 
Pääkirjoituksesta syönyt pätkän tekstiä, jossa 
toivoin lukijoiden lähettävän meille muistoja 
ja ajatuksia, joita pakolaisasia teissä herättää. 
Tekstin vajavuudesta huolimatta monet ovat 
ymmärtäneet toivomuksen, ja kirjoituksia on 
tullut. Pyyntö on edelleen voimassa. Kaikki 
tekstit eivät mahtuneet tähän lehteen, mutta ai- 
hetta jatketaan niin kauan kuin asia puhututtaa. 
Otan kirjoitukset mielelläni henkilökohtaiseen 
postiini alinasinikka(at)gmail.com. 

Kun mennyt vuosi on peilattu, haluan katsoa 
ympärilleni. Otan nyt käyttöön sivupeilit, jotka 
näyttävät mahdollisimman kauas Suomenmaa- 
han. Kuulen joskus huhuja inkerinsuomalaisten 
kokoontumisista. Olisi kiinnostavaa tietää, millä 
paikkakunnilla ja millaista toimintaa teillä on. 
Seurakuntienkin Inkeri-työstä minulla on tie- 
toa vain Helsingin seudulta. Olisi kiinnostavaa 
kuulla harrastuksistanne. Uskon, että muutkin 
Viestin lukijat ovat samaa mieltä. Annettai- 
siinko hyvien ideoiden kiertää vaikkapa tämän 
lehden kautta. Yritetään yhdessä! 

Juulia- vunukkani kortti vuodelta 2007 kertoo, 
millaista Joulua kaikille toivotan. Lisäksi toivon 


(^iAäidäJ/i idkoida kaukaa vaoiMie 20 f 6 

KIRJEITÄ KENTÄLTÄ 



Suomen Inkeri-liitto ry:n puheenjohtajan ja Inkeriläisten viestin 
päätoimittajan Alina-Sinikka Salosen pääkirjoitus "Pakolaisuus, elämän 
mittainen trauma?” lehdessä numero 5/2015 synnytti paljon ajatuksia. 
Ohessa asiaa koskevia lukijoiden kirjeitä kentältä. 


Kansat liikkuvat - 
se mietityttää 

Antti Pullinen , karjalainen, 
nyt evakossa Iitissä 

Inkerin liiton nykyinen pu- 
heenjohtaja Alina-Sinikka 
Salonen on 1943 Suomeen 
tuotuja inkeriläisiä. 

Hän kirjoittaa Inkeriläisten 
Viestissä no 5/2015 pääkirjoi- 
tuksessaan www.inkeriliitto.fi, 
kuinka hänen kotinsa lähelle, 
Helsingin Maunulan kirkkoon 
sijoitetut 70 nykypakolaista 
saivat hänet puhkeamaan ta- 
vanomaiseen itkuun. Hän oli 
kuullut korvissaan isänsä sa- 
novan: ”Kun meidät sijoitettiin 


leiriin Oitin työväentalolle ja 
palokunnantaloon, tuntui siltä 
kuin olisimme taivaassa. Emme 
olleet eläissämme sellaista koh- 
telua ja ystävällisyyttä saaneet. 
Ruoka oli hyvää, kohtelu oli hy- 
vää.” Salonen sanoo koko ikänsä 
kantaneen mukanaan kauhua ja 
pelkoa, joiden keskellä maakuo- 
pissa elettiin Leningradin lähel- 
lä ennen Suomeen siirtoa. 

Keskuudessamme elää vielä 
omia evakkojamme, jotka ovat 
kiitollisia vastaanotostaan so- 
tiemme aikana, kahdestikin. 
Olisiko meidän evakkojen jo 
aika kiittää omia vastaanotta- 
jiamme, vaikka vaatimattomalla 
messinkilaatalla työväentalolla 
ja nykyisellä urheilutalolla? Ja 


samalla muistaa inkeriläisi- 
ämme, ja yli sataa suomalaista, 
saksalaista ja unkarilaista, jotka 
sota oli heittänyt Oittiinkin In- 
ternointileiri 4: n piikkilanko- 
jen taakse? 

Itse olin inkeriläisemme kans- 
sa kesällä 1944 paimenessa 
piiska kädessä, kun Hausjär- 
ven tarmokas suojeluskunta 
oli koonnut pitäjän piikkilan- 
gat linjojemme suojaksi Kan- 
naksella. Joulun tienoilla se- 
kin kaveri vietiin junalla itään, 
ties minne. 

Omalta osaltani olen ruuvan- 
nut laatan talvisodan evakon 
aikaan Suomenniemellä katon 
päällemme antaneen Särkän ta- 
lon seinään kiitokseksi. Pihaan 
istutimme viime vuonna neljän 


5 


evakkoperheen muistoksi neljä 
Itsenäisyyden juhlakuusen jälke- 
läisen taimea, mitenkähän ovat 
juurtuneet? 

Sodan aikana iltaisin Särkän 
taloon olivat kerääntyneet lap- 
set ja naiset “uutisille”, mie- 
hethän olivat “siellä jossakin”. 
Laatassa neljä evakkoperhettä 
kiittää, ja muistuttaa kauhun 
hetkestä, kun talvisodan tam- 
mikuussa yhtäkkiä ei tuttuja 
uutisia tuttuun aikaan Lah- 
den aalloilla tullutkaan. Kau- 
hu ja itku tarttui - jälkeenpäin 
usein meille kerrottuna - mei- 
hin lapsiin. - Onks hyö jo Lä- 
hes, äidit parahtivat. 
Puolentoista viikon päästä oli 
neuvosto-pommien tuho Lah- 
den radioasemalla korjattuja tu- 
tut turvalliset STT: n äänet ker- 
toivat taas rintamauutisia. 
Seinälaatassa kerrotaan lisäksi, 
että meitä lapsia ilahdutti syn- 
keinä talvisodan päivinä se, että 
pääsimme rekiajelulle itsensä 
ravikuningas Eri-Aaronin kyy- 
tiin. Tämä kuuluisuus sekin oli 
evakkomatkalla. 

Nyt syyskuussa, Ylen omien 
radiouutisten 50-vuotisjuh- 
lissa, puoliväkisin kerroin täs- 
tä muistelusta. “Uutiset voivat 
olla kauhistavia - mutta vie- 
lä pahempaa on, kun uutisia 
ei kuulu lainkaan”! 
Marraskuussa puolestaan kym- 
menet tuhannet Hämeen “kän- 
nykkä- ja tablettiriippuvaiset” 
kauhistuivat, kun eivät tukiase- 
mien sähkökatkosten takia pääs- 
seetkään näplimään koneitaan. 
Sähkökatkoksiin on totuttu, 
mutta että kännykätkin! 
Muisto- ja kiitoslaatta kuuluisi 
tuhansien ja kymmenien tuhan- 


sien ystävällisten talojen seiniin 
pitkin vapaan Suomen maata! 

Sanomalehti Hämeenkulma on 
julkaissut otteita yllä olevasta 
tekstistä mielipide-palstallaan 

5.11.2015 . 

Ensimmäisen 
muuttovaiheen 
inkeriläisten 
jälkeläinen: 

Asun noin 800 metrin päässä 

hätämajoituskeskuksesta ja elän 
päivänpoliittisten tapahtumien 
polttopisteessä. Olin paikallisil- 
le asukkaille järjestetyssä tiedo- 
tustilaisuudessa, missä yleisö oli 
mielipiteiltään kahtia jakautu- 
nutta, ja osa häiritsi tilaisuuden 
järjestäneitä.Ihmiset muistavat 
karjalaisten tulon Kanta- Suo- 
meen, mutta eivät erota evakkoa 
pakolaisesta. Mielestäni medi- 
assa ei ole käsitelty syvällisesti 
Suomen suuriruhtinaskunnan/ 
Venäjän vuoden 1917 jälkeisiä 
tapahtumia, eikä käsitelty Ve- 
näjältä tulleiden emigranttien 
ja inkeriläisväestön kohtaloa. 
Kovin ristiriitaisin tuntein seu- 
raan nykyisen pakolaistulvan 
tilanteen kehittymistä, ja asias- 
ta tiedottamista. Jokin syy tä- 
hän on olemassa. Olen vuoden 
1919 pakolaistulvan seuraus eli 
inkeriläisen jälkeläinen. Kun ti- 
tuleeraan itseäni kulakin vunu- 
kaksi, siinä nimityksessä on syy 
syntyperälleni. Pohjois-Inkeristä 
pakenivat Suomeen ensin lähin- 
nä isovanhemmat, naiset/äidit 
ja lapset (poikkeuksena pieni 
määrä Inkerin vapaajoukkojen 
nuoria miehiä). Miehet/isät 


seurasivat perhettään päästy- 
ään vankiloista ja veljet/nuoret 
miehet tulivat vasta viimeisinä 
karattuaan armeijasta. 

Tämän päivän Suomen asevel- 
vollisten/ nuoret miehet keskuu- 
dessa näyttäytyy kateus ja kat- 
keruus Lähi-Idän nuoria miehiä 
kohtaan. Kansalaisten silmissä 
pakolaisten tunnusmerkit (köy- 
hä, rääsyläinen, rahaton, nälkiin- 
tynyt) eivät tunnu täyttyvän. 

Kiitos y että Inkeriläisten viestissä 
kirjoitetaan pakolaisuudesta! 

Viestin ilmestyttyä mediamyl- 
lytys pakolaisista saattaa olla 
laantunut, mutta kantaväestön 
toistaiseksi melko hillitty käytös 
voi vielä muuttua radikaalisti 
(vertaa Ruotsi). Mihin ne itära- 
jan ylittävät syyrialaiset nuoret 
miehet ns. turvapaikanhakijat 
(maahantunkeutujat) palaute- 
taan? Onko kukaan halukas vas- 
taamaan siihen kysymykseen? 
Haluavatko he mennä Suomen 
kautta Ruotsiin vai nostattaa 
pakolaisten määrää Suomessa 
vai palata Venäjälle? EU ei tule 
jakamaan taakkaamme näiden 
suhteen. Pitäisiköhän nuorille 
pojille tehdä selväksi, että heitä 
saattaa Suomessa odottaa ylei- 
nen asevelvollisuus (kotoutta- 
misen jälkeen!). Vihapuhe on 
tuomittavaa, jyrisee valtiovalta. 
Kansalaisilla on sentään oikeus 
omiin mielipiteisiin. 

Sattumoisin ajauduin tilaisuu- 
teen kuulemaan luentoa Pako- 
laiset. Korvat höröllä kuuntelin 
termien määrittelyä evakosta ja 
pakolaisesta: Evakko on maan 
rajojen sisällä siirtynyt ja pako- 
lainen on maahan tullut jollakin 
perusteella. 

Korvaani särähti luennoitsijan 
sanonta tämän hetkisestä ti- 
lanteesta, mikä koskettaa Suo- 
mea. Eli jotenkin näin olivat 
luennoitsijat sanat: Jatkosodan 
aikana eri tahoilla (valtioiden 
välillä) mietittiin inkeriläisen 
väestön asemaa. Mihin heidät 
voitaisiin siirtää? Suomi suostui 
ottamaan heidät vastaan. Nyt 
taas EU: n jäsenvaltiot mietti- 
vät , miten sijoittaa Eurooppaan 
tulleet pakolaiset. Tilanne on hy- 
vin samankaltainen. 

(Tässä kohden näin punaista ja 
olin vähällä pompata pystyyn.). 
Mielestäni syyt, jotka ovat tähän 
tilanteeseen Euroopan maat 
saattaneet, eivät ole läheskään 
vertailukelpoiset tai samaistet- 
tavissa. Inkeriläisen siviiliväes- 


tön siirtoon pois miehitetyltä 
alueelta oli pienen heimon sääs- 
täminen kansan murhalta, kun 
koko Euroopassa vallitsi sotati- 
la. Nyt Euroopassa ei ole sotati- 
laa, vaan Euroopan ulkorajoilla 
soditaan. Eurooppaan tunkeu- 
tuu rajojen läheisyydestä sotaa 
käyvien valtioiden pakolaisia. 
Euroopan valtiot yrittävät jakaa 
yhteisvastuullisesti ja tasapuoli- 
sesti “taloudellista” taakkaa. Eu- 
rooppaan pyrkijät tulevat tänne 
omalla kustannuksellaan. Heitä 
ei mikään valtio ole siirtämässä 
tai ajamassa sodan jaloista pois. 
Aina voi takertua yksityiskoh- 
tiin. Tai sitten en ole ymmär- 
tänyt luennoitsija asettelemia 
sanoja oikein. 


Toisen muutto- 

\ / 

vaiheen inkeriläinen: 

En ymmärrä alkuunkaan sitä, 
että nuoret miehet pakenevat 
omasta maastaan. 

Sodat pitäisi saada loppumaan 
ja nämä Eurooppaan tulleet 
“sotakarkurit” palautettua tuh- 
kaksi pommitettuihin koti- 
maihinsa jälleenrakennustöi- 
hin. Täystyöllisyys olisi taattu 
vuosikymmeniksi eteenpäin ja 
asiatuntija- ja raha- apuja vir- 
taisi Eu:n kansalaisilta! Sodan 
jälkeen Suomi ja Saksa nousivat 
tuhkasta hyvinvointivaltioiksi 
vuosikymmenten kovalla työllä. 
Toivottavasti sananparsi “Oma 
maa mansikka, muu maa mus- 
tikka” pitää paikkansa. 


TUNNISTATKO IHMISET? 


Aleksanteri Kuivanen etsii tie- 
toa oheisessa kuvassa näkyvistä 
ihmisistä. Kuva löytyi Kansallisar- 
kistosta Hietamäen seurakunnan 
kansiosta "Irralliset asiakirjat " - 
arkistoyksikössä olleiden niteiden 
välistä. 

"Voisitko mahdollisesti tunnistaa 
valokuvassa olevat henkilöt? Olisi 
mielenkiintoista tietää keitä he 
ovat. Ilmoittakaa jos tuttuja kasvo- 
ja löytyy" Kuivanen pyytää. 

Tiedot voi ilmoittaa 
Aleksanteri Kuivaselle 
sähköpostiosoitteeseen 
aleksanteri.kuivanen@gmail.com 

LAATOKAN SINI 

Mielenkiintoinen kirjailijavieras Inkeri-iltapäivässä 

Teksti ja kuvat Anneli Mylläri 



Y hdessä Wiipuri-Yhdis- 
tyksen kanssa järjeste- 
tyssä Inkeri-iltapäivässä 
7.11.2015 esiintyi mielenkiin- 
toinen kirjailijavieras. Kun Lassi 
Hakulinen oli esitellyt itsensä ja 
todennut heti perään olevansa 
hiihtäjä Veikko Hakulisen nuo- 
rin poika, kävi yleisön joukossa 
kohahdus. Kaikki osallistujat 
olivat sen ikäisiä, että hyvin 
muistivat Suomelle kunniaa ja 
mainetta tuoneen hiihtäjäku- 
ninkaan. 

Lassi Hakulinen kertoi syksyllä 
2014 julkaistusta romaanistaan 
Laatokan sini — romaani suuril- 
ta vesiltä ja sen syntyhistoriasta. 


Kirjan osittain todellisuuteen 
perustuvat, sodanaikaiset ta- 
pahtumat sijoittuvat nimensä 
mukaisesti suurille vesille, Laa- 
tokalle ja Päijänteelle. Tapahtu- 
mapaikat ovat Hakuliselle tut- 
tuja, joten kerronta on aitoa ja 
todentuntuista. 

Laatokka on tullut Lassille tu- 
tuksi sukujuurien myötä. Hä- 
nen vanhempansa ovat kotoi- 
sin Karjalasta; isä Kurkijoelta ja 
äiti Kivennavalta. Lassi vieraili 
ensimmäisen kerran Karjalas- 
sa, Kurkijoella, Pekka- veljensä 
johdolla tehdyllä sukumatkalla 
kesällä 2000. Isä-Hakulinen, 


joka oli sodan aikana palvel- 
lut Valamossa mutta ei ollut 
vuoden 1944 jälkeen käynyt 
kotiseudullaan, hyppäsi bus- 
sista ulos, teki kierroksen, 
palasi takaisin ja totesi, että 
"oikeassa paikassa ollaan”. Ko- 
titalosta oli jäljellä kivijalka, 
ja tontilta löytyi myös luon- 
nonkivistä tehty maakellari. 
Lassi on tämän jälkeen tehnyt 
Karjalaan tusinan verran reissu- 
japa joka kerta - vaikka ei itse 
ole siellä syntynyt - hänellä on 
ollut tunne, että "kotiin ollaan 
menossa”. Voidakseen kuva- 
ta Laatokan maisemia aidon 
tuntuisesti, Lassi risteili vie- 

1 ä Pekka-veljensä ja sisarensa 
miehen, Hannun, kanssa 2006 
Sortavalasta vuokraamallaan 
kalastustroolarilla viikon päivät 
saaresta toiseen. 

Päijänne on tullut Lassille 
tutuksi sen rannalla sijaitse- 
van kesämökin myötä. Mökki 
on vuodesta 1961 ollut su- 
vun kokoontumispaikka, jos- 
sa on yhdessä vietetty niin 
juhannukset kuin joulutkin. 
Päijänteellä, Tehinselällä, on 
saari, jossa jo ennen sotia, ja 
aina 1970-luvulle saakka, asui 
erakko Toivo Pylväläinen. Pyl- 
väläisellä on merkittävä rooli 
Lassin romaanissa. 

Lassin kirjailijan ura alkoi 1999, 
jolloin hän isänsä haastattelun 
ja tämän päiväkirjamerkintöjen 
pohjalta kirjoitti teoksen Haku- 
Veikko - suurhiihtäjä Veikko Ha- 
kulisen muistelmat. Isä-Veikko 
menehtyi auto-onnettomuu- 
dessa Valkeakoskella 2003. 


Kalastusta harrastava Lassi osal- 
listui 2007 Eränkävijä-kokoel- 
mateoksen kirjoituskilpailuun 
ja voitti ensimmäisen palkinnon 
novellillaan Musta lohi. Se ker- 
too kahdesta Laatokan kalasta- 
jasta, Rädyn veljeksistä, Antista 
ja Mikosta. Mikko Rädystä Las- 
si teki Laatokan sini -romaanin 
päähenkilön. 

Inkeriläiset, karjalaisten rajanaa- 
purit, kytkeytyivät olosuhteiden 
johdosta tiiviisti tarinaan. Heitä 
varten Lassin oli luotava uskot- 
tavat henkilöhahmot, kuten sa- 
lakuljettaja Santeri ja - jotta ta- 
rinaan saataisiin mukaan myös 
hieman romantiikkaa - Mikon 
nuori rakastettu, Maria Käki. 

”Noin minäkin olisin 
sen kirjoittanut”. 

Laatokan sini -romaanin replii- 
kit on kirjoitettu karjalan mur- 


teella. Lassi ei sanojensa mu- 
kaan osaa itse sitä puhua, mutta 
kirjoittaminen kuitenkin sujuu. 
Ensi alkuun hän tarkistutti teks- 
tit äidillään, ja vähitellen luotta- 
mus omiin taitoihin vahvistui. 
Lassin äiti, Kivennavalla syn- 
tynyt Raili, s. Kiuru, on tomera 
ihminen, joka korkeasta iästään 
huolimatta hoitaa asioitaan pol- 
kupyörällä ajaen eikä huoli apua 
edes ikkunoiden pesuun. Lu- 
ettuaan valmiin Laatokan sini 
-kirjan hän totesi, että ”noin 
minäkin olisin sen kirjoittanut”. 

Tämän iltapäivän vietimme 
- niin inkeriläiset kuin karja- 
laisetkin - yhdessä sulassa so- 
vussa. Sopua heimojen kesken 
löytyi myös Laatokan sini -kir- 
jan tapahtuma-aikoina. Lassin 
Raili-äidin sanoja lainatakseni: 
” Samoja ihmisiä ollaan, vaikka 
raja välissä.” Nyt välissämme ei 
onneksi ole enää sitä rajaakaan. 

INKERI $01 - MUSIIKILLINEN ILTAPÄIVÄ 

Teksti ja kuvat Outi Mäkelä 


Suuri joukko Inkerin ystäviä 
kokoontui Maunulan kirk- 
koon 14.11. viettämään mu- 
siikillista lauantai-iltapäivää 
ja juhlimaan Suomen Liiton- 
Liiton puheenjohtajan Alina- 
Sinikka Salosen ja varapu- 
heenjohtajan Viktor Hyyrö- 
sen 75-vuotissyntymäpäivää. 
Tilaisuus alkoi Alina- Sinikka 
Salosen ja Viktor Hyyrösen 
vastaanottaessa onnitteluita 
sukulaisiltaan ja ystäviltään. 
Inkeri-Liiton hallituksen edus- 
tajat ojensivat puheenjohtaja 
Alina- Sinikka Saloselle Liiton 
viirin hänen ansioistaan inke- 
riläisten yhdistystoiminnassa. 
Kolmen vuoden puheenjohta- 
juuden aikana Alina-Sinikka 
on saanut aikaan todella paljon. 
On ollut muun muassa matko- 
ja, Inkeri-iltapäivän tilaisuuksia, 
Inkeriläisten Viesti -lehti on 


uudistunut, samoin nettisivut 
(www.inkeriliitto.fi) . 

Viktor Hyyrönen on saanut sa- 
maisen viirin omista ansioistaan 
Liiton hyväksi jo aiemmin. 

Onnittelujen jälkeen alkoi ilta- 
päivän musiikillinen osuus. Sen 
aloitti lauluyhtye Mesimarjat 
laulamalla vieraat tervetulleik- 
si. Esitys alkoi laululla ”Hyvä 
ilta vierahille!” ja jatkui lauluil- 
la "Tuutarin kissan keittäjät”, 
”Tässä tanssivat tasaiset”, "Äi- 
din laulu”, "Larin Parasken lau- 
lu”, ”Tulla-alla-lari-la”. Yhtyettä 
on aina ilo kuunnella ja katsella. 
Lauluyhtyeessä lauloivat Aino 
Räikkönen, Irina Kolomainen, 
Anna Räikkönen, Isabella Toi- 
vonen ja Robert Toivonen, kaik- 
ki lähisukulaisia keskenään. 


Mesimarjojen esityksen jälkeen 
Alina-Sinikka Salonen toivotti 
omasta puolestaan vieraat terve- 
tulleiksi ja esitti jo valmiiksi kii- 
toksensa kaikille läsnä olijoille, 
jotka ovat kantaneet "kortensa 
kekoon” tätä juhlaa varten. Kos- 
ka paikalla oli paljon ihmisiä, 
jotka eivät tunne inkeriläisten 
vaiheita, hän käytti puheenvuo- 
ron kerraten inkeriläisten Suo- 
meen tulon vaiheita. 

Tilaisuuteen oli myös saapu- 
nut vieraaksi tamperelainen 
erityisopettaja ja muusikko, in- 
donesialais-inkeriläinen Maco 
Oey, joka lauloi säveltämiään 
ja sanoittamiaan lauluja säestä- 
en itseään kitaralla. 

Maco kertoo "Sukupuu”- lau- 
lun kertovan tarinan, joka on 
tiivistettynä lyhyt sukuhistoria. 
”Se voisi olla kenen tahansa 





Alina-Sinikka ja Valma Karlsson 
Karlsson Liissilästä, Kuninkaalan 
kylästä. Talvella 1941 -42 olivat 
samoissa maakuopissa. 


suvun historiasta: Naimisiin- 
meno, talon rakennus, lapsen 
syntymä, ristiäiset, isovanhem- 
muus ja kuva myös elämän 
ilosta ja katoavaisuudesta, kun 
aika vie mukanaan”. 

”Tämä hetki” -kappaleesta Maco 
kertoo seuraavaa: huoma- 
sin oman jälkipolveni lähtevän 
maailmalle ja lapsi sanoi, että älä 
murehdi. Poika sulki oven, kul- 
ki reppu selässä aurinkoa kohti, 
muuttui pisteeksi ja katosi. Mie- 
tin onko poika saanut tarpeeksi 
elämän eväitä reppuunsa, kun ilot 
ja surut tulevat vastaan. Halusin 
ikuistaa sen hetken tunnelman. 


Viktor Hyyrösen tytär Julia 
Hyyrynen viihdytti vieraita pia- 
nomusiikilla kakkukahvien ai- 
kana. 

Lämminhenkinen tilaisuus jat- 
kui vielä kahvien jälkeen kirk- 
kosalin puolella. Julia lauloi 
laulut "Souda, souda sinisorsa" 
ja "Lensi tuuliin nuoruuteni" ja 
soitti flyygelillä Oskar Meri- 
kannon "Idyllin”. Viktorin las- 
tenlapset olivat viimeiset mutta 
eivät vähäisimmät esiintyjät. 
7-vuotias Peter soitti flyygelillä 
oman sävellyksessä sekä "Taran- 
tellan” ja 9-vuotias Pauli tunte- 
mattoman säveltäjän "Balladin”. 


Lisäksi Pauli lauloi "Mitä sulle 
vastaan ystäväni" ja pojat lauloi- 
vat duettona laulun "Tahtoisin 
toivoa sinulle”. 

Syntymäpäiväjuhla päättyi lop- 
puhartauteen, jonka piti paikalla 
ollut pastori Esko Haapalainen. 
Hartauden jälkeen vieraat läh- 
tivät tyytyväisinä pimenevään 
iltaan kukin kotiaan kohti. 


LIITON SYYSKOKOUKSEN 24.10.2015 PÄÄTÖKSIÄ 


PÄÄTETTIIN v. 2016 MAKSUISTA 

• liittymis- ja jäsenmaksun suuruus 

• liittymismaksua ei kanneta 

• jäsenyhdistyksen jäsenen maksu 2€/jäsen 

• henkilöjäsenen jäsenmaksu 20 € 

• kannattava jäsen 50 € 

• Kaikki maksut ovat vuosimaksuja. 

Inkeriläisten viestin tilausmaksu 

• EU-maat40€ 

• muut maat 45€ 

• Hallituksen perustelut korotustarpeesta: lehden 
tuottojen ja kulujen ero on ollut edelleen miinus- 
merkkinen, 5€:n korotus ei kuitenkaan vielä saa 
eroa positiiviseksi, mutta auttaa osaltaan tasapai- 
nottamaan lehden budjettia. 

ESITETTIIN 

• 1. Hallituksen toimintasuunnitelma v. 2016 

• Inkeriläisten viestiä julkaistaan 6 numeroa 

• suunnitellaan matkoja Oitin leirille, Mommilan 
kartanoon sekä Viroon Narvan kesäjuhlille 

• Muut toimintasuunnitelman kohdat noudattelevat 
edellisvuosien kaavaa. 

• 2. Hallituksen talousarvio v. 2016 

• talousarvion tulojen loppusumma on 21 890 € ja 
kulujen 21 500 € ja osoittaa ylijäämää 390 € 

• talousarviota laatiessaan hallitus on todennut, 
että liiton vuoden 2016 toiminta tulee olemaan 
riippuvainen mahdollisista avustuksista 


PÄÄTETIIN v. 2016 PALKKIOISTA SEURAAVASTI 

• hallituksen jäsenille ei makseta kokouspalkkioita ja 
toiminnantarkastajien palkkiot maksetaan kohtuulli- 
sen laskutuksen mukaan. 

VALITTIIN LIITON TOIMIHENKILÖT 

• puheenjohtajaksi v. 2016 valittiin yksimielisesti Alina- 
Sinikka Salonen 

• hallituksen jäsenet vv. 2016 - 2018 

• erovuorossa olleen varsinaisen jäsenen Kirill Kauppo- 
sen tilalle valittiin Lyydia Bazaleva ja 

• Maria Lahden tilalle valittiin varajäsenenä ollut Tytti 
Piironen. Hallituksen varajäseneksi valittiin Lilli Prinz- 
thal 

• erovuorossa ollut varsinainen jäsen Anne Tuohimäki 
valittiin uudelleen 

VALITTIIN v. 2016 TOIMINNANTARKASTAJAT 

• Antti Kokkinen varsinaiseksi toiminnantarkastajaksi ja 
Tarja Nieminen varatoiminnantarkastajaksi 

KUNNIAJÄSENIÄ 

Hallituksen ehdotuksesta kutsuttiin liiton kunniajäseniksi 

seuraavat ansioituneet jäsenet: 

Ella Ojala, Tampere ja Aliisa Majava, Helsinki 




LYHYESTI 


Kirjauutuus: 

Ahola, Ritva. Uusimaa. Uusi ihminen. Kertomus Alek- 
santeri Ahola-Valon elämästä nuoressa Neuvostoliitossa 
vuosina 1917 - 1933. Ahola-Valon seura Elpo ry. 2015. 

Uusimaa. Uusi ihminen on kuvaus Venäjän muutoksesta 
Neuvostovallan alkuvuosina. Kirjan kertoja on Aleksan- 
teri Ahola-Valo (1900- 1997), jonka päiväkirjojen ja 
muiden lähteiden avulla Ritva Ahola on koonnut huike- 
an tarinan neuvostoutopian varhaisista vaiheista. Tsa- 
rismin synkistä vuosista uuteen vapauteen ponnistava 
kansa joutuu pettymään järjestelmän mahdollisuuksiin. 

Ahola-Valo syntyi Pietarissa asuvaan suomalaiseen 
perheeseen, jonka asuinpaikka vaihtui tiheään. Suuren 
osan lapsuuttaan ja nuoruuttaan Aleksanteri eli Inkerin- 
maalla, missä hän jo lapsena opetti muita lapsia. 

Väkivallan vastustaja hänestä oli tullut, kun hän 
5-vuotiaana joutui seuraamaan väkivaltaista kahakkaa 
Pietarin Palatsiaukiolla. Koko elämänsä ajan hän piti 
päiväkirjaa ja ilmaisi ajatuksiaan paitsi kirjoittaen, myös 
kuvien kautta. Hänellä oli varhain kehittynyt itsekas- 
vatuksen tarve ja siihenkin hän teki omia menetelmiä. 
Kirjassa hänen elämäänsä nuorena aikuisena kuvataan 
seikkaperäisesti ja elävästi. Aleksanteri Ahola-Valo on 
ollut poikkeuksellisen määrätietoinen, monipuolisesti 
taiteellisesti lahjakas ja humaani ihminen, joka on koko 
elämänsä ajan pyrkinyt tekemään parempaa maailmaa. 
On hienoa, että hänellä on sukulainen ja muita ystäviä, 
jotka tekevät määrätietoista työtä hänen valtaisan tuo- 
tantonsa tallentamiseksi. Kirjalle toivoo jatkoa, ass 



Valikoima erikoiskirjastoja ja -museoita 

Luettelo täydentää vuoden 2015 aikana Inkeriläisten vies- 
teissä no 2 (s. 5), no 3 (s. 5) ja no 5 (ss.9- il) annettuja 
tietoja arkistojen ja museoiden osoitteista. 

Baltia-kirjasto: Sörnäisten rantatie 22, Hki 
Eduskunnan kirjasto: Aurorankatu 6, Hki 
Helsingin kaupungin museo: Sofiankatu 4, Hki 
Kansan Arkisto: Vetehisenkuja 1, Hki 
Maakunta-arkistot: Hämeenlinna, Aittatie 2 
Joensuu, Yliopistokatu 6 
Jyväskylä, Pitkäkatu 23 
Mikkeli, Pirttiniemenkatu 8 
Oulu, Arkistokatu 6 
Turku, Aninkaistenkatu 11 
Vaasa, Sepänkyläntie 2 

• Museovirasto: Nervanderinkatu 13, Hki 

• Sota-arkisto: Työpajankatu 6, Hki 

• Suomen Sukututkimusseura: Liisankatu 16, Hki 

• Työväenliikkeen kirjasto: Sörnäisten rantatie 25 A 
1, Hki 

• Työväen arkisto: Sörnäisten rantatie 25, Hki 

• Työväen asuntomuseo: Kirstinkuja 4, Hki 

KANSALLISARKISTOSSA ASIOIVILLE TIEDOKSI: 

Arkistossa on Markku Leppäsen vuonna 1995 kirjoit- 
tama Tutkijapalvelun opas nro 3 INKERILÄISET ARKIS- 
TOLÄHTEISSÄ. Siihen kannattaa ainakin aloittelijan 
tutustua. Sitä voi maksua vastaan myös kopioida omaan 

SUOMALAISET SUKUJUURENI 

VUOSI SITTEN POIS NUKKUNEEN LILJA KUIVASEN MUISTELMAT 


Lilja Kuivanen 1944 Suomessa. 


I 


Lilja Kuivanen toimi Suomen Inkeri-liiton hallituksen 
jäsenenä sekä Inkeriläisten sivisty ssäätiön hallintoneuvoston 
* jäsenenä vv. 2004 - 2012. Hänelle myönnettiin säätiön 
ansiomerkki 2006. Kuivanen toimi myös Inkeriläisten viestin 
toimitussihteerinä vuonna 2001. 


O len Lilja-Emilia Kui- 
vanen ja kotoisin Hie- 
tamäen seurakunnan 
Somerkankaan kylästä. Olen 
omaa sukua Rikkinen. Rikki- 
set ovat äyrämöisiä, lähtöisin 
Karjalan kannaksen Äyräpään 
pitäjästä. 

Ennen sotaa perheemme asui 
noin 20 kilometrin etäisyydel- 
lä Leningradista Strelnan ja 
Krasnoe selon välisen maantien 
varrella. Nykyään alue kuuluu 
Pietarin kaupunkiin. Isäni työs- 
kenteli kaupungissa ja äitini oli 
kahden alaikäisen lapsen kanssa 
kotona. 

1941 Pako Viroon 

Kun sota alkoi, jäimme saksa- 
laisten miehittämälle alueelle, 
johon rintama pysähtyi. Meillä 
oli kaksi taloa: isovanhempieni 
vanha talo ja meidän uudempi 



rakennus. Vanhassa ta- 
lossa oli katos eläinten 
rehuja ja taloustarpeita 
varten. Saksalaiset keksi- 
vät asentaa tämän katok- 
sen alle ison tykin, joka oli 
suunnattu Leningradiin 
päin. Emme voineet jää- 
dä asumaan sen naapuruuteen. 
Meidän oli jätettävä kotimme 
ja siirryttävä selustaan. Mukaan 
saatoimme ottaa vain sen ver- 
ran tavaraa minkä vanhemmat 
jaksoivat kantaa. Asuimme äi- 
din kotikylässä Tielisissä Linda 
Matikasen saunassa ja pian lop- 
puivat ruokatarpeetkin. Edessä 
oli nälkätalvi. 

Sitten tuli tieto, että Viroon tar- 
vitaan työvoimaa ja perheemme 
päätti muuttaa sinne. Eräänä 
vuoden 1942 talvipäivänä mei- 
dänkin perhe aloitti matkansa 
Viroa kohti. Krasnojeselon ase- 
malla seisoi juna, johon matka- 
laisia kerättiin, mutta meidät py- 
säytettiin jo ennen Viron rajaa ja 
siirrettiin Jaaman asemalla jon- 
kunlaiseen varastorakennukseen, 
jossa ei ollut edes lavereita. Vie- 
timme talven varaston betonilat- 
tialla. Olimme nälkäisiä, mutta 
kulkutauteja ei siellä esiintynyt. 


Leiri oli kai tarkoitettu karan- 
teenileiriksi ja kun kevääseen 
menneessä ei siellä kulkutauteja 
ilmennyt, nälkäkuolemia kyllä- 
kin, tuli siirto Kloogaan. 

"Vietimme 

talven varaston 
beto n ilattialla 


Keväällä 1942 meidät siirret- 
tiin Kloogan leirille. Saavuim- 
me niille seuduille aurinkoisena 
kevätpäivänä, jolloin jo ruoho 
viheriöi. Paikka näytti rauhal- 
liselta ja jopa viihtyisältä, eikä 
meillä ollut minkäänlaista aavis- 
tusta siitä, mitä tulemaan pitää. 
Majoitus oli järjestetty suuriin 
kasarmeihin. Monessa kasarmi- 
huoneessa asui 100-200 henkeä. 
Ruoka rajoittui pääosin peru- 
nankuorikeittoon ja moni pak- 
kas- ja nälkätalven yli päässyt 
siirtolainen vaihtoi lähitaloissa 
viimeisetkin vaatteensa ja arvo- 
esineensä lapsillensa ruokaan. 
Mutta ruokatilanne sinänsä ei 
vielä ollut pääsyy, joka myöhem- 
min aiheutti joukkokuolemia, 
vaan leirillä puhjennut taudit. 
Laaja pilkkukuume-epidemia 

oli osaltaan huonontanut leirin 
oloja. Kulkutautivaaraa lisäsi 
se, että leirit olivat olleet ve- 
näläisten sotavankien leireinä 
ja sotavankien keskuudessa oli 
ajoittain ollut pilkkukuume- 
epidemioita. Leirillä riehui kul- 
kutauteja, erittäinkin lavantautia 
ja voidaan varmuudella sanoa, 
ettei sieltä päässyt kukaan pois 
sairastamatta niitä. Niin kävi 
myös meidän perheellemme. 
Koko meidän perheemme sai- 
rastui pilkkukuumeeseen. Minä 
sairastuin ensimmäisenä ja äiti- 
ni tuli sairaalaparakkiin minua 
hoitamaan. Kun selvisin, oli 
hänen vuoronsa sairastua, jos- 
ta hän ei toipunut. Äitini Olga 
kuoli siihen keväällä 1942. Hän 
on haudattu Pölkkylän joukko- 
hautaan. 

Itse hautauskin tapahtui epäin- 
himillisesti: joka aamu kerättiin 
vuorokauden aikana kuolleet, 
pinottiin alastomina hevos- 
rattaille ja kuljetettiin joukko- 


hautaan. Vaikka leirit olivat 
virolaisen Sojapögenikkude 
korraldamise valitsuse^n alai- 
sia ja Viro oli tunnetusti us- 
konnoltaan luterilainen maa, 
niin tiettävästi vasta vuonna 
1943 huhtikuussa suomalai- 
nen pastori Reino Ylönen 
siunasi ensi kertaa Paldiskin 
ja Pölkkylän hautausmaille 
haudatut inkerinsuomalaiset. 
Leiri oli tarkoitettu inkeri- 
läisten vastaanottoleiriksi, 
jonka kautta Viron maaseu- 
dulle työhön sijoitettava vä- 
estö kulki. Kesällä 1942 pää- 
simme Länsi-Viroon, Mär- 
jamaalle josta isäni sai töitä. 

1943 Suomessa 

Elettiin kevättä 1943 kun 
saimme tiedon mahdollisuu- 
desta muuttaa Suomeen. Näin 
saimme ensi kertaa valita, ha- 
lusimmeko muuttaa Suomeen 
vai jäädä Viroon. Tietenkin me 
halusimme Suomeen ja saman 
vuoden toukokuun 5. päivänä 
olimme jo Hangossa. 
Vietimme moniaan viikon 
Loimaan leirillä, josta kesä- 
kuun alussa pääsimme Keski- 
Suomeen Asunta-nimiseen ta- 
loon, jonka omat miehet olivat 
rintamalla ja isäni hoiti talon 
peltotöitä. Talon naiset olivat 
ystävällisiä ja ottivat meidät 
tavallaan perheeseensä. Me 
söimme isäntäväen kanssa sa- 
massa pöydässä ja meille siskoni 
kanssa ommeltiin talon puolesta 
tarpeellisia vaatteita. Sota-ajan 
Suomessahan ei vaatteita noin 
vain kaupan hyllyltä ostettu. 
Aloitin koulunkäyntini Virossa 
saksan kielellä (koska opettaja 
oli saksalainen) ja jatkoin suo- 


malaisessa koulussa eikä mitään 
ongelmia syntynyt, vaikka koti- 
seutumme ympäristö olikin ollut 
venäläinen. Mutta perheessäm- 
me oli aina puhuttu suomea ja 
tunsin itseni suomalaiseksi. 

'Perheessämme oli 
aina puhuttu suomea 
ja tunsin itseni 
suomalaiseksi”. 

Suomeen tuli lisää inkerinsuo- 
malaisia ja isä alkoi etsiä suku- 
laisiaan. Hän saikin yhteyden si- 
sarensa perheeseen ja he sopivat 
siitä, että muuttaisimme yhteen. 
Muutimme keväällä 1944 Toi- 
jalan lähettyville Ilola-nimiseen 
taloon, jota isännöivät vanhat 
ihmiset, jotka tarvitsivat apua. 
Isäni teki peltotöitä ja me muut 
autoimme tarpeen mukaan. 
Aikuinen Olga- serkkuni pää- 
si töihin Valkeakosken Säterin 
tehtaalle. Mutta senkertainen 
oleskelumme Suomessa jäi lyhy- 
eksi, vain IV 2 vuoden mittaiseksi. 

1945 Paluu 
Neuvostoliittoon 

19.9.1944 Suomi solmi NL:n 
kanssa välirauhan, jonka ehtoi- 
hin kuului mm. neuvostokansa- 
laisten, ensisijaisesti sotavankien 
ja internoitujen palauttaminen 
Neuvostoliittoon. Näissä rau- 
hattomissa oloissa päätyi noin 
55 000 inkerinsuomalaista pa- 
luumatkalle Neuvostoliittoon. 
Perheeseemme kuului lisäkseni 
isä ja nuorempi sisareni. Sota- 
aikana asuimme yhdessä isäni 
sisaren ja hänen lastensa kanssa. 
Tätini kävi valvontakomission 

tiedotustilaisuudessa ja kertoi 
kuulemansa muille perheemme 
jäsenille. Hänen kertomukses- 
taan sain sellaisen käsityksen, 
että palautus ei ollut pakollinen. 
Tätini itsekin oli sitä mieltä et- 
tei paluumatkalle pitäisi lähteä. 
Mutta hänen aikuinen tyttären- 
sä Olga oli eri mieltä, sillä hänen 
aviopuolisonsa oli Neuvostolii- 
tossa työarmeijassa. Viimein tä- 
tini taipui tyttärensä tahtoon ja 
isäni seurasi mukana. 

Meidät palautettiin Neuvosto- 
liittoon 6. tammikuuta 1945. 
Olin silloinl 1-vuotias. Juna oli 
koottu tavallisista tavaravau- 
nuista, joihin oli laitettu lavitsat. 
En tiedä tarkkaan paljonko vau- 
nussa oli väkeä, ehkä noin 25-30 
henkeä. Tila ei kuitenkaan tun- 
tunut kovin ahtaalta. 6. tammi- 
kuuta 1945 olimme jo Viipu- 
rissa. Oli meneillään tarkastus, 
jonka aikana kerättiin pois mm. 
kaikki suomenkieliset aikakaus- 
lehdet ja kirjat. Tätini onnistui 
kuitenkin pelastamaan virsikir- 
jansa pitkän ja leveän hameensa 
laskoksissa. Sen jälkeen me pää- 
simme laiturille katselemaan tu- 
hottua kaupunkia. Puoleksi tu- 
houtuneesta asemahallista kuu- 
lui musiikkia, siellä venäläiset 
tanssivat keskellä päivää. 

Me lapset pääsimme kävele- 
mään laiturille, jossa vielä seisoi 
uuden vuoden kunniaksi pysty- 
tetty kuusi. Siinä meitä lähestyi 
valokuvaaja, joka antoi käteem- 
me jonkunlaiset paperipussit ja 
laittoi meitä seisomaan kuusen 
edessä. Kun hän oli meidät nämä 
pussit kädessä kuvannut, kerääsi 
hän ne talteen. Sisareni oli eh- 
tinyt vilkaista pussin sisältöä ja 
sanoi niissä olleen mannaryy- 
nejä. Näin saimme ensi koske- 


tuksen neuvostolaiseen pakkas- 
ukkoon. Emme siinä vaiheessa 
vielä mannapuuroa kaivanneet, 
mutta jo viikon kuluttua se olisi 
varmaankin maistunut. 

”Emme siinä vaiheessa 
vielä mannapuuroa 
kaivanneet, mutta 
jo viikon kuluttua 
se olisi varmaankin 
maistunut”. 

Vaunussa oli ikkunaluukku, josta 
seurasimme matkamme etene- 
mistä. Koko matkan aikana ei 
ollut muistaakseni minkäänlais- 
ta virallista tiedotustilaisuutta, 
josta olisi selvinnyt mihin todel- 
la oltiin menossa. Mutta koska 
jo ennen lähtöä meille oli luvat- 
tu paluu kotiseudulle Inkeriin, 
seurasi isäni Viipurin jälkeen 
ikkunasta tarkkaan junan reittiä. 
Vaikkakin oltiin matkalla öiseen 
aikaan huomasi hän heti, ettei 
oltu suinkaan menossa Lenin- 
gradiin vaan sen ohi. Matka jat- 
kui Leningradin ohi sisämaahan 
meille täysin vieraaseen ympä- 
ristöön. Aamulla hän kertoi ha- 
vainnoistaan meille ja mieliala 
vaunussa oli sen mukainen. 

1945 Tverin läänissä 

Muita lepotaukoja tai pysäh- 
dyksiä ei sitten muistaakseni 
ollutkaan. Ruokailuja matkan 
aikana ei järjestetty. Ennen 
lähtöä saimme kyllä Suomesta 
eväitä kolmeksi vuorokaudeksi. 
Seuraavana iltana saavuimme 
jo meille tarkoitettuun mää- 
ränpäähän Kalininin (Tverin) 


alueelle Durnikovon kylään 
(58.5035928,36.4271326,10), 
joka sijaitsi noin 3 kilomet- 
riä Sandovan rautatieasemas- 
ta Leningradin ja Moskovan 
välisen rautatien varrella. Kun 
seuraavana iltana juna pysäh- 
tyi suunnilleen Leningradin ja 
Moskovan puoliväliin Sandovon 
asemalle, meidät siirrettiin ase- 
marakennukseen. 
Minkäänlaista yhteistä infor- 
maatiotilaisuutta ei järjestetty. 
Myöhemmin selvisi, ainoa mah- 
dollinen työpaikka oli kolhoosi 
ja alueen kolhoosien edustajat 
valitsivat tarjolla olevaa työ- 
voimaa. Asuntona oli parhaas- 
sa tapauksessa tyhjillään oleva 
mökki tai yhteismajoitus isän- 
täperheeseen. Meidät ripoteltiin 
yksin perhein venäläisiin kyliin 
niin, ettei meillä olisi mitään 
mahdollisuutta yhteydenpi- 
toon keskenämme. 

Saimme 7 hengen asunnoksi 
noin 20 neliön talon, josta nel- 
jänneksen vei leivinuuni, jossa 
myös keitettiin ruokaa ja sau- 
nottiin. Sähköstä ei ollut tietoa- 
kaan. Kylä oli korkealla paikalla 
eikä sen kaivoissa ollut vettä. Me 
lapset kannoimme vettä ämpä- 
reissä ojasta, joka virtasi 2 kilo- 
metrin päässä kylästä. Vähäiset 
jyvät oli jauhettava käsin myl- 
ly nkivillä. 

Saavuimme pakko siirto alueel- 
le keskellä talvea, jolloin varsi- 
naisia maataloustöitä ei tehty 
eikä meillä ollut tietenkään 
mitään ruokavarastoja. Paikal- 
lisetkin kolhoosilaiset ansait- 
sivat työpäivältä vain noin 200 
grammaa viljaa. Jyviä jauhet- 
tiin kivisellä käsimyllyllä. Sillä 
ei perheettä elätetä, elanto oli 
hankittava muualta. 

Isäni ja tätini poika Aleksanteri 
sahasivat ja pilkkoivat kolhoo- 
silaisille puita, Olga-serkkuni 
neuloi tilauksesta kyläläisille. 
Täti päätti hinnalla millä hy- 
vänsä ostaa perinteisen inke- 
rinsuomalaisten tulolähteen eli 
lehmän. Hän keräsi perheemme 
arvoesineet ja osti lehmän, josta 
tuli perheen varsinainen elättäjä. 
Kylässä ei ollut saunaa, hikoiltiin 
suuressa uunissa, jossa ensin oli 
valmistettu ruokaa. Ruokaa oli 
niukasti. Kerättiin pelloilta jää- 
tyneitä perunoita, joita lisättiin 
leipätaikinaan. Kesällä oli kyllä 
pakko tehdä melkein palkatonta 
kolhoosityötä, koska sitä varten- 
han meidät sinne oli tuotu. 

” Kylässä ei ollut 
saunaa, hikoiltiin 
suuressa uunissa, jossa 
ensin oli valmistettu 

ruokaa’. 

Ensi vaikutelmat elämästä näis- 
sä oloissa olivat ankeita. Oli 
sellainen tunne kuin olisimme 
siirtyneet keskiaikaan. Paikka- 
kunnalla ei ollut sähköä, kylän 
kaivoissa ei ollut vettä, kylässä 
ei ollut saunaa eikä lähettyvil- 
lä myllyä. 

Keväällä kerättiin kolhoosin 
pellolta jäätyneitä perunoita, joi- 
ta lisättiin leipätaikinaan. Ennen 
ruohon ilmestymistä kaivettiin 
voikukkien juuria lehmälle ra- 
vinnoksi, mutta maitoa emme 
saaneet itse juoda, vaan se myy- 
tiin asemalla matkustajille ja ra- 
halla ostettiin muita halvempia 
ruokatarpeita. Kesällä kerättiin 
suolaheiniä, sieniä, marjoja. Jy- 
viä, jos niitä oli, jauhettiin tun- 


tikaupalla raskailla käsikivillä, 
sekin oli lasten työtä. Kylässä ei 
ollut sähköä, valonlähteenä oli- 
vat tuikut, niiden valossa tehtiin 
läksyjä tai käsitöitä. 


” Keväällä kerättiin 
kolhoosin pellolta 
jäätyneitä perunoita, 
joita lisättiin 
leipätaikinaan 


Kouluun menin heti talviloman 
päätyttyä. En ollut sitä ennen 
käynyt venäläistä koulua enkä 
koskaan opetellut venäjää, se 
vaan tarttui ympäristöstä. Päin- 
vastoin äitini muistutti aina kun 
yritin sanoa jotakin venäjäksi, 
että ”koton luajitaa suomee”. 
Nyt jouduin suomalaises- 
ta koulusta venäläisen koulun 
kolmannelle luokalle. Onneksi 
opettaja käsitti tilanteen ja an- 
toi meille sisareni ja serkkuni 
kanssa jonkun aikaa tukiope- 
tusta. Varsinaista kiusaamista 
en kokenut, pientä vahingoniloa 
penkkinaapurini taholta silloin 
tällöin kylläkin kun hän sattui 
huomaamaan kirjoitusvirheeni. 
Seuraavana vuonna emme enää 
tukiopetusta tarvinneet. 

1946 Viroon 


Inkeriin emme pyrkineet, koska 
tiesimme, että saksalaiset olivat 
poissa ollessamme purkaneet 
uuden talomme rintaman tar- 
peisiin. Tädin ja Olga-serkun 
talot olivat uusien asukkaiden 
käytössä ja käydessään siellä 
täti sai käskyn poistua koti- 
kylästään 24 t. sisällä. Vuoden 


1946 kesänä perheemme muutti 
Viroon, mutta v.1949 oli sieltä- 
kin lähdettävä Itä- Karjalaan. 
Lähdimme Kalininin alueelta 
omin luvin Viroon v.1946 ke- 
sällä. Isä työskenteli Jarvamaan 
Sörandan kylässä maataloudessa 
ja minä aloitin opinnot Köisin 
(vironkielisessä) koulussa, jonka 
päätettyä v. 1948 pääsin opiske- 
lemaan Viljandin kaupunkiin 
sairaanhoitajan opistoon, jos- 
ta valmistuin sairaanhoitajaksi 
v.1950. 

1950 Karjalaan 

Vuonna 1949 oli alkanut inke- 
rinsuomalaisten pakkosiirto Vi- 
rosta. Perheemme oli muuttanut 
Itä- Karjalan Rukajärven piirin 
Tiksan kylään. Isäni työsken- 
teli metsätöissä ja sisareni Vee- 
ra kävi koulua. Sain lähetteen 
sairaanhoitajan töihin Ruka- 
järven sairaalaan, jossa työs- 
kentelin 3 vuotta. 

Itä- Karjalassa oli pula lääkäreis- 
tä, koska Petroskoin yliopistossa 
ei ollut lääketieteellistä osastoa. 
Tasavallasta lähetettiin lääke- 
alan opiskelijoita Leningradiin 
sillä ehdolla, että he palaisivat 
töihin Karjalaan. Ilmoittauduin 
tähän ryhmään ja suorittiin 
sisäänpääsykokeet hyvin arvo- 
sanoin. Mutta lautakunta, joka 
teki lopullisen hyväksymispää- 
töksen, ilmoitti, ettei suoma- 
laisia hyväksytä opiskelemaan 
Leningradiin. Halusin kuiten- 
kin jatkaa opintoja ja suoritin 
samana vuonna sisäänpääsy- 
tutkinnot Petroskoin yliopiston 
suomalais-ugrilaiselle osastolle. 
Suoritettuani tarvittavat lisäko- 
keet jatkoin opiskelua Petros- 
koin yliopistossa. 

Retki Sortavalaan 

Vanhat valokuvamme muistut- 
tavat meitä menneistä tapahtu- 
mista. Jos olemme onnistuneet 
tallentamaan jonkun mielen- 
kiintoisen hetken, voimme pa- 
lata siihen yhä uudestaan ku- 
vien välityksellä. Eräs tällainen 
muistiin painunut elämys oli 
kohdallani matka Sortavalaan 
1950-luvulla. Se ei ollut mi- 
kään nykypäivän turistimatka, 
vaan siihen liittyi jopa pidätyk- 
sen vaara. 

Kuvissa on ryhmä Petroskoin 
yliopiston suomalais-ugrilaisen 
osaston ylioppilaita, joita op- 
pivuoden alussa maan tavan 
mukaan lähetettiin tavallisesti 
kuukaudeksi maalle sadonkor- 
juutöihin. Tällä kertaa emme 
joutuneet Aunuksen pelloille, 
vaan Sortavalan seudulle Alattu- 
nimisen rautatieaseman lähetty- 
ville. Asemarakennuksen ovi ja 
ikkunat olivat kiinninaulattuja, 
eikä lähettyvillä näkynyt aino- 
atakaan taloa. Matkamme jat- 


kui kylätietä pitkin noin 5 km: n 
päähän joen rannalla sijanneelle 
vesimyllylle. Majoituimme ole- 
tettavasti myllyn entisen omista- 
jan jykevään ja tilavaan kaksiker- 
roksiseen taloon. Rakennukset 
olivat säilyneet vahingoittumat- 
tomina, mutta myllyä ei näissä 
oloissa enää tarvittuja se seisoi 
tyhjillään. Paikka olisi kesällä 
ollut mitä ihanteellisin, mutta 
sateisen syksyn pitkinä pimei- 
nä iltoina sähkövalon puuttu- 
essa oli vaikeata keksiä mitään 
mielekästä tekemistä. Kun koit- 
ti viikonloppu, joku ryhmästä 
ehdotti Sortavala-matkaa, jota 
suurin osa meistä mielellään 
kannatti. Ongelmana oli se, että 
oltiin rajaseudulla, johon inke- 
rinsuomalaisilla ei siihen aikaan 
ollut mitään asiaa. Meidät oli 
ryhmänä komennettu töihin 
tiettyyn paikkaan, eikä meillä ol- 
lut henkilökohtaisia lupia, jotka 
olisivat oikeuttaneet liikkumaan 
sen alueen ulkopuolella. Mutta 
elettiin Stalinin kuolemanjäl- 
keistä ns. "suojasään" eli poliitti- 


sen liennytyksen aikaa. Olimme 
nuoria ja toiveikkaita, joten pää- 
timme käyttää tilaisuutta hyväk- 
si ja tutustua Sortavalaan, kävi 
miten kävi. 

” Olimme nuoria ja 

toiveikkaita”. 

Syrjäisellä radalla juna kulki 
molempiin suuntiin vain kerran 
vuorokaudessa ja saapui Sor- 
tavalaan keskiyön paikkeilla. 
Vastassa olivat tietenkin miliisit 
tarkastamassa passeja. Kerroim- 
me heille ketä olimme ja mikä 
oli tarkoituksemme. Miliisit 
poistuivat neuvottelemaan pää- 
miehensä kanssa. Meitä lienee 
ollut liian paljon ja emme olisi 
mahtuneet pienen asemaraken- 
nuksen koppiin, joten meidät 
päätettiin sijoittaa kaupungin 
entiseen kansakoulurakennuk- 
seen, joka siihen aikaan oli ns. 
neuvostoupseerien talona. Tämä 
4-kerroksinen upea rakennus oli 

valmistunut entisen Pitkänsil- 
lan (myöhemmin Karjalansillan) 
viereen vuonna 1929 ja säilynyt 
sotien yli vahingoittumattoma- 
na. Sen tilaavassa sisääntuloau- 
lassa vietimme lopun yöstä. 

Kun aamulla heräsimme eikä 
vartiomiehiä näkynyt, läh- 
dimme kaupunkikierrokselle. 
Kukaan meistä ei ennestään 
tuntenut Sortavalaa, joten kier- 
telimme katuja miten sattui 
pitkin ja poikin. Oli sunnun- 
taiaamu ja kaupunki oli hiljai- 
nen, eikä paikallisia asukkaita 
näkynyt. Perheemme oli vasta 
noin kymmenen vuotta sitten 
lähtenyt Suomesta. Nyt näillä 
tyhjillä Sortavalan kaduilla tuli 
sellainen tunne kuin olisin taas 
hetkeksi palannut Suomeen. 
Suurempia sodan jälkiä ei kau- 
pungilla näkynyt, eikä uusi val- 
tiovalta ollut ehtinyt muuttaa 
kaupungin yleisilmettä paitsi 
katujen nimiä ja muita kylttejä. 
Se oli edelleenkin suomalainen 
kaupunki katujen valaistuspyl- 
väitä myöten, jotka kaartuivat 
jalkakäytävien yllä. Sellaisia ei 


siihen aikaan venäläisistä kau- 
pungeista löytynyt. 

” Sodan jälkiä ei 
kaupungilla näkynyt”. 

Näin vaeltaen osuimme puistik- 
koon, jossa meitä "tervehti" iki- 
oma runonlaulajamme! Hänet 
kyllä tunnistimme, vaikka emme 
silloin tietäneetkään, että patsas 
oli Alpo Säilön ja Nina Strin- 
kelin yhteistyönä syntynyt Petri 
Shemeikan kasvoista muotoil- 
tu vanhan vakaan Väinämöisen 
hahmokuva, joka piteli kannelta 
polvillaan. Patsas valmistui siis 
saman taiteilijan johdolla, joka 
oli myös Helsinkiin pystytetyn 
Larin Parasken patsaan tekijä. 
Runonlaulajan hahmo huokui 
arvokkuutta ja rauhaa. Petri 
Shemeikka ei itse ollut runon- 
laulaja, vaan metsästäjä ja hänel- 
tä on tallennettu runsaasti met- 
sästysloitsuja. Hän oli runonlau- 
laja Iivana Shemeikan serkku 
ja vanhoilla päivillään hänen 
kasvonpiirteensä, pitkä tukka 
ja parta muistuttivat 
sitä mielikuvaa, joka 
ajan mittaan oli syn- 
tynyt Väinämöisestä. 
Pronssinen patsas on 
2,5 metrin korkuinen, 
se paljastettiin vuoden 
1932 kesäkuussa, jol- 
loin vietettiin Sorta- 
valan 300-vuotisjuh- 
lia. Patsas pystytettiin 
Kolmikulman puis- 
toon Suomen pankin 
toimitalon edustalle, 
jossa se myöhemmin 
ilmestyneiden mat- 
kaoppaiden mukaan 
edelleenkin sijaitsee. 



Löysimme näköalapaikan, joka 
lienee ollut noin 50 metriä me- 
renpinnan yläpuolelle kohoava 
jylhä Kuhavuori, josta myöskin 
jäi kuva muistoksi. 

Sitten olikin paluumatkan aika. 
Se sujui rauhallisesti, eikä meiltä 
myöhemmin vaadittu selityksiä 
tämän omaehtoisen retken tii- 
moilta. Puolen vuosisadan ku- 
luttuakin iloitsen tästä muisto - 
rikkaasta retkestä, joka on säily- 
nyt elävänä mielessäni. 

1956 Pietariin 

Vuonna 1956 tuli kuluneeksi 
3 vuotta inkerinsuomalaisten 
vainoojan Stalinin kuolemasta. 
Inkerinsuomalaiset saivat mah- 
dollisuuden palata Leningradin 
alueelle. Vaikka opintoni Petros- 
koin yliopistossa olivatkin vielä 
kesken, päätin yrittää muuttoa 
sinne. Vuodesta 1956 tuli elä- 
mäni murrosvuosi, jolloin myös 
paluu kotiseudulle tuli mah- 
dolliseksi. 

Tapahtui sellainen ihme, että 
kun saavuin Leningradiin ja kä- 
velin Venäjän vanhimman ylei- 
sen kirjaston ovesta sisään ky- 
symään, olisiko heillä töitä suo- 
menkielentaitoiselle ylioppilaal- 
le, siihen vastattiin kysymyksellä, 
milloin voisin aloittaa? 
Vastasin, että ensi maanantai- 
na, sillä siinä vaiheessa minulla 
ei ollut vielä edes asuntoa. Sain 
työpaikan ulkomaisen kirjal- 
lisuuden hankintaosastolta ja 
tehtäviini kuului mm. suoma- 
laisen kirjallisuuden tilaaminen. 
Aloitin tietenkin heti ja loput 
yliopisto-opinnot hoituivat etä- 
koulutuksena. Löysin vuokra- 
asunnon ja seuraavana maa- 
nantaina aloitin työni Venäjän 

vanhimmassa yleisessä kirjastos- 
sa. Nevskin ja Sadovaja-kadun 
risteyksessä sijaitsevassa kansal- 
liskirjastossa työskentelin ulko- 
maisen kirjallisuuden hankinta- 
osastolla yli 30 vuotta - vuoteen 
1988 eli eläkkeelle siirtymiseeni 
asti. Tilasin suomalaista ja lääke- 
tietelaista kirjallisuutta ja toimin 
tulkkina suomalaisen kirjasto- 
väen vieraillessa Leningradissa. 
Vuonna 1957 solmin avioliiton 
Pekka Kuivasen kanssa ja seu- 
raavana vuonna syntyi poikam- 
me Aleksanteri. Avioliittomme 
päättyi myöhemmin eroon. 

1990 Paluumuutto 
Suomeen 

Kirjastotyöni luonteesta johtu- 
en minulla oli hyvät mahdolli- 
suudet seurata tapahtumia sekä 
NL:ssa että Suomessa. Kun 
Inkerin Liitto Inkerinmaalla 
v.1989 perustettiin olin mukana 
sen toiminnassa alusta alkaen. 
Opetin suomea, otin vastaan ja 
rekisteröin lahjoitettua suoma- 
laista kirjallisuutta ym. Keväällä 
1990 olin Suomessa opettajille 
järjestetyillä kursseilla, jolloin 
presidentti Mauno Koiviston 


puhe oli tuoreessa muistis- 
sa ja yleisenä puheenaiheena. 
Suhtauduin tietoon erittäin 
myönteisesti. Olin odottanut 
ja toivonut sitä koko tietoisen 
elämäni ajan. 

Olin keväällä 1990 saanut työ- 
kutsun Helsingin yliopiston 
Slaavilaisen kirjaston johta- 
jalta, joten kohdallani muutto 
Suomeen oli päätetty jo ennen 
virallisen paluumuuton alkua. 
Samana vuonna Tuutarissa 
vietetyn juhannusjuhlan jäl- 
keen olin matkalla Helsinkiin 
ja heinäkuun alusta jo Slaavi- 
laisen kirjaston palvelukses- 
sa. Työympäristö oli tuttu ja 
vuokra- asuntokin järjestyi. Kä- 
velin työhöni Helsingin katuja 
ja rantoja pitkin enkä pitkään 
uskonut tätä todeksi. Sama tun- 
ne tavoitti kirjavarastossa, joka 
oli kuin peilikuva Leningradin 
työpaikastani, paitsi että siellä 
käsittelin suomalaista kirjalli- 
suutta ja täällä venäjänkielistä. 
Molempia kieliä tunnen hallit- 
sevan! tasaveroisesti. Identiteet- 
tiongelmia ei syntynyt, päin- 
vastoin tunsin itseni Suomessa 
viimeinkin omassa ympäristös- 
säni. Venäjällä sen sijaan tunsin 
itseni muukalaiseksi, koska elin 


venäläisen valtaväestön keskuu- 
dessa ja suomalainen ympäristö 
puuttui. Työskentelin HYK: n 
Slaavilaisessa kirjastossa 8 
vuotta eläkkeelle siirtymisee- 
ni asti vuoteen 1998. Samana 
vuonna kaikki perheemme jä- 
senet saivat myös Suomen kan- 
salaisuuden. 

LOPPUSANAT 

Elämäni on ollut ajoittain ras- 
kasta, mutta vaihtelevaa. Olen 
olosuhteiden pakosta kiertänyt 
maailmaa jo lapsuudestani asti. 
Se on ollut myös avartavaa ja 
kehittävää. Äitini kuoli Kloo- 
galla ollessani 8 vuotta. Isällä 
ei ollut paljoakaan kokemusta 
vanhemmuudesta koska äiti oli 
hoitanut perheen. Isäni tukeu- 
tui vanhempaan sisareensa eikä 
tehnyt itsenäisiä päätöksiä. Näin 
me kiertelimme ympyrää tädin 
perheen mukana. Tästä opin , että 
on itsenäistyttävä ja vastattava 
tekemisistään. Silloin ei tarvitse 
ketään syyttää jos sattuu valitse- 
maan väärin. 

Lilja Kuivanen 



23. joulukuuta. 2014 poisnukkunut Lilja on haudattu Malmin hautausmaalle Helsinkiin. 
Hänen on sukututkimuksensa mukaan Rikkinen suku on asunut 1660-1 Karjalan kannaksen 
Ayräpäässä, josta Ruotsin vallan aikana lähtivät Ruotsin valloittamalle Inkerinmaalle ja 
asettuivat siellä Jöran nimisen esi-isän johdolla silloiseen Savelan/Törölän kylään nuolijoen 
yläjuoksun tuntumaan. Tuolla Törölän/Savelan kylässä äitini Nina os. Rikkinen eli Liljan 
pikkuserkku myös vielä syntyi ja siellä pelloilla ja hiekkateillä kävin vuosi takaperin Aleksan- 
terin (Liljan pojan) kanssa maisemia katsomassa. 


Liljan pitkäaikainen toive oli päästä Suomeen. Täällä hän koki olevansa viimeinkin omassa 
ympäristössäni. Hän kertoi: paluu Suomeen oli pitkäaikainen toiveeni. Sen toteutuminen on 
ollut elämäni parhaimpia saavutuksia. 

KIRKKAITA MUISTOJA JOULUN TIENOOLTA 1942 
PIMENNETYSTÄ SUOMESTA 


Raija Vihavainen 



Ruskeasuon koulun väki 
lähdössä rekiajelulle 
talvella 1996. 

Kuva A-S. Salonen 


- Suatii par ostokynttilätä, sa- 
noi isä tullessaan Kumpulasta 
veljensä luota jokin päivä en- 
nen joulua. 

Elettiin vuotta 1942, neljättä 
sotaj oulua, ellei lyhyttä rauhan 
aikaa oteta huomioon. Olin 
juuri täyttänyt kolme vuotta, 
sisareni Maija oli neljä ja puo- 
livuotiaspa äiti odotti viimeisil- 
lään kolmatta lasta, vaikken siitä 
silloin mitään ymmärtänyt. Isä 
oli päässyt ikänsä takia jo syk- 
syllä 1941 Aunuksesta pitkälle 
viljelyslomalle ja sitten koko- 
naan kotiin. 

Isän tulon luulen olevan varhai- 
sin muistoni, vaikka olin vasta 
kaksivuotias. Olimme siskoni 
kanssa pihalla leikkimässä ja 
pelästyimme kovasti, kun isä 
pani kaasunaamarin päähänsä 
näyttääkseen sitä meille. Mut- 
ta voi olla, että asia on kerrottu 


niin moneen kertaan, että olen 
sen omaksi muistoksikin otta- 
nut. Mutta ne kaksi isoa valkois- 
ta kynttilää ja palan välkkyvää 
sellofaania muistan varmasti. Ja 
alas lasketut pimennysverhot, 
himmeän karbidilampun tuvan 
pöydällä ja öljylamppujen hul- 
muavat liekit, kun niitä joudut- 
tiin kuljettamaan toisiin huonei- 
siin. Pimeää piti olla kaikkialla. 

"Pelästyimme 

kovasti, kun isä pani 
kaasunaamarin 
päähänsä näyttääkseen 
sitä meille”. 

Vaikka maalaistaloista joudut- 
tiin kaikkia elintarvikkeita luo- 
vuttamaan, ruuasta ei ollut niin 


suurta pulaa kuin kaupungeissa. 
Kaikki muukin tavara alkoi kau- 
poista loppua. Emme me siitä 
siskon kanssa mitään tienneet, 
sillä meille riitti leikittäjiä ja 
vaatteiden korjaajia siirtolaisis- 
sa, jotka odottelivat perheineen 
asuntoa. Isä ja äiti näet hoitivat 
muiden töidensä ohessa ko- 
tirintama-asioita. 

Ennen joulua yritettiin isossa 
tuvassa valaa joukolla kynttilöi- 
tä ehkä lampaan talista, mutta 
muistan hämärästi katselleeni 
seuraavana päivänä peräpenkiltä, 
miten kuivatetut kynttilät vai- 
voin paloivat hetken aikaa. Mi- 
nua ei päästetty lähellekään, kun 
olin niin kova sörräämään tulta. 

Aattohämärissä tuotiin lähi- 
metsästä iso kuusi, jonka vähi- 
tellen annettiin sulaa jalassaan 
tuvan lattialla. Sulava vesi katosi 

vanhan rakennuksen lattian ra- 
koihin. Yli seitsemänkymmenen 
vuoden takaa muistan kuusen 
tuoksun yhä, ja sen vihreyden, 
joka näytti niin ihanalta tum- 
mia hirsiseiniä vasten. Kun äiti 
vielä viipyi navetassa ja muu väki 
luultavasti kattoi vaatimatonta 
jouluruokaa pöytään, otti isä 
esille vielä sodassa olevalta Toi- 
vo-veljeltään saamansa kynttilät. 
Pöydänjalalla olevasta laatikosta 
löytyi kalastajalankaa, josta hän 
arkisin kutoi verkkoja ja rysiä 
tuvan pöydän ääressä. Sillä hän 
kiinnitti kynttilät tukeviin ok- 
siin. Sitten hän leikkasi sellofaa- 
nista suikaletta kuusen oksille ja 
kaavaili pari tähteäkin. Jokunen 
vanha olkikoristekin oksille 
löytyi, ja äidin laatikosta pari 
lasipalloa. Mutta parasta olivat 
kynttilät, valkoiset, yksinker- 
taiset, suorat kynttilät. Niiden 
annettiin palaa vain vähän aikaa 
kerrallaan, niidenhän piti riittää 
koko joulun ajaksi. Ja ainakin 
jouluillaksi, kun Kumpulan täti 
ja setä ja kaikki neljä poikaa tuli- 
vat kylään. Täti aloitti kirkkaalla 
äänellään Kun maass’ on hanki. 

Tapanina tai joulun välipäi- 
vinä valjastettiin Liisa ajoreen 
eteen. Liisa oli jo yli kaksikym- 
menvuotias vaaleaharjainen 
hevonen, jolla isä oli nuoruus- 
vuosinaan ajanut kilpaakin. Se 
pyrki yhä, kieltelyistä huolimat- 
ta lennättämään kyydittäviään 
niin, että tierat lentelivät. Näin 
kävi, jos se näki vaikkapa järven 
jäällä pitkässä matkassa edellä 
menevän hevosen. 

- Mäntäsköhä myö, Liisa, Hon- 
kalahteen, sanoi isä leppoisasti 
kuskipukille istahtaessaan, kun 
olimme lämpimästi reessä väl- 
lyjen alla. 


Honkalahdessa asui äidin sisko, 
minun kummitätini Anna, Ei- 
nar-setä ja Mirja-serkku. Sinne 
Liisa osasi mennä ohjastamat- 
takin pari kilometriä tuttua tal- 
vitietä, joka kulki kaukaa Puu- 
malasta järvien ja lampien yli 
ja kotimme Keinon pihan halki 
edelleen Mikkeliin. 


” Uunin vieressä oli 
rahi ja rahilla pieni 
pärevakka, jota täti 
pyysi meitä katsomaan ” 


Rekimatkaa en muista, mutta si- 
täkin selvemmin Honkalahteen 
sisälle tulon. Tupa oli tummahir- 
sisempi kuin kotona, mutta iso 
uuni oli varmaan juuri valkaistu, 
kun se oli niin hienon näköinen. 
Uunin vieressä oli rahi ja rahilla 
pieni pärevakka, jota täti pyysi 
meitä katsomaan. Ja voi ihmettä! 
Vakassa makasi pieni vauva, jon- 
ka täti varovasti nosti syliinsä. 
-Tää on kyllä meijä paras joulu- 
lahja, sanoi täti, ja antoi meidän 
katsella kylliksemme. 

Pieniä ja vähäisiä meidän lasten 
joululahjat kai niinä aikoina oli- 
vat, mutta sen verran kuitenkin 
oli pukki tuonut, että jonkinlai- 
nen käsitys joululahjasta oli syn- 
tynyt. Kummalliselta tädin lah- 
ja minusta tuntui! Vasta paljon 
myöhemmin ymmärsin, miksi 
täti näytti niin onnelliselta. Hän 
oli Leenan syntyessä jo 46-vuo- 
tias ja sai terveen tytön. Mir- 
jasta ja Leenasta tulikin sitten 
lapsuusvuosiemme läheisimmät 
leikkikaverit. 

Kolmas kirkkaana mieleen jää- 
nyt tapahtuma ajoittuu vuoden 
1943 alkuun. Meille oli jo talvi- 


sodan jälkeen jäänyt äidin avuksi 
viipurilaistäti, joka viipyi sitten 
monta vuotta menetettyään toi- 
senkin kerran kotinsa Viipurissa. 
Olimme varmasti Maijan kans- 
sa jo monena päivänä itkeneet 
ja ihmetelleet äidin poissaoloa, 
vaikka täti meitä parhaansa 
mukaan hoitelikin. Isäkin oli 
lähtenyt Liisalla kaupunkiin. 
Nökötimme nenä ikkunassa 
kiinni penkillä polvillamme ja 
katselimme, kun pihaan lapi- 
oitiin vähän leveämpää tietä. 

- Nyt pittää tyttöjen päälle 
laittaa puhast, ko tulloo isäntä 
talloo, sanoi täti, ja otti kaapista 
peräikkunan alta puhtaat esilii- 
nat ja puki ne kiireisesti meille. 

- Mänkää nyt vaa ikkunaa kas- 
somaa, koht hyö tulloot! 

Ja sieltä tuli Liisa, kaarsi pihaan 
varovasti isän pidellessä ohjaksia 
tiukalla - ja reessä istui äiti isoa 
kääröä pidellen! Ja vaikka kuin- 
ka pinnistelen muistiani, kuva 
sammuu, ennen kuin äiti ehtii 
edes vauvan kanssa lämpimään 
tupaan pois tammikuun pak- 
kasesta. Mutta isäntähän sieltä 
Keinoon tuli, veljeni Simo Ta- 
pio, joksi hänet ristittiin Hon- 
kalahden Leenan kanssa myö- 
hemmin talvella. Sitä nimeä oli 
Kumpulan seitsenvuotias Matti- 
serkku kotona kovasti ihmetel- 
lyt: - Miten voep nimeks tulla 
Simo Lapijo! 

” Vaikka kuinka 
pinnistelen muistiani, 
kuva sammuu, 
ennen kuin äiti ehtii 
edes vauvan kanssa 
lämpimään tupaan 

TAPAHTUMAKALENTERI 


Ilmoittajille 


Suomen Inkeri-liiton ja jäsenjärjestöjen 
ohjelmatietoja 2016 


r 


tu^ 


Tapahtumakalenteriin toivotut 
ilmoitukset tulee toimittaa toimi- 
tussihteerille lehden kakkossivulla 
ilmoitettuun aineiston vastaanot- 
topäivään mennessä. 


W 

Suomen Inkeri-liitto ry 





Inkeri-iltapäivät 

Inkerikodissa, osoitteessa Käpylänkuja 1, Karjalatalon 2. kerros 

Bussit 52, 55, 55K, 56, 57, 65A, 69, 506, juna Pasilaan, tai 1 km kävelyä Käpylän asemalta 

Ohjelman aikataulu: klo 13.30 kahvittelua pientä korvausta vastaan, klo 14.00 päivän aihe. 

La 16.1.2016 

Erna Leskinen: Eräs tarina Inkeristä työleirin kautta Suomeen. 

La 6.2.2016 

Timo Laakso: 1. aihe: Suvun etsintä. 2. aihe: Mitä NL:ssa 
i tiedettiin Inkerinmaasta ja sen kansasta? 

* La 5.3.2016 

Marjut Paulaharju: Samuli Paulaharjuja inkeriläinen 
kansanperinne. 

Sukututkimuspäivät 

La - su 12. - 13.3.2016 klo 9-17 Inkerikodissa. 


Hyvinkään Inkeri-kerho 
Kerhopäivät keväällä 2016 

3.1. Matti Korpiaho, Kroatia 

7.2. Eero Pitkänen, Inkeriläisten taival Suomessa 
sodan vuosina 

6.3. Kevätkokous sekä Irja ja Kimmo Loposen 
juuret 

3.4. Ohjelma vielä avoin 

15.5. Ohjelma vielä avoin 

Kokoontumiset seurakunnan aulakahviossa 
(Hämeenkatu 14) kello 14. 

Tiedustelut: 

Outi Mäkelä p. 040 708 1999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 

Lahden seudun Inkeri-seura 

Kerhoillat joka kuukauden toinen maanantai alkaen 
kello 15 Luther kirkolla, osoitteessa Vuorikatu 37. 


Kerhoiltojen kahvituksen sovimme vuorotellen jo 
edellisessä kokouksessa. 

Kerhoilloista ja kokouksista tiedusteluihin vastaa 
Maria Lahti, p. 0400 841 741 

Turun seudun Inkeri-seura 

Besseda-teehetket jatkuvat Palvelupisteessä joka 
kuukauden 1. Ja 3. perjantai kello 13 Irma Kapasen 
vetämänä. 

Juhlatilaisuudet Varissuon kirkolla (Kousankatu 6), 
kello 14 alkaen. 

Palvelupiste, Uudenmaankatu 1. Puh. 233 2565 

Helsingin seudun Inkeri-seuran 
tapahtumia 

Anitta Uine anitta@inkeriseura.com tai p. 050-565 9805 

Työpajat järjestetään Karjalatalon Inkerikodissa 
(Käpylänkuja 1, Helsinki) 

Tiedustelut Toivo Tupin p. 040 578 3894 

Joulun rauhaa 


Taas tultiin jouluun, ja riemuita saa. 

Kun vuosi on mennyt, käy uusi oven taa. 
Näin pääsimme jouluun, on valkea maa. 
Vaan ystävät rakkaat, on toivottavaa, 
ett' jouluilon jälkeen vielä iloita voi, 
ja tulevat päivät veis pelkomme pois. 


Näin pääsimme jouluun, on valkea maa. 
Vaan meillä niin paljon on toivottavaa. 
Me pääsimme jouluun, se takaako sen, 
että maailma kerran ois onnellinen. 

Jos jouluilon jälkeen vielä iloita voi, 
ei parempaa lahjaa nyt toivoa vois. 

Joulun rauhaa, joulun rauhaa, 
joulun rauhaa vaan. 


John Lennonin ja Yoko Onon yhdessä tekemä laulu 



